
FRANKLIN  TÁRSULAT  MVOMDÍJA. 


I.  BEVEZETÉS. 


Ez  a  történetfilozófiai  tanulmány  a  magyar 
nemzeteszmót  vizsgálja,  azt  a  fogalmat,  melyet  a 
magyarság  a  nemzet  mibenlétéről  kialakított,  s 
mely  minden  időben  mértékéül  szolgált  a  magyar 
nemzetiségnek,  s  annak,  kit  kell  a  magyar  nemzet 
valódi  tagjának  tartani. 

A  nemzet  emberi  közösség.  Az  emberi  szellem 
szervezi  az  ösztönös  együttélés  természeti  álla- 
potából, hosszú  fejlődés  folyamán,  közbeeső  álla- 
potok sorozatában.  S  ami  éppen  nemzetté  teszi, 
az  egy  fogalom,  mit  a  nemzet  mibenlétéről  foga- 
dott el  a  közösség,  s  mi  életét  mint  eszmény  és 
cél  irányítja.  Tagjai  ehhe  az  eszmébe  vetett  hitben 
forrnak  össze  nemzetté. 

E  fogalom  és  maga  a  nemzeti  közösség  is  tör- 
téneti képződmény,  tehát  változáson,  fejlődésen 
mennek  keresztül.  A  történetiséggel  jár  együtt  az 
is,  hogy  e  fejlődés  az  egyes  nemzetegyéniségek 
esetében  más  és  más  lehet,  s  így  más  és  más 'lehet 
nemzetekként  és  korszakokként  a  nemzet  miben- 
létéről elfogadott  fogalom  is.  Látni  fogjuk,  hogy 
ez  így  is  van.  Nagyon  helytelen  volna  hát,  ha 
egyetlen  korszak  vagy  egyetlen  nemzet  nemzet- 
fogalma iránti  elfogultságból  minden  ezzel  ellen- 
kezőt helytelennek  ítélnénk  és  abban  a  meggyő- 
ződésben lennénk,  hogy  mindazok  a  közösségek, 


melyek  nem  a  mi  nemzet  fogalmunkat  tartják  az 
eszménynek,  voltaképpen  nem  is  nemzetek,  a 
fejlődés  kezdetlegesebb  vagy  romlott  állapotában 
vannak.  Egy  közösséget  az  tesz  nemzetté,  hogy 
annak  tartja  magát,  eszmét  állít  maga  elé  s  azt 
követi,  nem  pedig  merőben  természeti  ösztönöket 
és  anyagias  szükségleteket.  Ez  az  eszme  azonban 
különböző  lehet. 

Még  helyesebb  az  eszmének  a  fogalmáról 
beszélni.  Mert  az  eszme,  az  idea  nem  változik. 
Örök  és  egyetemes  érvénnyel  uralkodik  a  valóság 
felett.  Az  emberi  szellem  azonban  csak  nehezen, 
küzdelmek  és  tévedések  árán  közelítheti  meg. 
A  fogalmak  felismerésének  kísérletei.  Tiszta  jelen- 
téséhez a  köztudat  alig,  csak  a  filozófiai  kritika 
juthat  el,  —  már  amennyire  az  emberi  szellem 
egyáltalán  képes,  —  s  ennek  birtokában  a  róla 
alkotott  fogalmak  értékét  elbírálhatja,  megálla- 
pítva, mennyire  illenek  a  valóságra  és  mennyit 
tartalmaznak  az  ideából. 

A  köztudatban  élő  fogalmak  a  bennük  hívők- 
nek magát  az  eszmét  jelentik,  s  ők  a  valóságot 
szerinte  ítélik  meg  és  szerinte  igyekeznek  for- 
málni. Történeti  tényezők  hát  és  hallatlan  reális 
következményeik  vannak.  A  történetet  belőlük 
lehet  megérteni,  mert  ők  irányítják  fejlődését  és 
eseményeit.  S  a  történésznek  az  a  feladata,  hogy 
ezeknek  a  fogalmaknak  a  kialakulását  és  irányító 
hatását  ábrázolja.  A  történetfilozófus  azonban 
tovább  mehet.  Az  ő  feladata  az,  hogy  a  filozófia 
egyetemes  céljának  megfelelően,  a  végső  alapokat 
kutassa  és  a  jelenségeket  azokra  vezesse  vissza. 
A  fogalmak  az  eszme  jelentkezései.  Nemcsak  joga 
hát,  de  kötelessége  is,  hogy  a  történetileg  kiala- 
kult fogalmakat  az  eszmének  kritikai  eljárással 


nyert  jelentóséhez  mérje  és  megállapítsa,  mennyit 
tartalmaznak  azok  ebből.  Ezzel  emelkedik  a  vizs- 
gálódó és  ítéló'  emberi  szellem  a  történeti  valóság 
relativitása  fölé. 

Feladatunk  hát  kettó's.  Meg  kell  eló'ször  vizs- 
gálnunk, hogyan  alakult  ki  a  tényleges  magyar 
nemzeti  közösség,  majd  azt,  milyen  fogalmat 
alkotott  magának  a  magyarság  a  nemzet  miben- 
létéről. Azután  igyekeznünk  kell  tiszta  dialektikai 
módszerrel  megközelíteni  a  nemzet  tiszta  eszmé- 
jét, hogy  ezzel  a  magyar  nemzetfogalmat  szem- 
besíthessük és  értékét  lemérhessük.  Csak  így  ért- 
jük meg  lényegéig.  S  csak  így  értjük  meg  a  nem- 
zet történetének  lényegét  is.  Mert  amint  a  nem- 
zet realitását  eszméje  teremti,  úgy  nemzeti  tör- 
ténelmét is  ez  az  eszme  fogja  egységbe.  A  leg- 
több, amit  egy  nemzet  történelméből  kipárolhat : 
nemzeteszméjének  történelme.  Ez  sorsának  fonala. 

Elöljáróban  azonban  egy  bevezető  vizsgá- 
latra van  szükségünk,  a  jelenre  irányítva  tekinte- 
tünket. 

Ma  egész  Európában  és  így  hazánkban  is  álta- 
lában a  nemzetfogalomnak  és  a  nacionalizmus- 
nak egy  közös  formája  uralkodik.  Először  is  ezt  kell 
hát  szemügyre  vennünk,  föltéve  a  kérdést,  rá- 
illik-e  ez  a  valóságra  és  a  nemzetfejlődés  minde- 
nik stádiumára,  s  feltehető-e,  hogy  kifejezi  a 
nemzeteszme  tiszta  lényegét. 

E  felfogás  a  közös  származásban,  nyelvben, 
hazában,  államban,  kultúrában  és  sorsban  látja 
azokat  a  tényezőket,  melyek  a  nemzetet  alkot- 
ják. A  közös  származású,  egynyelvű,  egy  hazá- 
ban, egy  államban  élő,  közös  kultúrájú  és  sorsú 
emberek  a  nemzet  tagjai.  Ez  az  eszmény  ;  s  a 
hozzá  való  ragaszkodást  érti  nacionalizmuson  a 

közvélemény.  E  tényezők  közül  itt  egyik,  ott  má- 
sik lép  előtérbe,  de  ha  különböző  arányban  is,  vala- 
mennyien szerepelnek,  s  a  lényeg  az,  hogy  a  nem- 
zet mivoltát  ilyen  külső,  tárgyi  vonásokban  látják. 

Ám,  ha  alaposabban  szemügyre  vesszük  e 
fogalmat,  a  vizsgálat  balul  üt  ki  ránézve. 

A  közös  származást  ma  szívesen  szigorítják 
egészen  a  faji  azonosságig  és  nemzet  helyett  szí- 
vesebben használják  a  nép,  sőt  faj  szót,  azonosítva 
a  hármat.  S  valóban,  ha  a  közös  származás  dol- 
gában következetesek  akarunk  lenni,  bízvást  be- 
szélhetünk is  mint  követelményről  a  fajközösség- 
ről. De  a  faj  biológiai  fogalom,  ennélfogva  aligha- 
nem a  természettudomány  lesz  itt  hivatva  véle- 
ményadásra. Ez  pedig  már  régen  eldöntötte,  hogy 
jólehet  eredetileg  csakugyan  lehet  emberfajokat 
feltételezni,  tiszta  fajokkal  a  történeti  időkben 
már  sehol  sem  találkozunk.  A  fajok  keveredése 
mind  az  ősidőkben,  mind  az  ismert  történet 
folyamán  oly  nagyfokú  és  mélyreható,  hogy  faji- 
lag egységes  emberi  közösségekről  nem  beszélhe- 
tünk. A  történelem  ezt  a  tényt  forrásszerűleg 
tudja  igazolni,  írott  följegyzésekből  népek  egye- 
süléséről ;  az  antropológia  pedig  a  népek  és  nem- 
zetek sírmezőin  lelt  csont  maradványokból  a  maga 
exakt  természettudományi  módszereivel  állapítja 
meg.  Ez  a  keveredés  sohasem  szünetelt  és  ma  sem 
szünetel,  úgyhogy  népet,  nemzetet  és  fajt  azono- 
sítani tudományos  értelemben  képtelenség. 

Ezzel  szemben  fel  szokták  hozni,  hogy  ha  nem 
Í3  természettudományi,  de  történelmi  értelem- 
ben, mégis  csak  beszélhetünk  fajokról,  mert  az 
eredetileg  különböző  fajú  ősök  leszármazottai  közt 
a  századok  folyamán  bizonyos  vérségi  homogene- 
itás alakult  ki.  Itt  mindenekelőtt  az  illetéktelen 


szóhasználatot  kell  kifogásolnunk.  A  faj  termé- 
szettudományi fogalom,  kár  volna  megzavarni 
ezzel  a  céltalan  és  megtévesztő  történelmi  hasz- 
nálattal tiszta  értelmét.  Való,  hogy  megállapít- 
ható egymásközt  házasodott  csoportok  keretén 
belül  bizonyos  mérvű  vérközösség.  De  ez  a  cso- 
port —  még  ha  feltesszük  is,  hogy  eredeti  meg- 
alakulása óta  sohasem  került  bele  idegen  vér,  s 
nem  is  fog,  ami  persze  lehetetlenség  —  semmikép- 
pen sem  mondható  fajnak.  Mert  a  faj  fogalma 
elválaszthatatlan  bizonyos,  tárgyilag  leírható  és 
felsorolható,  meghatározott  biológiai  sajátságok 
kimaradhatatlan  örökletes  ismétló'désétől  nem- 
zedékről nemzedékre.  Tehát  a  fajilag  sajátos  és 
jellemző  vonások  közül  egy  sem  hiányozhat  egyet- 
len ivadékból  sem.  Ilyesmiről  pedig  szó  sincs  az 
úgynevezett  ((történeti  fajok»  esetében.  E  foga- 
lom hívei  azt  a  fikciót  szeretnék  elfogadtatni, 
hogy  a  fajok  kereszteződéséből  s  állandó  együtt- 
maradásából  új  faj  keletkezhet.  A  természettudo- 
mány azonban  kísérletileg  is  kimutatta,  hogy  a 
fajiság  eredeti  természeti  adottság,  a  keresztező- 
désből új  faj,  tehát  meghatározható,  örökletes 
jegyek  állandó  egysége,  nem  származik  ;  a  keresz- 
tezésből származott  ivadékokban  a  keresztezett 
fajok  eredeti  sajátságai  öröklődnek  tovább.  Ezek- 
ben az  esetekben  csak  armyi  mutáció  merül  föl, 
hogy  e  fajlagos  sajátságok  az  egyes  utódokban 
különböző  arányban  egyesülnek  és  jelentkeznek, 
esetleg  egyik-másik  háttérbe  szorul  vagy  döntően 
előtérbe  lép.  Ám  ez  az  arány  távolról  sem  állandó 
ós  örökletes,  hanem  a  mutáció  a  leszármazás 
folj'amán  mindvégig  szabad  és  változékony.  Üj 
faji  alkat  kialakulására  semmi  kilátás  és  semmi 
biztosíték. 


10 


A  faji  kérdés  és  a  fajbiológia  egyéb,  nagyrészt 
csak  kevéssé  tisztázott  problémái  nem  tartoznak 
itt  ránk.  Mindössze  arra  kell  még  rámutatnunk, 
hogy  a  tudomány  kívánatosnak  tartja  a  fajok 
keveredését,  mint  a  minőségbeli  fejlődés  útját. 
A  belterjes  tenyészet  korcsosuláshoz  vezet.  S  ez 
a  tény,  valamint  az,  hogy  a  fajok  valóban  egyre 
nagyobb  mértékben  keverednek,  arra  mutat,  hogy 
az  emberiség  testi  mivoltában  is  történetének 
általános  tendenciáját  követi :  az  egyetemes 
emberiség,  az  egyetemes  humánum  tényleges 
megvalósítását.  Bármily  különösen  hangzik  ez 
ma,  egykor  valóban  testvérré  válnak  a  föld  bár- 
mely messzi  táján  élő  emberek,  ha  rossz  testvé- 
rekké is.  Mikor?  Az  emberiség,  ez  a  fiatal  faj 
annyira  elején  van  még  életének,  történetének. 

Van  azonban  a  tömeges  keveredés  elleni  véde- 
kezés jogosultságának  egy  másik  forrása.  Egy 
már  kialakult  zárt  csoportszellemnek  és  kultúrá- 
jának —  népiségnek  vagy  nemzetiségnek  — 
könnyen  exisztenciájába,  vagy  legalábbis  lényeges 
vonásai  elvesztésébe  kerülhet,  ha  hirtelen,  egy- 
szerre hasonlóan  kialakult  szellemiségű,  kultúrájú 
nagy  embercsoporttal  keveredik.  Erre  van  is 
számos  történelmi  példa.  S  az  ettől  a  sorstól 
való  védekezés  természetes  és  jogos  törekvés.  Az 
egyetemes  humánum  eszméje  nem  önfeladást, 
még  kevésbbó  más,  idegen  egyéniség  felvételét, 
hanem  integrálódást  kíván.  A  szellemi  egj'éniség 
védelme  azonban  nem  faji  kérdés. 

A  nemzetnek  közös  származásra,  fajra  alapí- 
tása tehát  az  immár  számtalanszor  elismételt 
képtelenségekre  vezet.  Kik  a  «valódi»  franciák,  az 
őslakos  kelták-e  vagy  a  hódító  germán  frankok? 
Az  angolság  milyen  «fajhoz»  van  kötve?  Az  olaszok 


11 


hallatlan  vérkeveredésében  ki  tud  eligazodni? 
Németek-e  a  szláv  poroszok?  A  spanyolok  hogy 
intézik  el  azt  a  kétségtelen  tényt,  mely  sok  egyéb 
mellett  germán  és  sémita  arab  kereszteződéssel 
bonyolítja  a  fajiság  problémáját  náluk?  S  mi 
ennek  az  elvnek  a  következménye  Magyarorszá- 
gon? Melyik  a  magyar  «faj»  :  az  ősmagyar ság  finn- 
ugor vagy  török  rétege?  Hova  tegyük  a  Hunya- 
diakat, kiknek  nemmagyar  eredete  már  a  maguk 
idejében  közismert  volt,  sőt  Mátyás  király  udvari 
történetírójával  meg  is  örökíttette?  Zrínyi,  Petőfi, 
s  a  Rákóczyak  szláv  vére  akadálya-e  magyarsá- 
guknak? Liebl-Munkácsy  Mihály  koloritjában 
ugyanaz  a  különös  dús  mélység  jelenti  a  magyar- 
ságot, mint  Szinyei-Merse  vásznain,  kiben  való- 
ban kimutatható  a  honfoglalók  vére.  A  példák, 
melyek  kétségtelenül  igazolják,  hogy  a  nemzeti- 
ség nem  vezethető  le  a  közös  származásból,  még 
kevésbbé  a  faji  egységből,  végnélkül  szaporítha- 
tok. E  két  dolog  nem  hozható  kapcsolatba  egy- 
mással. Mégpedig  azért  nem,  mert  mindkettő  a  lét 
más  és  más  síkjáról  való  :  a  vérszerinti  származás 
és  a  faj  a  természet  világába  tartozik,  a  nemzeti- 
ség pedig  szellem. 

Ugyanilyen  nehézségek  vannak  a  nyelv  és 
nemzet  viszonyában.  A  közös  nyelvben  kétség- 
telenül nagy  közösségformáló  és  összetartó  erő 
van.  Botorság  volna  ezt  tagadni.  Ez  azonban 
azon  az  egyszerű  gyakorlati  tényen  alapszik,  hogy 
a  közösség  létrejöttéhez  és  fenntartásához  az 
egyéneknek  meg  kell  érteniük  egymást.  A  nemze- 
tet azonban  az  létesíti,  ami  a  megértés  folyamán 
kialakul:  a  közös  szellem.  Ezt  pedig  nemcsak  a 
nyelv  közvetíti.  Nem  fejezi-e  ki  a  nemzetiséget 
a  művészetek  internacionális  beszéde?  A  nyelv 

kétségtelenül  szintén  egyik  kifejeződése  a  nemzeti 
lényegnek.  De  a  viszony  ez,  nem  pedig  a  fordítottja. 
Nemzeti  nyelvvé  egy  nyelv  csak  akkor  válik, 
mikor  már  kialakult  a  nemzetiség  és  az  éppen  azt 
a  nyelvet  választotta  kifejező  eszközül.  Mint 
ahogy  a  magyarság  esetében  a  finn-ugor  nyelvnek 
jutott  ez  a  kitüntetés,  nem  pedig  az  általa  ugyan- 
úgy használt  török  idiómának.  Míg  a  nemzetiség 
és  nyelv  kapcsolata  a  fejlődés  folyamán  be  nem 
következik,  addig  a  nyelv  csak  egyszerű  érintke- 
zési eszköz,  melynek  semmiféle  nacionális  értéke 
nincsen. 

Csak  nagy  felületességgel  állítható  tehát,  hogy 
a  nyelv  lényeges  alkotó  eleme  a  nemzetiségnek. 
Ezernyi  példa  bizonyítja,  hogy  a  nemzetiség  nin- 
csen a  később  nemzetivé  vált  nyelvhez  kötve, 
hanem  idegen  nyelven  is  megnyilatkozhat.  Helye- 
sebben :  az  az  eredetileg  «idegen»  nyelv  akkor 
éppen  olyan  rangú  és  értékű  eszköze  a  nemzeti- 
ségnek, mint  később  a  mai  «nemzeti»  nyelv.  Köz- 
ismert, hogy  a  középkori  Európa  egyetemes  iro- 
dalmi nyelve  a  latin  volt,  s  a  nemzetiség  mindenütt 
ezen  a  nyelven  bontakozott  ki.  Angliában  sokáig 
a  francia  volt  a  hivatalos  nyelv,  a  «legangolabb» 
alapvető  törvények  ezen  a  nyelven  maradtak 
fent,  s  nem  egy,  az  angol  nemzetiség  lényegét 
kifejező  hagyományos  szertartásban  ma  is  szerepe 
van  e  nyelvnek.  Nagy  Frigyes,  kiről  bizonyára 
mindenki  elismeri,  hogy  a  német  nemzet  fejlődé- 
sében elsőrangú  szerepe  volt,  franciául  írt  és 
beszélt.  Vagy  nem  a  magj'ar  nemzetiség  kialaku- 
lásának alapvető  tényezői  közé  tartoznak  Kézai 
Simon  vagy  Kálti  Márk  latinnyelvű  krónikái? 
Kákóczi  Ferenc  latin  vagy  francia  emlékiratai 
nem  a   magyar  szellemet  reprezentálják?  Liszt 

Ferenc  nem  beszélte  a  magyar  nyelvet.  Széchenyi 
István,  mikor  a  honfiúi  keserv  legküzdelmesebb 
éjszakáin  naplójának  német  mondatait  rótta,  nem 
volt  magyar?  S  beszéljünk  kisebbekről.  Azok  a 
rutén  származású  és  nyelvű  talpasok,  kik  Kákóczi 
Ferenc  latin  «Kecrudescunt»-jára  hadba  szállottak, 
nem  voltak  tagjai  a  magyarságnak? 

A  nyelv  maga  is  minden  bizonnyal  fontos 
alkotása  a  nemzeti  szellemnek,  s  az  utóbbi  száza- 
dokban keletkezett  nagy  nemzeti  kincsek  tárháza 
valóban  a  nemzeti  nyelven  írt  irodalom.  Ismerete 
nélkül  nehéz  ma  már  a  nemzet  lényegéhez  hozzá- 
férkőzni. Ám  ő  maga  éppen  oly  kevéssé  az  a 
misztikus  hatalom,  mely  a  nemzetet  létesíti, 
mint  ahogy  nem  az  a  vér,  a  származás  sem.  Ha 
így  volna,  akkor  az  anyanyelv  már  magában  véve 
a  nemzet  tagjává  tenne  bárkit,  amit  bizonyára 
senki  sem  állít,  aki  a  nemzetnek  csak  némi  szel- 
lemi rangot  is  tulajdonít.  A  nemzetiség  alapjai 
sokkal  mélyebben  nyugszanak,  mint  materiális- 
biológiai vagy  a  nyelvközösség  véletlen  körül- 
ményeiben, s  egy  nemzet  tagjává  emelkedni  sok- 
kal komolyabb  és  bonyolultabb  folyamat,  mint- 
sem hogy  azt  születés  vagy  nyelv  ingyen  ajándék- 
képpen hozhatná. 

S  nem  ily  varázshatalom  az  állam  sem.  Csak  a 
legtúlzóbb  racionalizmussal  állíthatja  valaki,  hogy 
az  állampolgárság  bárkit  is  automatikusan  a 
nemzet  tagjává  tesz,  s  elvesztése  kizárja  nemzeté- 
ből. Hiszen  van  idő,  mikor  a  nagy  száműzöttek 
nemzetük  leghűbb,  a  nemzetiséget  igazán  repre- 
zentáló tagjai.  Az  állam  külsőleges,  intézmény- 
szerű alakulat,  törvényeken,  parancson  és  erő- 
hatalmon alapul ;  a  nemzet  merőben  érzelmi 
közösség,  a  hozzátartozás  és  iránta  való  hűség 

nem  külső  szabályok  betartásában  nyilvánul,  s 
léte  nem  függ  attól,  rendelkezik-e  jogi  értelemben 
vett  szuverenitással.  Nemzetek  ellehetnek  állam 
nélkül  is.  A  lengyel  nemzet  másfél  századig  nem 
élt?  S  állhat  fönt  állam,  anélkül,  hogy  valamely 
nemzet  mondaná  magáénak.  Nincsen  nemzet  a 
földön,  melynek  valamennyi  tagja  ugyanannak  a 
közös  nemzeti  állanmak  a  polgára  lenne,  mint 
ahogy  nincsen  állam,  melynek  minden  polgára 
egyazon  nemzet  tagjának  érezné  magát.  Ha  a 
nemzetet  és  államot  azonosítjuk,  kizárjuk  az 
Erdélyben  vagy  Amerikában  élő  magyarokat 
nemzetünk  köréből.  A  mai  kor  gyermeke  előtt 
természetesen  kockázatos  azt  állítani,  hogy  az 
állanmak  semmi  köze  sincs  a  nemzethez,  pedig 
mégis  csak  arra  tudományos  következtetésre  kell 
jutnunk,  —  s  erről  is  lesz  még  bővebben  szó,  — 
hogy  az  állam  a  nemzeti  semlegesség  irányában 
fejlődik,  mint  ahogy  kinőtte  azt  az  állapotot  is, 
amikor  egyik  vallásfelekezetet  vagy  társadalmi 
osztályt  védte,  a  másikat  üldözte.  Az  államnak 
semmi  köze  ahhoz,  hogy  polgára  a  tojást  —  Swift 
szimbólumával  élve  —  a  hegyesebb  vagy  göm- 
bölyűbb végén  töri-e  fel,  s  nem  részesítheti  egyi- 
ket sem  előnyben.  A  nemzeti  egység  szintúgy 
nem  esik  egybe  az  állami  egységgel,  mint  az  eg)'- 
házi  sem.  Az  államiság  nem  lényeges  alkateleme  a 
nemzetiségnek.  Ne  becsüljük  túl  az  egyszerű 
emberi  egj'üttélés  észszerű  organizációját  és  admi- 
nisztrációját. 

S  a  közös  haza?  Nemzetalkotó  erejének  mér- 
tékét húsz  évvel  ezelőtt  éppen  úgy  szemlélhettük, 
mint  ma.  Hiszen  még  ugyanazon  faluban  is  élhet- 
nek különböző  nemzethez  tartozók.  Viszont  egy- 
mástól messze  eső  földrajzi  tájakon  fűzheti  össze 

a  hűség  a  valódi  nemzettagokat.  A  nemzet  közös 
hazájának  élménye  éppen  olyan  másodlagos,  deri- 
vatív  jelenség,  mint  a  nemzeti  nyelv.  Nem  ő 
teremti  meg  vagy  tartja  össze  a  nemzetet,  hanem 
azért  van  nacionális  értéke,  mert  a  nemzet  hagyo- 
mányai fűződnek  hozzá.  Mohács  gyásztere  vagy  a 
Fejedelem  sírhelye,  Kassa,  akkor  is  «hazájaí>  volna 
a  magyarnak,  ha  nemzetünk  egyetlen  tagja  sem 
élne  ott,  mint  ahogy  «}iazánh>  marad  örök  időkre 
a  távoli  sík,  ahol  a  hét  magyar  Álmost  vezérévé 
választotta.  De  magyar-e  mindenki,  aki  Kassán 
él,  s  állíthatjuk-e,  hogy  Etelköz  téréi  minden 
ottlakóst  magyarrá  tesznek?  Az  ilyen  végletes 
példák  bizonyítják  legjobban  a  tétel  tarthatatlan- 
ságát. 

A  legmegtévesztőbb  a  közös  kultúra  és  a  sors- 
közösség elve.  Hogy  közösnek  és  nemzetileg  sajá- 
tosnak erezzünk  egy  kultúrát  és  sorsot,  ahhoz  is 
a  nemzet  megléte  kell.  Viszont  nagy  kulturális 
különbségek  sem  szüntetik  meg  a  nemzeti  össze- 
tartozást. Eákóczi  Ferenc  és  Esze  Tamás  művelt- 
sége igen  kevés  ponton  érintkezhetett.  Vagy  hivat- 
kozzunk újra  Széchenyi  és  Nagy  Frigyes  példá- 
jára? De  hivatkozzunk-e  a  renaissance  nagy  ma- 
gyarjaira, kiknek  műveltsége  annyira  «idegen» 
volt,  hogy  az  irodalomtörténelemnek  egy  nem 
éppen  szerencsés  korszaka  ki  is  zárta  őket  a  nem- 
zeti irodalomból,  holott  ma  már  feddhetelenül  áll 
előttünk  magyarságuk.  Csak  persze  tudnunk  kell, 
mi  lényege  szerint  a  magyarság.  Mint  a  nemzeti 
nyelv,  úgy  a  nemzeti  műveltség  is  képződmény, 
alkotása  a  már  élő  nemzetnek,  s  benne  az  az 
egyetlen  egy  elem  a  nemzetileg  lényeges,  amely 
egész  alkatát  megelőzte,  és  amiből  az  kihajtott. 
És  ennek  az  egyetlen  elemnek  a  birtoka  avat 

valakit  egy  nemzet  tagjává  ;  nélküle  hasztalan 
egész  nemzeti  kultúrája.  Viszont  eimek  az  egy 
elemnek,  mely  maga  a  nemzetiség,  lényegében, 
birtoka  a  nemzet  tagjává  avatja  bármily  «idegen» 
kultúrában  nevelődött  gyermekét.  Kákóczi  siker- 
telen elidegenítési  kísérlete  vagy  Széchenyi  pél- 
dája itt  is  kézügyben  van. 

S  mit  értsünk  sorsközösségen?  Azt,  hogy 
ugyanazok  a  történeti  események  érnek  egy 
embercsoportot?  Akkor  a  széthullott  osztrák  bi- 
rodalom népeinek  egyetlen  nemzetté  kellett  volna 
forraniuk.  Nem  volt  elég  hosszú  a  sorközösség  vi- 
selése? A  katalánok  bizonnyal  elég  hosszú  időn  át 
osztoztak  a  sorsban  a  spanyolokkal :  miért  érzik 
magukat  külön  nemzetnek?  Vagy  a  horvátok  és 
magyarok  közel  évezredes  sorközössége,  mely  váll- 
vetett harcokban  folyt  le?  S  a  Baltikum  kis  nem- 
zetei nem  osztoztak  ugyanazon  sorsban?  Vagy 
egységes-e  nemzetileg  India?  A  sorsközösség  igazi 
értelméhez,  úgy  látszik,  nem  elég  az  események 
azonossága  :  az  eseménj^eket  átélő  lélek  azonos- 
sága is  kell.  Ahhoz,  hogy  a  közösen  viselt  esemé- 
nyek valódi  sorsközösséggé  váljanak,  meg  kell 
őket  előznie  annak,  ami  sorsközösséggé  avatja 
őket :  magának  a  közösség  érzetének,  a  közösség 
szellemének  :  a  nemzetnek.  A  közösen  átélt  ese- 
mények magukban  nem  alkotnak  nemzetet,  s 
nemzeti  sorsközösséget ;  csak  a  már  élő  nemzet 
érzi  és  tudja  őket  sorsközösségnek. 

Talán  már  ezekből  a  futó  ellenvetésekből  is 
kitűnik,  hogy  a  nemzet  lényege  sem  az  államiság- 
ban, sem  a  származásban,  sem  a  nyelvben,  sem  a 
földrajzi  hazában,  még  a  kultúra  egészében  és  a 
puszta  sorsközösségben  sem  gyökerezik,  s  ezek  csak 
másodlagos  képződmények   magához  a  nemzet- 

hez  képest.  Nem  ők  alkotják  a  nemzetet,  hanem  az 
kölcsönzi  nekik  nemzeti  jellegüket,  ha  ilyen  jelle- 
gük van.  A  nemzet  elvileg  valamennyiük  nélkül 
meglehet. 

Ez  a  nemzetfogalom,  melynek  benső  ellent- 
mondásait ós  a  valóságra  illőségének  annyi  fogya- 
tékosságát láttuk,  rendkívül  szívósan  meggyöke- 
resedett a  közvéleményben,  s  tartja  magát  több 
mint  száz  esztendeje,  a  történet  egymásra  halmo- 
zódó cáfolatai  közepett.  Ez  a  fogalom  tehát  nem 
lehet  merő  csinálmány,  hanem  oly  természetes 
alakulat,  mely  a  tények  talajából  sarjadt.  Kiala- 
kulásának bizonnyal  megvoltak  a  reális  történeti 
indítékai,  melyek  azt  szükségszerűvé  tették,  a 
helyességébe  vetett  hitet  pedig  csodálatosan  szí- 
vóssá. 

Mert  ez  a  hit  csodálatosan  szívós.  Mi  sem 
bizonyítja  jobban,  mint  az  a  viselkedés,  melyet 
az  újkori  közvélemény  a  valóság  és  a  fogalom 
kiáltó  ellentmondásával  szemben  tanúsít.  Ezt  az 
ellentmondást  ugyanis  a  nacionalizmusnak  is  fel 
kellett  ismernie.  S  ha  az  emberiség  csupa  bölcsek- 
ből állana,  e  tapasztalat  bizonyára  a  nemzet- 
fogalom revíziójára  vezetett  volna.  A  tömegeket 
azonban  nem  a  belátás  vezeti,  s  a  politikát  sem 
a  tiszta  elmélet  tárgyilagossága.  A  nacionalizmus 
ragaszkodott  a  nemzet  mibenlétéről  alkotolt  el- 
képzeléséhez, mely  a  nemzet  mélységes  lényegét 
néhány  külsőleges  vonásban  vélte  megragadni,  s 
a  valóságnak  e  fogalomhoz  való  idomításában 
tűzte  ki  a  kérdés  megoldását.  Ennek  az  állás- 
pontnak szörnyű  következményei  lettek. 

Ha  a  modern  nacionalizmus  történetének 
szemléletébe  merülünk,  nem  nézhetjük  borzadály 
nélkül  az  elénk  táruló  látványt.  Amikor  már  kezd 

Joó:  A  magyar  nemzeteszme  2 


18 


felderülni  a  vallásháborúknak  és  az  abszolút 
monarchiák  imperializmusának  ádáz,  Európát  egy 
vérző  tetemmé  marcangoló  harcainak  kimerülésé- 
vel a  népek  békéje,  s  szerencsétlen  földrészünk 
egyensúlyállapota,  mikor  ismét  kínálkozna  az 
alkalom  bizonyos  rend  megteremtésére,  s  fel- 
sejlik a  szellemi  egység  kilátása  :  akkor  egyszerre 
megint  fellángol  az  esztelen  emberi  düh,  okot  lel 
az  elkülönülésre  és  szembefordulásra,  s  a  Nemzeti- 
ség nevében  —  mint  korábban  Isten  nevében  — 
dúlják  szét  a  béke  lehetó'ségeit,  csodálatos  elvakult- 
sággal fordítva  átokká  a  teremtés  nagy  áldását, 
az  emberiség  gazdag  sokszínűségét.  S  mindez  egy 
helytelen  fogalom  kedvéért,  s  nevében,  mely 
kritika  nélkül  hangoztatott  és  hitt  jelszóvá  ós 
politikummá  vált,  hatalmi  kérdéssé,  melyet  csak 
eró'szak  oldhat  meg. 

E  nacionalizmus  szerint  a  nemzet  egy  közös 
hazában,  közös  államban  éló',  közös  származású, 
közös  nyelvet  beszélő,  közös  történeti  múlttal  és 
műveltséggel  bíró  embercsoport.  Láttuk,  hogy 
ilyen  közösség  a  valóságban  nincsen.  Származásra 
és  nyelvre  nézve  rokon  emberek  élnek  egymástól 
távoleső  geográfiai  tájakon,  tehát  hazákban, 
mégpedig  nemcsak  szórványos  kivándorlókként, 
hanem  nagy,  összefüggő  tömegekben.  Különböző 
fajokból  és  népekből  származottak,  sőt  eredetileg 
különböző  anyanyelvűek  vallják  magukat  ugyan- 
azon nemzet  tagjainak.  A  közös  haza,  közös  állam 
nagyrészt  különböző  nyelvet  beszélő,  különböző 
származású  népeket  foglal  össze,  s  gyakran  olya- 
nokat is,  kik  a  határokon  túli  nemzet  fiainak  érzik 
magukat.  A  történeti  múlt  és  műveltség  sokszor 
elválaszt  oly  csoportokat,  melyek  pedig  a  nemzet- 
fogalom  egyéb   kritériumai  értelmében   nemzeti 

közösségbe  tartoznának  ;  máskor  olyanokat  fűz 
egybe,  kik  más  szempontból  nézve  idegenek 
volnának. 

A  közvélemény  meggyőződése  azonban  oly 
mélységes,  hogy  ezek  a  kiáltó  tények  nem  fel- 
fogásának módosítására  bírják,  hanem  arra,  hogy 
az  erőszak  néhány  egyszerű  fogásával  magukat 
a  tényeket  igyekezzen  kiigazítani.  Sőt  módosításra 
még  az  sem  indítja,  ha  e  kiigazító  törekvések  is 
eredménytelenek  maradnak. 

Egyik  módszere  az  asszimiláció.  Az  idegen 
származású  és  nyelvű  országlakosoktól  azt  kívánja, 
hogy  váljanak  olyanná,  mintha  ez  a  ((fogyatko- 
zásuk* nem  volna,  hogy  ne  csak  az  állampolgár- 
ságot, hanem  az  ország  névadó  nemzetének  nyel- 
vét is  vegyék  fel,  s  e  kívánság  mögött  az  a  fel- 
tevés húzódik  meg,  hogy  ezzel  lélekben  is  át  haso- 
nulnak, mert  hiszen  a  nemzetiség  a  nyelvben  él. 
A  másik  megoldás  az,  hogy  azok  az  országlako- 
sok, akik  kívül  esnek  az  uralkodó  nemzet  szárma- 
zási és  nyelvi  közösségén,  maradjanak  is  kívül,  — 
többé-kevésbbé  megtűrt,  de  —  bevallottan  vagy  be 
nem  vallottan  —  kiirtandó  idegen  kisebbségek- 
ként. Ezek  állampolgárok,  —  gyakran  még  azok 
sem,  —  de  nem  nemzettagok.  E  rájasorba  süllyesz- 
tettek törekvése,  hogy  vagy  nemzeti  jogaik  poli- 
tikai tekintetben  is  elismertessenek,  vagy  —  még 
inkább  —  hogy  nemzetük  önálló  államához  csat- 
lakozhassanak, érthető,  természetes  és  jogos.  De 
a  nemzeti  önrendelkezés  hamis  értelmezésével  a 
nemzetállamokra  való  törekvés  életképes  állami 
alakulatokat  bomlasztott  szét,  megfeledkezve 
arról,  hogy  az  állam  alapjai  nem  érzelmi,  hanem 
reális  szükségletek  és  racionális  célkitűzések. 
Abban  a  pillanatban,  amikor  nemzetet  és  államot 

2* 


20 


szétválasztanak,  a  lakosság  nemzeti  heterogenei- 
tása közömbös,  mert  maga  az  állam  is  közömbös 
nemzetileg,  s  lakosságának  nemzetiségét  nem  ve- 
szélyezteti, bárminő  is  az.  De  a  célszerűségi  elvek- 
kel, valamint  a  történeti  sorsnak,  s  a  kultúrának 
és  civilizációnak  valóban  meglevő,  eredeti  közös- 
ségével nem  sokat  törődik  az  uralkodó  és  hódítani 
vágyó  nemzeti  közvélemény,  ha  abban  a  hitben 
él,  hogy  nemzet  és  állam  lényegileg  összetartozik. 
Még  kevésbbé  törődik  a  nemzeti  hovatartozandó- 
ság  egyénenkinti  érzésével  és  akaratával.  Átte- 
kint felettük,  e  szubtilis  megfoghatatlanságok 
felett,  s  beolvaszt,  kitaszít  vagy  magához  ragad 
a  szükséghez  képest,  végeredményében  csupán 
külső  látszatokat  tartva  szem  előtt,  —  aminő  az 
anyanyelv,  a  névben  megörökített  eredeti  szár- 
mazás, —  s  a  nemzetállam  illúzióját  hajszolva, 
hogy  a  homogén  nemzet  —  mely  a  puszta  nyelv- 
közösségig egyszerűsödik  —  az  egységes  hazában, 
közös  államban  megvalósuljon. 

E  nemzetpolitikának  éltető  eleme  a  nyelv  és 
az  állam  varázserejébe  vetett  naiv  hit,  az  illúzió, 
hogy  e  két  tényező  képes  pótolni  mindent,  ami  a 
nemzeti  összetartozás  egyéb  tém^ezői  közül  hiány- 
zik, s  képesek  a  maguk  külsőlegességében  a  benső 
egységet  is  megteremteni.  Ennélfogva  valakinek 
a  nemzeti  hovatartozandósága  egészen  külső  és 
mesterséges  jegyek  alapján  döntetik  el.  A  szárma- 
zás néhány  generáció  múltán  már  feledésbe  vész, 
megállapítása  bizonytalan,  feltételes,  maga  is 
külső  jegyekhez  kötött.  E  mellett,  lévén,  hogy  a 
nemzet  faji,  származásbeli  egysége  teljes  fikció, 
egészen  önkényű  annak  a  megállapítása  is,  milyen 
kritériumokhoz  köti  a  származás  nemzetiségalkotó 
erejét.  A  sorsközösség,  kulturális  hovatartozandó- 

ság  eldöntése  hasonlóképpen  bonyolult  és  sok 
önkém't  enged  meg,  s  vagy  elfogadjuk  az  egyéni 
vallomás  jogát  vagy  megint  tetszés  szerint  fel- 
vehető külső  kritériumokhoz  kötjük.  Marad  tehát 
a  nyelv,  a  név  és  az  állampolgárság  a  nemzetiség 
kézzelfogható  és  további  támogatásra  nem  szo- 
ruló ismertető  jegyei,  tényezői,  létesítőiként. 
A  nemzettagság  kritériuma  tehát  a  nemzeti  nyelv, 
név  és  az  államhűség,  melyek  eredeti  hiányát 
könnyű  pótolni,  asszimilációval  vagy  hazacsato- 
lással. A  nemzet  és  állam  azonosságának  másik 
koírekciója  pedig  a  nemzetiségi  kisebbségek  léte- 
sítése, azaz  a  még  nem  asszimilált  vagy  nem  asszi- 
milálható más  nemzetiségűek  alárendelt  helyzetbe 
taszítása,  csekélyebb  jogú  állampolgárokká  vagy 
puszta  országlakosokká  alacson^útása. 

Az  eszméről  alkotott  fogalom  íme  erősebb  a 
valóságnál.  Még  akkor  is,  ha  a  fogalom  nem  illik 
a  valóságra,  s  arra  csak  engedményekkel,  igazí- 
tásokkal vagy  erőszakkal  alkalmazható  :  az  ideál, 
az  elérendő  eszmény  ő  marad. 

Ez  a  nemzetfogalom  nem  a  mi  nemzetünk 
körében  alakult  ki,  hanem  Nyugateurópában, 
s  ezért  nyugati  nemzet  foga  lonmak  fogjuk  ne- 
vezni. Nyugaton  nagyjából  meg  is  voltak  ki- 
alakulásának feltételei,  ha  igazolása  nem  is.  Hoz- 
zánk azonban  egyszerű  behozatalként  került. 
A  magyar  nemzetfogalom  egészen  másként  ala- 
kult, azoknak  a  történeti  feltételeknek  megfele- 
lően, melyek  közt  a  nemzet  megszületett  és  élt, 
s  melyek  több  pontban  lényegesen  eltérnek  a  nyu- 
gati nemzetek  viszonyaitól.  Ez  a  sajátos  magyar 
nemzetfogalom  azonban  a  XVIII.  század  végén 
egyszerre  sutba  került,  a  közvélemény  azonmód 
átvette  a  nyugati  nacionalizmus  eszméjét,  figyel- 

men  kívül  hagyva,  a  nyugatiak  módjára,  e  nem- 
zetfogalom és  az  országban  uralkodó  valóságos 
helyzet  közt  tátongó  áthidalhatatlan  ellentétet, 
holott  ez  hazánkban  még  mélyebb  volt,  mint  a 
nyugati  országokban.  S  abban  is  osztoztunk  a 
nyugati  nemzetek  közvéleményével,  hogy  a  való- 
ságot reméltük  a  fogalomhoz  idomítani  az  állam 
és  nyelv  varázserejében  vetett  vak  hittel.  Meg 
kell  állapítanunk,  hogy  nem  volt  nemzet  Európá- 
ban, melyben  oly  naivul  és  jóhiszemben  élt  volna 
ez  a  hit,  mint  a  magyarban.  Oly  eró's  volt  ez,  hogy 
az  eró'szak  minden  intézményes  eszközéró'l  le- 
mondtunk és  az  asszimiláció  vagy  imperializmus 
hatalmaskodásának,  túlkapásainak  gyérebb  és 
közvetlenebb  jeleit  a  világ  egyetlen  más  táján 
sem  lelhetjük  fel.  Mi  csak  vallottuk  és  hirdettük 
a  téves  nacionalizmus  elveit,  s  a  beló'lük  vonható 
követelményeket,  bízva  abban,  hogy  vélt  igaz- 
ságuk magától  elvégzi  csodatevő  munkáját.  De 
elfogadtuk  a  nacionalizmust,  —  kevés  előrelátó 
bölcsünk  intelmei  ellenére  is,  —  s  osztoztunk  a 
sorsban  is,  melyet  az  Európára  zúdított.  S  osztoz- 
tunk oly  mértékben,  mint  egyetlen  más  nemzet 
sem. 

Mindnyájan  tudjuk,  mire  kell  gondolnunk. 
Ez  a  nacionalizmus  és  nemzetfogalom  szülte  azt, 
amit  nemzetiségi  kérdésnek  nevez  a  politika  és 
történelem,  s  ennek  lett  következménye  nemze- 
tünk mai  állapota  és  helyzete.  E  sors  nyilván  utói- 
ért volna  bennünket  akkor  is,  ha  mi  magunk  nem 
osztozunk  a  modern  nyugati  nacionalizmus  fel- 
fogásában és  törekvéseiben,  mert  erőnk  elégtelen 
volt,  kétszáz  év  vérveszteségei  után,  kivédésére. 
A  sorstól  nyilván  nem  óvott  volna  meg  őseink 
oly  bölcsesége  sem,   melynek  hiányát  csak  racio- 

nalizmussal,  de  nem  történelmi  megértéssel  kér- 
hetnénk tőlük  számon.  Bár  vigasztaló,  hogy  — 
mint  látni  fogjuk  —  voltak  olyan  bölcseink  is, 
akiknek  példája  csodaszámba  megy  a  korszellem 
hallatlan  erejével  szemben.  A  közvélemény  és 
politika  azonban  «haladt  a  korral»,  s  ki  akarta  ala- 
kítani egy  oly  nemzet  államát,  melyet  ugyanaz 
a  —  vélelmezett,  illetve  asszimilációval  pótolt  — 
közös  származás  és  nyelv  köt  össze  szoros  egy- 
séggé. Világos,  hogy  e  nemzetállamot  nem  teremt- 
hette meg  az  országlakósok  magukat  közös  szár- 
mazásúnak és  egynyelvűnek  valló  40 — 50  szá- 
zaléka az  országlakósok  másik  felével  szemben, 
kik  ugyancsak  a  származás  és  nyelv  alapján 
hasonlóan  önálló  nemzeteknek  tartották  magukat 
és  nem  kevésbbé  független,  önálló  államiságra 
törekedtek.  Az  asszimiláció  ilyen  viszonyok  közt, 
az  öntudatos  nacionalizmus  e  korszakában  a  leg- 
nagyobb eró'szakkal  sem  sikerülhetett  volna. 
Az  asszimilálhatatlan  népek  állami  együttartása 
pedig  csakis  két  módon  lett  volna  lehetséges. 
Vagy  a  nemzeti  államról  való  lemondással,  vagy 
erőszakkal.  Az  első  mód  olyan  önfeláldozást  és 
bölcseséget  kívánt  volna,  mely  szinte  lélektani 
képtelenség  abban  a  korszakban.  Az  erőszakhoz 
pedig  olyan  hatalom,  mellyel  nemcsak  a  majdnem 
árnyéklétet  tengető  független  magyar  állam,  de 
sokkal  erősebbek  sem  rendelkeztek.  Maradt  tehát 
a  nemzetállam  és  a  harmincmillió  magyar  illú- 
ziója, a  nyugati  nacionalizmus  eszméinek  ártat- 
lan és  ártalmatlan  hangoztatása.  Puszta  hangoz- 
tatása, a  belőle  következő  politikai  tevékenység 
gyakorlata  nélkül,  tápot  szolgáltatva  így  az  erő- 
szakos magyar  nemzetpolitika  vádjának,  anélkül, 
hogy  aimak  eredményeit  élveztük  volna. 

Bármily  keserves  a  megvallása,  az  igazság 
nem  tűr  önáltatást.  S  a  nyugati  nemzetfogalom 
alapján  álló  nacionalistának  meddő  dolog  azt 
a  másik  keserves  igazságot  is  takargatnia  önmaga 
előtt,  hogy  amint  az  események  éppen  ennek  a 
nemzetfogalomnak  a  logikus  következményei  vol- 
tak, a  létrejött  helyzeten  e  fogalom  alapján  segí- 
teni nem  lehet.  Míg  a  nemzet,  állam  és  nyelv  azo- 
nosítása el  nem  tűnik  a  közvélekedésből,  nem  szű- 
nik meg  a  nemzeti  imperializmus  és  pusztító  ha- 
tása sem. 

A  történetnek  e  keserű  tanítása  után  annál 
csodálatosabb,  hogy  magyar  közvéleményünk 
ma  is  zavartalan  naivsággal  ragaszkodik  ehhez 
a  behozott  és  egész  ősi  fejlődésével  ellentétben  álló 
nyugati   nemzetfogalomhoz. 

Mert  mit  jelent  a  magyarságra  nézve  az,  ha 
a  nemzet  valóban  a  közös  származású  és  nyelvű, 
egyazon  hazában,  egyazon  államban  élő  nép- 
közösség, ennyi  és  nem  több?  Azt  jelenti,  hogy 
magyar  nemzet  nincsen  is.  Ki  marad  itt  közülünk, 
ha  a  származást  vizsgáljuk?  Milyen  nemzetiségűek 
lesznek  azok  az  idegen  eredetű,  idegen  nevet  viselő 
honfitársaink,  kiknek  esetleg  anyanyelve  sem  a 
magyar  volt,  ereikben  a  keleti  vérnek  egy  cseppje 
sincs,  de  nemcsak  látható  tanújelét  adták  nemzet- 
hűségüknek, hanem  valóban  magyaroknak  érzik 
és  tudják  magukat,  s  nem  tartoznak  és  nem  is 
akarnak,  sőt  nem  is  tudnának  már  tartozni  más 
nemzethez,  ahhoz  sem,  melynek  köréből  egykor 
apáik  kiszakadtak?  S  melyik  nemzeté  az  az  állam, 
melynek  legfontosabb  hatalmi  pozíciói  közül  nem 
egyet  ilyen  idegen  eredetű  honfitársaink  tartanak 
kezükben?  Ki  maradhat  polgára  egy  «fajtiszta» 
magyar  államnak?  Vagy  pedig :  mindenki  tagja 

lenne  a  magyar  nemzetnek,  aki  az  állam  polgára 
ós  a  nyelvét  beszéli?  Itt  nyilvánvaló  ellentmondás 
van.  Még  növekszik,  ha  felvetjük  a  kérdést,  — 
s  e  nemzetfogalom  alapján  fel  is  kell  vetnünk,  — 
hogy  lemondunk  hát  azokról  a  nemzettársaink- 
ról, akik  nem  a  magyar  államnak  a  polgárai. 

Papirosra  rótt  intézkedések,  erővel  vagy  cél- 
szerűségi alapon  megvont  határok,  a  légbe  el- 
szálló  beszéd  idiómája,  a  porból  vett  ós  porrá  váló 
test :  ezek  a  semmiségek  létesítenék  valóban  a 
nemzetet,  ezt  a  csodálatos  egységet  és  egyedisé- 
get, mely  oly  bámulatraméltóan  egyesíti  magá- 
ban az  egyetemes  emberit  és  sajátszerűt,  s  mit 
hű  fiai  egyenest  az  Isten  kezébó'l  földre  bocsátott- 
nak hisznek?  Ha  létébe  vetett  hittel,  s  a  lót  el- 
tökélt akaratával  valljuk,  hogy  van  magyar  nem- 
zet, akkor  nem  fogadhatjuk  el,  hogy  azt  állami- 
ság, nyelv,  föld  és  vér  alkotják.  Valami  más, 
valami  magasabbrendű  erő  hatalma  teremti  azt. 


n.  A  MAGYAR  NEMZET  EREDETE. 


Szent  István  királyunk  politikai  végrendeleté- 
ben, fiához  intézett  «Intelmei»  között  van  egy  sza- 
kasz, mely  manapság  sok  csodálkozásra  és  vitára 
adott  alkalmat.  «Az  egynyelvű  és  egyszokású 
ország  gyenge  és  törékeny.*  Alig  van  politikai 
felfogás,  mely  különösebben  hangzanék  ma.  Ma 
nemcsak  a  politikai  elmélet,  de  a  valóságos  törté- 
net is  azt  igazolja,  hogy  a  soknyelvű  és  sokszokású 
ország  a  törékeny ;  a  nemzetiségekkel  terhelt 
országok  küzdenek  örökös  zavarokkal,  válságok- 
kal, sőt  a  föloszlás  rémével.  Mi  vitte  hát  erre  a  föl- 
fogásra azt  a  férfiút,  ki  minden  idők  legnagyobb 
politikai  lángelméi  sorába  tartozott? 

A  nevezetes  szakasz  teljes  szövege  tájékoztat 
bennünket.  «A  vendégekben  nagy  haszon  va- 
gyon .  . .  Mert  amint  különböző  tájakról  jönnek 
a  vendégek,  akként  különféle  nyelveket,  szoká- 
sokat, fegyvereket  és  tudományokat  hoznak  ma- 
gukkal, melyek  mind  a  királyságot  díszítik,  fel- 
magasztalják az  udvart  és  elriasztják  az  idegenek 
vakmerőségét.  Bizony  gyenge  ós  törékeny  az 
egynyelvű  és  egyerkölcsű  ország.  Ezért  meg- 
hagyom neked,  fiam,  hogy  őket  jóindulattal  és 
tisztességgel  tápláld,  hogy  szívesebben  legyenek 
nálad,  mint  ahogy  másutt  lakoznának.)) 

Gyakorlati  politikai  cél  vezeti  hát  a  királyt. 

Segítséget,  tanítómestereket  vár  nyugatról  nagy 
civilizatórikus  munkájához,  kik  népét,  a  keleti 
nomádokat  az  európai  földmíveló'k  és  városlakók 
életére  szoktatják.  E  mellett  e  nyugatiak  nagy 
száma  már  önmagában  is  európai  képet  ad  orszá- 
gának, s  fegyvereik  az  6  haderejét  növelik.  Ter- 
mészetesen az  volt  István  művének  érdeke,  hogy 
minél  többfajta  európai  jöjjön,  minél  nagyobb 
változatosságban  áradjon  a  nyugati  kultúra. 
Mert  6'  nem  ehhez  vagy  ahhoz  a  nemzethez  akarta 
népét  idomítani,  nem  akarta  sem  olasszá,  sem 
németté,  sem  szlávvá  tenni,  hanem  csak  európai 
kereszténnyé.  Országába  és  népébe  az  összes  nem- 
zetek erényeit  és  eró'it  szerette  volna  beoltani. 

De  nincs  az  az  észszerű  és  hasznos  gyakorlati 
cél,  mely  követésre  számíthatna,  ha  nincs  mö- 
götte a  kor  szelleme  ós  általános  világnézete. 
Mai  ember  eló'tt  ezt  felesleges  bizonyítgatni.  Szent 
István  sem  nyúlhatott  volna  ehhez  a  politikai 
eszközhöz,  s  talán  eszébe  sem  jutott  volna,  ha 
egyrészt  nem  illett  volna  bele  a  kor  általános 
gondolatvilágába,  másrészt  merőben  idegen  lett 
volna  a  magyar  szellemtől. 

A  népvándorlás  germánsága  előbb  a  nemzetté 
induló  törzsek  alapján  kezdte  állami  szervezkedé- 
sét. Ennek  a  fejlődésnek  az  vetett  véget,  illetve 
szakította  meg  egy  időre,  hogy  a  frankok  királya, 
Nagy  Károly  császárrá  koronáztatott.  Ez  a  koro- 
názás a  régi  római  birodalom  megújítását  jelen- 
tette, s  megalkotói  éppen  olyan  egyetemesnek 
szánták  az  új  császár  uralmát,  mint  aminő  a  régié 
volt.  A  pápaság  a  maga  világi  párjául  és  védel- 
mezőjének tervezte.  Mint  ahogy  a  pápa  egyházi 
főhatósága  alá  tartoznak  az  összes  keresztény 
népek,  úgy  tartoznak  világi  tekintetben  a  császár 

alá.  Nem  nemzeti  uralkodó  tehát,  hanem  az  összes 
népek  feje  ;  birodalmába  ezek  mind  beletartoznak, 
fejedelmeikkel,  királyaikkal  együtt.  Isten  rende- 
léséből úr  fölöttük,  ki  az  egj'házi  hatalmat  a  pá- 
pára, a  világi  vezetést  a  császárra  bízta,  hogy  az 
egy  akol  és  egy  pásztor  eszméje  megvalósuljon. 
Hiszen  a  keresztények  amúgyis  mind  testvérek 
a  Krisztusban,  illó'  tehát,  hogy  valóságosan  is  egy 
családban  egyesüljenek.  Ebben  a  középkori  uni- 
verzalizmusban  a  hangsúly  tehát  nem  a  nemzeti 
egyéniségen  van,  hanem  azon,  ami  közös,  a  keresz- 
tény humanitáson.  A  nemzeti  királyságokat  is 
összefoglalja  a  birodalom,  tehát  politikai  tekintet- 
ben is  összetartoznak  bizonyos  mértékben  az 
egyes  nemzetek  fiai ;  sehol  sem  egészen  idegenek 
Európában.  Ez  az  úgynevezett  Róma-eszme.  Az 
a  gondolat,  hogy  Róma  és  birodalma  az  összes 
népeket  egyesíti,  összes  szokásaikkal,  ismereteik- 
kel, erényeikkel,  egész  sokszínűségükkel,  hogy  így 
valóban  az  emberiséget  képviselje,  a  maga  egészé- 
ben, gazdag  változatú  teljességében.  ?• 

A  Nagy  Károly  alapította  s  ezer  éven  át  fenn- 
állott császárság  és  birodalom  tehát  nem  nemzeti 
császárság  és  birodalom  volt  elvileg,  alapítói  nem 
annak  szánták.  Nem  német  birodalom  volt  ez, 
hanem  római.  Jogait,  igényeit  nem  nacionális 
forrásokból  merítette,  hanem  éppen  abból,  hogy 
univerzális  akart  lenni.  Imperializmusa  nem  egy 
nemzet  uralmának  terjeszkedését  jelentette,  ha- 
nem a  keresztény-római  «egy  akol  egy  pásztor* 
nemzetek  feletti  gondolatát.  Ez  volt  az  elv  és 
eszmény,  ha  nem  is  mindig  a  valóság. 

A  császári  udvar  nyomán  az  összes  királyi 
udvarokban  ez  a  Róma-eszme  válik  uralkodóvá. 
Minden  király  univerzálisztikusan  fogja  föl  a  maga 

uralmát  és  azon  van,  hogy  mint  a  birodalomban, 
úgy  országában  is  mintegy  az  egész  emberiség 
együtt  legyen  kicsinyben ;  amint  István  írja,  külön- 
féle nyelvükkel,  szokásaikkal,  fegyvereikkel,  tu- 
dományukkal, melyek  mind  a  királyságot  díszí- 
tik és  az  udvart  magasztalják  fel.  A  soknyelvű 
és  sokszokású  ország  az  erős.  ö  az  eszmény.  A  ki- 
rály elvileg  éppen  oly  kevéssé  nemzeti  király,  mint 
ahogy  nem  nemzeti  uralkodó  a  császár  sem.  Ke- 
resztény király  ő.  Isten  rendeléséből  egyformán 
atj'ja  összes  népeinek.  Nemzetek  felett  uralkodik. 
S  így  az  állam  is,  mely  ekkor  egy  a  királyi  hata- 
lommal, távolról  sem  nemzeti  állam ;  közömbös 
nemzetileg,   nemzetek   fölötti. 

Ezt  az  elméletet  vette  át  Szent  István  is  a 
nyugati  kereszténységgel,  melynek  akkor  ez  lé- 
nyeges tartozéka  volt.  Ez  —  az  univerzális,  nem- 
nemzeti, hanem  nemzetek  fölötti  központi  állam 
—  ez  a  Szent  Istváni  birodalmi  gondolat,  melyet 
ma  oly  sokat  emlegetnek,  tartalmának,  jelentésé- 
nek meghatározása  és  tudomásulvétele  nélkül. 
Az  «Intelmek»  az  úgynevezett  királytükrök  min- 
tájára készült,  mikben  az  uralkodás  elvei,  a  kor 
keresztény  politikájának  szabályai  foglaltattak 
össze.  S  ide  illik  ez  a  nevezetes  szakasz  is.  Ám  mégis 
van  e  szakaszban  valami  egészen  egyéni  és  fel- 
tűnő. A  nyugati  minták  csak  az  idegen  jövevé- 
nyek, vendégek  védelmét  írják  elő  keresztény 
testvériségükre  való  hivatkozással,  de  nem  hang- 
súlyozzák oly  nyomatékkal,  mint  István  ;  az  egy- 
nyelvű és  egyszokású  ország  gyengeségének  ily 
határozott  állítása  meg  éppen  nem  fordul  elő 
bennük.  A  neofita  túlbuzgósága  volna  ez?  Vagy 
csak  arról  van  szó,  hogy  az  első  keresztény  magyar 
király    számára    sokkal    nagyobb    jelentőségűek 

voltak  a  nyugati  keresztény  jövevények,  mint  a 
már  kereszténnyé  civilizált  nyugati  országok  szá- 
mára egymás  polgárai?  Ez  kétségtelen.  Ám  magá- 
ban véve  még  nem  indokolja  a  tétel  ily  éles,  elv- 
szerű fogalmazását.  Mély  világnézeti  gyökerének 
kell  lenni,  mégpedig  olyannak,  mely  nem  csupán 
a  magyar  számára  új  keresztény  univerzalizmus- 
ból  szívja  erejét.  S  csakugyan,  az  újabb  kutatá- 
sok világánál,  melyek  feltárták  az  ősi  magyar 
életforma,  műveltség,  politikai  magatartás  szel- 
lemét, —  amint  feltárták  vonatkozásait  abhoz 
a  kultúrkörhöz,  az  euráziai  lovas  nomádokéhoz, 
amelybe  tartozott,  —  erről  a  különös  intelemről 
is  kiderül,  hogy  benne  az  ősi  magyar  politikai 
magatartás  vette  magára  a  nyugati  keresztény 
univerzalizmus  köntösét.  Ma  már  tudjuk,  hogy 
Szent  István  reformja  távolról  sem  semmisítette 
meg  nyom  nélkül  a  keletről  hozott  politikai  hagyo- 
mányt, hanem  arra  építette  rá  az  új  fejlődés  alap- 
jait, s  az  eközben  természetesen  módosult,  talán  el 
is  tűnt  a  felületes  szemlélő  előtt,  de  az  európai 
építmény  szilárd  és  állandó  alapjaiként  élt  tovább. 
Ebben  az  intelemben  is  ez  a  hagyomány  szól  hoz- 
zánk. S  ez  az  a  csira  is,  melyből  a  sajátos  magyar 
nemzetfogalom  kialakult,  egy  fogalom,  mely  lénye- 
gesen eltér  a  nyugatitól,  de  minket  éltetett  ezer 
éven  át,  s  vezette  a  nemzet  lelkiismeretét  és  élet- 
vitelét, jobbjaiban  még  akkor  is,  midőn  a  nyugati 
nemzetfogalom  betört  és  a  közvéleményt  elborí- 
totta.   Egész    történetünkön   végigvonul    az    ősi 
csirából  Szent  István  által  kibontott  nemzeteszme 
és  a  nyugati  nemzeteszme  küzdelme,  s  e  küzde- 
lem a  magyar  nacionalizmus  története. 

Egy  eszme  jelentéséről  alkotott  fogalom  min- 
dig tapasztalati  ösztönzésből  alakul  ki.  A  nemzet- 

fogalom  is  szükségszerűen  olyanná  alakul,  ami- 
lyenre tapasztalati  alapokat  lelnek  kialakítói. 
Hiszen  ma  is  azt  tartjuk  igazi  nemzetnek,  aminő- 
ben mi  élünk.  A  magyar  nemzet  pedig  a  nyugati- 
tól annyira  eltóró'  közösségi  formákból  sarjadt 
ki,  hogy  fejlődése,  s  vele  nemzetfogalmának  ala- 
kulása is  gyökeresen  más  irányba  indult,  mint 
nyugaton. 

Európa  germán-román  és  szláv  népeinek  ősi, 
természetes  közösségi  formája  a  családból  kinövő 
törzs  volt.  Lezárt  kis  csoportokban  szervezkedtek 
és  éltek,  azokban  érezték  magukat  otthon,  s  így 
már  eredetileg  kifejlődött  bennük  az  elzárkózás 
törekvése  övéik  körében,  mit  szoros  vérségi  kap- 
csolat fűz  össze.  A  közösség  alapja  tehát  eredeti- 
leg a  közös  származás,  a  verség,  s  vele  a  közös  szo- 
kások és  nyelv.  Településük  földrajzi  körülményei 
is  ebbe  az  irányba  alakították  közösségüket.  Ez 
a  gyalogos,  vadászó-halászó,  földmívelő  népség 
hegyek  közt,  erdőkben,  folyóvölgyekben  élt,  zárt, 
szűk  tájakon,  csoportonként  egymástól  elkülö- 
nítve. Életmódjuk,  foglalkozásaik  is  olyanok  vol- 
tak, hogy  kis  csoportokban  is  elboldogulhattak, 
nagy  embertömegek  összefogására  semmi  gya- 
korlati szükség  nem  volt.  A  hódítás  vágya  sem 
támadhatott  fel  bennük  spontán,  mert  szolgákra 
nem  igen  volt  szükségük,  sem  új  nagy  földterü- 
letekre, s  szervezetük  és  gyalogos  mivoltuk  sem 
volt  alkalmas  a  hódításra.  Ha  hódító,  terjeszkedő 
szellem  lábrakapott  köztük,  az  idegen  hatásra 
történt.  Eredetileg  autarkiára  voltak  alkotva. 
A  birodalom  merőben  idegen  gondolat  számukra. 
Nagy  Károly  császársága  idegen  —  római  —  ha- 
gyomány felújítása,  mesterséges  képződmény,  ha- 
lála után  ténylegesen  legott  szét  is  bomlik,  s  nem 

az  egyeduralomért  vívott  harcban,  hanem  fel- 
osztás útján.  Nem  is  a  franknak,  hanem  Rómá- 
nak jutott  eszébe.  Birodalomban,  melynek  lé- 
nyege, hogj^  sokféle  népet  tart  egy  nem-nemzeti 
államkeretben,  nem  érezték  jól  magukat,  nem 
volt  természetes  állapot  számukra,  kikívánkoz- 
tak beló'le.  Herder  birodalomellenességében  az  ősi 
germán  érzület  szólalt  meg. 

Az  euráziai  lovasnomádok  természetes  közös- 
ségi formája  viszont  éppen  a  birodalom  volt.  Ezek 
a  pusztalakó  lovasok  állattenyésztó'k  voltak  s  oly 
nagykiterjedésű  tájakon  voltak  otthon,  aminőt 
a  germán  gyalogosok  elgondolni  sem  tudtak.  Va- 
gyonuk, hatalmas  állatállományuk  olyan  termé- 
szetű volt,  hogy  egyrészt  állandó  őrizetet  kívánt, 
hiszen  az  ellenség  könnyen  elragadhatta  vagy 
megsemmisíthette,  másrészt  csábított  is  az  el- 
rablásra, a  hódításra.  Az  egyre  növekvő  állatállo- 
mány új  meg  új  legeltető  területet  kívánt,  mikről 
talán  más  birtoklót  kellett  elűzni,  s  ez  megint 
csak  harcias,  hatalomra,  uralomra  törő  termé- 
szetet fejlesztett.  De  a  szaporodó  jószág  pásztort 
is  kívánt,  egyre  többet.  A  harcos  pásztorok  tehát 
nem  lehettek  iparűzők,  földmívelők  ;  szolganépek 
kellettek  erre,  vagy  városokat  kellett  megszállani, 
kifosztani.  E  mellett  természetes  módon,  hamar 
kifejlődhetett  az  a  felfogás,  hogy  a  «munka»  nem 
előkelő  ;  szabad  férfihez  csak  a  harc  illik.  Ezzel 
pedig  egyedül  a  jószág  illett  össze,  ami  nem  jár 
«munkával».  Ellenben  együtt  jár  egy  csomó  képes- 
ség kifejlődésével  és  szükségességével,  melyek 
magasabb  és  a  fölény  érzésével  jutalmazó  értelmi 
képességek. 

A  nomád  életérzésnek  pásztori  ősformáját 
igen  érdekesen  mutatja  egy  mai  öreg  gulyás  nyi- 

latkozata.  «Tudott  élete  csak  a  pásztornak  van. 
Tapasztalata,  magánpróbálata  felér  két  gazdáé- 
val. Ugyan  mék  gazdának  van  annyi  a  kis  agya 
hátuljába,  mint  a  pásztornak.  Mer  a  gazda  —  ha 
megakad  :  a  szomszéd,  a  koma,  a  sógor,  mindenki 
itt  van,  hogy  megbeszélhesse  vele  a  maga  dógát. 
Nincs  a  maga  eszire  utalva.  De  a  pásztor  minden- 
nap más  helyzetbe  kerül.  Nem  lát  maga  körül 
senki  mást,  csak  az  egy  jó  Istent.  Azt  se  látja, 
csak  érzi,  —  senki  körülötte.  Mégis  el  kell  hatá- 
roznia egy  szemrebbenés  nem  sok  —  kevesebb 
idő  alatt,  hogy  mit  csináljon.  Nincs  kitül  tanácsot 
kérnie.  Tennie  kell.  Mer  bizony,  sokszor  ettül  függ 
az  élete  is.  Parasztembernek  csak  a  vagyon.  A  pász- 
tor meg  csak  neveti.  Takarítván  nem  töró'dik 
vele,  ha  az  szánt-vet,  néki  arra  nincs  gondja  .  .  . 
Az  én  sarkamat  nem  tapossa  senki,  mint  a  cseléd 
sarkát.  Engem  nem  kell  hajtani.  Lám,  elereszte- 
nek 67  darab  marhával  egy  idegen  vármegyébe. 
Hetekig  itt  leszek.  Egy  vagyon  van  rámbízva. 
Meg  is  ó'rzöm.  A  pásztor  nem  áll  szóba  a  pugrissal, 
mert  különbnek  érzi  magát  annál.* 

Ahogy  ez  az  alföldi  pásztor  beszél,  gondol- 
kozik és  érez  ma,  úgy  beszélt,  gondolkozott,  érzett 
az  őse  ezer-kétezer  évvel  ezelőtt  a  szteppén.  Ebben 
az  életformában,  mely  múlhatatlanul  megköveteli 
az  állandó  figyelmet,  a  viszonyok  mérlegelésének, 
az  éles  fölismerésnek  képességét,  a  gyors  és  cél- 
szerű elhatározást,  a  végrehajtás  következetes- 
ségét, hajlékonyságát,  határozottságát  és  ügyes- 
ségét, az  erélyt  és  parancsoló  akaratot,  a  lanka- 
datlan szellemi  éberséget,  egyszóval  a  felismerő, 
irányító,  rendező  értelem  szakadatlan  jelenlétét, 
természetes  módon  fejlődhetett  ki  e  képességek 
mindennél  többre  becsülése,  a  gyakorlata  feletti 

Öröm,  s  a  fölény  öntudata  és  az  uralomra  való 
természetes  jog  érzete.  A  táj  határtalanságának 
állandó  benyomása,  a  röghözkötöttség  érzésének 
teljes  hiánya,  végül  a  hatalom  eszközének,  a 
fegyveres  lovasnak  öntudata  pedig  természetes 
forrásává  vált  a  terjeszkedő'  uralom,  a  birodalom 
vágyának. 

S  a  nomád  lovas  uralkodott  is.  ö  uralkodott 
évezredeken  keresztül  Kelet  és  Nyugat  határá- 
nak határtalan  tájain,  sokféle  népei  fölött.  A  viszo- 
nyok itt  egészen  sajátosak  voltak,  az  uralmat  is 
csak  sajátos  politikai  módszerekkel  lehetett  gya- 
korolni. S  a  nomád  lovast  éppen  e  politikai  mód- 
szerek birtoka  tüntette  ki. 

E  tájakon,  a  népek  szülőhelyén,  mely  rajait 
egyre  bocsátotta  nyugat  felé,  rengeteg  különböző' 
fajú,  nyelvű,  etnikumú  nóptöredék  élt  össze- 
keveredve, e  térségeken,  melyeket  természetes 
határok  sem  tagoltak  és  osztottak  zárt  vidékekre. 
A  népek  örökös  hullámzásban  voltak  itt,  mint 
a  tenger,  s  a  viharok  egyre  kavarták  őket  a  rájuk- 
zúduló lovasok  képében.  E  lovasok  egymás  közt 
is  összecsaptak,  hol  eg3ak,  hol  másik  csoport 
ragadta  magához  a  főhatalmat  a  többi  fölött, 
s  terjesztette  uralmát  határtalanul,  míg  a  belső 
viszály,  mely  az  uralkodó  családban  a  trónutódlá- 
son kitört,  vagy  egy  nagyobb  külső  erő  szét  nem 
pattantotta  azt.  Ilyen  viszonyok  között  az  ural- 
kodó nép  nem  törődhetett  hódoltjainak  nyelvé- 
vel és  szokásaival,  nem  törekedhetett  beolvasz- 
tásukra, mert  e  törekvés  meddő  vergődésben 
őrölte  volna  fel  erőit  és  idejét.  Az  uralom  egyet- 
len módja  az  volt  itt,  hogy  az  uralom  a  külön- 
böző népek  fölött  helyezkedik  el,  őket  pedig  meg- 
hagyja  népiségük   szabad   élésében.    E    szükség 

aztán  elvet  teremtett,  s  ugyanabból  a  tisztán 
és  egyetemesen  emberi  forrásból,  mint  a  római 
birodalomban,  e  nomád  birodalmakban  is  kifejlő- 
dött a  törekvés,  hogy  mintegy  az  egész  emberi- 
ség, a  maga  sokszínű  teljességében  egyesittessék 
bennük.  E  sokszínűség  válik  önérzetük,  büszke- 
ségük alapjává.  Attila  birodalmában  valóban 
az  egész  akkori  világ  élt  együtt,  minden  nép  a  maga 
módján.  Dzsingisz  kán  azzal  dicsekszik,  hogy  fő- 
városában minden  isten  és  vallás  otthont  talált. 
Géza  fejedelmünk  természetes  gesztussal  nyit  utat 
az  akkori  világ  két  hallatlan  ellentétének,  Bizánc- 
nak és  Rómának  s  a  kétféle  kereszténységnek. 
Ez  a  nomád  uralom  türelmes  volt  és  könnyű,  — 
szinte  kívánkozik  nyelvünkre  a  racionalizmus  ós 
felvilágosodottság  szava.  Távolról  sem  az  a  vad 
zsarnokság  volt,  aminek  még  nemrégiben  is  kép- 
zeltük. Az  uralkodás  művészete  éltette.  A  hódí- 
tást e  harcosok  valóban  kemény  fegyverekkel  haj- 
tották végre,  ebben  nem  különböztek  a  történet 
többi  hódítóitól.  A  megfélemlítés,  a  rettenetes 
benyomás  keltése  taktikai  szükségszerűség  is  volt, 
mert^a  terjeszkedés  [elején  rendszerint  kevesen 
voltak.  A  számot  a  fellépéssel  kellett  pótolni.  De 
amint  a  hódítás  és  hódolás  lezajlott,  a  hatalom 
nem  kívánt  egyebet,  mint  annak  a  szolgáltatás- 
nak a  teljesítését,  amit  a  birodalom  céljai  meg- 
kívántak, 8  az  uralkodó  előírt.  Szokásait,  élet- 
módját, kultúráját,  erkölcseit,  hitét  azonban 
senkinek  sem  érintette.  Sőt  szívesen  tanult  tág- 
látkörű,  eleven,  fogékony,  elfogulatlan  és  vállal- 
kozó szellemével.  A  kultúrát  és  civilizációt  nem- 
hogy pusztította  volna,  de  fejlesztette.  A  mai  tör- 
ténettudomány már  kimutatta,  hogy  az  összes 
ősi  magaskultúrákat  e  nomádok  teremtették  meg, 

amikor  a  földmíves  népek  parasztkultúrájára 
rátelepedtek.  Átvették  a  kész  alapokat,  de  fölé- 
nyes szervezőképességükkel  azonnal  észrevették, 
mit  lehet  belőlük  fejleszteni,  s  kikényszerítették 
e  fejlődést.  A  nomád  nem  lehetett  maradi  és  el- 
zárkózó :  nem  ismert  korlátokat  és  megszokta 
a  száguldást.  A  képzelőerő,  nagyratörés,  az  élet 
teljességének  szertelen  vágj'a  —  melynek  annyi- 
féle megnyilatkozása  lehetséges  —  hozzátartoz- 
tak a  nomád  lelki  alkatához.  Csak  a  maga  lovas- 
élete, hadiművészete  és  politikája  volt  az,  amit 
híven  őrzött  a  nomád.  Ez  volt  életformájának 
lényege,  legegyénibb  sajátsága,  s  nemcsak  mi- 
voltának, de  létének  is  biztosítéka.  Ezzel  és  ebben 
élt  és  halt.  S  valójában  csak  ezt  vette  komolyan, 
ezt  becsülte  ;  minden  mást  kissé  lenézett  és  köny- 
nyen  kezelt.  A  természetes  úr  és  született  harcos 
magatartása  ez.  Az  élet  legfőbb  értéke  a  hatalom 
érzete,  a  diadal  élménye,  az  uralkodás  művésze- 
tének gyakorlása.  Hozzá  képest  minden  más 
emberi  cél  másodrendű,  melyre  fölénnyel  lehet 
tekinteni.  A  nomád  akkor  emelkedik  az  élet  csúcs- 
pontjára, mikor  kagánként  trónol  magasan  m  négy 
világtáj»  összes  népei  felett. 

Ez  az  életforma  természetesen  hallatlanul 
vonzó  volt  az  uralomba  vett  népekre.  Mi  sem  volt 
kívánatosabb  előttük,  mint  hogy  ők  is  uraikhoz 
hasonlókká  váljanak,  s  ezzel  az  uralkodó  réteg 
tagjaivá.  S  a  felemelkedés  nem  is  volt  oly  nehéz. 
A  nomád  lovas  nem  ismert  faji  kizárólagosságot 
vagy  kasztelzárkózást,  ö  nem  leszármazás,  hanem 
felvétel,  befogadás  útján,  nem  vérségi  alapon,  ha- 
nem életforma  szerint  fejlesztette  közösségét.  Ez 
a  lényeges  különbség  közte  és  a  germánok-szlávok 
között.  S  az  életforma  felvétele  sem  volt  körül- 

menyes,  mert  inkább  gyakorlati  ós  jellembeli 
követelményeket  támasztott,  nem  pedig  a  belső 
szellemi  kultúra  nehezebben  változó  dolgaiban. 
Ezekben  inkább  a  nomád  tanult.  Az  átalakulás 
legbensőségesebb  pecsétje  pedig  annak  a  büszke- 
ségnek a  felébredése  volt,  mely  lelkük  mélj'éig 
áthatotta  e  lovasokat,  s  mely  a  természetes  fölény 
érzetéből  és  nagy  uralmi  hagyományokból  fakadt. 
A  közösségi  élet  alapja,  maga  a  család  sem 
volt  már  elzárkózó  a  nomádoknál.  A  nomádnak 
a  vagyona,  állatállománya,  olyan  természetű, hogy 
egyre  növekszik,  s  emellett  felkelti  az  együtt- 
tartás  vágyát.  Az  örökösök  tehát  együtt  marad- 
nak a  vagyon  kedvéért,  s  azért  is,  mert  együtt 
könnyebben  legeltethetik  a  jószágot.  Ez  a  szem- 
pont, különösen  ha  híre  jár  egy-egy  családfő 
eszének  és  ügyességének,  nemcsak  a  közvetlen 
leszármazókat  tartja  együtt  a  ((nagycsaládban*, 
hanem  a  vŐket,  sógorokat,  sőt  távolabbi  rokono- 
kat is  odacsábítja.  így  alakul  ki  a  nemzetség. 
S  ekkor  már  idegenek  is  csatlakoznak,  akár  azért, 
hogy  kisebb  vagyonukkal  betársulva,  a  nagy  va- 
gyon előnyeit  élvezzék  a  közös  birtoklásban,  akár 
mint  vagyontalan  pásztorok,  szolgák.  Az  együtt- 
élés ezeket  is  csakhamar  rokonná  teszi.  A  vér- 
ségi összetartozás  tehát,  amint  duzzad  a  nemzet- 
ség, egyre  inkább  csak  szimbólum  lesz,  a  «rokon- 
6ág»  azon  alapszik,  hogy  a  tagok  a  közösségnek  — 
melyet  még  mindig  az  eredeti  biológiai  közössé- 
get jelentő  névvel  neveznek,  holott  már  nem  az  — 
érdekeit  szolgálják  szívvel-lélekkel,  azzal  való- 
ban egynek  érzik  magukat  és  magukénak  fogad- 
ják hagyományait,  mint  ahogy  az  is  magáévá 
fogadja  őket.  E  nomád  nemzetség  tehát  olyan, 
mintha  vérségi  közösség  volna,  pedig  csak  azon 

az  érzületi  és  akarati  közösségen  nyugszik,  ame- 
lyet mintha  a  vér  hozott  volna  létre.  A  közös  szár- 
mazást lelki  tényező  pótolja  tehát  már  a  nemzet- 
ség formájában. 

A  családba  és  nemzetségbe  tartozás  konkrét 
jegye  a  családfő  hatalmának  az  elismerése. 
A  családfő  abszolút  hatalma  a  nomádoknál  nem 
jelentéktelen  dolog.  Életmódjuk  elkerülhetetlenül 
parancsolót  kíván.  A  vagyon  biztosítását,  a  legel- 
tetést, az  új  «atyafiak»  felvételét,  a  nemzetség 
képviseletét  valakinek  intézni  kell,  céltudatosan 
és  korlátlanul.  A  nomád  élet  csak  a  vak  bizalom 
és  engedelmesség  alapján  képzelhető  el.  A  nem- 
zetségfők hatalma  pedig  egyre  növekszik.  Alapja 
mindenesetre  egyéni  kiválóság.  De  hozzájárul  az 
is,  hogy  a  generációk  lassanként  bizonyos  szer- 
vezetet, szokásjogot  hoznak  létre.  Fennhatóságá- 
nak a  köre  ugyancsak  természetes  és  önkéntes 
módon  kezd  terjedni.  A  nemzetségek  jószágaikkal 
télire  közelebb  húzódnak  egymáshoz,  s  együtt 
várják  ki  a  tavaszt.  Ilyenkor  híre  megy  a  bölcsebb, 
tapasztaltabb,  igazságosabb,  gazdagabb,  hatal- 
masabb családfőnek,  s  természetes  ösztönnel 
hallgatnak  rá  más  nemzetségek  is.  S  egyszer  csak 
létrejön  a  nemzetségek  szövetkezése.  A  primitív 
emberek  könnyen  hajlandók  csodaszerű  kiválasz- 
tottságnak tekinteni  az  észt  és  szerencsét,  s 
hamarosan  kialakul  a  legenda  a  bölcs  és  áldást- 
hozó főnök  égi  származásáról,  kit  vezérükül 
választottak  és  sorsukat  sorsához  kötötték.  Ekkor 
már  akaratuk  alávetése  nem  csupán  a  hasznossági 
szempont  által  vezettetik,  hanem  extatikus  oda- 
adás. Az  is  természetes,  hogy  e  kiválasztottságot 
örökletesnek  hiszik,  s  ezzel  megszületik  a  dinasztia. 
Most  már  csak  egy  merész  vállalkozó  kell  a  vá- 

lasztott  családból,  kit  csábít  az  uralom  határ- 
talanná növelése  és  megrészegít  a  hatalom  érzete, 
hogy  a  nemzetségek  elsöprő  erővel  törjenek 
parancsára,  vezetése  alatt  a  környező  népekre, 
az  egykori  «családfő»  hatalmát  rájuk  is  kiterjesszék 
és  birodalommá  duzzadjanak. 

A  nomád  birodalmat  maga  az  uralkodó  sze- 
mélye tartja  össze.  Mindenki  az  ő  népe,  aki 
hatalma  alá  tartozik.  Tekintélj-en  alapul  tehát 
a  birodalom,  de  tekintélyen  alapul  az  egész  társa- 
dalom a  nomádoknál.  A  vezetők  és  vezetettek 
viszonya  nem  megegyezésen  alapul,  hanem  az 
értelmi  és  anyagi  erők  előtt  való  meghódoláson. 
Ezzel  együtt  jár,  hogy  a  tekintélyt  állandó  erő- 
feszítéssel kell  ébren  tartani,  újra  és  újra  ki  kell 
vívni,  de  másrészt  ki  is  lehet  vívni.  Mindenki 
biztosíthat  tekintélyt  magának,  ha  megvannak  a 
képességei  rá.  Lépcsőzetesen  emelkedik  a  no- 
mádok társadalma  a  tekintély  és  parancsolás 
hatáskörének  mértéke  szerint  fel  az  uralkodóig. 
«Felülrétegzettnek»  nevezik  ezt  a  társadalmi  struk- 
túrát, mert  emberréteg  áll  itt  emberréteg  fölött, 
s  a  rétegeket  az  új  hódítások  egyre  szaporítják 
lefele.  A  régi  hódoltak  már  fölébe  kerülnek  az 
újonnan  meghódítottaknak. 

De  a  társadalom  szünetlenül  mozgásban  levő 
dinamizmusa  nemcsak  ebben  nyilvánul,  hanem 
abban  is,  hogy  a  felsőbb  rétegek  is  egyre  gyara- 
podnak az  alsóbb  rétegekből  felemelkedettekkel 
a  családon  keresztül,  azon  a  módon,  amit  fentebb 
vázoltunk.  Az  uralkodó  réteg  nem  kaszt,  hanem 
bizonyos  minőséghez,  tulajdonságokhoz  van  kötve, 
melynek  megszerzésével  a  meghódított  is  tagja 
lehet  az  uralkodó  népnek.  Hogy  ennek  mi  a 
feltétele,  azt  Mao-Tun  hún  királynak,  az  ázsiai 

hún  hatalom  megalapítójának,  a  kínai  császárhoz 
intézett  levele  árulja  el.  Huszonhat  birodalmat 
igázott  le,  írja,  s  «ezzel  mindezek  hunokká  váltak 
és  a  népek,  melyek  íjat  feszítenek,  immár  egyetlen 
családdá  egyesültek.*  Mint  ahog}^  a  családfő,  az 
uralkodó  is  befogadja  családjába  az  arra  mél- 
tóakat. 

A  nomád  birodalom  határtalanul  kitágított 
család,  egész  szervezete,  uralmi  rendszere  annak 
az  alkatát  utánozza,  de  ez  a  birodalom-család  is 
csak  mintha  a  vérségen  épülne  fel,  valójában  az 
életforma  közössége.  A  húnság  életforma.  Nem  a 
nyugati  értelemben  vett  nép,  mely  a  maga 
továbbnemzéséből  szaporodik  és  folytatódik,  ha- 
nem mindazokból,  akik  íjat  feszítő'  lovasok.  Az 
első  feljegyzett  adatot  Herodotcs  történelmi  mű- 
vében olvashatjuk.  A  mai  délorosz  síkságok 
Kr.  e.  VII — VIII.  századbeli  nomád  lovasairól 
a  szkítákról,  szittyákról  írva,  elmondja,  hogy  ezek 
igen  különféle  származásúak,  nyelvűek,  ám  azért 
valamennyien  szkíták,  —  magyarázza  csodálkozva 
a  közös  származású  törzsi  formákhoz  és  szellem- 
hez szokott  görög,  —  úgyannyira,  hogy  például 
görögök  is  telepedtek  közéjük,  fölvették  szoká- 
saikat, lóra  szálltak  és  ide-oda  vándorolnak  jó- 
szágaikkal, «s  ezért  őket  görög  szkítáknak  nevez- 
hetjük)). 

A  «3zkitaság-hún8ág-nomádság»  tehát  egy  ha- 
talmas, igen  különböző  fajú,  származású,  nyelvű, 
etnikumú  kultúrkör,  de  nem  közösség  sem  népi 
vagy  nemzeti,  sem  politikai  értelemben.  Közösség- 
nek ők  csak  a  nemzetséget  érzik,  későbbi  bővülés 
során  a  törzset,  de  ezek  mihamar  elhagyják  a  ver- 
ség alapját,  s  önkéntes  vagy  erőszakos,  de  mindig 
mesterséges  társulások.  A  Megyer-törzs   például 

finn-Ugor  volt,  főnökei,  az  Árpádok  ősei  pedig 
törökök.  A  verség  már  csak  szimbólum,  melj'et 
szertartással  létre  lehet  hozni.  E  kis  közösség  és 
a  birodalom  között  pedig  nincs  középfok.  A  biro- 
dalom az  első  politikai  szervezet,  amely  a  még 
nempolitikai  közösséget  követi.  A  birodalom  ab- 
roncsában válnak  aztán  a  törzsek  néppé  és  nem- 
zetté, ha  idejük  van  rá.  E  fejlődés  alapja  az,  hogy 
valakinek  a  népévé  váltak.  Az  uralkodó  személye, 
ki  megszervezte  őket  és  úrrá  tette,  gazdaggá  és 
hatalmassá,  kitől  a  birodalom  áldásai  származtak 
rájuk  :  ez  forrasztja  őket  össze.  Személyes  sors- 
közösség ez,  mely  a  dinasztia  karúmáján,  az  égi 
származáson  és  kegyelmen  alapul.  S  nem  is  tart 
tovább,  csak  míg  a  keg^-elem  és  áldás.  A  szerencse 
elfordulásával  a  nép  is  elfordul  urától,  részvét- 
lenül nézi  hatalmának  megsemmisülését  és  a  biro- 
dalom szétbomlását.  A  közös  vezetés  megszűnik, 
a  törzsek,  nemzetségek  szétválnak,  irányításukat 
ismét  a  főnökök  veszik  autonóm  módon  kezükbe. 
Megszűnik  a  nép,  a  nemzet  elvefél.  Az  «egyetlen 
család»  felbomlik,  az  íjatfeszítő  lovasok  nem 
*húnok»  többé. 

E  népek  történészét  állandó  zavarban  tartja, 
hogy  egyszercsak  nyom  nélkül  eltűnnek,  a  for- 
rások többé  sohsem  emlegetik  őket.  Ma  már 
tudjuk,  hogy  ez  távolról  sem  megsemmisülésüket 
jelenti.  Ugyanazokkal  állunk  szembe  továbbra  is, 
csak  más  név  alatt.  A.  név  voltaképpen  nem  az 
övék,  hanem  az  időleges  politikai  hatalomé,  mely 
egy  időre  együtt  tartja  őket.  Neveik  tehát  sza- 
kadatlanul változnak.  A  századok  folyamán  száz- 
féle néven  bukkannak  fel.  Mint  az  áldást,  a  nevet 
is  uruktól  kapják.  Nem  vesznek  át  azonban  egy 
lényeges  dolgot  :    a  mítoszt  és  küldetéstudatot. 

Az  égi  származás  és  különös  elhivatottság  csak 
a  dinasztiát  illeti,  népei  nem  osztoznak  benne, 
ök  csak  eszköz  és  az  áldás  élvezői.  A  közösség 
alapja  ez,  nem  pedig  a  cél,  a  hivatás  közössége. 
Ezért  bomlanak  fel  a  népek  egységei,  a  «húnok, 
bolgárok,  kazárok,  avarok  nemzetei*,  mihelyt  a 
dinasztia  valami  okból  elveszti  hatalmát  felettük. 
A  legenda  azonban  tovább  övezheti  a  családot, 
s  mi  sem  állja  útját,  hogy  alkalomadtán  újra  az 
élre  lendüljenek  és  új  birodalomba  fogják  össze 
az  íjatfeszítő  lovasokat,  A  birodalom  dolga  a 
királ}'  dolga.  A  népek  mit  sem  tesznek  benne, 
mert  hitük  szerint  nem  is  tehetnek.  Kajtuk  semmi 
sem  áll.  ök  csak  várják  az  áldásthozó  urat. 

A  magyar  nemzet  is  e  kultúrkörben,  ezen  a 
módon  fogantatott. 

Alig  van  a  történetnek  titokzatosabb  és  lé- 
ny ügözó'bb  látványa,  mint  egy  nemzet  születése. 
S  alig  van  fontosabb  is  a  nemzetre  nézve.  Hiszen 
az  eredet  kérdésével  van  összekötve  a  nemzeti 
érzés,  öntudat,  hivatástudat,  bánat  és  büszkeség 
minden  döntő  alapeleme.  A  nemzet  sorsa  ott 
vettetett  el. 

Mint  minden  nemzet,  mi  is  kegyelettel  ápoljuk 
ezer  éve  eredetünk  ősi  mondáját  a  hún-magyar 
rokonságról,  Hunorról  és  Magyarról,  a  csoda- 
szarvasról, a  meotiszi  lányrablásról,  Attiláról, 
Isten  kardjáról,  Csaba  királyfiról,  Emese  álmáról, 
Álmosról,  Árpádról,  a  vérszerződésről,  a  hon- 
foglalásról. Ebben  hittek  őseink  ;  ezt  hallották 
az  idegen  népektől  is,  atj'áiktól  is  ;  ezt  olvasták 
a  középkori  históriákban,  ez  került  közkézre  első 
n^'omtatott  történelmünkben,  ez  vált  egész  tör- 
ténelmi tudatunk  alapjává,  nemzetiségünk  lé- 
nyegévé. A  hagyományt  a  múlt  század  túlzott 

kritikája  erősen  cáfolta,  de  a  mai  tudomány  ki- 
mutatta, hogy  a  szívós  hagyománjmak  kemény 
való  magja  van.  Maguk  a  források,  újonnan  fel- 
fedezett adatok,  s  nem  utolsó  sorban  az  Eurázia 
őstörténetére  vonatkozó  új  keletű  kutatások  ered- 
ményeiből sugárzó  új  világosság  kiderítette  mind- 
azt a  történeti  tényt,  mely  e  mítoszokban  hagyo- 
mánnyá vált. 

Hagyomány  és  tudomány  megegyeznek  ab- 
ban, hogy  a  magyar  nemzet  azzal  született  meg, 
hogy  a  hét  törzs  —  melyhez  a  kabarok  és  széke- 
lyek is  csatlakoztak  aztán  —  Álmost  közös  vezé- 
révé fogadta.  A  választás  és  a  vérszerződés  tényét 
—  nem  azonban  szövegét,  mely  későbbi  fikció  — 
nemcsak  a  hazai  hagyomány,  de  az  egykorú  kül- 
földi írott  források  is  megörökítették.  A  törzsek 
ekkor  a  bomladozó  kazár  birodalom  népei  voltak, 
8  most  ott  álltak  védelem  nélkül  a  föloszló  biro- 
dalomra törő  ellenséges  seregek  martalékául. 
A  végveszélyben  szövetkeznek  és  közös  vezért 
választanak,  új  birodalom  csíráját  bontják  ki 
maguk  is.  A  törzsfők  általános  szittya  szokás 
szerint  vérüket  bocsátják  egy  edénybe,  s  mind- 
nyájan isznak  belőle.  Ezzel  a  közhit  szerint  vér- 
rokonokká válnak,  atyafiakká.  A  család  feje 
Álmos,  tőle  várják  a  jószerencsét,  mert  égi  kegy 
birtokosának  ismerik.  «A  te  sorsod  a  mi  sorsunk», 
fogadják  neki  bizalommal.  Tipikus  nomád  nép- 
alakulás. A  törzsszövetség  felveszi  a  vezér  törzsé- 
nek a  nevét  is,  a  Mogyer-Megyer-Magyar  nevet, 
annak  válnak  szimbolikusan  mindnyájan  tagjaivá 
s  ezzel  teljes  egészében  Álmos  népévé.  így  születik 
meg  a  magyar  nemzet.  Nemzeti  tudatunknak  és 
sorsunknak  alapjai  itt  vannak.  Az  a  magyar  erede- 
tileg, aki  Álmos,  majd  Árpád  népe  közé  tartozik. 

S  mit  jelent  ez?  Jelenti  azt,  hogy  nemcsak 
nevet  kap,  de  kap  vele  egy  hagyományt  is,  amit 
szintén  átvehet  ós  magáévá  tehet.  A  nemzetet 
készen  várta  szelleme,  mielőtt  valóságos  közös- 
ségként megszületett  volna.  Az  Árpádok  családi 
hagyománya  volt  ez.  A  nép  által  való  átvétele 
csak  később  következett  be,  több  mint  három- 
száz év  múlva,  az  új  haza  földjén  már.  Tudjuk, 
hogy  a  hivatástudat,  a  kiválasztottság  mitosza  e 
kultúrkörben  csak  az  uralkodó  család  birtoka, 
s  a  magyar  az  egyetlen  a  lovas  nomádok  közt, 
mely  ezt  is  megosztotta  uraival,  ö  vált  egyedül 
valóban  nemzetté.  Nyilván  ez  volt  az  oka,  hogy 
együtt  maradt,  fentmaradt,  s  magyar  maradt 
akkor  is,  midőn  ősi,  természetes,  karizmatikus 
urait  elvesztette.  Ez  már  európai  jelenség.  S  hogy 
bekövetkezhetett,  ahhoz  hosszú  együttélés  volt 
szükséges  az  uralkodó  családdal,  hosszú  alattvalói 
viszony.  De  alapja,  lehetősége  megnyílt  a  hét 
törzs  és  Árpád  szövetkezésével ;  a  nemzet  poten- 
ciálisan megszületett,  vagy  legalábbis  megfogant, 
csak  öntudatra  ébredéséhez  kellett  idő.  Ez  pedig 
nem  a  XVIII — XIX.  század  fordulóján  követ- 
kezett be,  hanem  sokkal  előbb. 

Ez  a  hagyomány  pedig  az  Attilától  való  szár- 
mazás tudata  volt. 

A  középkor  végére  kialakult  magyar-hún 
mondák  nagyrészéről  megállapította  a  tudo- 
mány, hogy  nemzetünk  nem  az  őshazából  hozta 
őket  magával,  hanem  itt  fejlődtek  ki  az  európai 
népektől  hallott  Attila-legendák  hatására,  ám 
magukkal  hozott  ősi  elemekből.  S  körülbelül 
tudjuk,  mik  voltak  ezek  az  ősi  elemek,  a  kialakult 
mondakör  csírái.  E  hagyományok  természetesen 

abban  a  körben  éltek,  ahol  történeti  alapjai  voltak. 
A  hagyomány  a  magyar  törzsnek  és  főnökeinek,  a 
fejedelmi  családnak  genealógiáját  őrizte  meg. 
A  források  legszigorúbb  értelmezése  szerint  is 
kétségtelennek  látszik,  hogy  Árpád  családjában 
mindig,  a  honfoglalás  előtt  is  tartotta  magát  a 
Mogyer  nevű  hún  királytól  való  származás,  ki  a 
család  törzsének  a  nevét  is  adta,  s  ki  a  hatalmas 
Attila  király  ivadéka  volt.  Élt  a  család  egykori 
hatalmának,  Attila  roppant  birodalmának  emléke 
is,  s  arról  is  tudott  a  család,  hogy  a  király  egyik 
fia  a  birodalom  felbomlása  után  nyugatról  tért 
vissza  keletre  népével,  s  itt  a  család  eme  ágának 
ősatyja  lett.  így  aztán  az  sem  látszik  lehetetlen- 
nek, hogy  az  új  haza  kiszemelése  és  elfoglalásának 
terve  már  az  őshazában  úgy  merült  fel,  mint  az 
ősi  örökség  visszaszerzésének  jogos  törekvése.  De 
ha  a  Meotisz  partján  még  talán  nem,  a  Tiszánál 
már  minden  bizonnyal  kialakult  ez  az  ősi  gyö- 
kerekbe oltható  felfogás,  mihelyt  meghallották, 
hogy  ezen  a  tájon  székelt  Attila  király.  Mert 
Isten  ostorának  rémületes  emléke  elevenen  élt 
Európában,  a  nép  között  is,  a  tudós  krónikák 
lapjain  is,  s  örököseinek  róla  való  hagyománya 
rohamosan  gyarapodott  az  itt  hallott  elemekkel, 
míg  aztán  a  XIII.  században  teljesen  kialakult 
és  máig  ránk  maradt  formájában  összefoglalta 
Kézaí  Simon  mester.  S  a  dinasztiának  Attilától 
való  származása  a  Duna  mentén  való  megjele- 
nésüktől kezdve  közismert.  A  magyar  királyok 
sorát  az  egész  középkoron  át  Attilával,  mint  első 
királlyal  kezdik,  őket  Attila  unokáinak  nevezik, 
a  magyar  honfoglalást  a  hunok  második  bejöve- 
telének nevezik.  Salamon  király  anyja  a  fiát 
segítő  bajor  hercegnek  egy  szablyát  ajándékoz. 

s  erről  azt  mondja,  hogy  Attila  kardja  volt,  a 
legendás  isten-kardja.  Ma  Nagy  Károly  kardjaként 
a  német  császári  insigniumok  közt  foglal  helyet 
a  honfoglaláskori  magyar  iparművészet  e  re- 
meke, mely  minden  bizonnyal  a  fejedelmi  kincsek 
közül  való,  s  talán  Árpádé  volt.  így  hát  a  leg- 
nagyobb sajnálkozással  gondolhatunk  rá,  hogy 
a  hűtlen  családtag  kiadta  kezéből,  eredetünk  és 
hivatástudatunk  ősi  szimbólumát,  melynek  méltó 
helye  nálunk  volna,  a  másik  ősi  fejedelmi  jelvény, 
a  kristálybuzogány,  a  mai  királyi  jogar  mellett. 
Arról  a  királyi  kincsről,  melyet  IV.  Béla  leánya 
Csehországba  vitt  magával,  a  király  visszakövetelő 
levele  azt  írja,  hogy  e  kincseket  a  magyar  királyok 
Attila  óta  gyűjtötték  össze.  Ebből  ma  már  csak 
egy  darab  ismeretes.  Ez  is  kard,  a  Prágai  Szent 
Vid  székesegyházban  őrzik,  de  ez  Szent  István 
kardja  volt.  Kun  László  Attilát  választja  példa- 
képéül, 8  az  ő  birodalmának  visszaállításáról  ál- 
modozik. Mátyás  király  sem  veszi  rossznéven, 
ha  hozzá  hasonlítják.  Mátyás  halála,  s  a  biroda- 
lom hanyatlása  idején  is  őt  emlegetik  a  szittya 
unokák.  Árpád  alakja  homályba  vész.  István,  a 
szent  király  mellett,  ki  a  keresztény  Magyar- 
ország alapjait  megvetette,  őt  emlegetik,  azt  a 
világbíró  őst,  kitől  a  kereszténység  szolgálatába 
állított  hatalmat  és  erőt  örökölte. 

S  amikor  aztán  a  családi  legenda  a  nemzet 
mítoszává  válik,  megjelenik  a  hunok  és  magyarok 
rokonságának,  leszármazási  viszonyának  a  hite. 
Mint  ahogy  a  dinasztia  a  hűn  király  sarjadéka, 
úgy  a  népe  is  a  hunok  ivadékai.  Árpád  népe  végső 
eredetében  azt  jelenti,  hogy  Attila  népe,  azaz 
hún.  És  ugyanakkor,  midőn  Attila  nagyságát 
emlegetik,   valóban   hunoknak   is   nevezgetik    a 

magyarságot.  A  nemzeti  szellem  fundamentális 
tartalma  ez  a  tudat.  E  Bzellem,  mondtuk,  készen 
várt  a  nemzetre.  Úgyhogy  azt  is  mondhatjuk, 
hogy  a  nemzet  ideálisan  már  előbb  létezett,  mi- 
előtt a  reális  közösség  megszületett.  Volt  idő, 
mikor  a  magyarság  csak  egy  család  volt,  az 
Árpádok,  vagy  még  előtte  :  Attila  unokái.  Leg- 
feljebb a  közvetlen  hatalmuk  alatt  álló  törzset, 
melyet  már  ekkor  is  magyarnak  hívtak,  számít- 
hatjuk ide.  A  többi  törzsek  a  szövetkezésig  annak 
a  népnek  voltak  tagjai,  amelynek  körében  éltek, 
egykor  hunok,  majd  bolgárok,  avarok  is,  végül 
kazárok.  Türkök  voltak,  ahogy  a  bizánciak  ne- 
vezték őket,  s  ez  azt  jelentette,  hogy  lovon  és  íjjal 
harcoltak,  jószágaikat  legeltetve  vándoroltak,  s  az 
ezzel  járó  szokások  szerint  éltek  ők  is,  mint  az 
egész  szittyaság.  De  még  nem  váltak  ki  e  masszá- 
ból egyéniségként.  Most  még  csak  egy  család 
érezte  és  tudta,  hogy  különös,  kiválasztott  hely 
jutott  neki  e  hullámzó  néptengerben.  Az  a  szel- 
lemi jelentés,  mely  egy  embertömegből  nemzetet 
alkot,  még  csak  őt  jelentette. 

A  magyar  nemzet  tehát  e  vezérválasztás  ak- 
tusában fogantatott.  Távolról  sem  biológiai  alap- 
egységből nőtt  ki  a  természetes  szaporodás  útján. 
Az  a  hét  «magyar»  törzs  —  melyek  közül  ekkor 
még  csak  egyet  neveztek  ezzel  a  névvel  —  a 
kabarok  törzse  és  a  honfoglaláskor  csatlakozott 
székelység  nem  volt  sem  biológiai,  sem  etnikai, 
sem  nyelvi  tekintetben  egység.  A  hét  törzs  álta- 
lában azt  a  finn-ugor  idiómát  beszélte,  mely  aztán 
«magyarrá»  lett,  de  az  előkelők  s  így  maga  a  vezéri 
család  anyanyelve  egy  török  nyelv  volt,  egy  másik 
törököt  beszéltek  a  kazár  kabarok,  s  harmadikat 
a  székelyek.   Természetesen    értették  valameny- 

nyien  egymás  nyelvét  is,    aminthogy    e    tájon 
minden  nép  többnyelvű  volt. 

Biológiailag,  mai  szóhasználattal  élve,  «fajilag», 
már  eredetileg  keresztezett  volt  az  a  közös- 
ség, melybó'l  a  magyarság  emberanyaga  kike- 
rült. A  Kr.  e.  I.  század  derekán  Kína  lerázta 
a  hún  uralmat  és  Nyugat  felé  űzte  egykori  urait. 
Ezek  útjukban  rendre  meghódították  a  szteppe 
népeit,  Európa  közepéig  érkeznek,  s  végül  előttünk 
áll  Attila  birodalma.  E  hunok  egy  törökfajta 
töredéke  az  északi  erdó'határon  egy  halász-vadász, 
de  már  földet  is  művelő  s  a  mellett  lovat  is  ismerő 
és  tenyésztő  finn-ugor  népségre  akadt,  őket  meg- 
hódította, s  rájuk  telepedett.  Természetesen 
tüstént  megindult  a  hódítók  és  hódoltak  közt  az 
a  keveredési  folyamat,  melyről  a  nomádok  álta- 
lános jellemzésénél  szóltunk.  Az  valószínűtlen, 
hogy  a  kisebb  számú  török  urak  rétege  teljes  egé- 
szében felszívta  volna  a  finn-ugor  szolgák  népét, 
mert  még  a  honfoglaláskor  is  megkülönböztethető 
a  két  réteg,  de  a  házasodások,  az  arra  alkalmasak 
társadalmi  felemelése,  a  silányabbak  lesüllyedése 
mindkét  réteget  kevertté  tette.  S  az  egész  új 
népet  kétnyelvűvé.  A  török  nyelvet  már  csak 
azért  sem  hagyhatták  el,  mert  egész  őstörténetük 
folyamán  szüntelen  török  népek  között  éltek. 
Viszont  a  finn-ugor  réteg  elég  nagy  volt  ahhoz, 
hogy  ősi  nyelvét  megőrizze  ;  csak  éppen  sok  török 
elemet  olvasztott  bele.  Török  nyelvét  az  uralkodó 
réteg  csak  mai  hazánkban  hagyta  el,  midőn  már 
nem  volt  rá  szüksége,  s  ugyancsak  gyakorlati 
szempontok  miatt  vált  anyanyelvévé  szolgái  finn- 
ugor beszéde.  Általános  szociális  jelenség,  hogy 
az  urak  veszik  át  a  szolgák  nyelvét.  így  vált 
«magyar»  nyelvvé  a  finn-ugor,  s  nem  a  török. 

A  kultúra  terén  ugyanez  a  kölcsönhatás  ment 
végbe,  az  uralkodó  életforma  azonban  a  hódító 
lovasoké  maradt  természetesen.  Persze  nem  sza- 
bad azt  hinnünk,  hogy  az  egész  nép  csupa  lovas 
harcossá  lett,  s  a  végén  a  hódoltak  is  egytől-egyig 
az  urak  osztályába  emelkedtek.  Egészen  kétség- 
telen, hogy  még  a  honfoglaló  és  középkori  ma- 
gyarság szolgarendűi  közt  is  volt  bőven,  aki  az 
első,  finn-ugor  szolgáktól  származott.  De  itt  is, 
mint  általában  a  nomádoknál,  meg  volt  a  lehe- 
tőség a  felemelkedésre.  A  közösség  kultúrája  sem 
lehetett  egységes.  Az  uraké  egészen  bizonyosan 
más  maradt,  mint  a  szolgáké.  A  szolgáké  kezdet- 
legesebb volt,  tehát  az  urak  nem  vették  fel, 
viszont  a  szolgák  életkörülményei  útját  állták, 
hogy  uraik  színvonalára  emelkedjenek.  Nem  le- 
hetett közös  a  vallás  sem.  Hogyan  kerülhetett 
volna  a  szolga  a  harcosok  lóáldozó  szertartásához? 
De  a  közösség  kultúrájának  egésze  lassan  a  két 
elem  szintézisévé  vált,  s  megindult  a  kölcsön- 
hatás a  vallás  terén  is.  De  mikor  az  ősmagyarok 
kultúrájáról,  vallásáról,  életformájáról  beszélünk, 
mindnyájan  az  urakéra  gondolunk  hallgatóla- 
gosan. A  szolgákéra  csak  akkor,  ha  földmívelésről 
van  szó.  S  ez  így  is  van  rendjén.  A  nemzeti  kultúra 
ós  szellem  alapja  a  lovas  török  harcosokké  lett. 
Az  az  emberközösség  tehát,  mely  Krisztus 
születése  körül  két  alapegységből  keletkezett,  s 
aztán  végigsodródott  a  népvándorlás  viharán,  — 
melyet  más  képpel  már  régóta  a  nagy  olvasztó 
és  keverő  tégelynek  szeretnek  nevezni,  s  joggal, — 
nem  volt  egységes  sem  vérségileg,  sem  etnikailag, 
sem  társadalmilag,  sem  kulturálisan,  sem  nyelvi- 
leg. Kétrétegű  maradt,  a  két  réteg  közt  azonban 
állandó  és  könnyű  kölcsönös  átszivárgással.  El- 

Juó:  A  magyar  uemzeteszme,  4 

képzelhető,  hogy  a  népvándorlás  részeseként  e 
két  alapegységhez  mennyi  idegen  elemet  vett 
fel,  vért  és  szellemet  egyaránt.  De  ha  a  két  alap- 
egység korábbi  családfáját  keressük,  akkor  is  csak, 
az  adatok  hiányában,  nem  állhatunk  elő  tényekkel. 
Ám  alig  hihetjük,  hogy  akár  a  vándorlásban  és 
hódításban  akkor  már  nagymultú  húnság,  akár 
a  népek  országútja  mentén  tanyázó  finn-ugorság 
«tiszta)>  lett  volna  bármi  tekintetben.  A  két  társa- 
dalmi réteg,  az  uraké  és  szolgáké  aztán  nemcsak 
egymás  közt  keveredik,  hanem  mindkettő  külön- 
külön  is  vesz  fel  elemeket  kívülről,  s  ez  a  folyamat 
nemcsak  vándorlásai  alatt,  hanem  megtelepedése 
után  is  tart  természetesen.  És  mégis  társadalmi- 
történeti egység  ettől  kezdve  ez  a  közösség!  Ennek 
az  egységnek  a  létesítő  tényezője  azonban  vál- 
tozó. Hogy  időről-időre  mi  az,  ami  összetartja, 
látni  fogjuk  történelmi  vázlatunk  folyamán.  Most, 
a  kezdet  idejében  a  hódító  és  hódolt  viszonya. 

A  tudomány  a  meghódított  finn-ugorokat  ne- 
vezte el  «előmagyaroknak».  őket  tekinti  a  ma- 
gyarság őseinek,  minthogy  nyelvét  tőlük  örökölte. 
Am  nem  volna-e  helyesebb  a  hódító  türköket 
tekinteni  a  fontosabb  ősöknek?  Hiszen  az  élet- 
formát, ami  bizonnyal  fontosabb  és  lényegesebb 
egy  nemzet  mivoltára  nézve,  mint  a  puszta  nyelv, 
tőlük  örökölte.  Hogy  nemzetünk  azzá  lett,  ami- 
nek ismerjük,  e  törököknek  köszönhető,  ök  voltak 
a  vezetők,  s  a  nemzet  szelleme  is  az  ő  körükből 
származott  dinasztiának  az  ajándéka.  Nélkülök 
a  nyelvészet  «előmagyarjai»  nyelvrokonaik,  a  vo- 
gulok  vagy  osztjákok  sorsában  osztoztak  volna. 

Az  új  közösség  sorsát  a  török  vezetők  szabták 
meg.  ök  mozdították  ki  az  erdőzúgból  és  tették 
részesévé   a   népvándorlás   eseményeinek.    Ettől 

kezdve  állandóan  a  nomád  lovasok  közt  él,  s  az 
ő  sorsuk  részese.  Sodorják  a  népek  hullámai  a 
széles  pusztákon  ide  s  tova,  s  új  meg  új  nevek 
alatt  tűnik  elénk  a  századok  folyamán,  amint  új 
meg  új  birodalmak  keretében  feszíti  íját  a  többiek 
között.  A  sorsdöntő  esemény  a  Fekete-tenger 
északi  partján  érte.  Itt  akadt  rá  természetes  és 
örökös  uraira.  Attila  birodalma  megdőlt,  felosz- 
lott, töredékeiből  új  országok  keletkeztek.  Itt,  a 
tenger  északi  partján  a  nagy  király  Irnik  nevű 
fia  fogta  össze  egy  időre  uralma  alatt  a  népeket. 
Közöttük  volt  az  a  törzs  is,  melyet  később  me- 
gyernek,  majd  magyarnak  neveztek  el.  Irnik  bi- 
rodalma is  széthullott,  de  az  a  törzs  hű  maradt 
fejedelme  utódaihoz,  s  ettől  kezdve  ők  a  törzs 
főnöki  családja.  Nevét  is  nyilván  attól  a  főnökétől 
kapta,  ki  Mogyer  néven  a  Kr.  u.-i  VI.  században 
ismét  egy  birodalom  királya.  A  törzs  és  urai  osztoz- 
tak egymás  sorsában,  mely  e  századokban  itt  igen 
forgandó  volt.  Hol  egyik,  hol  másik  nép  főnöke 
alapított  itt  nagy,  de  rövidéletű  birodalmat.  Attila 
ivadékai  azonban  mindvégig  felszínen  tartották 
magukat,  s  a  család  egyike  volt  azoknak,  melyek 
e  forgandó  sorsot  intézték.  Álltak  idegen  fönn- 
hatóság alatt,  de  voltak  maguk  is  birodalom 
urai.  S  uralmuk  mértékétől  függött,  hány  törzs 
lép  szorosabb  viszonyba  örökös  törzsükkel,  a 
magyarral. 

Az  Árpádoknak  Attilától  való  származását  a 
tudomány  is  valószínűnek  látja.  De  még  ha  nem 
is  tény,  a  származás  jelentőségén  ez  mit  sem 
változtat.  A  hagyomány  kétségtelenül  kezdettől 
fogva  élt,  s  történeti  tényezővé,  a  nemzeti  szellem 
alapjává  vált,  akár  valóságot  őriz  meg,  akár  nem. 
Történelmi  jelentősége  ugyanaz  marad,  ha  nincsen 

is  való  alapja  ;  ha  az  Árpádok  mégsem  Attilától 
származnak,  akkor  is.  A  mi  vizsgálatainknak  a 
szempontjából  tehát  közömbös,  tény-e  vagy 
puszta  hagyomány  e  származás.  Történeti  ténye- 
zővé tény  esetén  is  csak  a  hagyomány  erejében 
vált,  nem  puszta  tény  mivoltában. 

Almost,  majd  Árpádot  származása  tette  a 
törzsszövetség  fejedelmévé.  Az  utolsó  fönnhatóság, 
a  kazároké,  mely  alatt  kétszáz  évig  éltek,  ekkor 
szűnik  meg.  Tíz  törzs  él  ekkor  együtt  laza  közös- 
ségben e  finn-ugor  szolgáik  kedvéért  az  ő  nyel- 
vüket is  beszélő  török  lovasok  közül.  E  birodal- 
mon belüli  egységnek  a  feje  a  kazár  kagán  hely- 
tartója, a  kende.  De  «királyként»,  jegyzik  fel  a 
külföldi  megfigyelők,  a  Gyulát  tisztelik.  Vitás 
ügyekben  hozzá  fordulnak,  ő  a  nép  bírája.  E 
Gyula  pedig  nem  más,  mint  a  megyer-magyar 
törzs  főnöke.  S  eredetileg  nem  méltóságnév,  hanem 
a  család  neve,  egyik  hatalmas  őse,  Dzsula-Gyula 
király  után.  Attila  fia  Irnik  unokái  ők.  A  kende 
a  hódító  képviselője,  a  hivatalos  hatalom  az  ő 
kezében  van,  ám  a  nép  önkéntes  tisztelete,  az 
egykori  valóságos  uralom  emlékeként,  a  termé- 
szetes ősi  királyi  ház  fejét  övezi.  S  mikor  elérkezik 
a  kedvező  pillanat,  a  család  ismét  visszanyeri  ősi 
uralmát.  E  pillanat  a  kazár  birodalom  hanyatlá- 
sával érkezett  el.  A  központi  kormányzatában 
megromlott,  bomló  birodalmat  a  bessenyők  be- 
ütései pusztítják.  Előlük  készül  nyugatra  húzódni 
a  tíz  törzs  közül  hét,  köztük  a  megj^er  törzs  is, 
uraival,  a  Gyulákkal  együtt.  A  források  szerint 
a  kazár  kagán  szerette  volna  még  utolsó  intéz- 
kedéseként kivándorló  alattvalói  felett  kendéje 
uralmát  megerősíteni,  s  azt  ajánlotta  nekik,  hogy 
önkéntesen  is  válasszák  meg  vezérükül.  De  nyilván 

maga  a  kende  is  tisztában  volt  a  nép  felfogásával, 
mert  maga  is  a  megyer  törzs  fejét  ajánlotta  e 
tisztre.  Kihez  is  fordult  volna  a  nép  szorongat- 
tatása  idején,  ha  nem  az  ősi  királyok  családjához, 
az  égi  kegj^elem  birtokosaihoz?  Helyreállították 
tehát  egykori  uralmát  és  sorsukat  kezébe  helyez- 
ték. Három  törzs,  úgy  látszik,  nem  bízott  a  család 
karizmájában,  s  nem  csatlakozott  a  nyugatra 
költözőkhöz.  Ezek  az  ottmaradtak  azonban  pár 
század  alatt  nyom  nélkül  elenyésztek,  míg  a 
család  és  karizmája  beváltotta  a  benne  bízók 
várakozását. 

íme  itt  a  forrása  annak,  hogy  nemzetünk 
természetes  urai  egyedül  az  Árpádok  voltak, 
soha  senki  más.  Azóta  sem  tudta  a  magyar  oda- 
adni magát  oly  föntartás  nélkül  senkinek.  Amikor 
a  család  kihal,  kétségbeesés  vesz  erőt  a  nemzeten 
és  «sokat  tépelődve  keresik  a  szent  királyok 
véréből  sarjadt  új  királyt)),  s  Károly  Eóbertet 
Árpádházi  nagyanyja  miatt  tartják  «igazi,  tör- 
vényes, örökös,  született  uruknak».  Pedig  ez  a 
nemzet  hűséges  és  odaadó,  s  vár  és  keres  egész 
történetén  át  valódi  vezért,  kit  követhessen,  mint 
ősei  Árpádot.  «De  nem  mindenik  seculumban 
születik  fénix,  —  írja  egy  nehéz  és  vezér  után 
kívánkozó  korban  Zrínjd  Miklós,  —  és  sok  száz 
•  esztendeig  kell  fáradozni  a  természetnek,  meddig 
formálhat  oly  embert,  aki  a  világ  s  országok 
megbotránkozásának  gyógyítója  legyen  s  maga 
nemzetének  megvilágosítója». 


m.  AZ  OSI  MAGYAE  NEMZETFOGALOM. 


A  magyarság  tehát  nem  volt  eredetileg  sem 
etnikailag,  sem  nyelvileg  egység,  s  nem  volt  poli- 
tikailag sem.  A  törzsek  még  az  új  haza  földjón 
is  megtartották  autonómiájukat,  oly  mértékben, 
hogy  még  egy  századig  önállóan  viselnek  had- 
járatokat és  ű^nek  külpolitikát.  A  központi  hatal- 
mat, a  valódi  államiságot  csak  Szent  István  te- 
remti meg,  megszüntetve  a  törzsfők  autonóm 
hatalmát,  s  a  fejedelem  szakrális  és  birói  szerepét 
a  király  kormányával  cserélve  fel.  Ugyancsak  6 
adott  kulturális  fejlődésünknek  is  határozott 
egységes  irányt,  amikor  a  nyugati  szellem  és 
római  katolicizmus  mellett  döntött,  véget  vetve 
a  bizánci  befolyásnak  és  egyházi  tétovázásnak. 
Ami  a  törzseket  kezdetben  összetartotta,  az  pusz- 
tán a  fejedelem  személye  volt,  családjának  hagyo- 
mánya erején  és  jogán.  A  magyar  nemzetet  nem 
a  vér,  nem  a  nyelv,  nem  az  államiság  teremtette 
meg,  hanem  egy  merőben  szellemi  tényező.     S 

A  közösségérzés  sem  ekkor,  de  még  a  király- 
ság első  századában  sem  az  egymáshoztariozás  ön- 
tudatában nyilvánult  meg,  hanem  abban,  hogy 
valamennyien  a  vezérhez,  majd  a  királyhoz  tar- 
toznak. Az  összetartó,  közösségalkotó  tényező 
kizárólag  az  uralkodó  személye.  Az  a  magyar, 
aki  a  király  alaúvalója.  A  népnek  nincs  sem  eredet- 

hagyománya,  sem  hivatástudata.  Ezek  még  a 
dinasztia  kizárólagos  tulajdonai.  Csak  a  XIII. 
század  folyamán  következik  be,  sok  egj'éb  vál- 
tozás mellett,  annak  a  gondolatnak  a  felmerülése, 
hogy  az  alattvalók  a  királytól  függetlenül  is,  ön- 
magukban is  egység.  Az  egységnek  pedig  a  nép 
eredetmondája  és  a  vérszerzó'désnek  ekkor  költött 
jogászi  szövege  ad  tartalmat  és  alapot.  Az  alatt- 
valók átveszik  a  királyi  család  hagyományát  és 
részt  követelnek  az  ország  sorsának  intózósébó'l. 
Ekkor  ébrednek  rá,  hogy  ó'k  nemzet.  A  család 
eredet  hagyományát  kiterjesztik  önmagukra,  s  azt 
hirdetik,  hogy  amint  az  Árpádok  Attila  ivadékai, 
úgy  a  magyarság  a  hunok  leszármazottai.  A  nem- 
zeti közösség  alapja  még  szellemibbé  válik  :  annak 
a  tudata  ez,  hogy  Árpád  és  unokáinak  népe  a 
világbíró  Attila  népének  utódai,  s  ez  az  ősi  hata- 
lom páratlan  fölényének  öntudatával  jár  együtt. 
Egy  kis  túlzással  azt  mondhatjuk,  hogy  amint 
az  ó'shaza  lovasait  az  a  büszkeség  fogja  lelki  egy- 
ségbe, hogy  ó'k  a  kagán  hódító  seregének  har- 
cosai, úgy  most  a  középkori  magyarság  egységét 
is  egy  büszkeség  teremti  meg  :  Attila  hunjainak 
ivadékai  ők.  Az  a  magyar,  aki  erre  büszke.  Kézai 
Simon  krónikáját,  ennek  a  középkori  magyar 
nemzeti  öntudatnak  a  legélesebb  kifejezését,  ez 
lelkesíti. 

Az  első  nyilatkozat,  melyben  az  alattvalók 
és  az  ország  nemzeti  egységének  tudata  hangot 
kap,  az  az  1298.  évi  törvény,  mely  a  király  fel- 
adatává teszi,  hogy  az  országtól  elidegenített  terü- 
leteket visszaszerezze,  hogy  «a  magyar  királyság 
mint  jogi  egység  örvendezhessen  tagjai  teljes- 
ségének*. A  királyság  ekkor  már  a  nemzeté  ; 
felelősséget  érez  a  nemzet,  ügye  nemcsak  a  király 

Ügye,  s  magát  a  királyt  is  felszólítja  a  nemzet 
szolgálatára.  Az  oklevelekben  egyre  többször 
merül  fel  az  adományozott  érdemeinek  felsoro- 
lásakor a  haza  és  nemzet  emlegetése,  mint  amik- 
nek az  illető  szolgálatokat  tett.  Most  már  nem- 
csak a  király  iránti  hűség  az  érdem.  Nagy  Lajos 
egyik  korai  oklevele  «hmigaricae  nationis  regnum*- 
ról  beszél.  A  nemzeti  összetartozás  érzetének  rend- 
kívül érdekes  példája  Julián  domonkosrendi  barát 
expediciója,  melyet  az  őshazában  maradt  törzsek 
felkutatása  végett  tett  a  tatárjárás  előtti  években. 
Hogy  a  kazár  birodalomban  együtt  élt  tíz  törzs- 
ből három  ott  maradt,  ennek  az  emléke  sohasem 
enj'észett  el  a  kiköltözött  magyarságban,  de  mos- 
tanáig nem  törődnek  velük.  Most  azonban  fel- 
ébred a  testvéri  érzés  és  «megszánván  a  magyaro- 
kat, kiktől  elszármaztak,  hogy  még  hitetlenség- 
ben tévelyegnek*),  elküldték  hozzájuk  hittéritői- 
ket, amint  mindezt  a  Juliánék  útjáról  fentmaradt 
jelentés  elbeszéli. 

És  különös,  a  származás  mítoszához  kötött 
közösség  kapuit  a  nemzet  nem  zárja  le  idegen 
jövevények  előtt  most  sem.  A  magyarság  sereges- 
től  fogadja  be  és  avatja  mag3-arrá  őket  tovább 
is.  Pedig  ekkor  már  külföldön  megváltozott  a  fel- 
fogás. A  középkor  második  felében  nyugaton  már 
nem  örülnek  az  idegen  jövevénynek,  beköltözését 
károsnak  tartják.  Az  újabb  királytükrök  már  nem 
tanácsolják  az  idegenek  védelmét,  befogadását, 
sőt  inkább  azok  veszedelmére  figyelmeztetnek. 
A  skolasztika  Aristoteles  államtanát  fogadja  el, 
mely  kis,  nemzetileg  egységes  és  minden  tekintet- 
ben autarkikus  államokat  ajánl,  s  Aquinoi  Szent 
Tamás  határozottan  a  jövevények  befogadása 
ellen  nyilatkozik.  Éles  ellentétben  Szent  István 

heterogén  állameszmény  ével,  azt  hangoztatja, 
hogy  az  idegenek,  a  maguk  szokásaival,  törvé- 
nyeivel, életmódjával,  melyek  mások,  mint  a 
hazaiak,  megzavarják  az  állam  harmóniáját. 
Ugyanekkor  a  magyar  nemzet  nem  zárja  le  hatá- 
rait, hanem  tovább  is  vallja  első'  királyával  a  sok- 
nyelvű és  sokszokású  ország  előnyét,  s  hajlandó 
bebocsátani  azokat,  kik  idegen  erényeket  hoz- 
nak, s  felvenni  mindazokat  a  hún-magyar  nem- 
zetbe, kik  «íjat  feszítenek)),  bármi  leg3'en  szárma- 
zásuk. Az  íjnak  persze  már  lejárt  az  ideje,  Attila 
népének  unokái  nyugati  lovagpáncélban  harcol- 
nak. Az  «íjat»  az  utódlás  hagyománya  pótolja, 
a  nemzeti  öntudat,  önérzet  és  büszkeség  ;  ezt 
kell  magára  öltenie  annak,  aki  magyar  akar  lenni. 
S  aki  tudja,  magára  öltheti,  nem  zárják  el  előle. 
E  tudattal  egy  rendkívül  férfias,  előkelő  ós  ragyogó 
életforma  jár  együtt,  melynek  vonzása  igen 
széleskörű  és  erős  volt. 

A  középkori  Magyarország  tehát  hű  utóda  az 
euráziai  nomád  birodalmaknak  :  soknyelvű  és 
sokszokású,  s  a  különféle  népek  békén  élnek  egy- 
más mellett  a  nomád  kagán  utódainak  jogara 
alatt.  Alapja  ugyanaz  a  nemzetiségi  politika,  — 
hogy  mai  kifejezéssel  éljünk,  —  melyen  azok  is 
nyugodtak.  Természetesen  nehéz  volna  eldön- 
teni, hogy  a  politika  tudatában  volt-e  annak, 
milyen  eredetű,  vagy  pedig  elfeledte  keleti  mivol- 
tát, s  nem  mint  ősi  örökséget  gyakorolta  tovább, 
hanem  mint  az  új  kultúrkör  követelményét,  a 
keresztény  univerzalizmust.  Bizonyítani  nem  tud- 
juk, de  tagadni  sincs  okunk.  A  tények  ezek  :  Szent 
István  Intelmeiben  a  hospitalitás  szokatlanul 
erős  hangsúlyt  kap,  mintáival  szemben  egészen 
eredeti  módon,  s  ez  a  hospitalitás  fentmarad  ná- 

lünk  akkor  is,  midőn  külföldön  már  elejtik.  Min- 
den nemzet  sokféle  elemből  vegyül.  Nyugaton  ez 
mihamar  feledésbe  merül,  s  megszületik  a  közös 
származás  egységére  alapozott  nemzetfogalom. 
Nálunk  a  sokféle  eredet  iránti  közömbösség,  a 
türelem  és  fölényes  elnézés  ősi  bölcsesége  sohsem 
hunyt  ki ;  élt  az  érzés,  hogy  a  nemzet  valami 
egészen  más,  mint  a  verség. 

Érdekesen  fejezi  ezt  ki  már  maga  a  szóhasz- 
nálat. A  natio  a  natusszsil  függ  össze,  mint  a 
nemzet  a  n^m^éssel,  és  vérségi  származást  jelent. 
S  a  rómaiak  naíionak  valóban  csak  a  kisebb  nép- 
törzseket nevezték,  melyekről  feltehető,  hogy 
csakugyan  közös  származásból  keletkeztek.  Natiók 
élhettek  többen  is  egy  országon  belől.  A  biroda- 
lomnak voltak  például  natioi.  A  mai  nemzetnek 
a  populus  felelt  meg.  Populiis  Bümanus.  Az  idegen 
népek,  melyek  szellemi  önállóságot  mutattak, 
külön  kultúrával  rendelkeztek  és  független  állami- 
ságban éltek,  voltak  a  gensek.  A  középkori  nyugat 
eleinte  ezt  a  szóhasználatot  veszi  át.  A  populus 
az  egész  birodalom  népe,  a  császár  alattvalói,  az 
egész  kereszténység.  Ezen  belől  élnek  a  natiok, 
a  nemzetekké  éppen  most  szilárduló  és  növő  tör- 
zsek. A  gentes  a  pogányok.  A  keresztény  hitre 
térő  gensek  egy  ideig  még  megtartják  ezt  a  nevü- 
ket, de  mihelyt  keresztény  voltuk  átmegy  a  köz- 
tudatba, natiovék  lesznek  ők  is.  De  a  natio  e  köz- 
ben kinőtt  a  puszta  néprajzi  forgalomból  és  már 
a  mai  értelemben  vett  nemzetet  jelenti.  Nyilván- 
való, hogy  a  közös  származás  mitosza  teszi  lehe- 
tővé, hogy  ez  a  vérségi  összetartozást  jelentő  szó 
jelentse  a  közösséget  akkor  is,  midőn  az  már  ma- 
gasabb szellemi  síkba  tevődött  át.  Viszont  a  szó- 
nak éppen  korábbi  jelentése  egyben  erősíti  azt  a 

hitet,  hogy  a  natio  körébe  tartozók  mind  közös 
származásúak. 

Magyarországon  más  a  helyzet.  Kezdetben 
gens  a  magyar  is,  mint  a  többi  pogányok,  s  ezt 
a  szót  még  sokáig  megtartja  a  maga  megjelölésére 
azután  is,  mikor  már  régen  keresztény,  sokkal 
tovább,  mint  a  többi  nyugati  nép.  E  mellett  később 
populus  is,  ha  politikai  értelemben  szól  önmagá- 
ról. A  politikai  nemzet,  a  nemesség  egész  negyven- 
nyolcig populiis,  apopulus  Werhőczianus'^.  Az  egész 
magyar  nemzetet  azonban  a  gens  jelenti ;  a  natio 
a  gensen  belől  az,  amit  ma  nemzetiségnek  neve- 
zünk, azaz  a  valóban  vagy  feltehetőleg  közös  szár- 
mazású és  —  természetesen  —  közös  nyelvű  kö- 
zösség. A  natio  mindvégig  néprajzi  fogalom  Ma- 
gyarországon. Megőrzi  ősi  római  jelentését,  s 
Magyarországon  nem  nemzetet,  hanem  népet 
jelent.  E  szóhasználat  alól  alig  van  kivétel.  S  ami 
van,  alighanem  külföldi  hatás.  Érdekes,  hogy 
éppen  egy  külföldi  királyunk  oklevelében  talál- 
juk a  gensnek  natioval  való  felcserélését,  amikor 
Nagy  Lajos  nem  «hungaricae  gentis  regnum»-ról, 
hanem  «hungaricae  nationis  regnum»-ról  beszél. 
Van  persze  natio  hungarica  is,  mint  ahogy  van 
natio  slavica  vagy  teutonica  is  Magyarország  terü- 
letén. Laskai  Ozsvát,  a  XV.  századvégi  prédiká- 
tor, mikor  a  nyelvre  és  szokásokra  különböző 
országlakó  népekről  szól,  azokat  natiotiesként  em- 
legeti, az  uralkodó  magyarságot  pedig  gensnek 
nevezi.  Werbőczi  ugyancsak  a  tótot,  oláht,  stb.-t 
érti  nation.  A  gensnek  és  nationak  ugyanilyen 
értelmű  használatával  találkozunk  abban  az 
1505.  évi  fontos  okmányban,  melyben  a  rendek 
az  idegen  királyok  ellen  foglalnak  állást.  A  magyar 
nemzet  gens  hungarica,  a  külföldi  nemzetek  pedig 

natiok.  De  amikor  az  etnikai  értelemben  vett 
magyarságról  szól,  azt  már  waí-ionak  mondja,  s 
ugyancsak  ezt  a  szót  használja,  mikor  a  nyelvvel 
hozza  a  népiséget  vonatkozásba.  Még  Eákóczi 
kiáltványa,  a  «Eecrudescunt»  is  az  «inclyti  gént  is 
hungariae»  sebeiró'l  beszél.  Külföldi  hatásra  aztán 
egyre  inkább  elmosódik  a  két  szó  közti  fogalmi 
különbség,  s  marad  a  natio  használata,  amely 
érthető'  sajnálatos  zavarokat  keltett,  bár  annak 
a  tudata  a  változott  szóhasználat  idején  is  él, 
hogy  idegen  eredetűek,  sőt  nyelvűek  is  tartoz- 
nak a  natio  Hungaricahoz. 

A  mag3^ar  névnek  tehát  kettős  jelentése  van, 
mint  ahogy  eredetileg  is  volt,  mikor  jelentett  egy 
törzset  a  hét  közül,  de  jelentette  az  egész  törzs- 
szövetséget is,  mely  a  magyar  törzs  főnökét  uralta. 
Most  volt  egy  magyar  nép,  mint  ahogy  volt  tót, 
vagy  szász,  amely  etnikai-nyelvi  egység,  s  volt 
egy  magyar  nemzet,  mely  merőben  szellemi,  majd 
politikai  egység. 

Ennek  a  —  szellemi  —  nemzetnek  nem  volt 
természetesen  tagja  mindenik  országlakó.  Ám 
ez  a  különbség  nem  népi  származáshoz  volt  kötve, 
hanem  rendi  eredethez.  A  nemzet  azok,  akik 
képesek,  módjukban  áll  viselni  a  hagyományt, 
6  a  vele  járó  hivatást,  a  nemzet  szellemét :  a 
szabad  magyarok,  a  nemesek.  Ezek  a  honfoglalás 
idejében  a  száznyolc  ősi  nemzetség.  Etnikai  és 
nyelvi  egységben  azonban,  amint  láttuk,  már  ők 
sincsenek,  aminthogy  ilyesmiről  a  magyarság 
esetében  sohsem  beszélhetünk.  Csak  az  életfor- 
májuk közös,  s  vezérük,  és  az  egységben  maradás 
akarata.  Megtelepedésük  után  az  itt  talált  népek 
előkelői  mihamar  közéjük  emelkednek.  Az  északi 
szlávok   püspöke   elpanaszolja   Rómában,   hogy 

hívei  e  pogányok  módjára  megnyírták  fejüket, 
közéjük  állottak  és  velük  irtják  a  keresztényeket. 
Szent  Istvántól  kezdve  megint  egy  csomó  jöve- 
vény nemzetséggel  g3'arapodik  a  magyarság,  még- 
pedig oly  gyorsasággal,  hogy  például  Hóman 
Bálint  feltevése  szerint  az  a  Katapán,  vagyis 
Koppány  nevű  prépost  írta  minden  valószínűség 
szerint  Szent  László  korában  az  elsó',  elveszett 
«Gesta  Ungarorumot»,  nemzetünk  történeti  tuda- 
tának talpkövét,  ki  a  pogány  Koppányt  leverő 
német  Vencelin  lovagnak  volt  az  unokája.  A  pél- 
dák váltig  szaporíthatok.  Az  ezerkétszázas  évek 
elején  egyszerre  egy  egész  néposztály,  a  király 
fegyveresei  válnak  nemesekké,  s  ezzel  a  nemzet 
tagjaivá.  Köztük  pedig  nemcsak  a  király  szol- 
gálatába állott  elszegényedett  honfoglaló  ivadékok 
vaimak,  hanem  legalább  annyian  itt  talált,  vagy 
beköltözött  idegenek  gyermekei.  A  nemzetbe  való 
felvétel  ezután  is  a  nemesség  adománya  által 
történik.  Ennek  pedig  egyáltalában  nincs  vérségi 
feltétele.  Királyaink  mindig  bó'kezűen  bántak 
vele,  sehol  Európában  nem  történt  annyi  neme- 
sítés, mint  nálunk.  Eltekintve  nemzetellenes  poli- 
tikát űző  királyainktól,  kik  természetesen  más 
érdemeket  jutalmaztak,  alig  jelentett  e  nemesítés 
egyebet,  —  különösen  bh-tokadomány  nélkül,  — 
mint  a  nemzethűség  bélyegét,  elismerését.  A  ne- 
messég nem  a  nemzeten  belül  kaszt,  mint  általá- 
ban nyugaton,  hanem  maga  a  nemzet,  a  népekkel 
állítva  szembe.  Attila-Árpád  serege,  a  Szent  Király 
jobbágyai. 

Az  Árpád-ház  végzetes  kihalásával  e  fogalom 
szilárd  és  ha  talán  mint  jelenség  nem  is,  de  jelentő- 
ségében példa  nélkül  álló  tartalmat  kap,  szerves 
fejlődésként   az  őshazába  nyúló  hagyományból. 

A  Szent  Korona  tana  ez.  Amikor  a  nemzet  el- 
veszti ősi  uralkodóházát,  annak  hatalmát,  kar- 
izmáját, melyet  soha  többé  senki  el  nem  nyer- 
het, —  Emese  ágyékából  csak  ó'k  származtak !  — 
a  nemzetet  összetartó  erejüket  átszármaztatják 
uralmuk  szimbólumára,  a  szent  királyok  koro- 
nájára. S  ettől  kezdve  a  korona  nemcsak  a  királyi 
hatalom  szimbóluma,  hanem  a  nemzet  egységéé 
is.  A  nemzet  a  Szent  Korona  tagjainak  egysége. 
E  tan  magába  foglal  egy  csomó  jogi  elemet,  ám 
egészében  és  végső  jelentésében  sokkal  több,  mint 
egyszerű  közjogi  elmélet.  Mélységes  irracionális 
szorongás  és  szükségérzet  fejeződik  ki  benne : 
a  nomád  rettenete  a  széthullástól  a  király  szemé- 
lyének elvesztésekor,  kinek  karizmája,  titokzatos 
hatalma  tartja  őket  össze  és  őrzi  az  ellenséges 
világ  közepett.  Az  uralkodóház  pusztulása  a  biro- 
dalom veszte.  S  e  válságos  pillanatban  abba  ka- 
paszkodik, ami  itt  maradt  belőlük.  Magyar- 
országon nem  fejlődött  ki  a  hűbériség  nyugati 
formája  a  maga  teljességében,  holott  éppen  akkor 
léptünk  be  az  európai  kultúrkörbe,  mikor  ott 
javában  virágzott  ez  a  társadalmi  forma,  mert 
nálunk  a  keresztény  király  palástja  alatt  is  a 
keleti  szultánátus  élt.  Viszont  éppen  ezért  szük- 
ségszerűen ki  kellett  alakulni  a  mi  sajátos  Szent 
Korona-tanunknak. 

Ez  a  magyar  rendi  nemzetfogalom.  S  bár- 
mennyire is  hasonlít  külsőre  a  nyugati  rendi  nem- 
zet fogalmához,  jelentése  egészen  sajátos.  Nem 
a  rendiség  teremtette  meg  nálunk.  A  rendiség 
is  csak  az  ősi  nemzetfogalmat  zárta  új  formába 
és  őrizte  tovább.  S  ennek  köszönhető,  ennek  a 
rendi  nemzetfogalomnak,  az  Árpádok  erős  köz- 
ponti uralmán  kívül,  hogy  nálunk  sohasem  ala- 

kultak  ki,  mint  külföldön,  a  helyi  patriotizmusok, 
városi  vagy  regionalisztikus  közösségtudatok, 
legalábbis  nem  oly  erősen,  hogy  széttagolták 
volna  a  nemzetet.  Ha  a  partikulárizmus  nálunk 
megerősödik,  —  ha  a  Csák  Máték  a  hűbéres  fe- 
jedelmek módjára  önállósulnak,  s  város-államok 
alakulnak  ki,  —  Mohács  után,  vagy  talán  még 
a  Hunyadiak  előtt  szótszakad  a  nemzet,  elporló- 
dík  és  megsemmisül,  mert  ezekben  az  időkben 
nem  volt  az  az  erős  központi  uralom,  amely  a 
széthúzó  erőket  megzabolázza. 

Az  országlakósok  másik  fele  a  nemtelenek,  a 
szolgák  vagy  félszabadok.  Nem  tagjai  a  nemzet- 
nek. Tőlük  semmi  nemzeti  feladatot  nem  kíván- 
nak, nem  kívánnak  hát  életforma  változtatást 
sem.  ök  a  nép  és  alkothatnak  külön-külön  etnikai 
egységeket.  Egyes  historikusok  szerint  az  itt 
talált  népek  és  az  első  telepesek  a  királyság  első 
két  századában  teljesen  asszimilálódtak,  s  az 
országlakósság  etnikailag  is  egységes  lett  ós 
maradt  volna,  ha  a  tatárjárás  nagy  vérvesztesége 
újabb  jövevények  tömeges  telepítését  nem  kö- 
veteli. Bármint  is  van,  szándékos,  vagy  éppen 
tervszerű  magyarosítás  nem  történt.  A  nemzeti- 
ségi autonómiák  éppen  az  ellenkezőjét  bizonyít- 
ják. Ez  felel  meg  az  első  király  Intelmének  is, 
melynek  intenciója  nyilvánvalóan  az  idegen  etni- 
kum megtartása  volt,  bármily  nehéz  is  ezt  ma 
elképzelni.  Szent  István  azt  is  lelkére  köti  fiának, 
hogy  minden  népet  a  maga  törvényei  szerint  kor- 
mányozzon. Kisebbségekről  a  mai  értelemben  itt 
nem  beszélhetünk,  mert  hiszen  többség  sem  volt, 
mellyel  szembe  állíthatók  lettek  volna.  Az  állam 
ugyanis  nem  népi  jellegű,  nem  nemzetállam. 
Ilyesmit  Szent  István  birodalmáról  állítani  kép- 

telenség.  A  birodalom,  az  állam  a  királyé.  Még 
kevésbbé  nemzetállam  szorosan  mai  értelemben, 
hiszen  akkor  a  nemzet  nem  a  népiségen  alapszik, 
hanem  egy  merőben  szellemi  princípiumon,  mely- 
nek birtokosa  szintén  a  király.  Az  állam  és  nemzet 
létesítő  tényezője  egyaránt  ő,  ő  pedig  felette  áll 
minden  népnek,  egyikhez  sem  tartozik.  A  jogok, 
szabadságok,  valamint  kötelezettségek  nem  a 
népi  hovatartozástól  függenek,  hanem  a  rendi 
állástól.  A  magyar  népiségű  közembernek  semmi 
kedvezést  sem  jelent,  hogy  esetleg  urával  egy- 
azon etnikumú.  Bár  föltűnik  a  krónikásnak,  hogy 
a  közrendűek  közt  is  vannak  magyarok,  kiket  ő 
teljes  egészükben  szabad  harcosoknak  tételez  fel 
ősidőktől  kezdve,  ám  ezt  azzal  magyarázza,  hogy 
a  nemzet  büntetésként  taszította  őket  szolga- 
sorba, mert  nem  tettek  eleget  nemesi  kötelezett- 
ségüknek, a  hadbaszállásnak.  Ezek  közt  ekkor 
már  nyilván  sokan  vannak  elmagyarosodott, 
magyar  nyelvet  beszélő  idegenek  is.  S  itt  figye- 
lembe kell  venni,  hogy  az  ekkor  már  finn-ugor 
eredetű  magyar  nyelvet  beszélők,  a  jövevényeket 
leszámítva  sem  közös  eredetűek  etnikailag.  Az 
ugor  szolgák  nem  szívódtak  fel  mind  az  uralkodó 
törökök  osztályába,  ezek  viszont  új  hazájukban 
már  teljesen  elhagj-ták  török  nyelvüket  és  fel- 
vették vulgáris  nj^elvül  szolgáik  idiomáját.  S  ez  a 
nyelv  egy  a  többi  népnyelv  között.  Az  állam  nyelve 
sem  egyiké,  sem  másiké,  hanem  a  latin.  Királyai 
és  urai,  mint  szteppei  elődeik,  öt-hat  nyelvet 
beszélnek  a  szükséghez  képest,  alattvalóik  ked- 
véért. Ez  a  réteg  a  nemzet,  s  ez  a  népek  fölött  he- 
lyezkedik el. 

Ezekben   az    urakban   változatlan   tisztaság- 
ban él  az  ősi  politikai  örökség,  a  nomádok  uralmi 

művészete,  mely  érti  a  módját  a  sokszokású  és 
soknyelvű  birodalom  kormányzásának.  Amikor 
Szent  István  lelkére  köti  fiának,  hogy  minden 
népet  a  maga  törvényei  és  szokásai  szerint  kell 
kormányozni,  ez  az  ősi  bölcseség  szólal  meg.  S  ez 
irányítja  a  gyakorlatot  is,  mely  a  befogadott 
népeket  valóban  saját  módjukon  kormányozza. 
Tehát  nemcsak  nyelvüket,  etnikumukat,  hanem 
politikai  formáikat  is  megőrzendőnek  tartják,  s 
úgy  is  kezelik.  Az  egyetlen  követelmény  a  hűség. 
A  bessenyők,  székelyek  vagy  kunok  a  maguk 
nomád  módján,  a  maguk  politikai  szervezetei- 
ben telepíttetnek  le  külön  tömegekben,  ugyanígy 
a  városlakó  németek,  olaszok  vagy  franciák  is  a 
maguk  módján,  a  magukkal  hozott  törvények 
szerint  élnek  Magyarországon.  A  beszivárgó  vla- 
chok  is  megőrizhetik  kezdetleges  életformájukat, 
szervezetüket.  Úgyhogy  mélyrehatóbb  asszimi- 
láció —  eltekintve  a  szórványoktól  —  aligha 
folyhatott  le  akár  a  tatárjárás  előtt,  akár  utána. 
Az  ország  berendezése,  a  települési  viszonyok 
és  a  kormányzat  szelleme  egyenesen  ellene  dol- 
gozott. A  nyugati  formák  alatt  egy  nomád  biro- 
dalom élt  itt  és  erősödött.  S  Európa  e  határrészén, 
annyiféle  nép  törmelékeinek  gyűjtőhelyén  nem 
is  lehetett  volna  más  elvek  szerint  országot  ala- 
pítani és  fenntartani.  Ez  volt  az  egyetlen  forma,  — 
s  ez  ma  is!  —  melyben  itt  szilárd,  tetterős  és  az 
egyetemes  kultúrát  és  civilizációt  szolgálni  tudó 
államalakulás  létrejöhetett.  S  erre  egyedül  az  a 
nemzet  volt  képes,  mely  nem  tekintett  szárma- 
zásra és  nyelvre,  hiszen  maga  sem  abból  nőtt  ki, 
hanem  sokkal  magasabb  rendű  fundamentumon 
épült  fel,  s  mely  ebben  a  szimbolikus  vérségben 
hozta  magával  őseitől  örökségként  a  sokféle  nép 

Joó:  A  magj-ar  nemztteszme.  ^ 

kormányzatának  művészetét,  ö  volt  az  egyetlen 
Európában,  ki  ehhez  értett,  s  kitől  nem  kellett 
soha  félteni  senki  nemzetiségét.  Most  már  tudjuk, 
miért  volt  éppen  ő  az,  s  hogy  neki  kellett  annak 
lenni  szükségképpen.  Felhasználta  az  eszközö- 
ket, melyeket  a  középkori  keresztény  Európa 
univerzalizmusa  nyújtott,  de  az  igazi  varázserőt 
nem  nyugatról  kapta,  ő  hozta  magával  keletről. 
Felmérhetetlen  veszteség  az  egész  civilizált  vi- 
lágra, hogy  a  kormányt  kiütötték  ennek  a  bölcs 
szellemnek  a  kezéből,  nem  is  egj^szer  a  századok 
folyamán,  az  egyetlen  kézből,  mely  képes  és  így 
hivatott  is  itt  kormányozni.  Ez  volt  az  a  lényeges 
képesség,  ami  abban,  aki  a  nemzet  tagja  kívánt 
lenni,  fel  kellett  hogy  ébredjen.  Mert  ez  volt  az  a 
nemzet,  melyről  Laskai  Ozsvát,  a  XV.  századi 
nagy  prédikátor  feledhetetlen  szavait  írja,  mikor 
áttekint  az  országban  lakó  sokféle  népek  felett, 
«melyek  nem  csupán  nyelvükben,  de  szokásaik- 
ban és  erkölcseikben  is  felettébb  különböznek 
egymástól,  ó,  mennyi  népet  táplál  ez  az  ország! 
S  az  összes  többiek  úrnője  a  hunok  egykor  szittya 
nemes  nemzete,  melyet  ma  közönségesen  magyar- 
nak neveznek,  igazhitű,  nagylelkű,  erős  és  szintoly 
bátor,  s  ezért  a  fegyverforgatásban  fáradhatat- 
lan, számának  és  méltóságának  érdemével  méltán 
áll  élén  a  többi  népnek.* 

Ma  már  meddő  dolog  azon  ábrándozni,  mi 
lett  volna,  ha  ez  a  magyar  országvezetés  tovább 
folytatódik  és  nem  használnak  fel  bennünket 
idegen  szellemben  puszta  eszközként  idegen  érde- 
kek szolgálatában ;  ha  négy  évszázad  magyar 
királyai  kormányukkal  magyar  politikát  űzet- 
nek, felismerve,  hogj'  nekik  is  az  a  létérdekük. 
Ezzel  a  politikával  pedig  talán  nem  is  időszerű 

dicsekedni.  Ez,  melyet  őseink  bölcsnek  és  ember- 
ségesnek véltek,  ma  legfeljebb  nevetség  tárgya, 
ha  nem  éppen  a  megvetésé,  ((nemzetietlen))  mivol- 
tában. S  bár  úgy  látszik,  hogy  Európa  e  keleti 
határszélén  a  modern  nyugati  nacionalizmus  sem 
tudott  békességet  elérni,  be  kell  látnunk,  nem 
minden  keserűség  nélkül,  hogy  a  mai  magyarság 
szempontjából  ó'seink  bizony  jobban  tették  volna, 
ha  felhagynak  a  «keleti  barbár»  nomád  nemzeti- 
ségi politikával,  s  lezárják  határaikat  és  kemény 
kézzel  hajtják  végre  az  asszimilációt,  mint  hatá- 
rainkon túl  tették,  őseink  azonban  nem  számít- 
hattak arra,  hogy  egyszer  éppen  nekik  kell  meg- 
védeni Kelet  ellen  Nyugatot,  s  Nyugat  eltűri, 
hogy  az  ő  védelmében  porrá  zúzódjon  védőbás- 
tyája és  paizsa,  sőt  hogy  éppen  szorongatott  helj''- 
zetét  használják  ki  ellene  azok,  kiknek  kezébe 
dőre  bizalommal  kormányát  és  sorsát  helyezte, 
őseink  hittek  a  keresztény  univerzalizmusban 
még  akkor  is,  mikor  az  már  csak  a  frázisok  honá- 
ban tengette  árnj^ék  létét. 

Bármennyire  nehéz  is  a  mai  embernek  elhinni 
és  magát  beleképzelni,  de  a  középkorban  való- 
ban élt  a  keresztény  egj'ség  öntudata  és  ez  az  ön- 
tudat komoly  politikai  tényező  is  volt.  A  népek 
természetesen  ekkor  is  vetettek  görbe  vagy 
gúnyos  tekinteteket  egymásra,  mindenik  magát 
tartotta  legtöbbre,  s  lenézték  vagy  gyakran  gyű- 
lölték is  egymást,  de  ez  nem  volt  elvszerű,  nem 
volt  több,  mint  amit  szomszédfalvak,  vagy  az 
alvég  és  felvég  éreznek  egymás  iránt.  Jámbor 
vetélkedés  volt.  S  jellemző,  hogy  önérzetüknek 
és  lenézésüknek  alapja  is  az  volt,  hogy  ki  a  különb 
keresztény.  Elzárkózásuk  és  féltékenységük  sem 
volt  komolyabb,  mint  a  felvégé  és  alvégé.  A  há- 

borúkat  többnyire  dinasztikus  érdekek  vezették, 
de  sohasem  nemzeti  ellentétek.  A  nacionalizmus 
ekkor  nem  volt  imperialista.  A  politikában  nem 
szerepelt  a  nemzeti  önérdek,  az  a  féktelen  és  lep- 
lezetlen önzés,  melyből  ma  erényt  csinálnak,  s 
mely  a  modern  nacionalizmusban  a  történet  cso- 
dálatos képződményét  beszennyezi. Ellenben  döntő 
szava  volt  ekkor  annak  a  szilárd  meggyőződésnek, 
hogy  valamennyi  keresztény  nemzet  összetarto- 
zik és  közös  érdekeik  vannak  :  az  egyetemes  ke- 
reszténj'ség  érdeke,  Isten  dicsőségének  és  orszá- 
gának szolgálata.  Szent  Ágoston  tanítása  még  élt 
Isten  birodalmáról,  a  Civitas  Deiiől,  melynek  vala- 
mennyi igaz  keresztény  polgára.  S  ez  a  polgárság 
fölötte  állt  a  földi  hovatartozásnak.  Előbb  voltak 
keresztények,  aztán  valamelyik  nemzet  fiai.  Ez  a 
döntő  középkori  vonás  az  újkorral  szemben. 

Ez  az  egység  a  középkor  második  felében 
lessú,  majd  rohamos  bomlásnak  indult.  Elerőt- 
lenedett  a  megvalósult  eszmék  természete  szerint 
lés  nem  volt  már  képes  fölényben  maradni  azok- 
kal a  robbanó  erőkkel,  melyek  kebelében  észre- 
vétlen felfakadtak  és  megduzzadtak,  míg  végül 
frissebb  és  így  erősebb  voltuknál  fogva  szét  is 
robbantották.  A  léthez  szervesen  hozzátartozik 
a  differenciáció  és  individualizáció.  Ami  él,  egye- 
dekben él.  A  nemzetek  csírái  megvoltak  nyugaton 
már  eleve  a  törzsekben  és  a  törzsi  szellemben. 
A  letelepedéssel,  honfoglalással  külső  határokat 
is  kaptak,  a  dinasztiákban  pedig  hatékony  ténye- 
zőjét a  benső  elkülönülésnek.  A  rövidéletű  Karo- 
ling-birodalom feloszlása  után  a  nemzeti  határok 
még  jobban  megszilárdultak  és  királyaik  ellen- 
téteiben egyre  hatásosabb  politikai  célzatot  nyer- 
tek. A  nemzetek  így  szükségképpen  önmagukban 

fejlődtek,  egyéniségekké,  s  egyre  határozottab- 
ban különbözővé  a  többiektől.  Az  ősi  örökség- 
ként továbbélő  törzsi  partikulárizmus  szelleme 
újra  megerősödött,  különbségüket  ellentétekké 
fokozta,  s  az  ösztönös  primitív  idegengyűlöletből 
elvi  nacionalizmus  kezdett  kibontakozni.  Ugj^an- 
akkor  meggyöngül  a  vallásosság  ereje,  egyrészt 
addigi  feszültségének  természetes  kimerülése  és 
ellankadása,  másrészt  a  kritikai  gondolkodás 
izmosodása  következtében.  Ezzel  az  egyház  össze- 
tartó ereje  is  megerőtlenedik,  részint  önmagától, 
természetes  fejlődés  következtében,  részint  a  ben- 
sejében  pusztító  korrupció  hatására.  A  keresz- 
tény egység  hatalma  tehát  elernyed  és  nom  tud 
gátat  vetni  a  nemzeti  partikulárizmus  növekvő 
erejének.  A  két  folyamat  egymást  segíti  és  Aeneas 
Sylvius  a  XV.  század  közepén  már  azon  sóhajtoz- 
hat, hogy  nincs  immár  feje  a  keresztény  világ- 
nak, minden  fejedelem  a  maga  ura  és  nem  hall- 
gat senki  sem  a  pápára,  sem  a  császárra.  Ami 
azt  jelenti,  hogy  nincs  egyetértés  a  keresztény 
világban  és  mindenki  a  maga  érdekét  tekinti. 
S  az  elkülönült  egyeddé  fejlődött  nemzet  egyszer 
csak  ott  áll,  hogy  kénytelen  fegyverhez  nyúlni 
egy  másik  nemzettel  szemben,  mely  éppen  nem- 
zeti létében  fenyegeti,  s  kénytelen  politikumot 
fejleszteni  ki  önmagából,  eszméjéből. 

Nehéz  volna  ma  már  eldönteni,  hol  kezdődött, 
s  melyik  nemzet  kezdte.  A  középkoron  át  a  hábo- 
rúkat dinasztikus  célok  vezetik,  a  király  magán- 
jogi igényeire,  többnyire  örökösödési  jogára  ala- 
pítják, melyet  egy  trónnal  vagy  tartománnj-al 
szemben  támaszt.  Az  ellenállás  ugyanilj-en  ter- 
mészetű jogi  alapokra  helyezkedik  védekezésé- 
ben. Most,  az  újkor  elején,  a  hódító  kísérletekkel 

szemben  a  nemzet  függetlenségére,  szabadságára, 
jogára,  érdekére  kezdenek  hivatkozni.  A  védeke- 
zés a  dinasztikus  alapról  nemzeti  alapra  helyez- 
kedik. Csak  egy  lépés,  s  a  hódító  is  a  nemzet 
érdekével,  régi  vagy  fiktív  jogaival  áll  elő.  Hama- 
rosan e  hivatkozás  nemcsak  ürügy  és  külszín, 
hanem  a  motívum  valóban  a  nemzeti  érdek  lesz. 
A  dinasztia  helyét  átveszi  a  nemzet,  illetve  a 
dinasztia  válik  valóban  nemzeti  reprezentánssá. 
Egj^edül  a  Habsburgok  tartják  fenn  a  császárság 
anacionális  politikáját,  mely  késó'bb  szükség- 
szerűen antinacionális  lesz,  s  az  egyetemes 
keresztény  célrendszer  is  lefoszlik  a  puszta 
dinasztikus  érdekró'l. 

A  fejlődésre  van  egy  kitűnő  koronatanunk, 
Machiavelli,  a  nemzeti  politika  és  az  államérdek 
mindenekfelettisége  tanának  megalapítója.  Híres 
és  nagyhatású  művét,  az  «I1  Principe»-t  azért 
írja,  hogy  Lorenzo  Medicit  kitanítsa,  miként 
lehet  Itáliát  megszabadítani  «a  barbár  franciák 
rabságából*.  A  nacionalista  politika  tehát  itt  a 
szemünk  előtt  születik  meg,  egy  idegen  nemzet 
uralkodójának  hódító  támadására.  Mint  nemzet 
áll  ellent  a  firenzei  jegyző  szellemében  Itália, 
önálló  egységként,  kizárólag  a  maga  erejére  tá- 
maszkodva, nem  tekintve  egyebet  a  maga  védel- 
ménél és  önérdekénél.  Mert  nem  számíthat  semmi 
másra  ;  nem  hivatkozhat  a  keresztény  egységre, 
egyedül  csak  a  nemzeti  érdekre  hivatkozhat. 
«...a  nagy  fejvesztettség  ben,  törvények  nélkül, 
szétverve,  lefegyverezve,  sanyargatva,  űzve-haj- 
szolva ...  az  emberi  nyomorúságok  legmélyebb 
fokán . . .  mégis  remélni  merjük,  hogy  Isten  ren- 
delni fog  valakit,  ki  ebből  minket  kiszabadítson, 
mert   mintegy   tetszhalottként   várjuk   azt,   aki 

sebeinkrp  irt  fog  szerezni,  nki  figycsíti  Lombardmf, 
fejedelmi  családot  alapít  és  Jiaíabnassá  teszi  Tosca- 
nát...n  íme,  így  születik  szükségszerűen  a  nem- 
zet, a  nemzeti  dinasztia  és  a  nemzeti  politika. 
Az,  ami  az  újkor  elejének  döntő  történeti  képződ- 
ménye, az  abszolutisztikus  és  imperialista  nemzeti 
állam.  Ennek  az  elméletét  fejti  ki  a  firenzei  hazafi, 
mert  ebben  látja  a  szabadulás  és  felemelkedés 
egyetlen  módját.  A  nacionalizmus  ellenhatásként 
támad  fel :  fegyver  az  idegenek  ellen.  S  modern 
értelemben  ettől  kezdve  beszélhetünk  nacionaliz- 
musról, mert  modern  értelemben  ez  elválasztha- 
tatlanul össze  van  kötve  azzal  a  ténayel,  hogy  az 
állam  nemzeti  alapokra  helyezkedik,  nemzeti 
célokat  szolgál,  mégpedig  e  célokat  mindenek  elé 
helyezve,  s  szolgálatában  semmi  aggályt  nem 
ismerve ;  míg  addig  az  állam  a  kereszténység 
védelmének  eszköze  és  a  krisztusi  béke  biztosítója 
volt.  Az  általános  elvilágiasodás  állapotában  az 
államnak  is  új  célt  és  tartalmat  kellett  keresni,  s 
ezt  abban  találta  meg,  ami  akkor  friss  történeti 
képződmény  volt,  újság,  vonzerő,  a  közgondol- 
kodás középpontja  felé  tartó  eszme  :  a  nemzeti- 
ségben. Később  a  megújuló  vallásosság,  páro- 
sulva az  egyházi  megoszlással,  egyidőre  keresztezi 
erejét  és  ő  kerül  az  ellentétek  motívumai  közt  a 
főhelyre,  de  erejétől  megfosztani  nem  tudja,  a 
második  sorban  is  egyre  gyarapszik  és  hamarosan 
átveszi  az  előteret  ismét,  hogy  mindmáig  meg  is 
tartsa.  Csak  ma  mutatkozik  az  új  áramlat, 
hasonló  a  vallásháborúk  szelleméhez,  a  politi- 
kummá váló  világnézet,  melynek  jegyében  ismét 
módja  nyílik  az  emberiségnek  pusztítani  egymást 
és  —  ami  talán  még  sajnálatosabb  —  jobbjainak 
alkotásait. 

Machiavelli  fellépése  és  tudatosító  működése 
a  XVI.  század  elejére  esik,  de  ez  az  új  nacionaliz- 
mus már  korábban  «a  levegőben  volt»,  s  tudat 
alatt  izmosodott,  mire  ehhez  az  elvi  tisztázáshoz 
és  megformáláshoz  elérkezett. 

Hogyan  viselkedett  a  magyar  nemzet  és 
nemzetfogalma  a  megváltozott  európai  viszonyok 
közepett?  Hogyan  reagált  ez  a  nyugati  társaitól 
eltéró'en  alakult,  más  alkatú  nemzet  a  neki  merő- 
ben idegen,  erőszakos  és  türelmetlen,  származásra 
és  nyelvre,  s  egyetlen  népiség  államára  alapozott 
nemzetfogalom  és  hordozói  felől  jövő  támadásra? 
Most  dől  el,  egyénisége  milyen  erős. 

Láttuk  már,  hogy  a  XIII.  század  közepén 
döntő  fordulat  áll  be  a  magyarság  fejlődésében. 
Mindenekelőtt  felduzzad  a  nemesek  rendje  a 
királyi  szerviensek  egyetemes  felvételével,  majd 
ez  a  rend  most  már  a  király  személyétől  függet- 
lenül is  közösségnek  érzi  magát,  felelősséget  érez 
és  a  szuverenitás  jogát.  Nemzetté  alakul  a  puszta 
alattvalók  tömegéből,  s  nemcsak  társadalmilag, 
mint  előjogokat  élvező  osztál}^  hanem  történeti- 
nemzeti önérzet  és  hivatástudat  tekintetében  is 
fölébe  emelkedik  az  országlakós  népeknek,  ök  a 
magyarok,  ök  a  gens  Hungarica.  S  aki  e  gens 
tagja  akar  lenni,  s  arra  alkalmas,  annak  nem 
kérdik  natiojit,  származását  és  nyelvét.  Senki 
etnikumának  megsemmisítésére  nem  törekednek. 
A  többi  országlakós  népeknek,  melyek  törzsi  és 
nyelvi  közösségben  élnek,  natiot  alkotnak,  etni- 
kumát távolról  sem  érintik,  nyelvüket  nemcsak 
maguk  közt,  de  a  hivatalos  életben  is  használ- 
hatják. S  bár  ekkor  minden  bizonyíték  szerint  a 
magyar  nyelv  a  legelterjedtebb  az  országban,  s  a 
lakosság  is  óriási  többségben  magyar  etnikum, 

inkább  az  urak  tanulják  meg  nemzetiségi  szolgáik 
nyelvét.  Ez  aztán  később,  mikor  a  nyelv  és 
nemzetiség  szorosabb  kapcsolatba  lép,  sok  erede- 
tileg mag3'ar  nemes  család  elszlávosodására  vagy 
eloláhosodására  vezetett,  a  városokba  telepedett 
magyarok  pedig  elnémetesednek.  Mint  az  ős- 
hazában, itt  és  most  is  soknyelvű  ez  a  nemzet. 
S  bárha  nem  hiányzik  az  az  érzés,  sőt  lassan  kezd 
erősödni,  hogy  a  népi  hovatartozás  eg3-ik  külső 
ismertető  jele  az  anyanyelv  is,  —  gjakran  ezzel 
jelzik  valakinek  a  tiatioiát,  pars  pro  totó,  —  a 
nemzet  lényegét  kétségtelenül  nem  benne  látják, 
mert  hiszen  akkor  nem  tartották  volna  meg  hiva- 
talos és  irodalmi  n3-elvül  a  latint.  Később,  mikor 
úgy  vélik,  hogy  a  nemzetiség  a  nyelvben  él,  azon- 
nal ellene  fordulnak  a  latin  nyelv  használatának 
ós  az  anyanyelv  jogaiért  küzdenek.  Ekkor  azon- 
ban még  merőben  szellemi  közegben  él  a  nemzeti- 
ség :  hagyományban  és  hivatástudatban  s  az 
ezeken  alapuló  önérzetben.  Hogy  az  országot 
pedig  a  magáénak  tudta  a  nemzet,  magyarnak, 
azt  nem  számszerű  fölényéből  merítette,  —  nem 
is  meríthette,  mert  a  gens  nemesei  mégis  csak 
kevesebben  voltak,  mint  a  natiok,  —  hanem  az 
uralom  örökségéből,  abból,  hogy  ő  az  utóda  Attila 
és  Árpád  népének,  az  ország  egykori  urainak  és 
megalapítóinak,  s  benne  élnek  azok  a  képességek, 
hún  örökségként,  melyek  ennek  az  országnak 
hivatását  teljesíteni  tudják. 

Ez  a  hivatás  pedig  nem  más,  mint  a  krisztusi 
béke  biztosítása  a  kereszténj'ség  e  keleti  határán, 
a  szent  hit  terjesztése  és  az  egész  keresztény 
Európa  védelme  a  pogány  kelet  ellen.  A  keresz- 
ténység és  egész  Európa  java  a  magj-ar  pajzson 
fordul  meg.  1252-ben  írja  ezt  meg  IV.  Béla  a 

pápának,  mikor  újabb  tatár  támadás  fenyegeti 
országát  és  ((szavaknál  egyebet))  nem  kap  nyugatról 
szövetséget  kereső  leveleire.  Magyar  szem  ismerte 
ezt  föl  és  magyar  kéz  írta  ezt  le  először,  mert 
magyar  lélek  szánta  e  hivatásra  magát. 

Ebben  látta  az  európaivá  vált  magyarság 
nemzeti  hivatását.  S  ha  még  mai  napság  is 
büszkeség  forrását  szabad  benne  találni,  elmond- 
hatjuk, hogy  a  magyar  nemzet  volt  az  a  világ 
összes  nemzetei  közt,  mely  legtovább  maradt  hű 
a  keresztény  univerzitáshoz.  Mégpedig  nemcsak 
szavakkal,  de  ömlő  vérrel  is.  A  nemzetileg  kö- 
zömbös nomád  türelme  a  keresztény  magyarban 
az  összes  keresztények  iránti  testvéri  érzéssé  ala- 
kult át,  s  ez  az  érzés  csak  a  testvérek  támadó 
mozdulataira  adott  időnként  helyet  az  ellenszenv- 
nek és  türelmetlenségnek.  Épségben  maradt  azon- 
ban a  végsőkig  a  keresztény  univerzitás  eszmei 
egésze  iránti  hűség. 

A  Szent  István-kori  idegenellenességet  itt 
nem  vehetjük  számításba,  mert  az  egyszerűen  a 
hatalmi  féltékenység  jelensége  volt.  A  hangsúly 
nem  az  idegenségen  volt,  amikor  a  pogány  urak 
a  király  külföldi  lovagjait  támadják,  hanem  azon, 
hogy  ezek  a  király  emberei,  segítőtársai,  tanács- 
adói, biztatói  abban  a  politikában,  melyet  az  ő 
hatalmuk  ellen  folytat  a  központi  uralom  meg- 
teremtése érdekében.  S  ezek  a  jövevények  az  ő 
helyüket  foglalták  el.  A  rendszerváltozás  termé- 
szetes kísérő  jelensége  volt.  Nem  sorolhatók  ide 
azok  az  intézkedések  sem,  melyek  az  olyan  ide- 
genek ellen  irányulnak,  kik  csak  jönnek  és  mennek, 
mert  ezek  csak  ((kifosztják  az  ország  kincseit*, 
mint  az  aranybulla  megerősítése  írja  1231-ben. 
Ugyanilyen  eredetű  az  az  ellenszenv,  melyet  a 


XVI.  század  fordulóján  jegyeznek  fel,  s  mely 
azért  irányul  a  külföldi  kereskedők  ellen,  mert 
azok  kiviszik  Pannoniából  az  aranyat.  Ilyen 
jelenségek  az  egész  középkoron  át  bó'ven  talál- 
hatók. Ám  forrásuk  nem  a  nacionalizmus,  semmi- 
féle formája  sem,  hanem  meró'ben  praktikus 
eredetűek.  A  megtelepedni  akaró  jövevények 
szíves  fogadtatásra  lelnek.  Ugyanakkor,  midőn 
az  angol  Magna  Charta  eltávolítja  az  idegeneket 
az  országból,  híven  az  ekkor  már  általános  in- 
hospitális  szellemhez,  a  mi  Arany  Bullánk  intéz- 
kedése mindössze  annyi,  hogy  «ha  előkelőbb 
jövevények  jönnek  az  országba,  az  ország  tanácsa 
nélkül  nem  nyerhetnek  méltóságot)).  A  mód  tehát 
megvan  a  honosításra.  S  ezek  után  tudhatjuk, 
mit  kell  érteni  akkor,  midőn  azt  is  elrendeli  a  tör- 
vény, hogy  {(külföldi  ember  nem  kap  birtok- 
adománytD.  A  legélesebb  fényt  pedig  az  a  cikk 
veti,  mely  szerint  «a  különböző  nemzetű  jövevé- 
nyek fenntartandók  a  nekik  kezdettől  fogva  meg- 
adott szabadságban*.  István  király  Intelme  ima 
elevenen  él. 

Az  első  alkalom,  amidőn  valódi  nemzeti  súr- 
lódás tanúi  lehetünk,  rendkívül  jellemző.  1339-ben 
a  pápa  meginti  a  toplicai  ferencesek  főnökét, 
mert  az  magasabb  iskolákba  csak  német  szerze- 
teseit küldi,  a  magyarokat  és  szlávokat  mellőzi. 
A  kezdeményezés  tehát  nem  magj-ar  részről  tör- 
ténik, s  nem  csupán  a  magyar  nép  ellen  irányul. 
S  a  panasz,  melyre  Eómából  az  intés  jött,  nemcsak 
a  magyar  —  itt  nem  a  nemzetről,  hanem  népről 
van  szó!  —  érdekeket  védi,  holott  több  mint 
valószínű,  hogy  magyar  panasz  volt  az.  A  pápai 
levél  egy  német  származású  és  annak  is  maradt 
rendfőnök  nacionalizmusát  leplezi  le,  mely  a  maga 

népének  szolgálatában  más  nációk  elnyomására 
tör.  Ez  már  valódi  modern  jelenség!  A  magyarság 
csak  védekezik  a  támadás  ellen,  s  e  közben  nem- 
csak önmagát  védi,  hanem  a  másik  országlakó 
népet  is.  Ez  az  eset  egyébként  aligha  volt  elszige- 
telt, mert  egy  századdal  később  a  pécsi  karmeli- 
ták azért  nem  akarják  befogadni  az  új  perjelt, 
mert  az  német. 

A  «modern»  nacionalizmus  tehát  reakcióként 
mutatkozik  magyar  földön ;  egy  más  nacionaliz- 
mus támadására  felel.  Általában  úgy  látszik,  hogy 
a  nacionalista  reakciót  többnyire  német  támadá- 
sok váltották  ki.  Ami  érthető'  és  természetes  is, 
hiszen  a  németséggel  vagyunk  szomszédok.  Mi  itt 
kezdettől  fogva  útban  állottunk  és  örökössé  vált 
ellenszenvet  keltettünk  szomszédunkban.  A  csá- 
szárság eleitől  fogva  arra  törekedett,  hogy  ne 
csak  állami  függetlenségünket,  de  nemzeti  létünket 
is  megsemmisítse,  s  hatalmát  és  a  németséget  az 
egész  Dunamedencére  kiterjessze.  Már  IV.  Béla 
panaszolja  a  pápának  a  fentebb  idézett  levelében, 
hogy  még  osztrák  szomszédja  is,  kitől  a  tatár 
ellen  annál  inkább  várhatna  segítséget,  mert  a 
védekezés  közös  érdek,  szorongatott  állapotát 
kihasználva,  háborúkkal  zaklatja.  A  velencei 
követ  azt  írja,  hogy  Mátyás  király  azzal  hívta 
hadba  a  nemességet,  hogy  a  császár  «el  akarja 
törülni  a  magyar  nyelvet. »  S  hogy  ez  a  támadó 
nacionalizmus  nem  csupán  a  császári  imperializ- 
mus volt,  hanem  a  törzsi  kizárólagosságból  kifej- 
lődött germán  nemzetfogalom  természetes  és  a 
nép  körében  is  általános  megnyilatkozása,  azt 
kénytelenek  vagyunk  számos  jelből  következ- 
tetni. Hogy  ez  abban  az  időben  meggyőződés  és 
közvélemény  volt,  élénken  bizonyítja  Szapolyai 

János  egy  nyilatkozata.  Mikor  a  bártfaiak  az  cí 
pártján  álló  plébánosukat  elűzik,  rögtön  arra 
gondol,  —  holott  a  bártfaiak  Habsburg-pártiságá- 
val  vagy  lutheránus  hajlandóságával  is  magya- 
rázhatná, —  hogy  ezt  a  németek  a  magyarság 
elleni  gyűlöletből  tették. 

A  gyűlölet  aztán  kölcsönösen  egyre  fokozódik, 
úgyhogy  a  két  nemzet  sajnálatos  ellentéte  át- 
szövi egész  történetünket,  amint  ez  közismert. 
Ami  nyugati  vonás,  tehát  türelmetlenség,  erőszak, 
asszimilációs  törekvés,  idegengyűlölet  —  bármily 
elenyésző  mértékben  —  a  magyar  nacionalizmusban 
mutatkozott,  az  —  bátran  mondhatjuk  —  a  két 
olyannyira  ellentétes  ősi  csírából  s  oly  különbözővé 
fejlődött  nemzetfogalom  összeütközéséből  fakadt 
mindenkor,  s  mindenkor  nemzetünk  védekező 
reakciója  volt.  Az  ellenhatás  kikényszerítésében 
pedig  idegen  eredetű  királyaink  jártak  elől,  kik- 
nek érthetetlen  magatartása  és  valóban  meg- 
lepően csekély  politikai  belátása,  mellyel  a  maguk 
hatalmának  legfőbb  eszközét  is  megsemmisítet- 
ték évszázadok  kitartó  munkájával,  egyenest  cso- 
dálatra méltó.  Pedig  a  Habsburgok  felismerték, 
hogy  Magyarország  nemcsak  egész  Európa,  de 
elsősorban  a  birodalom,  s  főként  örökös  tarto- 
mányaik védőfala  a  török  ellen,  s  ebből  a  szem- 
pontból is  nézték  az  országot,  melyet  egy  szörnyű 
nemzeti  szerencsétlenség  juttatott  egy  végzetes 
órán  kezükre.  Miksa  császár  már  1510-ben,  amikor 
még  csak  áhítozott  a  magyar  trónra,  s  politiku- 
sabb lett  volna  a  közvéleményt  megnyerendő 
tapintatosabban  nyilatkozni,  nyíltan  kijelenti  a 
birodalmi  rendek  előtt,  hogy  a  birodalom  fegy- 
vereként a  török  ellen  igyekszik  megszerezni  az 
ország  örökös  királyságát.  Majd  ugyanebben  az 

évben  egy  levélben  ismétli  meg,  hogy  e  gazdag 
ország  igen  alkalmas  arra,  hogy  általa  a  hitetlenek 
ellen  nagy  dolgokat  vigyen  végbe.  A  példák  bő- 
ségesen szaporíthatok.  E  szempontból  természe- 
tesen következik  az  a  törekvés,  hogy  ősi  alkotmá- 
nyát és  önállóságát  megsemmisítve,  a  központi 
birodalmi,  illetve  dinasztikus  kormányzatnak 
vessék  alá  az  öncélúságától  amúgyis  megfosztott 
országot.  A  török  felszabadító  háborúk  utáni 
udvari  politika  vezér-elve  nyíltan  és  céltudatosan 
a  nemzet  megsemmisítése  és  az  ország  németté 
tétele  volt.  Csoda-e,  ha  ennek  az  ősi  uralkodó 
nemzetnek  méltóságérzete  tiltakozott  az  idegen 
érdekek  szolgálatába  vetett  eszköznek  alantas 
szerepe  ellen?  E  tiltakozás  még  a  jogos  emberi 
felháborodás  mértékét  sem  érte  el.  Nacionaliz- 
musának támadó  látszata,  látszólagos  idegen- 
ellenessége  csak  védekezés,  s  arra  jobb  szándéka 
és  érzületének  természetes  türelmessége  ellenére 
kényszerítették.  Az  ősi  magyar  nemzet  fogalom- 
mal össze  nem  illő  heves  nacionalista  hullámokat 
mindig  a  nemzet  létét  fenyegető  támadások  vál- 
tották ki,  s  nem  is  tartottak  tovább,  mint  maga  a 
veszedelem.  így  volt  ez,  a  középkori  előjátékok 
után,  Mátyás  királlyá  választása  előtt  és  után,  a 
Jagellók  alatt,  így  a  kuruckorban,  sígy  a  XVIII. 
század  végén  vagy  napjainkban  is. 

A  nemzeti  királyságot  és  az  idegenek  kizárását 
az  országos  tisztségekből  a  teljesen  magyarrá 
vált  Anjouk  és  Zsigmond  után  kezdik  sürgetni. 
Ám  az  idegenek  alatt  hallgatólagosan  vagy  nyíl- 
tan kizárólag  a  németeket  értik,  s  az  idegen 
királytól  való  óvakodás  a  császári  háznak  szól. 
Vagyis  az  idegen  fönnhatóság,  az  idegen  módra 
való  kormányzás  és  az  idegen  érdekek  szolgála- 

tába  való  állítás  az,  amit  el  akarnak  kerülni. 
V.  László  halála  után  Szilágyi  Mihály  megfogad- 
tatja az  urakkal,  hogy  nem  választanak  német 
királyt,  s  azzal  érvel  Mátyás  mellett  atyja  ér- 
demein kívül,  hogy  a  magyar  nemzet  becsülete 
is  magyar  király  választását  követeli ;  amikor 
azonban  a  nyugati  szomszéd  nem  veszélyes,  így 
Ulászló  választása  eló'tt,  ez  a  nemzeti  büszkeség 
nem  szólal  meg.  S  hogy  a  «nemzetit»  most  sem  a 
nyugati  értelemben  vették,  hanem  a  régi  magyar 
jelentésben,  ahhoz  tudnunk  kell,  hogy  a  Hunya- 
diak idegen  származása  köztudomású  volt,  s 
Mátyás  bátran  büszkélkedhetett  magyar  voltával, 
holott  maga  irattá  meg  udvari  historikusával 
családja  idegen  eredetét.  Ez  az  eset  ismétló'dött 
meg  Szapolyai  János  esetében  is,  kiró'l  szintén 
ismeretes  volt  szláv  vére,  mégis  «nemzeti»  király 
volt.  Mikor  a  rendek  1505-ben  a  nevezetes  rákosi 
végzést  hozzák,  hogy  többé  nem  választanak 
idegen  királyt,  három  «nemzeti»  király  dicső' 
példájára  hivatkoznak ;  közülük  egy  való  az 
Árpádházból,  a  másik  kettő  Nagy  Lajos  és  Mátyás. 
Azok  az  intézkedések,  melyeket  Mátyás  legelső 
országgyűlése  tesz  az  idegenek  ellen,  —  hivatalok 
ne  ruháztassanak  «idegenekre  és  külföldiekre,  fő- 
képpen olj^anokra,  kik  az  országnak  kárt  okoz- 
nak)), —  egj'^ben  azt  is  megmondják,  kit  értenek 
magyarok  alatt,  mikor  «a  magyar  korona  alatt- 
valóirób)  ós  «országlakosokról»  beszélnek.  Amikor 
Szilágyi  Mihály  Mátyással  kapcsolatban  ((magj'ar 
fajt))  emleget  és  <(a  vér  kapcsát)),  mellyel  a  nemzet- 
hez van  kötve,  nem  gondolhatunk  a  modern  faj- 
védelem előhangjaira.  Ez  itt  csak  szimbólum.  Mint 
ahogy  szimbólum  a  magyar  nyelv  emlegetése  is,  mi- 
dőn a  nemzet  hivatalos  és  irodalmi  nyelve  a  latin. 

A  nemzeti  király  tündöklő  példáját  mindenkor 
Mátyásban  tisztelte  a  magyar.  Csodálatos,  hogy 
olyan  időkben  is,  amikor  az  Árpádok  középkori 
hatalmát  és  dicsőségét  egyáltalában  nem  emlege- 
tik, Mátyás  alakja  ott  lebeg  a  megnyomorított 
utódok  előtt.  Ennek  nyilván  az  a  legfőbb  oka, 
hogy  ő  volt  a  régi  magyar  birodalom  utolsó  ura, 
utána  a  szörnyű  hanyatlás  jött,  mely  hosszú  időn 
keresztül  egyenest  a  nemzethalál  közelségével 
rémített,  ö  volt  legközelebb  a  régi  dicsőségből  az 
utókorhoz,  rá  kellett,  s  rá  lehetett  is  emlékezni 
a  mélyben.  E  mellett  renaissance  udvarának  his- 
torikusai gondoskodtak  arról,  hogy  dicsőségének 
emléke  sokszorosan  megörökíttessék,  s  ez  arány- 
talan előnyt  nyújtott  neki  a  középkor  szűkszavú 
gestáiban  megörökített  elődökkel  szemben.  Kóla 
tudtak  legtöbbet.  S  szerepet  játszottak  nyilván 
trónrajutásának  regényes  körülményei  is. 

De  emlékének  tiszteletéhez  bizonyára  nem 
utolsó  sorban  járult  hozzá  királyságának  hang- 
súlyozottan nemzeti  jellege,  szemben  a  középkori 
uralkodók  nemzetfeletti  univerzalizmusával.  0  volt 
az  első,  —  s  az  utolsó  is, —  ki  elsősorban  magyar 
király  volt,  nem  más,  akár  keresztény  király  is. 
Egész  magatartása,  politikája,  okleveleinek,  diplo- 
máciai iratainak  és  szóbeli  nyilatkozatainak 
ezernj'i  apró  vonása  bizonyítja  ezt. 

De  mind  e  példák  még  mást  is  bizonyítanak. 
Azt,  hogy  ez  a  korai  nemzetállam  szükségből  jött 
létre  ;  jobb  híjján,  a  középkori  univerzalizmus 
felbomlásakor.  Bomlástermék.  Az  állam  nem 
hivatkozhatik  a  keresztény  nemzetek  egységére, 
mert  az  immár  komolyan  nem  vett  frázis ; 
kénytelen  más  érzelmi  alapra,  más  közösség  ér- 
zületére alapítani,  a  nemzetre,  arra,  ami  tényleges 

erőt  jolent,  s  nem  utolsó  sorban  a  még  töretlen 
eszmény  vonzóerejét.  A  nemzet  tisztessége,  dicső- 
sége, hatalma  :  ezekkel  a  gondolatokkal  mozdít- 
ható meg  a  lelkesedés.  A  kormányzat  tehát  kény- 
telen szellemi  és  anyagi  határait  élesen  megvonni, 
széniben  más  hasonló  egységekkel,  melyekkel  a 
korábbi  keresztény  közösség  tevékeny  ereje  immár 
nem  köti  össze.  E  mellett  az  erejétől  a  közel- 
múltban megfosztott  központi  királyi  hatalom 
most  ismét  erőre  kap,  mert  ha  létét  egj'általán 
fenn  akarja  tartani,  kénytelen  vele,  s  kapóra  jön 
neki  az  új  egység,  melyre  hivatkozhat  törekvései- 
nek igazolásául,  a  rendek,  a  nagy  hűbéresek 
oligarchizmusával  vívott  küzdelmében.  S  harcá- 
nak sikeréhez  nyilván  nem  utolsó  sorban  járult 
hozzá  az  is,  hogy  a  nemzet  szellemét  és  érdekét 
valóban  ő  képviselte  ekkor,  nem  ellenfelei. 
Mind  ennek  Mátyás  magyar  királysága  fényes 
példája.  Itt  csúcsosodik  ki  a  nemzeti  létet  védő 
idegenellenesség  a  pozitív  és  aktív  nemzetiesség- 
ben,  mely  a  Zsigmond  óta  fenyegető  külföldi 
támadások  ellen  kelt.  Ennek  az  egész  nemzeti 
politikának  legvilágítóbb  példája  Mátyás  törek- 
vése a  nyugati  hódításokra  és  a  császári  trónra. 
Ez  az  első  nem  dinasztikus,  hanem  nemzeti  im- 
perializmus nemzetünk  történetében.  S  erre  az 
kényszeríti  királyunkat,  hogy  a  török  veszedelem 
ellen  erőpótláshoz  jusson,  hogy  a  császári  hata- 
lommal és  új  tartományokkal  felfegyverezve  meg- 
védhesse nemzetét  és  országát.  Kénytelen  az 
imperializmus  útjára  térni,  mert  a  keresztény 
önkéntes  segítségre  immár  nem  számíthat. 

Mátyás  alatt  izmosodik  meg  a  magyar  nem- 
zetiség tartalma,  elsősorban  az  Attila-kultusz  és 
szittya  dicsőség  hagyományának  megerősödése  és 

Joó:  A  magyar  nemzeteszme.  ^ 

elterjedése  révén.  A  korszak  irodalmában  lépten- 
nyomon a  nagy  hún  király  emlegetésével  és  a 
magyarok  hún  származásával  való  büszkélkedés- 
sel  találkozunk.  Ekkor  alakul  ki  az  a  közvéle- 
mény, hogy  a  magyarhoz  csak  a  katonai  erények 
illenek,  s  hogy  ezekben  ő  az  elsŐ  az  egész  föld 
kerekén.  Ezeknek  megtestesülése  a  szittya,  ö  az 
ideál.  A  szittyaság  tehát  voltaképpen  nem  egy 
nép,  hanem  egy  életforma  neve  ma  is,  mint 
egykor  Herodotos  idejében.  Ez  az  ideál  aztán 
bensőleg  kapcsolja  össze  a  nemzetet,  erősebben 
minden  külső  szervezetnél.  Ez  az,  ami  élesen  el- 
választja az  összes  többi  európai  nemzettől  ós 
egyéni  lényegét  megadja.  A  külföld  előtt  persze, 
bárha  vitézi  érdemét  kénytelen  elismerni,  ez  a 
nemzet  barbárnak  tűnik  fel,  s  hogy  melyik  jelzőt 
alkalmazzák,  az  éppen  attól  függ,  szükségük 
van-e  rá  pillanatnyilag,  vagy  se.  Sokszor  egyenest 
a  nagy  keleti  ellenséggel,  a  törökkel  vetik  össze. 
Ebben  az  időben,  amikor  általános  gyűlölködés 
veszi  uralmába  Európát,  s  nemzetek  vadul 
acsarkodnak  egymásra,  a  leggyűlöltebb  ez  a  leg- 
idegenebb  jövevény.  Pedig  ezt  a  jövevényt  örök 
időkre  eltöltheti  annak  a  teljesen  elfogulatlan 
tudata,  hogy  egyedül  ő  ártatlan  ennek  a  gyűlölet- 
áradatnak a  megnyitásában,  s  ő  az  egyetlen,  aki 
össze  tudta  egyeztetni  még  ekkor  is  nacionaliz- 
musával a  keresztény  univerzalizmust.  Sőt!  Az 
egyetemes  kereszténység  szolgálata  lesz  ekkor  a 
nemzeti  szellem  lényege,  nacionalizmusának  tar- 
talma. <(A  magyarok  a  törökkel  mindenben  meg- 
egyeznek, —  írja  a  XV.  század  végén  egy  francia,  — 
de  amazoknak  mégis  nagy  ellenségeik  keresztény 
hitük  miatt.D  A  szittya  vitézség  arra  való,  hogy  a 
kereszténységet  oltalmazza.  «Ezt  az  erős  nemze- 

tet,  melynek  vére  és  csontjai  a  különböző  országok 
hegyeit  és  völgyeit  borítják,  rendeló  Isten  pajzsul 
a  Nagy  Török  ellen,  hogy  bátorságuk  és  derekas- 
ságuk  révén  a  szent  kereszténység  az  óhajtott 
békét  élvezhesse.*  így  beszél  a  nemzet  nagy 
prédikátora,  Laskai  Ozsvát  ebben  az  időben  és  az 
adatok  tömege,  s  új  csontok  és  új  vér  ömlése 
bizonyítja,  hogy  ez  nem  volt  puszta  beszéd,  mint 
a  külföldi  segély  ígéretek. 

S  a  szittya  nemzet  befelé  sem  adja  fel  univer- 
zalizmusát,  keleti  őseinek  és  első  királyának  örö  - 
ségét.  Brandolini  olasz  humanista  korszerű  állam- 
tana megújítja  a  skolasztika  és  Szent  Tamás  fel- 
fogását, s  hangoztatja,  hogy  a  jól  szervezett 
államot  megbontja  az  idegenekkel  való  érintkezés, 
az  idegen  erkölcsök  megrontják  az  ifjúságot,  az 
idegen  nyelv  az  anyanyelvet  meghamisítja,  az 
idegenek  pénzével  ármány,  kapzsiság,  törtetés, 
élvezethajhászás  tör  be  ;  «a  népeknek  és  szokások- 
nak egy  államban  való  elegyedése  és  kavarodása 
mily  nagy  kárára  van  az  államnak ! . . .  A  nyelvek- 
nek ily  változatossága  nem  hamisítja  és  rontja-e 
meg  a  hazai  nyelvet ?»  Mindezt  pedig  Brandolini 
Mátyás  királyunk  szájába  adja.  Ám  a  tények  azt 
mutatják,  hogy  e  nemzeti  királyunk  a  legnagj'obb 
bátorsággal  bocsátotta  be  az  idegeneket,  kik  új 
ismereteket,  szokásokat,  erkölcsöket,  egy  egészen 
új  szellemet  hoztak,  s  nem  féltette  tőlük  nemzeté- 
nek karakterét.  Udvara  tele  volt  jövevényekkel. 
A  szokásoknak  és  nyelveknek  az  elegyedését  egy- 
általában nem  tartotta  oly  veszélyesnek,  mint 
humanistája,  sőt  rajta  volt,  mint  nagy  elődei 
Szent  Istvántól  kezdve,  hogy  minél  több  és  több- 
féle idegen  kulturális  eredmény  olvasztassék  be 
a  nemzet  szellemébe.  Hogyan  lett  volna  elzár- 

kózó  az  egykori  nomád  uralkodók  utóda,  ki  a 
nagy  nyugati  birodalom  trónjára  vágyott,  s 
mely  az  ő  jogara  alatt  aztán  igazán  nemzetek 
felettivé,  anacionalissá  vált  volna. 

Csak  egyet  utasított  vissza :  ha  hadidolgok- 
ban próbálták  oktatni.  Valóságos  felháborodással 
tiltakozik  például  az  ellen,  hogy  neki  egy  spanyol 
lóidomítót  küldjenek,  neki,  a  szittya  lovasok  feje- 
delmének. A  «5zittyaság»  dolgában  nem  ismer 
különbet  nemzeténél,  s  ez  az  egy,  amiben  nem 
kíván  tanulást  vagy  reformot.  Ez  a  nemzet 
érinthetetlen  lényege.  Az  ország  népei  azonban 
változatlanul  tovább  élhettek  régi  szabadságuk- 
ban, nyelvükkel  és  szokásaikkal. 

Mátyás  halála  után  megint  kénytelen  véde- 
kezővé válni  a  nacionalizmus.  S  ekkor  a  megújuló 
támadások  a  Mátyás  alatt  tetemesen  megnöve- 
kedett nemzeti  önérzettel  veszik  fel  a  küzdelmet. 
A  részvétlenség  pedig,  mellyel  egész  Európa  szem- 
lélte az  egyre  fenyegetó'bb  török  vésszel  vívott 
élethalálharcot,  még  inkább  növelte  az  idegen- 
gyűlöletet. A  keresztény  szolidaritás  akkor  enyé- 
szett el  éppen,  midó'n  a  kereszténységet  magát  a 
legnagyobb  veszély  fenyegette.  Ezt  az  elenyészett 
szolidaritást  kellett  a  puszta  magyar  hó'siesség- 
nek  és  feleló'sségvállalásnak  pótolni,  s  a  nemzet 
valóban  odavetette  tulajdon  testét. 

Ez  az  idegeng3'űlölet  azonban  nem  több, 
mint  XIII.  századi  előzménye.  Pontosan  olyan. 
Mikor  II.  Ulászlót  a  magyar  királyi  trónba  be- 
ültették, megesküdött,  hogy  «a  magyar  királyi 
tanácsba  idegenek  be  ne  bocsátjhatók*.  De  mind- 
két Jagelló  alatt  állandó  a  panasz,  hogy  az  udvar- 
ban idegenek  befolyása  érvényesül.  S  hogy  nem 
ok  nélküli,  azt  az  idegen  megfig}'elők  is  tanúsít- 

ják.  A  törvények  sorozatosan  ismétlik  meg  a 
védekező  intézkedéseket,  s  a  törvényszövegekből 
világosan  kitűnik,  kiket  értettek  külföldin,  s  mi- 
ben látták  a  magyarság  kritériumát.  1524-ben 
például  úgy  határoz  az  országgyűlés,  hogy  «sem 
a  királ}',  sem  a  királynő  ne  tartson  maga  mellett 
semmiféle  tisztségben  németet,  kivéve,  ha  az  a 
magyar  vagy  a  cseh  korona  alattvalója*.  Egy 
közvetlenül  Mohács  után  kelt  lengyel  diplomáciai 
irat  megörökítette,  hogy  «a  magyarok  nem  bánták 
volna  azt  sem,  ha  Lajos  hamarabb  pusztul  el, 
mert  gyűlölték  őt,  mivel  a  németek  szokása  sze- 
rint élt,  a  németeket  szerette,  a  magyarokat 
pedig  megvetette  és  csak  németek  körében  érezte 
jól  magát». 

Be  legjellemzőbb  a  híres  1505.  évi  rákosi 
végzés.  Ulászló  ugyanis  1491-ben  szerződésileg 
ígérte  oda  az  ország  trónját  a  Habsburgoknak,  s 
a  császár,  látva,  hogy  ebbe  a  rendek  nem  egyeznek 
bele,  elhatározta  az  ország  előzetes  megszállását. 
Erre  a  célra  sereget  kér  a  birodalmi  gyűléstől 
1505-ben,  viszont  kijelenti,  hogy  az  országot  a 
birodalomhoz  fogja  csatolni,  sőt  kilátásba  helyezi, 
hogy  ezt  már  Ulászló  megteszi,  ha  a  birodalom 
megsegíti  lázongó  alattvalói  ellen.  A  segélyt  meg- 
kapja, s  erre  a  magyar  rendeknek  hadat  izén. 
Ilyen  körülmények  közt  jön  létre  a  rákosi  végzés, 
tíz  főpap,  ötvenhárom  főúr,  százhuszonöt  megyei 
követ    határozatából. 

A  rendek  kinyilatkoztatják,  hogy  «miután  az 
ország  rémséges  szétrongyolásának,  gyengülésé- 
nek és  csúfságos  pusztulásának  .  .  .  főokát  azon 
idegen  s  külföldi  urakban  és  királyokban  látják, 
kik  azt  gyakor  ízben  kormányozták ...  s  kik 
magánügyeikkel  foglalkozva  nemhogy  megtanul- 

ták  volna  erkölcseit  és  szokásait  e  szittya  nemzet- 
nek, mely  valamint  az  országot  vére  bőséges 
ontásával  és  felei  roppant  feláldozásával  szerzé, 
úgy  vassal,  fegyverrel  szokta  azt  most  is  oltal- 
mazni, megarmyian  örömestebb  dologtalanságra 
és  nyugalomra,  mint  fegyverforgatásra  adták 
magukat.  S  így  történt,  hogy  renyheségük  miatt 
Káma,  Szerbia,  Lodoméria,  Bolgár-  és  Dalmát- 
országok, s  még  más  számtalan  erősségek  az 
országtól  elidegeníttettek,  olyannjúra,  miszerint 
félni  kell,  hogy  szétszaggatva  lévén  a  szélek, 
most  már  a  belső  részeket  érendik  az  ellenség 
megrohanásai.  Mind  ez  távolról  sem  történt  volna, 
ha  a  magyar  nemzet  szülőföldjének  édessége 
iránti  vonzalomból  nem  külnépekből,  hanem 
saját  nemzetéből  választott  volna  királyt  magá- 
nak. Mert  hogy  rövidség  okából  elhallgassák 
fenséges  II.  Andrásnak,  IV,  Béla  király  atyjának, 
s  Lajosnak  és  Mátyásnak  és  Magyarország  más 
királyainak  tetteit  és  dicsőséges  viselt  dolgait, 
melyek  által  ezen  szittj-a  nemzetet  nemcsak  tün- 
döklővé s  nagyságossá  tették  névben,  fényben, 
hanem  a  földkerekségén  szerte  áradó  hírét  egész 
a  csillagokig  emelték,  csak  annyit  akarnak  meg- 
említeni, hogy  azok  közül,  kik  a  magj^ar  nép 
törzsökéből  emeltettek  királyi  polcra,  egy  sem 
ütött  csorbát  az  országon,  hanem  mindnyájan 
hasznára  voltak  és  öregbítették  ;  holott  az  idegen 
népből  behozott  ak  nemcsak  veszélj'ére  voltak  az 
országnak,  hanem  gyakran  kegyetlen  ellenség- 
ként irgalmatlanul  dúlva  a  hazafiak  ellen,  a  nem- 
zetet a  legnagyobb  gj-alázattal  illették.  Ezért 
tehát  és  ennyi  bajnak  s  mindnyájunk  kárának 
valahára  elejét  akarván  venni,  nehogy  azon 
esetre,  ha  e  világból  fiúörökös  nélkül  találna  ki- 

múlni  jelen  legkegyelmesebb  urunk,  ...  az  ország 
velünk  együtt  még  nagyobb  veszedelembe  ejtessék, 
6  nehogy  bárki  az  idegen  fejedelmek  közül  ezen 
országot  erőszakosan  bitorolja  és  bennünket 
örökös  szolgaságra  vessen,  s  főleg  és  kivált  azon 
okból,  mivel  széles  e  földön  nincsen  nép  vagy 
nemzet,  mely  nem  nemzetéből,  önvéréből  és 
népéből  választana  magának  urat  és  királyt, 
nehogy  tehát  ezen  ország,  a  kereszténységnek  elő- 
fala  és  pajzsa,  mely  magának  és  fiainak  nagy 
feláldozásával  védelmezte  ezt  a  kereszténységet, 
a  többieknél  silányabbnak  és  mintegy  szerencsét- 
lenebbnek láttassék,  végeztük  .  . .  hogy  mostan- 
tól fogva  örök  időkig,  valahányszor  valamikor 
ezen  ország  fejedelmétől  s  királyától  megfosz- 
tatik,  s  fiúörökösök,  kikre  az  ország  törvényei  és 
szokásai  szerint  szállhatna,  nem  maradnak,  akkor 
mindannyiszor  semmiféle  külföldit,  bármely  nép- 
ből s  bármely  nyelvű  legyen  is,  királyunkul  nem 
választunk,  hanem  csak  magyart  keresünk,  ki  ily 
hivatalra  képes  és  alkalmas .  .  .  Mivel  pedig 
vannak  szomszéd  királyok  és  fejedelmek,  kik  az 
országot  kézrekeríteni  naponta  vágyódnak,  kik 
tehát  felséges  urunk  királyunk  holta  után,  ha, 
mitől  Isten  óvjon,  férfi  örökös  nélkül  múlna  ki, 
sőt  még  életében  is  ezt  az  országot  vagy  részeit  és 
tagjait  fegyverrel  megtámadni,  megrohanni  s  azt 
mindnyájunkkal  együtt  erőszakkal  és  fegyverrel 
maguknak  alávetni  törekednek, ...  az  egész 
ország,  s  következéskép  mi  mindnyájan  fejen- 
ként felkelni,  az  ily  ellenségnek  ellentállani,  s 
hazánkért  halálig  harcolni  tartozunk  . .  .  Ha  pedig 
valaki  az  itt  előadottak  ellen  cselekedni  merészelne, 
azok  az  ország  örökös  hűtleneinek  tekintessenek, 
8  nekik  sem  a  jövendő  királyi  felség,  sem  maga 

az  egész  ország  ne  adhasson  kegyelmet,  hanem 
örök  szolgaság  és  parasztság  járma  alá  vetve, 
bűneik  büntetését  nyögjék  vég  nélkül .  .  .» 

E  határozat  szövegének  elemzése  felvilágosít 
bennünket  a  felől,  hogy  mi  váltotta  ki  az  idegen- 
ellenességet,  s  hogy  mit  értettek  magyarságon. 
Az  ország  szabadságát,  a  nemzet  függetlenségét 
és  öncélúságát  féltették  a  «szomszédoktól»  és  az 
idegenektől,  kik  e  «szittya  nép  szokásait  és 
erkölcsét))  nem  vették  fel.  A  szittyaság  pedig 
nyilvánvalóan  jelző,  életforma  itt,  mert  szembe 
van  állítva  ellentétével  a  «dologtalan  nyugalom- 
mal, a  fegyverforgatástól  való  tartózkodással)). 
A  szittya  hős  önfeláldozással  ontja  vérét,  harcol 
és  küzd  a  kereszténységért,  melynek  pajzsa  és 
védőbástyája.  «Mert  úgy  látszik,  —  írja  Werbőczy, 
az  egész  korszak  leghívebb  kifejezője,  s  e  végzés 
szerzője  is.  Hármaskönyvének  ajánlásában,  — 
hogy  nemzetünk  a  birodalom  kezdete  óta  csupán 
hadi  dolgokra  adta  magát.»  A  magyar  tehát  a  har- 
cosok népe.  Janus  Pannonius,  a  finom  humanista 
költő,  mélyrőlfakadó  lelkesedéssel  emlékezik 
Hunyadi  János  harcaira.  Ez  a  szittya  harcos 
azonban  valódi  hős :  egy  szent  eszméért  áldozza 
vérét.  A  szittya  a  kereszténységet  óvja.  Ez  a 
mag3'^ar.  S  az  az  idegen,  aki  nem  ilyen.  E  kétségbe- 
esett hazafiak,  egy  ázsiai  pogány  sereg  ivadékai  — 
ivadékai  vérben  vagy  szellemben,  mindegy  —  az 
ország  végső  dezolációja  küszöbén,  «rémséges  szét- 
rongyolásának,  gyengülésének,  csúfságos  pusztulá- 
sának* idején,  Ázsia  fenyegető  árnyában,  azokat 
tekintik  idegeneknek,  kik  nem  ily  hősi  keresz- 
tények, mint  ők,  8  ezek  kezétől  óvják  az  országot. 

Bármily  rosszhiszeműek  vagyunk  is  emberi 
megnyilatkozásokkal,  ünnepélyes  szavakkal  szem- 

ben,  ennek  a  valóban  nemzeti  nyilatkozatnak 
őszinteségét  nem  vonhatjuk  egészen  kétségbe. 
Ennek  a  romlott  kornak  romlott  szereplői,  kiknek 
számára  nem  lehet  bocsánat  az  utókor  előtt,  mely- 
nek örökét  prédálták  el  utolsóig,  mégis  szittyák 
voltak  az  utolsó  pillanatban  és  keresztények : 
magyarok,  s  ott  vesztek  csaknem  egy  szálig  az 
utolsó  délutánon,  melynek  napja  még  e  szittya- 
keresztény birodalom  zászlaira  sütött.  S  vesztek 
utódaik  is  másfél  századon  keresztül,  megpecsé- 
telve apáik  nyilatkozatának  őszinteségét. 

S  ennek  a  törökkori  nemzetnek  a  fiai  sem  szár- 
maznak egytől  egyig  a  keleti  szittya  síkokról. 
A  végvári  kapitányok  és  vitézek  sorában  egész 
tömegét  találjuk  a  különböző  népek  fiainak,  s 
nemcsak  az  ország  régi  lakosságából,  hanem  a 
töröktől  éppen  úgy  szorongatott  Balkánról  való- 
kat is.  Nem  zárkózik  el  tőlük  a  nemzet,  befogadja 
őket  a  «populus  Hungaricus,  a  gens  Hungáriáé 
scythica»  kebelébe,  ha  felveszik  a  hagyományt 
és  hivatást,  s  ezzel  magyarrá  válnak.  Ez  a  felvétel 
természetesen  a  nemessé  emeléssel  válik  teljessé. 
A  nemzet  változatlanul  a  nemesség.  Ez  a  nemzet- 
fogalom valóban  rendi  nemzetfogalom.  De  nem 
is  lehet  más,  mert  a  nemzet  valóban  a  rendek 
voltak.  S  lehet  e  korszak,  s  az  egész  rákövetkező 
kétszáz  év  küzdelmeit  a  dinasztia  kormányával 
merőben  a  rendi  szabadságjogokért  vívott  harc- 
nak felfogni,  —  bár  éppen  a  csúcsponton,  a 
Eákóczi-felkelés  idején  egy  időre  a  jogtalan  nép 
is  résztvevője,  —  de  a  rendi  szabadságok  akkor 
a  nemzet  szabadságát  jelentették,  lényegének 
biztosítását,  8  a  hozzá  való  szívós  ragaszkodáson 
múlt,  hogy  magyar  maradt  a  magyarság. 

S  e  mélységes  nacionalizmussal  áthatott  nem- 

zet  ősei  bölcseségével  élt  tovább  is  a  még  foko- 
zottabban soknyelvű  és  sokszokású  ország  népei 
felett.  Öntudata  és  önérzete  nem  tette  türelmet- 
lenné  és   erőszakossá  olyan  népekkel  szemben, 
melyek  nem  törtek   nemzetiségére.  Idegengyűlö- 
letének   árnyéka    sem    vetődik    az    országlakos 
idegenekre,  jövevényekre,  államának  most  sincsen 
népi   jellege.    Pedig    a    nemzetiségek    a    maguk 
tömegében  —  azokat  értve,  akik  nem  emelkednek 
fel  a  nemesi  nemzetbe  —  egyáltalában  nem  vesz- 
nek részt  a  nemzetvédelmi  harcokban,  kivéve  a 
horvátokat.   A  horvát  az   egyetlen,  ki  a  maga 
egészében  részt  vesz  a  nemzeti  hivatástudatban. 
És  itt  egy  rendkívül  érdekes  jelenséget  figyel- 
hetünk meg.  A  legnagyobb  horvát,  a  második 
Zrínyi  Miklós  dédapjának  szittya-keresztény  hő- 
siességéről írt.  eposzában  —  hol  a  magyar  hős 
már  nem  is  pajzsa  és  védbástyája  a  keresztény- 
ségnek, hanem  megváltó  áldozat  bűneiért  —  a 
vezér  ezzel  buzdítja  harcosait :  «jó  horvátok  s 
magyarok  legyünk !»  Egy  levélben  pedig  öccsét 
«jó  horvátnak,  tehát  jó  magyarnak))  mondja.  Ebből 
a  nyilatkozatból  nyilvánvaló,  hogy  a  «magyar» 
nem  indifferens  etnikai  fogalom,  hanem  minő- 
séget kifejező  értékjelző.  Értékkategória.  Bármily 
nehéz  is  manapság  elképzelni,  az  etnikum  csak 
másodrendű  a  magyarság  fogalmában.  A  lényeg 
az,  amit  íme  Zrínyi  is,  s  előbb  Werbőczy  vagy 
Laskai  Ozsvát,  s  legelőször  talán  IV.  Béla,  de 
rajtuk  kívül  még  annyian  éreztek  benne.  Az  etnikai 
sajátságok  csak  járulékok.  Maga  a  nemzet  azonban 
nem  népi.    S   valóban,   nem  is   lehet   másként. 
Hiszen  a  mi  esetünkben  —  amint  láttuk  —  a 
nemzet  nem  a  népből  hajt  ki,  hanem  felülről  ered  : 
a  királyi  ház  családi  hagyományainak  alászállá- 

sából,  átvételéből  és  kiterjeszkedésébó'l.  Bátran 
mondhatjuk,  hogy  nemzetünk  nem  természetes 
úton  keletkezett,  nem  via  natura,  hanem  arte.  S 
ebben  semmi  furcsálni  vagy  szégyelni  való  sincsen. 
Sőt!  Azt  jelenti  ez,  hogy  a  magyar  nemzet  merő 
szellem.  Hit  és  eltökéltség. 

De   ha    a   nemzet    lényegét   ily    magasrendű 
dologban  látták,  a  kereszténység  védelmébe  állí- 
tott   szittyaságban,    akkor    e    nemzeti    feladat 
g3'akorlását  nem  is  kívánhatták  mástól,  csak  attól, 
aki  képes  is  volt  rá,  a  nemestől,  ki  tényleges  tagja 
a  nemzetnek.  Zrínyi  is  a  magyar  nemességnek 
ajánlja   eposzát   és   vérét.   A   többi  országlakók 
részéről  beérik,  ha  éppen  nem  ellenségei  a  magyar- 
nak, s  nem  gáncsolják  nemzeti  tevékenységét.  Az 
egész  török  korszakon  át  a  legszebb  nemzetiségi 
békének  lehetünk  tanúi.  Pedig  ebben  az  időben 
valósággal  elárasztják  az  országot  a  jövevények, 
s  az  ország  nyelvek,  erkölcsök,  szokások,  vallások 
tarka    hazája.    A    magyar   nemzet    magatartása 
ezzel  szemben  változatlanul  az  ősi  és  középkori. 
Senki  nyelvéhez  és  etnikai  szabadságához  nem 
nyúl.  Asszimilálni  senkit  sem  akar.  Sőt  inkább  a 
népi  autonómiákat  fejleszti  tovább,  mint  Árpád- 
kori ősei.  Etnikailag  teljesen  közömbös  a  nemzeti 
uralom.  Pedig  nyugaton  ekkor  már  erősen  folyik 
a  nemzettestek  erőszakos  összeolvasztása,  alkotó 
elemeiknek    feloldása   a   külön   etnikumok    meg- 
semmisítése és  erőhatalommal  való  asszimilációja 
útján.  A  magyar  nemzetnek  azonban,  minthogy 
nem  a  népiségből  hajtott  ki,  mint  a  nyugatiak, 
erre  nincsen  szüksége,  ö  etnikum  feletti  nemzet. 
Az  urak  tovább  is  megtanulják  szolgáik  nyelvét, 
s  szívesen  beszélnek  rajta,  mint  egykor  a  hódító 
török  lovasok  az  ugorok  nyelvén.  Az  oláh  nyelv 

művelése,  az  első  oláhnyelvű  nyomtatványok 
kiadása  az  erdélyi  fejedelmek  kezdeményezésére 
és  költségén  történik.  A  középkori  népi  autonó- 
miák továbbélésének  és  a  változott  viszonyokhoz 
fejlődésének  példája  az  erdélyi  három  nemzet 
uniója,  mel}^  az  autonómiák  önálló  egyezkedése 
folytán  jött  létre  a  közös  haza  közös  érdekében. 
S  különös,  hogy  ezt  a  békességet  is  csak  a  szászok 
viselkedése  zavarja.  Nem  képesek  magukat  azo- 
nosítani a  közös  érdekkel.  Úgy  látszik,  náluk  az 
érzelmi  közösségnek  egy  cseppje  sem  gyűlt  össze 
az  évszázadok  alatt,  míg  bőven  élvezhették  a 
Pa-x  Hungarica  jótéteményeit.  Ellenben  kifejlő- 
dött náluk  a  törzsi-vérségi  eredetű,  kizárólagos, 
elkülönülő,  másokkal  szemben  ellenséges  nyugati 
nacionalizmus,  mely  az  országlakó  többi  népekkel 
szemben,  valamint  a  magyar  nemzet  iránt  is 
idegenséget  kifejező,  türelmetlen,  sőt  ellenséges 
mozdulatokban  nyilvánult.  Nem  lehet  csodálni 
hát,  ha  az  egész  hosszú  korszak  alatt  az  ország- 
lakó népek  közül  éppen  csak  e  szászokkal  szem- 
ben mutatkozik  idegengyűlölet,  s  egj'be  veszik 
őket  a  határon  túli  németséggel,  az  ellenséggel. 
Csak  természetes  visszahatás  ez. 

Mert  minden  gyűlölet,  minden  elkeseredés 
két  nemzet  ellen  viharzik  a  Mohács  után  követ- 
kező két  évszázad  minden  magyarjában  ;  a  német 
és  a  török  ez  a  két  nemzet.  S  mindegy,  «németes-e 
vagy  törökös,  kuruc-e  vagy  labanc»,  lelkük  mélyén 
egyformán  él  mindkét  ősellenség  ellen  a  szenve- 
dély. A  töröktől  természetesen  mélyebb  ellentét 
választja  el  a  magyart,  mint  a  pusztán  nemzeti,  — 
az  egész  kultúra,  életforma,  középpontjában  a 
vallással,  —  de  a  németet  talán  még  gyűlöltebbé 
teszi  az,  hogy  keresztény  létére  ellensége  a  magyar- 
nak, s  létére  tör.  Alig  tudjuk  ma  már  átérezni 

azt  a  szívtépő  keserűséget,  melyet  királyai  nem- 
zetével szemben  kellett  éreznie  annak  a  magyar- 
nak, ki,  mint  Zay  Ferenc,  a  király  konstantiná- 
polyi követe,  a  török  nagyvezérnek,  aki  a  németek 
magyargyűlöletére  emlékeztetve  csábítja  a  török 
oldalra,  ily  szavakkal  válaszolt :  «Nem  helyes  ez 
a  beszéd.  Mert  igaz  ugyan,  hogy  a  nyelvnek 
varietása  megkülönbözteti  a  németet,  spanyolt, 
olaszt,  franciát,  csehet,  lengyelt,  magyart,  de  egy 
és  ugyanazon  vallás  köt  össze  bennünket,  mert 
mindnyájan  ugyanazon  Istent  hisszük. » 

Ebben  az  annyiszor  elemlegetett  «két  pogány 
közt  egy  hazáért*  állapotnak  a  tüzében  és  pöröly- 
csapásai alatt  fejeződik  be  a  nemzeti  közösség 
realitásának  kialakulása.  Ez  a  forró  közösségi 
érzés  sem  naturális  eredetű.  Sokkal  nagyobb  dol- 
gokat, hatalmasabb  erőket  emlegetnek  a  magyar- 
ság végzetes  összetartozásának  és  életét  s  halálát 
jelentő  összetartásának  motívumai  közt,  mint  a 
vér  szimbólumát  :  a  tökéletes  magárahagyott- 
ságot és  a  megsemmisülés  fenyegető  közelségét. 
Ez  a  szörnyű  szorongás  hajtja  végre  a  nemzet 
belsejéből  kiindulva  azt,  amit  nyugaton  a  nemzeti 
abszolút  monarchiák  külső  eszközökkel.  Ez  sikolt 
fel  Zrínyiben,  midőn  nemzetét  összefogásra  buz- 
dítja. Lassankint  a  XV.  dicső  század  közösség- 
érzésének összetartó  elemét,  a  nagyszerű  múlt  és 
diadalmas  jelen  s  az  erő  fölényének  büszkeségét 
egy  másik,  még  erősebben  összetartó  érzés  váltja 
fel :  a  halálfélelem  rémülete. 

Szokott  dolog  a  nemzeti  széthúzásról,  mint 
magyar  betegségről  beszélni.  Talán  ideje  szembe- 
nézni e  babonával.  E  széthúzás  nem  önmagáért 
való,  nem  a  civakodás  és  mindenáron  való  ellen- 
kezés ösztönéből  fakad.  Nem  is  ősi  tulajdonság. 
Teljességgel   összeegyeztethetetlen   a   magyarság 

Ősi  életformájával.  A  lovas  nomádok  társadalma 
szoros  fegyelmen  és  központi  akaraton  alapult. 
Az  ősmagyarok  egységét,  egyetértését  az  összes 
források  egybehangzóan  bizonyítják.  Ellenben 
bizonyítják  azt  is,  hogy  a  közösség  minden  tagja 
saját  ügyének  érezte  a  közösség  ügyét,  élénk 
érdeklődéssel  kísérte,  a  tennivalók  fölött  szemé- 
lyesen is  gondolkodott,  s  azokat  maguk  közt  meg- 
vitatták. Amikor  azután  nera  volt  többé  a  termé- 
szetes tekintély,  ki  a  vitákat  eldöntötte  és  a 
nemzeti  akciónak  egyetlen  és  egységes  irányt 
adott,  hanem  a  magára  maradt  nemzetnek  magá- 
nak kellett  önérdekét,  sőt  önlétét  megvédeni  az 
állam  idegenné  vált  és  megsemmisítésére  törő 
központi  hatalmával  szemben,  e  személyes  állás- 
foglalás természetesen  vezetett  a  pártok  kialaku- 
lására és  szembeállására.  E  szembeállás  azután 
nem  egyszer  fegyveres  összecsapásban  is  kirobbant 
és  magyar  vért  ontott.  De  —  bármily  paradox 
módon  hangzik  is  —  e  vérontás  a  testvéri  érzés- 
ből, annak  megkeseredéséből  származott.  Testvér- 
harc volt  ez  valóban,  hol  a  másik  fél  testvéri- 
ségének tudata  a  legszenvedélyesebb  küzdelem- 
ben sem  halványodik  el,  s  az  elkeseredett  szenve- 
délyt éppen  a  másik  fél  nem-testvérinek  érzett 
magatartása  váltja  ki.  A  Habsburg-párti  főúr  és 
az  erdélyi  nemes,  a  kuruc  és  a  labanc  egyaránt 
érzi  a  maga  és  a  másik  magyarságát  is.  Ellen- 
felekké válhatnak,  idegenekM  soha.  S  a  bécsi 
kormány  politikája  bőven  gondoskodik  a  két 
tábor  közti  átjáró  út  rövidségének  bizonyításáról. 
Amint  ezt  már  az  első  ((szabadsághős*,  Bocskay 
István  esetében  is  megfigyelhetjük,  ki  németes 
úrból  lett  egy  hosszú  és  dicső  sor  megindítója. 
Vagy  ott  volt  Zrínyi,  kit  csak  véletlen,  s  nemze- 
tünk sorsára  oly  balvégzetű  halála  gátolta  meg  a 

«rebellÍ3sé»  fordulástól.  Attól,  amitől  Rákóczi 
Ferencet  semmiféle  «jóakarata»  sem  tudta  meg- 
menteni. Ezek  a  példák,  s  annyi  más,  mind  azt 
bizonyítják,  hogy  a  nemzetnek  minden  egyes 
tagja  személy  szerint  volt  kénytelen  vállalni  a 
nemzet  megmaradásának  kérdését  és  fenntartásá- 
nak feladatát.  Voltak  helyzetek,  amikor  a  nemzet 
legkisebbjei  is  e  hallatlan  súlyú  döntés  eló'tt 
állottak.  A  régi  jogokban  lefektetett  ősi  szabad- 
ság védelmeként  fejezik  ezt  ki  abban  az  időben. 
Ez  a  ^Lihertas»,  mely  a  kuruc  zászlókon  is  fénylett. 
Természetesen  könnyű  rendi  jogokat  emlegetni 
itt.  De  —  ismételjük  újra  —  e  rendi  jogokban  a 
nemzet  önálló  nemzeti  léte  volt  bezárva.  Velük 
veszett  volna  az  is. 

S  amint  a  magyarság  gyengült,  az  évszázados 
szakadatlan  harcokban,  amikor  a  szó  legszorosabb 
értelmében  nem  volt  magyar,  aki  ne  forgatott 
volna  életében  szablyát,  ne  hordott  volna  sebet 
a  testén,  s  akinek  ne  kellett  volna  minden  órában 
készen  állani  arra,  hogy  felüljön,  kardot  rántson 
élete,  hozzátartozói,  emberi  méltósága,  s  szerelmes 
hazája  védelmére,  s  végül  arra,  hogy  fegyvertől 
vesszen  el,  —  e  szörnyű  harcokban  elgyengülve, 
s  érezve,  hogy  önereje  már  tulajdon  létének  meg- 
oltalmazására  is  kevés,  lassan  eloszlik  a  régi 
hivatástudat,  s  csak  a  dicső  múlt  emlékévé  távo- 
lodik. Hunyadi  János,  Mátyás  király  s  a  többi 
törökverő  hős  fényes  nevével  összekötve.  A  jelen 
maradék  magyarság  részére  pedig  új  feladat 
támad  :  a  magyar  szabadság  oltalmazása.  Az  a 
magyar,  aki  e  hagyományos  szabadsághoz,  mely 
magának  a  nemzetnek  a  nemzeti  létet  biztosítja, 
hűséges  és  kész  akár  meghalni  érte.  Tehát  továbbra 
is  az  eszményt  szolgáló  szittya  hős  a  magyar. 

Magyarnak  lenni  tehát  nem  könnj'ű  és  termé- 

szetes  dolog.  Nem  olyan  állapot,  amit  ingyen 
lehet  nyerni.  Nem  elég  annak  születni.  Bátran 
mondhatjuk,  hogy  annak  nem  is  lehet  egyszerűen 
születni.  Azzá  válni  kell.  A  magyarság  nem  boldog- 
ság. Nem  előnyt,  biztonságot,  ajándékot  jelent. 
Örökös  szorongás,  s  egy  elhanyatlott  múlt  keserű 
önérzete :  ez  a  magyar  állapot.  A  méltatlanság 
örökös  lélekemésztő  érzése.  A  magyarságot  vállalni 
kell,  s  csak  vállalni  lehet. 

Ez  pedig  nem  puszta  szólam,  hanem  a  való- 
ságos helyzet  hív  kifejezése.  Abban  az  időben 
ugyanis  fel  volt  adva  a  kérdés,  s  megvolt  a  könnyű 
és  csábító  lehetőség  a  nemzethez  való  hűtlenségre, 
a  nemzeti  önállás  feladására.  Sohasem  volt 
könnyebb  hazaárulónak  lenni.  Sőt  az  volt  a 
könnyebb.  Súlyos  igazságtalanság  volna  itt  egy- 
szerűen az  ország  nyugati  felére  gondolni,  s  mind- 
azokra, akik  megpróbáltak  a  Habsburg-királyok- 
hoz hűek  maradni,  abban  a  meggyőződésben, 
hogy  ez  a  nemzet  érdeke.  Legjobbjaink  nagy 
seregét  találjuk  köztük,  igaz  hű  magyarokat. 
De  élettörténetük  meggyőzően  bizonyítja,  mily 
nehéz  volt  a  két  hűséget  összhangba  hozni.  Az 
ő  szerepük  még  talán  súlyosabb  volt,  mint  azoké, 
kik  a  török  kénytelen  vazallusai  voltak,  hogy 
megőrizzék  a  nemzetet.  De  azért  nem  lehet 
csodálni  azt  a  felfogást,  mely  a  magyarság  súly- 
pontját abban  az  időben  a  keleti  félen  látja, 
osztozva  a  királyhűségről  elkényszerített  Bocs- 
kay  István  nézetében.  S  mint  egykor  Árpád, 
Attila  ós  a  szent  királyok  népe  volt  a  magyar- 
ság, most  hosszú  időre  a  fejedelem,  a  Rákócziak 
népe. 

De  az  ősi  nemzetfogalom  halhatatlan  erejét 
csodálhatjuk  ezekben  az  időkben  is.  Ez  a  szoron- 

gatott,  létében  fenyegetett  magyarság  sem  nem 
zárkózik  önmagába,  sem  nem  terjeszti  ki  idegen- 
kedését és  gyűlöletét  a  többi  népekre,  sem  nem 
törekszik  népiségük  megsemmisítésével  beolvasz- 
tásukra. Mindenekelőtt  figyelemre  méltó,  hogy 
Erdély  önálló  államisága  nem  lesz  olyan  fejlődés- 
nek forrása,  mint  például  a  (cparti  bourguignon», 
a  burgundi  herceg  párthíveinek  tábora  és  hűbéres 
tartománya.  A  herceg  francia  hűbéres  volt, 
tartománya  tehát  Fi-anciaország,  népe  a  francia 
nemzet  része,  de  függetlenítette  magát,  s  ezzel 
megvetette  alapját  az  önálló  holland  és  belga 
nemzetnek.  Erdélj*  állami  elszakadása  és  ön- 
állósulása nem  érintette  fiai  nemzeti  hova- 
tartozását s  öntudatát.  Ideiglenes  önállóságát  is 
kizárólag  a  nemzet  érdekében  tartotta  szükséges- 
nek Bocska}'.  Az  erdélyi  és  magj'arországi  magya- 
rok ugyanazon  nemzet  fiainak  érezték  magukat 
mindvégig.  A  nemzet  ekkor  sem  volt  az  államhoz 
kötve.  Mint  ahogy  nem  volt  származáshoz,  nyelv- 
hez, etnikumhoz  sem.  A  magyarul  alig,  vagy  éppen 
nem  beszélő  tót  nemesek,  horvátok,  vagy  a  fel- 
vidéki cipszernémetek  is,  egyaránt  ugyanazért  a 
szabadságért  rajongtak,  büszkén  vallották  magu- 
kat Hungária  hű  gyermekeinek,  a  Szent  Korona 
tagjainak.  Sőt  van  idő,  mikor  a  nemzet  köre 
kitágul  túl  a  kiváltságos  osztály  határán,  s  a 
nemzeti  öntudat,  hivatás-  és  felelősségérzés  ra- 
gyogó példáit  látjuk  seregestől  a  magyar  vagy 
idegen  származású  és  nyelvű  polgárság,  sőt 
jobbágyság  soraiban  is.  A  rutén  jobbágyságnak 
máig  legdícsőbb  s  emlékezetes  korszaka,  hogy 
egyszer  ők  is  fegyvert  ragadhattak  szittya  módra 
Rákóczi  népeként  a  szabadságért  és  hazáért. 
Kérdés,  mi  lett  volna,  ha  ekkor  a  magyarság 

Joó:  A  niíígyar  nemzeteszme.  ' 

végrehajt  önmaga  kebelében  egy  gyökeres  demo- 
kratizálódást. Ez  az  összes  népek  nemzetté 
magyarosodását  jelentette  volna,  s  akkor  bizo- 
nyára nincsenek  a  XIX.  századi  nemzetiségi 
kérdések,  s  nincsen  talán  Trianon  sem.  De  e  kérdés 
fel  sem  tehető.  Először  is,  a  nemzet  sorsa  nem 
pusztán  saját  kezében  volt.  S  e  mellett  egy  ilyen 
reform  annyira  korszerűtlen  lett  volna,  annyira 
semmi  feltétele  nem  volt  meg,  hogy  történelmileg 
elképzelhetetlen.  Történeti  feltétele  csak  a  nemzeti- 
ségi békének  volt  meg. 

S  minthogy  a  béke  valóban  fennállt,  a  nem- 
zetiségi kérdés  fel  sem  vetődött.  Népisóge  vagy 
nemzetisége  miatt  senki  ellen  ellenszenv  nem 
támadt.  S  a  demokráciát  pótolta  a  nagyszámú, 
gyakran  tömeges  nemesítés,  mely  jóformán  min- 
denkit a  nemzet  tagjává  emelt,  aki  képes  és  haj- 
landó volt  oda  emelkedni.  A  nemesség  —  mint 
már  mondtuk  —  valóban  egy  volt  a  nemzettel, 
nem  kaszt  azon  belül.  Bármiféle  származású 
jobbágy  előtt  nyitva  áll  a  nemzet  kapuja.  Ha  e 
kapuk  lezárulnak,  s  a  nemzet  az  országlakosok- 
nak csak  szűk  körére  korlátozódik,  az  sohasem 
magától  a  nemzettől  indul  ki,  hanem  oka  az, 
hogy  az  országlakosság  nem  akar  e  kapun  belépni 
és  maga  zárja  el  magát  a  nemzettől.  S  «ez  az  erős, 
hitében  ragyogó,  nagylelkű  és  hősies  nemzet*, 
teljesítve  rendeltetését,  s  megvédve  a  keresztény 
Európát  pajzs  és  bástyaként,  összetört  végül  a 
rázúduló  csapások  alatt,  s  hazája  pusztán  maradt 
téréin  olyan  jövevények  furakodtak  sorai  közé, 
^-^->->-=...kik  már  nem  akartak  Attila  nemzete.  Árpád  és 
,<f^.  -ti  í:';^1ö2€nt  királyok  népe,  a  Korona  tagjai  lenni. 

"*•  — ••^'  i/^i/t^ö         -■    I 

IV.  A  NYUGATI  NEMZETFOGALOM 
ÉS  A  MAGYARSÁG. 


Az  1770-e3  évektől  1848-ig  eltelt  évtizedek 
nemzeti  felemelkedésünk  ragyogó  hőskora.  Há- 
rom nagyszerű  generáció,  elmékben  és  jellemekben 
csodálatosan  gazdag,  fogott  össze,  hogy  a  vég- 
pusztulás szájából  éppen  csak  megmenekült  nem- 
zetet ismét  régi,  sőt  a  régit  meghaladó  kulturális 
állapotba  helyezze,  s  szívében  felélessze  az  ön- 
tudatot és  a  hivatásvállalás  akaratát.  Ez  az  ön- 
tudat és  akarat  a  halálos  kimerültségben  és  a 
felette  úrrá  lett  idegen  hatalom  nyomása  alatt, 
úgy  látszott,  végképpen  elsorvadt  már.  A  magyar 
azonban  ismét  jelentkezett  régi  helyéért  Európá- 
ban, a  keresztény  emberiség  körében,  amelyért  oly 
áldozatokat  hozott,  mint  senki  más. 

A  nyugati  és  a  magyar  kulturális  állapotok 
közti  nagy  szintkülönbség  mellett  természetes 
volt,  hogy  nemzetünk  felemelésének  előharcosai  a 
magas  nyugati  műveltséget  plántálták  át,  gondo- 
san vigyázva  azonban  arra,  ami  még  megmaradt 
a  magyar  élet  formáiból.  Ezeket  törekedtek  a 
nyugati  szellemmel  ós  eszméivel  megtölteni.  De  e 
formák  megőrzése  bele  is  illett  a  nyugatról  átvett 
eszmekörbe.  Ekkor  élte  ott  a  modern  nacionaliz- 
mus virágkorát,  ekkor  égett  leghevesebben  a  nem- 
zeti sajátságokhoz  való  ragaszkodás. A  nacionaliz- 
mus a  modernséget  és  az  európaiságot  jelentette. 

Az  ősi  magyar  formák  érzése  éppen  az  eszményül 
állított  nyugati  kultúra  követése  volt.  Ám  a  meg- 
újuló magyar  nacionalizmus  tanítványi  buzgal- 
mában olyasmit  is  átvett  nyugatról,  ami  nemcsak 
ősi  életformájával,  de  nemzeti  lényegével  is  merő- 
ben ellenkezett,  s  ami  az  ő  földjére  teljességgel 
nem  illett :  a  nyugati  nacionalizmus  formáját  is, 
nemzetfogalmával  együtt.  Hogy  ez  a  nemzet- 
fogalom a  mi  nemzeti  viszonyainkra  nem  alkal- 
mazható, s  hogy  ellentétben  áll  azzal  a  nemzet- 
fogalommal, mely  nálunk  alakult  ki,  a  tulajdon 
viszonyainkból  kihajtva,  ezt  már  többször  meg- 
állapítottuk. 

A  megelőző  fejtegetések  után  nem  lehet  cso- 
dálkozni rajta,  ha  kénytelenek  vagj'unk  megálla- 
pítani azt  is,  hogy  ez  a  nagyszerű  korszak  egyben 
a  legvészthozóbbak  egyike  is  volt  nemzetünk  éle- 
tében. Hog)-an  történt  az,  hogy  ezeknek  az  év- 
tizedeknek a  csodálatos  lendülete  nem  további 
emelkedésben  folytatódott,  mint  a  nyugati  nem- 
zetek életében,  hanem  egy  szörnyű  zuhanásban 
zárult  le  1849-ben,  amit  aztán  logikusan  követett 
az  1918-as  bukás?  Mi  volt  ennek  az  oka?  Egyik 
tényező  kétségtelenül  uralkodó  házunk  nemzet- 
ellenes dinasztikus  imperializmusa.  De  a  másik  és 
fontosabb  ok  az  volt,  hogy  a  nyugati  nacionaliz- 
mus szétrombolta  az  ősi  magyar  nemzetet,  s  az 
alkotmányos  függetlenségünkért  folytatott  küz- 
delemben még  szabadon  maradt  erőinket  fel- 
emésztette a  harc,  mit  a  nyugati  nacionalizmust 
hozzánk  hasonlóan  szintén  magukra  öltött  idegen 
népiségű  országlakosokkal  vívtunk,  államkere- 
teinkben való  megtartásukért  és  eleve  eredmény- 
telenségre ítélt  asszimilációjukért.  A  nemzetállam 
és  népnemzet  fikciója  vészthozó  az  egész  emberi- 

ségre,  de  különösen  végzetes  volt  reánk  nézve. 
Amikor  a  nemzet  mibenlétét  eloldották  a  szellem- 
től és  életformától,  s  hozzákötötték  a  származás- 
hoz, nyelvhez,  népiséghez,  a  magyar  nemzetnek, 
mely  szellem  és  életforma  által  különböző  szár- 
mazású, nyelvű,  népiségű  elemeket  egyesített, 
szükségszerűen  szét  kellett  robbania  ;  s  bármily 
fájdalmas,  de  természetes  az  is,  hogy  amikor  a 
magyar  nemzet  a  —  fiktív  —  ősmagyar  szárma- 
zásra, nyelvre,  népiségre  korlátozódott,  a  többi 
országlakos  nép  nem  akart  megmaradni  egy  ilyen 
értelmű  magj'ar  nemzet  nemzeti  államában,  ha- 
nem a  tulajdon  néptársaik  nemzeti  államaihoz 
igyekezett  csatlakozni.  S  így  a  szétszakított 
Magyarország  helyreállításának  sem  lehet  más 
vezércsillaga,  csak  az  ősi  nemzetfogalom  és  állam- 
felfogás, melyből  teljesen  hiányzanak  a  modern 
nyugati  nacionalizmus  veszélycsírái,  s  egyedül 
alkalmas  arra,  hogy  az  államegység  után  kíván- 
kozó Kárpát-Dunamedence  törmelék  népeit  cél- 
szerű egységbe  fogja.  Mert  azzal  tisztában  kell 
lennünk,  hogy  bármit  is  óhajtoz  a  pillanatnyi 
korhangulat,  a  népiség  alapján  kiszabott  kicsiny 
országok  merőben  korszerűtlenek,  s  el  kell  tűn- 
niük a  viszonyokkal  szemben,  meh'ek  az  egész 
földkerekségnek,  az  egész  emberiségnek  immár 
létrejött  reális  egysége  idején,  a  milliónyi  össze- 
fonódó, egész  planétánkat  behálózó  vonatkozások 
közepett  csakis  a  nagy  racionális  államegységek- 
nek kedveznek,  s  azokat  követelik. 

A  nyugati  nacionalizmus  eszmekörében  élő 
számára,  ha  a  nemzeteszmének  történelmével  és 
filozófiájával  foglalkozik,  bizonyára  a  XIX.  szá- 
zad a  legfontosabb  időszak,  s  ha  könyvet  ír,  annak 
legnagyobb  hányadát  e  század  leírása,  a  modern 

nyugati  nacionalizmus  elemzése  foglalja  el.  A  mi 
esetünkben  más  a  helyzet.  Mi  a  magyar  nemzet- 
fogalmat vizsgáljuk,  alkatát,  fejlődését  és  sorsát, 
mi  tehát  —  különösen,  ha  bízunk  benne,  hogy 
őseink  belátása  és  szelleme  ismét  életre  kél  kö- 
rünkben —  ezt  a  századot,  a  XVIII.  utolsó  három 
évtizedének  fejlődésével  együtt,  mikor  a  nyugati 
nemzetfogalom  betört  és  kiszorította  a  sajátos 
magyart,  csak  epizódnak  tekinthetjük,  s  vizsgá- 
lataink főtárgya  egyáltalában  nem  ez  a  nacionaliz- 
mus. Erről,  ennek  kifejlődéséről  éd  a  vele  össze- 
függő nemzetiségi  kérdésről  bőséges  irodalmat 
talál  az  érdeklődő.  Mi  beérhetjük  vázlattal,  mely 
főként  arra  mutat  rá,  hogyan  vált  el  az  újabb 
fejlődós  az  ősi  alapoktól,  s  mi  lett  ennek  a  követ- 
kezménye, valamint  arra,  hogy  ebben  a  korszak- 
ban is  voltak  tisztalátású  szemek,  melyek  a  fel- 
merülő nehézségeket,  az  újkeletű  nemzetfogalom 
alkalmazásának  nehézségeit  észrevették,  s  hősies 
erőfeszítéssel  próbálták  útját  állani  a  sorsnak. 
A  modern  magyar  nacionalizmus  eredetében 
reakció  volt  II.  József  németesítő  törekvéseire.  Mint 
ahogy  Európaszerte  reakció  volt  az  egyik  for- 
rása a  modern  nacionalizmusnak,  amikor  a  XVIII. 
század  közepetáján  erőre  kap.  A  felvilágosodás- 
sal a  kozmopolitizmus  járt  együtt.  Az  volt  a 
törekvése,  hogy  minden  nemzet  és  nép  körében 
ugyanazt  a  kultúrát,  életformát,  az  ész  racionális 
uralmát  honosítsa  meg.  Mindez  új  és  idegen  volt. 
Az  emberben  pedig  természetes  vonzódás  él  a 
hagyományos,  s  ellenséges  érzés  az  új  iránt. 
Ellenálltak  tehát  a  népek  és  nemzetek  a  felvilágo- 
sodás kozmopolitizmusának.  Megmenteni  a  ve- 
szendő megszokott,  otthonos  régit,  a  hagyományt, 
a   merőben   szokatlan  újjal   szemben,   melyhez 

semmi  érzés  nem  fűz  :  ebben  a  természetes  emberi 
érzelmességben  fakad  fel  az  elvi  nacionalizmus 
egyik    forrása.    E    kozmopolitizmus    szülőhelye 
Franciaország,  s  elsősorban  annak  nyelvéhez  és  az 
ott  kialakult  szokásokhoz  van  kötve.  Ezért  pél- 
dául német  földön  a  «franciásság»  ellen  támad  a 
közvélemény.    Nagy    Frigyestől    is     rossznéven 
veszik,  hogy  franciául  ír  és  beszél,  s  Versailles-t 
utánozza.  Nálunk  német  közvetítés  terjeszti  ezt  a 
szellemet,  tehát  a  visszahatás  németgyűlöletben 
jelentkezik,  minek  különben  is  ősi  alapjai  voltak. 
Az  ébredező  magyar  nacionalizmus,  a  XVIII. 
század  közepetáján  még,  egy  korai  népies  irodalmi 
mozgalomban  jelentkezik,  egyidejűleg  a  nyugati 
hasonló  mozgalommal,  mely  abból  a  meggyőző- 
désből indul  ki,  hogy  a  nemzeti  lelket  a  népkölté- 
szet  őrzi.   A  népiesség  eredetileg  nem  annyira 
demokratizmus,  mint  inkább  a  hagyomány,  a  meg- 
őrzött nemzetiség  folytonosságának  kutatása  és 
elhatározott    felvétele.    Ugyanez    a   ragaszkodás 
felentkezik  a  hazai  viselet  iránt.  A  felvilágosodás- 
nak   az    a    —   a    nacionalizmushoz    közvetlenül 
vezető  —  belátása,  hogy  az  individualizmus  joga 
megilleti  a  nemzeti    egyéniségeket  is,    nemcsak 
az  emberi  egyént,  a  nemzeti  ruha  viselését  is  az 
észjog    és   természeti   erkölcs    parancsával   teszi 
kötelezővé  a  kor  magyarjának  felfogása  szerint. 
Apor  Péter  keservesen   panaszolja   a   «nájmódi» 
lábrakapását,    a  régi  szokások  kiveszését.    Bizo- 
nyos  tekintetben  idetartozik  a  lassanként  csak- 
nem merő  formai  létet  tengető  ősi  «konstitució» 
szerelmes  féltése.  Végül  az  ébredező  nyelvmozga- 
lom tetőzi  be  e  jelenségeket,  melyek  a  nemzeti 
szellem    külső    jelentkezéseinek    megerősítésével 
igyekeznek  kivédeni  a  kozmopolitizmus  támadá- 

sát.  S  ez  az  érzelem  egyszerre  fellángol  és  szenvedé- 
lyes harcikedvvé  lobban  II.  József  rendeletére, 
mellyel  a  latin  helyett  a  német  nyelvet  vezeti  be 
Magyarországon  hivatalos  és  oktatási  nyelvül. 

A  császárt  nem  vezette  semmi  különösebb 
ellenszenv,  ö  nem  volt  ellensége  a  magyarságnak. 
Nem  volt  türelmetlen  német  nacionalista  sem. 
Bessenyei  a  magyar  nyelv  művelését  sürgető 
«jámbor  szándékában*  egyenesen  rá  hivatkozhat, 
arra,  hogy  íme,  fejedelmünk  is  «magára  magyar 
köntöst  venni  s  született  nyelvünkön  beszélni 
méltóztatott)),  ö  nemzetileg  is  türelmes,  sőt  in- 
kább közömbös  volt.  Ez  a  rendelet  a  felvilágoso- 
dott etátizmus  természetes  gesztusa  volt.  «Mily 
sok  előny  biztosítja  az  általános  jót,  —  írja  nap- 
lójába, —  ha  csak  egy  nyelv  használtatik  az  egész 
Monarchiában,  ez  érvényesül  az  érintkezésben,  fog- 
lalkozásokban, ha  minden  része  a  monarchiának 
szorosabban  összefűzetik  és  a  lakosok  a  testvéri 
szeretet  legerősebb  köteléke  által  egyesíttetnek  — 
azt  mindenki  beláthatja  és  Franciaország,  Anglia, 
Oroszország  példájából  arról  elegendőképpen  meg 
is  győződhetünk.))  A  magyaroknak  is  hasznukra 
válik,  ha  nem  kell  annyi  nyelvet  tanulniuk. 
A  nyelvrendelet  nem  a  magyar  nyelv,  hanem  a 
latin  ellen  irányul,  mert  hiszen  azt  szorítja  ki. 
«Ha  egy  nemzet  —  mondja  a  császár  —  minden 
közügyben  holt  nyelvet  használ,  amilyen  a  latin, 
az  bizonyára  a  felvilágosodásnak  nagy  gyaláza- 
tára válik,  mert  hallgatagon  azt  bizonyítja,  hogy 
annak  a  nemzetnek  y&gy  nincs  tisztességes  anya- 
nyelve, vagy  olyan,  amin  írni  és  olvasni  senki  sem 
tud.  A  vége  pedig  az,  hogy  törvényhozás  és  kor- 
mányzat oly  nyelven  folyik,  melyet  senki  sem 
ért  meg.  Csakis  Lengyelország  és  Magyarország 

az,  ahol  ez  történik*.  Megállapítja,  hogy  az  or- 
szágban a  magyar  mellett  még  számos  más  nyelv 
is  járja,  köztük  a  német  is.  S  ez  az  a  nyelv,  mely 
kellőképpen  ki  van  művelve,  e  mellett  ez  a  monar- 
chia többi  részének  is  a  hivatalos  nyelve  :  ez 
lépjen  hát  a  latin  helyébe. 

Ezzel  tetézte  be  József  intézkedéseit,  melyek 
a  magyar  alkotmányt  és  államiságot  tolták  félre. 
Példátlan  nemzeti  visszahatást  váltott  ki  vele. 
A  felvilágosodás  abszolút  monarchiája  és  etátiz- 
musa íme  nemcsak  közvetlen,  hanem  közvetett 
úton  is  megindítója  lehetett  a  modern  nacionaliz- 
musnak. Nyugaton  az  állam,  az  uralkodó  hasz- 
nálta fel  a  maga  céljaira  és  erősítette  a  nemzeti 
gondolatot,  nálunk  az  állam,  a  kormány,  a  király 
ellenében  fejlődött  ki,  ellenállásként  lépett  fel,  s 
velük  kellett  megküzdenie.  A  koronázást  is  meg- 
vető király  rendelete  hallatlan  sértés  volt.  A  ma- 
gyarság kebelében  már  voltak  törekvések,  hogy 
a  többi  európai  államok  mintájára,  hazánkban 
is  a  nemzeti  nyelv  emeltessék  hivatalos  nyelvvé, 
mert  a  latin  használata  nemzeti  elmaradottságunk 
bizonyítéka.  Klasszikus  kifejezése  ennek  a  szé- 
gyenkezésnek Bessenyei  1778-ból  való  «Magyar- 
6ág»  című  röpirata.  Most  a  törvényesnek  el  sem 
ismert  államhatalom,  az  idegen  zsarnok  vág  elébe 
minden  készülődésnek.  S  a  nemzeti  közvéleményt 
nemcsak  azért  háborította  fel  József  intézkedése, 
mert  a  latint  eltörölve  helyébe  nem  a  magyart, 
hanem  egy  idegent  állított  sértő  indokolással, 
hanem  azért  is,  mert  éppen  a  németet,  a  gyűlölt 
hódító  idegen  nyelvét.  Később  I.  Ferenc  korában 
mindehhez  még  az  is  hozzájárult,  hogy  ez  a  nyelv 
képviselte  a  reakciós  kormányzat  szellemét. 

Erre  az  időre  esik  a  magyarságnak  még  egy 

sérelme,  mely  ugyan  inkább  csak  a  legműveltebb 
rétegekben  hatott,  de  itt  aztán  annál  mélyebben. 
Herder  sötét  jóslata  volt  ez  a  magyarság  jövőjéről. 
Nincs  kiderítve,  milyen  érvényesülések  alapján, 
de  arra  a  felfogásra  jutott  Herder,  hogy  a  magyar- 
ság, mely  rabló  hordaként  jelent  meg  Európában, 
míg  le  nem  verték,  «most  szlávok,  németek,  olá- 
hok és  más  népek  közt  az  országlakosok  legcseké- 
lyebb része,  és  évszázadok  múlva  talán  nyelvét  is 
alig  találja  majd  az  ember».  Pár  év  múlva  ugyan 
más  belátásra  jut,  egy  másik  munkájában  már 
ránk  is  alkalmazza  nép-nyelv-állam  elméletét, 
mely  az  egynyelvű  nép  nemzeti  államát  sürgeti, 
helyesli  nyelvmozgalmunkat,  örül  kiváló  íróink 
szaporodásának  és  elítéli  József  nyelvrendeleteit, 
sőt  azt  is,  hogy  nem  koronáztatja  meg  magát. 
Ez  a  véleményfordulat  azonban  már  nem  válik 
közismertté,  vagy  legalább  is  nem  tesz  olyan 
hatást,  mint  az  első  nyilatkozat,  mely  rendkívül 
erős  ösztönzést  gyakorolt  az  ébredező  magyar 
nacionalizmusra. 

E  nacionalizmus  középpontjában  a  nyelv  áll. 

Már  szóltunk  arról,  hogy  az  egész  középkoron 
át  csak  a  műveletlenek  nyelveként  tekintették  a 
népnyelvet,  s  írni  is  csak  az  ő  kedvükért  írtak 
rajta.  Ezen  a  felfogáson  alapjában  a  renaissance 
sem  változtat.  Az  általános  megismerési  vágy 
azonban  fürkészi  a  népnyelv  titkait  is,  az  írói 
ösztön  pedig  nem  tagadhatja  meg  magát,  s  ha 
már  ír  rajta,  csiszolja,  szépítgeti,  csinosítja,  s 
örömmel  jön  rá,  hogy  nemcsak  a  latin  nyelven 
tudja  kifejezni  az  érzést  és  gondolatot,  hanem  ez 
a  lenézett  eszköz  is  alkalmas  rá.  E  mellett  egyre 
erősödik  a  nemzeti  összetartozás  érzése,  valamint 
a  felelősségérzés   a   műveletlenekért   is ;   az  író 

most  már  nemcsak  a  beavatottak  számára  adja 
ki  könyveit,  hanem  a  tudatlanok  művelésére  is 
gondol,  8  nemzetének  emelésére.  A  szempont  azon- 
ban egészen  a  XVIII.  század  végéig  elsősorban 
nem  nacionalista,  hanem  kulturális-utilista,  nem 
a  nemzetiség,  hanem  a  műveltség  a  cél. 

Ez  a  fejlődés  hazánkban  is  nyomon  követ- 
hető. 1539-ben  jelenik  meg  Sylvester  János  magyar- 
latin grammatikája,  melyben  «a  hazai  nyelv  eddig 
elzárt  kincstáráról^  beszél,  mit  a  költészet  is 
éppen  oly  pompásan  használhat,  akár  a  latint. 
Pesti  Gábor  Aesopus-fordításában  ugyanebben  az 
időben  céltudatosan  a  hazai  nyelv  szépítésére 
törekszik.  S  egyre  hivatkoznak  arra,  hogy  más 
nemzetek  is  írnak  anyanyelvükön,  mi  sem  marad- 
junk el,  bár  még  két  évszázadig  inkább  azt  az 
érvet  ismétlik  a  magyarnyelvű  könyvek  elősza- 
vai, hogy  a  műveletlen  laikusoknak  akarnak 
olvasnivalót  adni,  s  a  tartalom  hordozására  alkal- 
masabbá tevés  végett  művelik  e  nyelvet.  Magas 
irodalmi,  tudós  igényű  munkáikat  tovább  is  lati- 
nul adják  ki,  hogy  az  egész  tudós  köztársaság, 
bármi  népből  származtak  is,  megérthesse  őket,  s 
így  az  egyetemes  kultúra  részeivé  válhassanak. 
A  kultúra  kozmopolita.  Csak  szórványos  tünetként 
bukkan  fel,  eddigi  ismeretünk  szerint  először 
1689-ben  Landovics  István  páter  «Horus  succur- 
sus . .  .»-ában  az  a  nézet,  hogy  nem  kell  törődni 
azzal,  számíthat-e  nemzetközi  érdeklődésre  a  ma- 
gyarnyelvű könyv,  «nem  szükséges  idegeneket 
nyelvünkkel  kínálnunk.  Akinek  kedves  a  haza, 
kedvelje  nyelvét  is.» 

Ez  az  utolsó  követelmény  már  határozottan  a 
nyelv-nacionalizmus  korai  hangja,  s  az  ország- 
lakosok magyarosításának,  nyelvi  asszimilációja- 

nak  lörekvé:-ét  foglalja  magában.  Korai  és  elszige- 
telt hang  ez,  mert  még  közel  száz  év  múlva  is  a 
felvilágosodás  szempontja  szerint  indul  meg  a 
magyar  nyelv  tervszerű  művelése  és  propagálása. 
Nem  azért,  mert  nemzeti  nyelv,  hanem  azért, 
mert  az  anyanyelven  lehet  legjobban  terjeszteni  a 
műveltséget.  Hogy  Mikes  Kelemen,  a  magyar 
próza  egyik  legelső  mestere,  ezért  ítéli  el  a  kora- 
beli latin  iskolázást,  azon  meg  éppen  nem  lehet 
csodálkozni. 

De  ezzel  kezdődik  az  egész  «nemzeti  fölújulás 
kora».  Kezdetben  csak  arról  van  szó,  alkalmas-e  a 
magyar  nyelv  a  műveltség  hordozására,  s  ha  nem, 
alkalmassá  kell  tenni  rá.  A  következő  stádium 
a  büszke  öröm  a  nyelv  értékei,  szépségei  fölött, 
s  csak  végül  tör  fel  a  minden  észszerű  hasznossági 
szemponttól  független  nj^  elv-szerelem.  Ennek  leg- 
zengőbb  hangját  Csokonai  adja  :  «Magyar  nyelv ! 
édes  nemzetemnek  nyelve!  teáltalad  szólaltam  én 
meg  legelőször,  teáltalad  hangzott  először  az  én 
füleimbe  az  édesanyai  nevezet,  te  reszkettetted 
meg  a  levegőeget,  melyet  legelőször  szíttam,  az 
én  bölcsőm  körül,  s  te  töltötted  be  azt  az  én  neve- 
lőimnek, az  én  hazámfiainak,  az  engemet  szere- 
tőknek nyájaskodásaival,  teáltalad  kérte  az  én 
csecsemő  szám  a  legelső  magyar  eledelt,  a  te 
darabolt  ízecskéiden  kezdettek  kifesleni  az  ón 
gyermeki  elmémnek  első  ideái,  mint  a  született 
hajnalnak  apró  sugarai,  mikor  a  világosság  lenni 
kezd.  Azóta .  . .  édesebben  hangzott  terajtad  az 
életnek  közbeszéde  ...  Az  én  elmémnek  gondo- 
latja  mindenkor  feljebb  emelkedett  teáltalad, 
mint  más  idegen  nyelvek  által . . .  Megelégedve  s 
ezer  gyönyörűség  között  röpködött  a  te  harmóniás 
szavaidon  az  én  fiatal  múzsám,  mint  egy  most 

született  pillangó  a  rózsák  s  tulipánok  hímzett 
virágaim).  Innen  aztán  egy  lépés  a  nyelv  és  nem- 
zet azonosítása,  majd  pedig  az  egy-nyelv-egy- 
nemzet  követelése  a  hazában.  Ezek  a  mozzanatok 
természetesen  nem  jelentkeznek  tisztán  és  kizá- 
rólagosan ;  a  korábbi  stádium  szempontja  tovább 
él  még  akkor  is,  amikor  már  az  újabb  beköszönt. 
Rétegek  rakódnak  itt  egymásra,  mint  minden 
történeti  fejlődésnél. 

Jól  meg  lehet  figyelni  a  fejlődést  Bessenyeinél. 
A  «Magyarság»-ot  1778-ban  panasszal  kezdi,  hogy 
nemzetünk,  «ki  különben  minden  tulajdonainak 
fenntartásában  oly  nemes,  nagy  és  állhatatos 
indulattal  viseltetik,  a  maga  anyanyelvét  felej- 
teni láttatik ;  olyan  világban  pedig,  —  teszi  hozzá 
jellemzően, —  melyben  minden  haza  önnön  nyel- 
vét emeli,  azon  tanul,  azon  perel,  kereskedik,  tár- 
salkodik és  gazdálkodik)).  De  ebben  az  indulásban 
már  az  az  érzés  is  benne  van,  hogy  a  nyelv  minden 
más  «tulajdonainál»  fontosabb  eleme  a  nemzeti- 
ségnek. Visszautasítja  azt  a  nézetet,  hogy  ezt  az 
elhanyagolt  nyelvet  nem  lehetne  felemelni,  mint 
ahogy  ez  a  többi  nemzeti  nyelvvel  is  megtörtént. 
S  a  nemzeti  nyelv  használatától  függ  a  nemzet 
művelődése  is.  «Minden  nemzet  a  maga  nyelvén 
lett  tudós,  de  idegenen  sohasem.»  Vagy  anyanyel- 
vül kell  elfogadni  egy  idegent,  vagy  a  magáét  kell 
kiművelni.  Az  első  megoldás  lehetetlennek  mond- 
ható. S  most  jön  egy  fordulat :  «Minden  nemzet  a 
maga  nyelvőrül  ismertetik  meg  leginkább.  Hogy 
neveznéd  az  olyan  nemzetet,  melynek  anyanyelve 
nem  volna?»  S  «amely  nemzettül  elkodulná  nyel- 
vét, az  iránt  mindig  úgy  tetszene,  mintha  inasa 
vagy  szolgája  volna».  De  miért  is  ne  volna  «alkal- 
matos  a  magyar  nyelv? . .  .  Melyik  nyelvnek  is 

lehetne  több  édessége,  méltósága,  mélysége  és 
kömiyű  kimondása*,  kiált  fel.  Tíz  év  múlva  az  aka- 
démia alapítását  sürgető  «Jámbor  szándék»-ában 
megismétli  ezeket  az  érveket  a  magyar  nyelv 
művelése  és  irodalmi  és  hivatalos  nyelvvé  tétele 
mellett,  de  itt  már  egy  új  mozzanat  is  jelentkezik. 
«Most  azon  vagyunk,  —  írja,  —  hogy  a  jó  féle  szü- 
letett magyarokból  eló'ször  deákot,  azután  néme- 
tet, tótot,  franciát,  olaszt  csináljunk,  úgyhogy 
utoljára  a  magyar  nyelvet  is  elfelejtsék,  holott  a 
dolognak  természete  hozná  magával,  hogy  először 
a  magok  nyelveken  tanulnák  meg  mindazt,  ami 
szükséges,  azután  gyakorolnák  magokat  az  ide- 
gen nyelvekben.  Sőt  —  folytatja  egy  fordulattal, 
mely  aztán  általánossá  válva  oly  súlyos  kihatás- 
sal volt  —  a  köztünk  lakó  németeket  és  tótokat 
is  magyarokká  kellene  tennünk.  Mert  megérdemli 
azt  ez  az  áldott  haza  az  idegen  nemzetektől,  me- 
lyeket a  maga  kebelébe  táplál,  hogy  annak  nyel- 
vét és  szokásait  is  bevegyék,  valamint  annak  javai- 
val és  szabadságával  élni  nem  iszonyodnak.*  Az 
ősi  fölény,  mely  magabiztos  türelemmel  hagyja 
meg  az  alattvaló  népeket  a  maguk  népiségében, 
nyom  nélkül  elpárolgott ;  a  (ooknyelvű  ország* 
bölcs  urainak  unokája  azon  zsörtölődik,  amit  atj'^ái 
természetesnek  vettek,  hogy  az  idegen  nyelvű 
jobbágyok  kedvéért  «a  legszükségesebb  dolgokat 
is  az  ő  nyelveken  tanuljuk*,  a  helyett,  hogy  «ők  is 
magukat  mihozzánk  alkalmaztassák*.  Az  ősi 
magyar  nemzetnek,  mely  mindig  bölcsen  tudta 
azt,  hogy  más  ő,  mint  a  nép,  késői  gyermeke  el- 
indult azon  a  végzetes  úton,  mely  a  nép  és  nemzet, 
8  ezzel  a  nyelv  és  nemzetiség  összetévesztésével 
kezdődik,  ö,  és  utána  hosszú  sora  a  kitűnő  ma- 
gyaroknak, a  nemzetet  akarta  felemelni  és  meg- 

erősíteni  ezáltal,  s  nem  sejtette,  hogy  ez  az  akkori 
Európában  oly  természetes  gondolat  mit  jelent 
hazájában  :  hogy  ez  az  egyszerű  gondolat  az  a 
baktérium,  mely  Szent  István  és  az  Árpádok, 
Nagy  Lajos  és  Mátyás  király  birodalmát  szét- 
bomlasztja. 

Ez  a  felfogás  egyre  uralkodóbbá  válik,  s  ez 
már  az  1790 — 92.  évi  országgyűlés  alapelve  is, 
mely  az  első'  lépéseket  tette  meg  a  magyar  nyelv 
hivatalos  és  oktatási  nyelvvé  tételében.  A  magyar 
népnyelv  a  magyar  nemzet  nyelve,  s  ennek  kell 
lenni  nemcsak  az  állam,  de  az  ország  nyelvének 
is.  Az  elv  törvényes  érvényesülése  a  kormány 
ellenállása  miatt  csak  lassan  és  sokára  éri  el 
célját,  teljes  tisztaságában  sohasem  is  valósult 
meg,  de  állandó  hangoztatása  hozzájárult  a  vegyes 
népiségű  ország  békéjének  feldúlásához. 

E  béke  feldúlását  természetesen  bőségesen 
szolgálta  a  hazai  népeknek  —  melyek  sehol  a 
világon  jobb  sorban  nem  élhettek  volna,  s  népi- 
ségük  szabad  élvezetében,  mint  a  nemrégiben 
még  általuk  is  hálásan  magasztalt  «édes  magyar 
hazai)  ölén  —  külső  izgatása,  mely  tervszerűen 
és  a  magyarság  elleni  rosszakarattal  szította  a 
nyugtalanságot,  vágyakat,  álmokat  és  szándéko- 
kat, miket  a  kor  általános  nacionalizmusa  amúgyis 
buján  termelt.  De  nem  tagadhatjuk,  hogy  ez  a 
fajta  nacionalizmus  a  magyar  közvéleményt  is 
megvesztegette,  s  ő  sem  igyekezett  fenntartani 
azt  az  ősi  nemzetfogalmat,  mely  a  korábbi  békét 
biztosíthatta  volna.  Ez  azonban  bizonyos :  a 
magyarságot  kezdettől  mindvégig  jóhiszeműség 
vezette,  ami  a  külföldi,  elsősorban  bécsi,  izgató 
központokról  nem  mondható  el. 

A  közvéleményben  a  nemzetiség  lassanként 

teljesen  a  nyelvvel  azonosul,  legfeljebb  még  egy 
olyan  egészen  külsőséges  járulékot  emlegetnek, 
mint  a  nemzeti  öltözetet.  Dugonics  azt  írja,  hogy 
«az  országot  legjobban  lehet  megtartani,  ha  a 
ruhát  és  nyelvet  megtartják*.  Péczely  József  az 
ősi  alkotmány  eltörlésétől  sem  félti  a  nemzet 
létét,  de  ha  a  nyelv  eltöröltetik,  azzal  a  nemzet  is 
elvész.  Nagy  Pál  1807.  évi  országgyűlési  szónoklata 
is  drágábbnak  tekinti  a  nemzeti  nyelvet  az  alkot- 
mánynál, mert  ezt  mindig  helj^e  lehet  állítani, 
de  ha  a  nemzetiség  —  mit  íme  a  nyelvvel  azonosít  — 
elvész,  az  vissza  nem  tér.  S  a  rendek  is  kifejezésre 
juttatják  azt  az  irodalomban  már  korábban  fel- 
bukkant és  általánossá  vált  nézetet,  hogy  «C3ak 
akkor  lesz  a  nemzet  boldog,  ha  egy  nyelven  fog 
beszélni)).  A  nevek  egész  sorát  lehetne  itt  idézni, 
a  legjelesebbekét,  kik  mind  abban  a  meggyőző- 
désben éltek,  hogy  a  magyar  nyelvnek  kell  lenni 
az  állam  és  közélet  egyetlen  nyelvének,  s  azt  min- 
den országlakosnak  meg  kell  tanulni,  sőt  az  a 
kívánatos,  hogy  ez  váljon  anj^anyelvükké.  Tehát 
népiségüket  akarták  átalakítani,  beolvasztva  őket 
abba  a  népbe,  mellyel  tévesen  a  nemzetet  azono- 
sították. E  csoda  eszközét  pedig  a  nyelvben 
hitték. 

Ez  a  törekvés  természetesen  heves  ellenhatást 
kelt  nemcsak  Bécsben,  hanem  a  hazai  népek  köré- 
ben is.  A  nacionalizmus  az  ő  köreikben  is  mozgo- 
lódott már,  de  a  döntő  indítást  éppen  úgy  ellen- 
hatás adta  meg,  mint  a  magyarság  körében.  Csak- 
hogy itt  éppen  a  magyarság  követelései  váltották 
ki.  Ezt  később  nemzetünk  bölcsebbjei  is  belátták, 
élükön  Széchenyivel,  de,  sajnos,  ezzel  érvelhetett 
Bécs  is.  Bécsnek  kezdettől  fogva  az  volt  az  állás- 
pontja,   hogy    Magyarország   soknyelvű    ország. 

hivatalos  nyelve  pedig  a  latin.  A  latin  a  «legalis 
nationalis  Hungarica  lingua»,  mondják.  A  Ratio 
Educationis  szerint  (1777)  a  latin  mintegy  anya- 
nyelve a  nemzetnek,  s  általa  értik  meg  egymást  a 
különböző  népek,  melyek  a  nemzet  tagjai.  Ehhez  a 
nyelvhez  vannak  kötve  az  alkotmány  és  a  nemzeti 
hagyományok,  s  ennek  használata  nem  sérti  egyik 
népet  sem.  Szent  István  intelmére  is  hivatkozás 
történik  a  «soknyelvű  országgal»  kapcsolatban. 
A  magyar  csak  egyike  a  népnyelveknek,  s  nem 
követelhet  több  jogot,  mint  a  többi.  A  nemzeti- 
ségek természetesen  osztják  ezt  az  álláspontot, 
ragaszkodnak  a  latinhoz,  sőt,  amint  a  nacionaliz- 
mus náluk  is  erősödik  s  a  magyar  valóban  hiva- 
talos nyelvvé  lesz,  követelik,  hogy  ők  viszont  a 
maguk  anyanyelvét  használhassák.  Ez  a  törek- 
vés azonban  a  magyar  nacionalisták  körében  nem 
talál  megértésre.  A  nemzetiségek  nyelvét  hiva- 
talos használatra  nem  hajlandók  elfogadni  semmi 
formában.  Az  idegen  tanuljon  meg  magyarul,  vagy 
haljon  éhen,  írja  magánlevélben  még  a  humanista 
Kazinczy  is. 

A  latin  nyelv  ebben  az  időben  már  nem  volt 
alkalmas  sem  hivatalos,  sem  irodalmi  használatra. 
Erről  vitatkozni  sem  lehet.  Az  is  kétségtelen,  hogy 
bizonyos  esetekben,  például  országgyűlési  tárgya- 
lásokon, bajos  lett  volna  mindenkinek  a  maga  nép- 
njelvén  beszélni.  De  bízvást  állíthatjuk,  hogy  ha 
a  magyar  nyelv  bevezetését  nem  nacionalista 
indokolással  kísérik,  nem  talált  volna  oly  heves 
és  kitartó  ellenzésre  a  többi  népek  körében,  s  nem 
vezetett  volna  —  természetesen  Bécs  által  is 
segítve  —  a  nyílt  nemzetiségi  harcra.  Miért  ne 
lehetett  volna  Magyarországon  is  megteremteni 
a  nyelvek  békés  együtthasználatát,  mint  ahogy 

Joó:  A  magyar  nemzeteszme.  8 

Erdély  megteremtette?  Ott  nem  vált  ez  nacionális 
problémává. 

A  népek  békéjének  meg  lett  volna  az  alapja, 
ha  a  nyugati  nemzetfogalom  s  államfelfogás  be 
nem  tör  a  magyar  közvéleménybe  s  a  nemzeti- 
ségek közvéleményébe  is.  Csak  fel  kellett  volna 
ismerni  az  ősi  fogalmakban  rejlő  varázserőt,  s  nem 
elvetni  őket,  mint  a  maradiság  elavult,  az  új  idők 
új  eszméivel  össze  nem  férő  kellékeit.  Sajnos,  csak 
azok  a  körök  vetették  őket  a  vitába,  amelyek 
csakugyan  a  reakciót  és  nemzetellenességet  kép- 
viselték. Bár  itt  sem  lehet  minden  jóhiszeműséget 
kétségbevonni.  Az  «elidegenedett»  és  udvari  szol- 
gálatban álló  mágnások  között  is  akadt  jó  magyar. 
Széchényi  Ferenc  és  mások  példáján  kívül  ott 
van  magának  Metternich  herceg  feleségének,  Zichy 
Melanie  grófnőnek  a  naplója  is,  melyben  lépten- 
nyomon a  nemzeti  együttérzés  nyilatkozataival 
találkozunk.  De  nemcsak  a  szélesebb  látókörű 
főurak,  hanem  az  alsó  nemesség  körében  is  voltak, 
akik  őszinte  aggodalommal  látták,  mint  bomlik 
szét  a  natio  Hungarica  és  Hungária  eszméje  és 
valósága,  mely  nem  tekintett  származásra  és 
nyelvre,  csak  érzületre  és  hűségre.  Ezeket  a  fogal- 
makat fel  lehetett  volna  használni  és  alkalmazni 
az  elkerülhetetlen  demokratikus  fejlődéshez,  mely 
a  nemzet  gyarapítására  volt  hivatott.  E  helyett 
a  modern  nyugati  nemzetfogalom  betörésével 
fogyatkozás  következett  be.  A  nemzet  azonosí- 
tása a  népiséggel  és  nyelvvel  oly  szűkre  szabja 
most  annak  körét,  hogy  a  régi  nemzet  új  nemze- 
tekre bomlik,  s  ezek  szembekerülhetnek,  amint 
szembe  is  kerültek,  egymással  és  a  közös  hazával. 
Nemzetiség  és  hazafiság  eddig  nem  kerülhettek  j 

ellentétbe.  Ami  most  nemzetiség  lett,  az  eddig  1 

csak  népiség  volt,  s  a  hazafiságban  valamennyi 
nép  egyesülhetett,  mert  a  régi  haza  s  régi  nemzet 
nem  volt  egyik  nép  kizárólagos  tulajdona  sem, 
hanem  valamennyi  fölött  helyezkedve  el,  vala- 
mennyi magáénak  mondhatta.  Mindezt  jól  lát- 
ják néhányan,  sajnos,  csak  kisebb  jelentőségű 
vagy  politikailag  rosszhírű  férfiak.  De  vannak 
a  régi  nemzet  nem-magyar  népiségű  tagjai  közt 
is  számosan,  akik  fájdalommal  érzik,  mint  taszít- 
ják ki  őket  a  nemzetből,  s  mint  válik  mostohájukká 
a  haza,  amint  azt  a  nyugati,  újfajta  nacionalizmus 
az  egyik  nemzetté  emelt  nép  országává  ós  álla- 
mává teszi.  Természetesen  még  többen  vannak, 
akik  a  maguk  népiségét  is  nemzetiséggé  fejlesztik 
és  szembefordulnak  a  magyar  szupremácia  törek- 
vésével, s  tiltakoznak  az  ellen,  hogy  a  magyar 
foglalja  el  a  latin  nyelv  helyét,  mely  eddig  az 
államok  éppen  népileg  közömbös  voltát  szimbo- 
lizálta és  biztosította.  De  még  azok  is,  akik 
hajlandók  volnának  elfogadni  a  magyar  nyelv 
elsőségét,  s  csak  bizonyos  szerényebb  jogokat  sze- 
retnének a  többi  népnyelvnek  biztosítani,  szükség- 
szerűen elidegenednek  a  friss  —  nyugati  — 
nacionalizmus  türelmetlenségének  hatására.  A  kor 
((nemzetietlen*  nyilatkozatait  egyszer  megint  át 
kellene  vizsgálni  részletesen  és  újraértékelni  a  régi 
nemzethez  és  hazához  való  hűség  szempontjából. 
Mint  ahogy  e  szempontból  új  megvilágításba 
kerülnek  a  nemzeti  törekvések  is.  Mert  tarthat- 
juk-e szerencsésnek  azt  a  naiv  lelkesedést,  mellyel 
nacionalistáink  az  új  nemzetfogalom  értelmében 
igyekeztek  átgyúrni  és  egységes  nemzetté  for- 
málni az  ország  lakosságát,  s  még  inkább  azt  a 
naivitást,  mellyel  e  törekvés  eredményében  hit- 
tek? Csak  a  legkiválóbbakat  vegyük  számba,  s  lás- 

suk  például  Kazinczy  felfogását,  kinek  1808-ból 
származó  irata  a  híres  tübingai  pályakérdésre, 
hivatalossá  teendő-e  a  magyar  nyelv,  tökéletesen 
kifejezi  a  nemzeti  közvéleményt. 

Ö  azonosítja  a  hazaszeretetet  a  nemzetiesség- 
gel,  de  egy  soknyelvű  hazában  úgy  beszél  a  hazai 
nyelvről,  mintha  az  csak  egyetlen  volna,  s  a  haza- 
szeretetet és  a  hazai  nyelv  szeretetét  egyik  leg- 
szentebb természeti  érzésnek  mondja.  Az  auf- 
klárista  azonban  azt  is  bizonyíthatja,  hogy  a 
patriotizmus  nem  ellenkezik  a  kozmopolitizmus- 
sal,  s  ez  amazt  nemesíti.  Tiltakozik  az  ellen,  hogy 
a  nemzeti  érzület  türelmetlenséggel  járna  együtt. 
Sajnos,  mihamar  maga  adja  tanúbizonyságát, 
hogy  ezzel  a  fajtájával  igenis  együtt  jár.  A  nem- 
zeti öntudat  —  ő  e  szentimentális  korra  jellem- 
zően SelhstgefüM-t  mond  —  és  büszkeség  alap- 
jait a  másokétól  eltérő  nyelvben,  ruhában,  erköl- 
csökben, alkotmányban  látja.  Ezek  a  nemzetiség 
tényezői.  A  «legszorosabb  kapocsnak))  azonban 
a  nyelvet  tartja.  Csodálatos  hát,  hogy  eddig  a 
magyar  idegen  nyelvvel  élt.  S  hogy  mily  károkat 
okozott  ez  a  művelődés  terén,  a  felvilágosodás 
érveit  ismétli.  De  már  érzelmi  motí\Timokra  is 
hivatkozik  az  anj^anyelv  mellett.  Szorul-e  bizo- 
nyítékra, hogy  mily  «illetlen»  volna,  ha  a  magyar 
nem  saját  ruhájában,  saját  nyelvével  jelenne  meg 
a  többi  nemzetek  közt? 

Megfoghatatlan,  s  csak  az  általános  korszellem 
roppant  nyomásával  magyarázható,  hogy  ez  az 
oly  éleseszű,  finom  érzékenységű,  nagyművelt- 
ségű, széles  látókörű  és  valóban  humanista  férfiú 
nem  ismerte  fel,  hogy  ha  —  amint  hiszi  —  a  közös 
nyelv  «a  nemzeti  szeretetnek  legszorosabb  kapcsa 
még  azoknál  is,  kiknek  nemzetek  különböző  ré- 

székre  szaggattatott  s  egy  testet  többé  nem  teszem, 
az  lesz  nemcsak  az  erdélyi  s  magyarországi  ma- 
gyarok közt,  hanem  a  másnyelvű  országlakósok 
s  külföldi  nyelvtestvéreik  között  is,  s  ha  a  magyar- 
hoz «illetlen»  volna  idegen  nyelvet  felvenni,  éppen 
olyan  ellenérzéssel  kell  találkoznia  más  népek 
körében  is  a  nyelvük  elleni  mozgalomnak.  Pedig 
6'  is  a  magyar  nyelvet  akarja  egyetlenné  tenni  a 
hazában,  s  végeredményében  az  asszimilációt 
reméli.  Gondolatmenete  igen  jellemző  a  közgondol- 
kodásra is. 

Megállapítja,  miféle  nyelvű  lakosai  vannak 
Magyarországnak,  s  azt  is,  hogy  a'magyarnyelvűek 
oly  többségben  vannak,  hogy  ez  a  nép  «az  első, 
a  legkiválóbb,  az  uralkodó  nép».  De  «nem,  —  kiált 
fel  —  itt  nincs  első,  legkiválóbb,  uralkodó.  A  nép 
egy  és  ugyanaz,  ha  alkotó  részei  származás  és 
nyelv  szerint  különbözők  is.  Mindenki,  aki  az 
országban  él,  hazafi  vagy  idegen  ;  e  kettőn  kívül 
harmadik  nincs. »  Magyar  vagy  hazafi  :  csak  szino- 
nima. Minden  hazafi  egyformán  részesül  az  álta- 
lános jóban,  köteles  osztozni  az  áldozatokban  is 
az  egésszel  szemben.  «A  különbözőség  jogát  rekla- 
málni, ha  az  egész  java  forog  szóban,  csalárdság, 
gonosztett.))  Ha  a  haza  az  idegen  származású  fiai- 
tól nem-magyar  nyelvük  elhagyását  kívánná 
magánéletükben,  méltánytalan  volna,  de  haza- 
árulás lenne,  ha  ezek  az  idegen  származású  magya- 
rok tovább  is  szlávok,  németek,  oláhok  akarná- 
nak maradni  és  fölébe  kerülni  a  magyaroknak 
Magyarországon.  De  egy  nép  csak  egy  hivatalos 
nyelvvel  élhet,  s  ez  itt  a  fentebbiek  szerint  csak 
a  magyar  lehet.  E  mellett  szól  az  is,  hogy  a  nem- 
zetiségek intelligenciája  is  tud  magyarul  s  a  töb- 
biek is  megtanulhatnak  néhány  év  alatt ;  privi- 

légiuma  pedig  nem  volt  ós  nem  is  lehetett  egyet- 
len más  nyelvnek  sem. 

Elismétli  a  felvilágosodás  ismert  érveit  az 
anyanyelv  mellett,  elfelejtve,  hogy  a  magyar 
nem  mindenkinek  az  anyanyelve  hazánkban,  majd 
csodálatos  naivitással  így  folytatja :  «A  magyar 
nyelv  bevezetése  azt  az  előnyt  is  ígéri,  hogy 
Magyarország  különböző  nemzeteinek  a  szelleme 
inkább  közeledik  és  a  féltékenység  kicsinyes  já- 
tékai, melyek  már  gyakran  a  legnagyobb  bajokat 
okozták,  elülnek.»  De  nemcsak  az  általános  test- 
vériséget reméli,  hanem  még  többet  is.  Azt,  hogy 
a  nyelvvel,  s  csakis  a  nyelvvel,  együtt  átszárma- 
zik a  többi  országlakosra  a  magyarság  «szellemi 
nemzeti  fiziognómiája*,  melynek  fővonása  a  vitéz- 
ség és  nagylelkűség.  Újra  és  újra  elismétli  a  ma- 
gyar nyelv  mellett  azokat  az  érveket,  melyeket 
nem  egészen  két  évtizede  11.  József  sorolt  fel  a 
német  mellett,  s  azzal  végzi,  hogy  nem  szabad 
semmiféle  kényszereszközt,  bármily  szelídet  sem 
alkalmazni,  mert  ez  ellenhatást  szül,  —  hivat- 
kozik arra,  amit  1786-ban  a  német  nyelv  beveze- 
tése váltott  ki,  —  s  mégis  azt  reméli,  hogy  «a  fel- 
világosodott hazafi  önként  fogja  meghozni  ezt  az 
áldozatot,  mit  az  általános  jónak  kell  meghoznia, 
abban  a  meggyőződésben,  hogy  ez  szent,  s  a  jutal- 
mat magában  rejtő  kötelessége.)) 

Az  egész  gondolatmenet  szükségszerűen  magán 
viseli  azokat  a  töréseket,  melyek  az  aufklárista 
humanizmus  és  a  romantikus  nacionalizmus  mes- 
terséges összeolvasztásából  származnak.  Kazmczy 
nem  lehetett  következetes,  mert  harcban  álltak 
benne  különböző  és  pedig  összeegyeztethetetlen 
irányzatok.  A  dolog  világos.  Vagy  követelem  a 
népi  asszimilációt,  vagy  nem  érintem  az  idegen 

népiséget.  Do  a  népiség  iránti  kímélettel  népi 
asszimilációt  nem  sürgethetek.  Ez  nemcsak  logi- 
kai, de  tényleges  képtelenség. 

Bátran  mondhatjuk,  hogy  sem  Kazinczy,  sem 
a  többiek,  kik  valóban  a  nemzet  jobbjai  voltak 
ebben  az  idó'ben,  —  ezt  mindenek  ellenére  sem 
szabad  elfeledni,  só't  hangoztatni  kell, —  nem  visel- 
tettek ellenszenvvel,  még  kevésbbé  rosszakarat- 
tal a  más  népiségű  hazafiak  iránt,  ök  csak  egy  új, 
a  régitől  eltérő  nemzetfogalmat  akartak  itt  meg- 
valósítani, s  tették  ezt  abban  a  meggyőződésben, 
hogy  ez  nemcsak  a  magyar,  hanem  a  többi  nép 
javára  is  szolgál.  Amint  Kazinczynál  is  láttuk, 
s  látjuk  másoknál  is,  legfőbb  gondjuk  a  méltá- 
nyosság, türelem,  humánus  kímélet  összeegyez- 
tetése ezzel  a  céllal.  Számításukból  azonban  ki- 
hagyták azt,  amit  pedig  magukban  is  tapasztal- 
hattak, midőn  II.  József  hasonlóképpen  merő  jó- 
akaratból kibocsátott  nj-elvrendeletének  csapását 
érezték  leikükön.  Hasztalan  itt  racionális,  még 
inkább  jogi  érvekkel  bizonyítani,  hogy  a  két  eset 
nem  ugyanaz.  Hasztalan  érvelni  azzal,  hogy  József 
egy  független  nemzet  saját  hazájába  akart  idegen 
nyelvet  bevinni,  a  hazai  nemzetiségek  pedig  jöve- 
vények, kiktől  méltán  kívánható  az  asszimiláció, 
vagy  legalábbis  a  többség  és  őslakosság  nyelvé- 
nek megtanulása,  ök  viszont  azzal  állhatnának 
elő,  hogy  mikor  beköltöztek,  —  még  pedig  nagy- 
részt az  államhatalom  hívására,  —  nem  szabták 
feltételül  népiségük  és  nyelvük  felcserélését.  Vád 
csak  azokat  érheti,  akik  az  államhoz,  az  országhoz, 
a  hazához  hűtlenek,  akik  a  földet,  melyen  meg- 
telepedtek, el  akarják  szakítani  az  országtól,  hogy 
másikhoz  csatolják.  De  mindez  meddő  vita.  Itt 
érzésekről  van  szó.  Mégpedig  oly  érzésekről,  me- 

lyeket  maguk  a  nyugati  nacionalizmus  magyar 
hívei  is  a  természet  legszentebb  és  legerősebb  érzé- 
seinek neveztek.  Az  új  század  elején  ez  az  érzés 
már  Európaszerte  magasan  lobog,  hazánk  összes 
nép-nemzetei  körében  is,  s  vele  az  új  nemzet- 
fogalom válik  uralkodóvá.  A  régi  nemzetfogalom- 
nak alig  vannak  már  hívei,  azokban  is  elhalvá- 
nyult a  tudat,  hogy  ez  is  nemzetfogalom.  Már  az 
udvar  is  elfogadja  elvileg  az  új  nemzetfogalmat, 
s  lemond  a  régi  nemzetegység  őrzéséről,  helyette 
az  országlakó  új  nemzetek  közt  igyekszik  olyan 
helyzetet  teremteni,  hogy  uralmát  biztosíthassa. 
Mesterkedéseivel  azután  csak  mérgesíti  a  hely- 
zetet. Lassanként  kénytelen  elfogadni  a  magyar 
államnyelvet,  de  ugyanekkor  tüzeli  a  nemzetisé- 
gek igényeit  is.  A  régi  «gens  Hungarica»-nak  vége. 
A  közvéleményben  tűzként  terjed  az  új  nacio- 
nalizmus, abban  a  meggyőződésben,  hogy  ez  az 
egyetlen,  az  igazi  nacionalizmus,  s  a  közvélemény 
lázasan  oldogatja  a  problémákat,  amiket  az  új 
nemzetfogalom  és  a  magyar  állapotok  találko- 
zása vet  fel.  Egymást  érik  a  könyvek  és  tanulmá- 
nyok, röpiratok  és  vitacikkek  a  nemzetiség  miben- 
létéről s  elsősorban  a  nyelv  kérdéséről.  Ez  az  iro- 
dalom nem  élettől  elvonatkoztatott  elmélet,  ha- 
nem kísérete  és  fegyverhordozója  a  nemzettől 
idegen  célokat  követő  államhatalommal  páratlan 
szívóssággal,  céltudatossággal  és  hősiességgel  ví- 
vott harcnak.  A  magyar  szabad  nemzeti  életét 
akarta  élni.  S  ezt  úgy  vélte  elérhetőnek,  ha  álla- 
mát és  országát  egyaránt  a  maga  kezébe  ragadja. 
Ha  tehát  a  nemzet  teljesen  kitölti  ezek  kereteit. 
Ennek  útja  pedig,  a  nemzeti  önkormányzat,  a 
modern  parlamentarizmus  mellett,  a  rendi  nem- 
zet kereteinek  demokratikus  kitágítása  és  a  népi- 

nemzeti  egység  megteremtése  volt.  Mert  e  nem- 
zetállam birtokosává,  sajnos,  a  mjugati  értelem- 
ben vett  nemzetet  akarták  tenni,  tehát  egy  fikciót, 
melynek  éppen  magyar  földön  semmi  alapja  nem 
volt,  s  ezen  csak  a  sokféle  nép  asszimilációja  segít- 
hetett volna.  Ezért  ennek  a  harci  irodalomnak 
nemzetmeghatározásai  főként  a  közös  hazát,  álla- 
miságot és  nyelvet  emelik  ki,  a  származással  szem- 
ben is,  a  nemzetalkotó  vonások  közül.  A  külön- 
böző eredetű  népeket  úgy  remélik  egy  nemzetté 
olvasztani,  ha  a  közös  haza  és  állam  egységesítő 
hatásához  hozzájárul  a  nyelvi  asszimiláció,  mit 
egyre  hevesebben  sürgetnek.  S  a  nemzetiség  bizo- 
nyítékaként egyre  felületesebb  külsőségek  fel- 
vételével és  mutogatásával  beérik.  Ekkor  indul 
meg  az  a  nagyarányú  «magyarizáció»,  mel^^ből 
nemzetünknek  oly  csekély  haszna  s  oly  sok  kára 
lett.  E  felszínesen  asszimilált  tömegek  csak  fel- 
hígították állományát,  viszont  alkalomadtán 
éppoly  könnyen  le  is  vetették  a  felvett  külsősége- 
ket. A  gyors  átalakulás  nem  hatolhatott  eléggé 
mélyre,  inkább  csak  népileg  közömbösítette  őket. 
A  nemzet  szellemét  nem  értették  meg  lényegében, 
tevékenységük  idegen  és  beolvaszthatatlan  ele- 
meket vitt  bele,  melyek  hasadásokat  és  válsá- 
gokat repesztettek  alkatába.  Innen  van  a  sok 
zavar  és  meghasonlás  a  magyar  szellem  mibenléte 
körül  a  XIX.  század  második  felétől.  Magyarnak 
lenni  kezdett  túlkönnyűvé  válni.  S  e  mellett  ez  a 
folyamat  ürügyül  szolgálhatott  ellenségeinknek 
a  magyar  elnyomás  kürtölésére,  mely  —  ártat- 
lan —  «elnyomásban»  éppen  az  asszimiláltak  jár- 
tak elől,  amint  ez  már  szokásos. 

Csak  igen  kevesen  voltak,  kik,  mint  Kölcsey, 
mélyebben   keresték   a   nemzetiség   lényegót. 

Egész  gondolatvilága  középpontjában  a  hagyo- 
mány áll,  a  jelent  alakító  múlt  elevenségének  az 
érzése  és  akarata.  Érzi,  hogy  a  nemzetet  a  történet 
hívja  létre.  Ez  az  ő  egyéni  élménye  és  ez  kerül 
nála  a  közkeletű  nemzetfogalom  középpontjába, 
ha  nem  is  tudja  végig  levonni  következtetéseit  e 
fogalom  gúzsa  miatt.  Tanulmányt  ír  a  «Nemzeti 
hagyományokról*  s  mohácsi  emlékbeszédet  készít. 
«A  nemzeti  hagyomány  —  írja  —  megbecsülhe- 
tetlen kincs.  Nemcsak  azért,  mivel  a  históriai 
tudománynak,  ha  emlékeket  nem  is,  de  legalább 
nyomokat  mutat,  hanem  sokkal  inkább  azért, 
mert  a  nemzeti  lelkesedésnek  s  annálfogva  a  hon- 
szeretetnek vezércsillaga.  Minden  nemzetet  «saját 
nyelv,  saját  szokások,  saját  ó'sek,  saját  hagyo- 
mány, saját  jó  és  balszerencse  kötnek  együvé 
s  választanak  el  egymástól.  8  ez  eló'számláltak 
mind  múltból  hatnak  a  jelenre,  mind  lélekró'l 
lélekre  és  szívről  szívre  plántált  emlékezeten 
nyugosznak  ;  s  a  szerént,  amint  vagy  hűven  ápol- 
tatnak, vagy  hűségtelen  hidegséggel  elhagyat- 
nak, vagy  gazdag  virágzatú  nemzeti  élet  fejlik 
beló'lek,  vagy  nemzeti  hervadás  és  enyészet  követ- 
kezik.»>  «Egé5Z  nemzet  élete,  mint  egyes  emberé. 
Ezt  és  azt  az  életen  keresztül  omló'  emlékezet 
teszi  egésszé,  folyvást  tartóvá,  napról  napra  gaz- 
dagabbá . . .  Minden  nemzet,  mely  elmúlt  kora 
emlékezetét  semmivé  teszi,  vagy  semmivé  lenni 
hagyja,  saját  nemzeti  életét  gyilkolja  meg;  s 
akármi  más  kezdó'djék  ezentúl,  az  a  régi  többé 
nem  leszen.  Az  idó'től  fogva  eltűnt  a  nemzet  .  .  .» 
Ebből  a  hagyományból  sarjad  ki  az  ideál,  melyet 
a  nemzet  maga  elé  állít,  s  ebből  az  a  szellem,  mely 
*minden  keblen  keresztül  lángoló  és  a  nemzetet 
«együvé  köti». 

Tradicionalizmusát  aligha  lehet  egypzerfíen 
a  romantika  számlájára  írni,  melynek  ő  valóban 
egyik  első  magyar  képviselője.  Nem  elmélet,  ha- 
nem élmény  volt  ez  nála.  Szerepe  volt  itt  aligha- 
nem családi  hagyományoknak  is,  annak  a  körül- 
ménynek, hogy  honfoglaláskori  nemzetségből  szár- 
mazott. Tisztelte  az  ősöket  és  örökségüket.  A 
francia  forradalmat  is  radikalizmusa  miatt  kár- 
hoztatja. De  élményét  filozófiává  tisztítja,  s  ez  a 
filozófia  nemesíti  önérzetét,  melyet  származásából 
merít. 

«Büszke  magyar  vagyok  én,  keleten  nőtt 

[törzsöke  fámnak  .  .  . 

Szép  8  nagy  az,  a  mi  hevít :  szerelemmel 

[tölti  be  lelkem 
Honni  szokás  és  föld,  örököm  kard  s  ősi 

[dicsőség.* 

Öccsét  inti  a  Parainesis-ben,  emlékezzen  meg, 
hogy  annak  a  tagja,  «ami  Magyarországon  nem- 
zetnek neveztetik*,  egy  rendnek,  mely  egyedül 
bír  befolyással  a  haza  sorsának  intézésére  ;  e  jus- 
sal éljen,  de  tartsa  szem  előtt  hallatlan  felelősségét. 
S  az  országgyűlés  demokrata  és  liberális  reform- 
pártjának egyik  vezéreként  azért  küzd  a  jobbá- 
gyok felszabadításáért,  hogy  ezzel  ők  is  a  nemzetbe 
emeltessenek,  ugyanabba  a  nemzetbe,  mely  eddig 
csak  a  nemesség  volt.  Mert  világosan  látja,  hogy 
a  nemzet  több,  mint  egyszerűen  együttélő  embe- 
rek. ((Együvé  állott  egész*  az,  melyet  «szellem» 
tart  össze  s  <(pályaköre)>,  azaz  meghatározott  iránya 
van.  A  rendi  nemzet  legtisztább  és  legnemesebb 
hagyományai  éltek  szellemében,  s  ő  példát  adott 
rá,  hogy  ezek  szerencsés  esetben  inkább  tágítják  a 
személyiséget,  mintsem  szűk  korlátok  közé  vonják. 

Ebben  a  gondolatkörben  egy  kissé  más  vonat- 
kozásba kerül  a  nyelv  kérdése  is.  ö  is  hangoztatja, 
hogy  «nemzeti  életet  nemzeti  nyelv  nélkül  gon- 
dolni lehetetlem,  s  hogy  «haza,  nemzet,  nyelv 
három  egymástól  elválhatatlan  dolog».  A  nyelvet 
fontosabbnak  tartja  a  hazánál,  mert  például 
«a  mi  őseink  bujdosók  valának  ;  de  nyelv  által 
összetartatván,  szerezhettek  vérrel  új  hazát, 
s  az  idegen  föld  általok  magyar  lett a  hazá- 
nak szent  neve  nem  csatolja  magát  a  földnek  porá- 
hoz .  .  .  Emberek  teszik  a  valóságos  hazát  .  .  .» 
Mint  ahogy  Krisztus,  olyanformán  <(szól  a  haza  is  : 
ahol  ketten-hárman  összegyűltök,  —  tiszta  nem- 
zeti lélekkel  tudniillik  —  ott  leszek  én  bennetek)). 
A  nyelv  kérdése  nála  már  nem  a  felvilágosodás 
hasznossági  ós  észszerűségi  érveiből  indul  ki. 
Kazinczy  felett  tartott  emlékbeszédében  így  látja 
a  nyelvmozgalom  forrását.  A  «nemzeti  ébredező 
szellem))  egyes  jelenségekbe  ütközött  ki,  hogy 
aztán  az  egész  életet  áthassa.  «Nyelvünket  ragadá 
meg  legelőbb,  ez  lévén  a  legtermészetesebb  mód 
egymást  érteni,  egymásra  figyelmezni,  ideákat 
venni  és  adni,  s  azt  ami  a  kebelben  titkon  és  külön 
forr,  nyilvánná  és  egyetemivé  csinálni . . .  tisztán 
csak  a  maradék  fogja  láthatni :  miként  nyert  az 
egész  nemzet  szó  által  ideát,  idea  által  tettet  s  tett 
által  jóltevő  egyetemi  változásokat . .  .»  A  herderi 
nyelv-romantikával  találkozunk  itt.  Herderre  vall 
az  is,  hogy  a  nemzeti  tradíciókat,  a  nemzeti  szelle- 
met a  népköltészetben  véli  megragadni.  Nem  érzi 
gondolatvilágának  belső  ellentmondását,  nem 
érzi,  hogy  az  általa  annyira  hangsúlyozott  törté- 
nelmi hagyományok  s  a  népiség  nem  azonos.  Az 
új  szellem  nyilvánul  abban  is,  hogy  Kölcsey  már 
teljesen   elutasítja   magától   a   kozmopolitizmus 

gondolatát,  (dsten  egy  szívnek  egy  kebelt  teremte  : 
így  egy  embernek  egy  hazát.  Semmi  sem  lehet  erős, 
semmi  sem  nagy  és  következéseiben  tiszteletre 
méltó,  ami  cél  és  határ  nélkül  széjjelfolyt  .  .  . 
Egész  világért,  egész  emberiségért  halni,  azt  Isten 
teheté  ;  ember  meghal  házanépeért,  ember  meg- 
hal hazájáért :  halandó  szív  többet  meg  nem  bír.» 
Az  ember  «véges  állal»,  írja  máskor,  tehát  csak 
egy  nemzet  fia  lehet  ;  az  emberiség  túlságosan 
tág  közösség.  A  közösség  az  ember  számára  a  nem- 
zet. Viszont  közösség  nélkül  az  ember  nem  ember, 
csak  ((magányos  vadállat ».  A  kozmopolit izmussal 
szemben  tanúsított  álláspontját  oly  következe- 
tesen viszi  keresztül,  hogy  még  a  kereszténység- 
nek és  az  európai  tudományos  kultúrának  is  enyhe 
szemrehányást  tesz,  amiért  ezek  «cosmopolitis- 
musra  törekedvén*,  megakadályozták  oly  tiszta 
nemzetiség  kifejló'dését,  mint  aminő'  a  görögök- 
nél volt.  Ám  ez  a  valódi  patrióta  korántsem  volt 
türelmetlen.  Villámfénynél  mutatja  ritka  türel- 
mét, midőn  a  nagyhírű  Pyrker-esetben  —  ki  egri 
érsek  létére  németül  írt  —  úgy  vélekedett,  hogy 
senki  sem  «veheti  igazsággal  rossz  néven,  ha 
valaki  azon  nyelven  ír,  melyet  leginkább  sajátjává 
tett*. 

A  szállóigét,  «a  haza  minden  előtt»,  Kölcsey 
írta.  A  romantikának  egy  későbbi  stádiumában 
ütközik  össze  a  patriotizmus  ismét  az  emberiség 
egységével,  hogy  mint  partikularizmus  az  uni- 
verzalizmussal  szemben  hátrább  vonuljon.  Szé- 
chenyi hatalmas  szelleme  és  nagy  szíve  válik  a  két 
elv  küzdőterévé,  s  csak  az  ő  büszke  személyiségé- 
nek van  bátorsága  a  maga  korában  példátlan 
nyilatkozatra  :  «Nincs  nálam  jobb  magyar,  de  .  .  . 
ha  van  is  oly  hű,  oly  őszinte  magyar,  mint  én,  akár- 

hány,  nálamnál  őszintébb  és  hűbb  egy  sincs,  erre 
esküszöm  ;  azért  mégsem  tudom  feledni,  —  és  ezt 
minden  csepp  véremben  érzem  —  hogy  önálló, 
halhatatlan  lelkű  lény  vagyok,  ki  előtt  halandó 
lényem  porban  áll,  s  ezért  hallgatnia  kell  bennem 
a  magyarnak,  ha  annak  vágyai  az  igazságos  ember- 
rel jutnak  ellentétbe  .  . .» 

Széchenyi  nacionalizmusának  részletes  fejlődés- 
rajza és  elemzése  szétfeszítené  kereteinket,  oly 
sokrétű,  bonyolult  ós  nem  egy  ellentmondást 
magában  rejtő,  megfelelően  géniusza  vulkánikus 
természetének  s  intellektusa  szabad  szárnyalásá- 
nak. Egész  élete  gigantikus  erőfeszítés  a  lét  nagy 
ellentéteinek  összebékítésére,  s  ezek  megszűnhe- 
tetlen  feszültségének   mélységes  és  tragikus  át-  \ 

érzése  volt  tragédiájának  lényege  is.  Az  emberi  lét 
problémáját  senki  nála  mélyebben  és  teljesebben 
át  nem  élte,  s  ezért  volt  ő  «a  legnagyobb  magyar*  : 
mert  a  legnagyobb  ember  is  volt  magyar  földön. 
A  szellem  tiszta  értékvágyát  és  a  földi  lét  gyakor- 
lati szükségeit,  az  egyetemes  emberit  és  a  hatá- 
rolt nemzetit,  az  örökkévalót  és  a  korszerűt  egy- 
forma mélységben  ós  erővel  ismerte,  élte  át  és 
akarta  kielégíteni,  s  egy  magasabb  egységben  har- 
móniába hozni.  Utolérhetetlen  magasban  szárnyalt 
e  nagy  zseni  kortársai  fölött,  —  magánosan,  mert 
nem  lehetett  vezér,  hanem  ideál,  —  s  természe- 
tes, hogy  a  nemzet  mibenlétéről  és  a  magyarság 
korszerű  problémáiról  is  más  volt  a  felfogása, 
mint  kortársainak,  ha  nem  is  tudott  mindenben 
szabadulni  a  kor  közvélekedésétől. 

A  közvélemény  ekkor,  Széchenyi  fellépése 
idején,  már  teljesen  kialakult  a  nemzet  és  nacio- 
nalizmus kérdésében,  átvéve  egészen  a  nyugati 
felfogást.   A   közvéleménynek   mindig  hű  tükre 

s  egyben  irányítója  a  lexikon.  S  a  kor  lexikona, 
a  német  minta  után  készült  Közhasznú  Esvieretek 
Tára  a  nemzetről  ezt  írja  :  «egy  eredetű,  egy  nyelvű 
emberek  összessége,  legyenek  azok  bár  ugyan 
azon  honbeliek,  vagy  különböző  országokban  el- 
szórtak, bírjanak  szabadsággal,  vagy  legyenek 
rabszolgák.))  Ez  az  általánosabb  vélemény,  írja. 
«Mások  a  nemzet  alatt  egytörvényű,  egy  nyelvű 
egy  jogú  emberek  összeségét  értik,  s  ez  leg- 
alább a  kívánatosabb  meghatározás.  A  jogtalan 
ember  nehezen  számlálja  magát  akármelyik  nem- 
zethez ;  akit  a  törvények  nem  oltalmaznak,  ide- 
gen az  egész  világban,  s  oda  vágy,  oda  siet,  s  ha 
lehet,  oda  meg}',  hol  védő  törvényeket  talál.  A  mi 
az  eredetet  illeti,  ez  és  az  éghajlat  leginkább  hatá- 
rozzák meg  a  test  különös  és  tulajdon  képződését ; 
ez  olyan  bélyeget  nyom  az  emberekre,  melyet 
az  idő  és  a  távolság  több  ivadékon  keresztül  nem 
tud  letörölni ...  A  nyelv  még  megkívántatóbb 
tulajdonsága  a  nemzetnek,  úgy  hogy  idegen  ere- 
detű emberek  a  honi  nyelvet  tévén  tulajdonukká 
már  másodízben  (vagy  magok  is)  megnemzetesed- 
hetnek.  A  kinek  a  nemzeti  nyelv  nem  tulajdona, 
az  nem  tagja  a  nemzetnek.  A  nyelv  őrzi  a  nemzet 
egységét,  tulajdonságait,  sajátságait,  a  nyelv 
védi  a  nemzeti  léteit ;  ő  kihalván,  kihal  a  nemzet . . 
A  nép  különböztessék  meg  a  nemzettől.  Népnek 
mondathatik  valamely  ország  vagy  birodalom 
lakosainak  összessége  ;  mint  Magyarország  népe 
áll  magyarokból,  tótokból,  németekből,  rácok- 
ból . . .  Nem  csekély  szerencse  az,  midőn  vala- 
mely nemzet  egész  népet,  s  a  számos  nép  egy  nem- 
zetet tesz,  mint  példát  látunk  a  franciáknál .  .  . 
A  nemzeti  character  nem  olyas  valami,  mely  el- 
múlhatatlanul   reányomódik    a    nemzet    minden 

egyes  tagjára  ...  A  nemzeti  sajátságokat  nem 
a  legkimíveltebb,  előkelőbb  tagokon  kell  keresni, 
mert  azok  a  szomszéd  népektől  mindig  legtöbbet 
vesznek  fel ;  hanem  a  népen,  az  erős  meg  nem  rom- 
lott néptömegen.  A  nemzeti  sajátságok  nem  egy- 
szerre erednek,  hanem  az  idő  múltjai  fejlődtetek 
őket  ki,  azért  az  őket  vizsgálónak  a  nemzet  volt 
életét  is  kell  vizsgálnia,  melj^  által  képes  lesz  a 
valódi  charactereket  a  függelékesektől  megkülön- 
böztetni, az  eredetieket  kitalálni,  az  utóbb  szár- 
maztakat  megesmérni .  .  .  olyasmi-e  a  nemzeti 
character,  melyet  a  természet  ada  a  nemzetnek, 
vagy  amit  maga  tőn  a  nemzet  magából?  Mert  noha 
a  származás  és  nyelv  teszik  a  nemzetiség  főalap- 
ját,  melyeket  az  ember  kénytelenül  nyer ;  de  a 
nyertet  tovább  lehet  kimívelni,  kifejteni.  Innét 
szokás  mondani :  a  költők  és  bölcsek  képezik 
a  nyelvet.  Hanem  itt  is  nagyon  egymásra  hat  a 
kénytelenség  és  szabadság.  Ahol  t.  i.  valamely 
nemzetnél  egy  nagy  férfiú  támad,  ki  tanítva, 
mívelve,  uralkodva  hat  kifelé,  ki  sokáig  közli 
lelkét  az  országgal,  mívekkel,  s  körébe  új  emel- 
kedést hoz,  ő  is  a  nemzetből  fejlett  ki,  annak  saját- 
ságait szívta  be,  a  nemzet  élete  reá  egyre  hat, 
valamint  ő  is  szabad  erejével  megöleli  a  nemzet 
életét,  azt  idomozza,  emeli,  míveli.»  Ebből  vilá- 
gos lehet,  mi  a  viszony  az  egyének  s  a  nemzet 
műveltsége  közt.  De  viszonyban  áll  a  nemzet  az 
emberiséggel  is,  ezért  amint  őrizkedni  kell  az 
idegen  nemzetek  majmolásától,  úgy  kell  gyűlölé- 
sétől  s  a  merev  elzárkózástól  is. 

A  felfogást,  hogy  a  nemzet  nyelvében  él,  még 
élesebben  hangsúlyozza  a  «nemzetesíteni»  cikk. 
Ez  is  azzal  kezdi,  hogy  «a  származás  és  a  nyelv 
azon  két  szembetűnőbb  jegy,  melyek  valamely 

nemzetet  egy  külön  testbe  foglalnak  öszve»,  mely 
sajátos  karakterrel  bír,  de  aztán  rögtön  a  nyelvet 
mondja  a  nemzet  «fó'  kötelékének)),  sőt  annyira 
megy,  hogy  szerinte  egyenesen  «annak  mívelt- 
sége  vagy  szűk  volta  határozza  el  tulajdonképpen 
a  nemzetiség  nagyobb  vagy  kisebb  mértékét»,  el- 
feledkezve arról,  hogy  sohsem  volt  oly  mély  és 
erős  a  magyar  nemzeti  öntudat,  mint  a  középkori 
latinitás  néhány  századában.  «Mert  —  indokolja 
állítását  —  a  nyelvben  jelentjük  ki  beszéd  által 
gondolatainkat ;  s  ha  a  közösülés  ezen  csatornája 
nem  elég  tág,  gyengül  a  nemzeti  kötelék  is,  míg- 
nem az  a  külső  behatások  miatt  egészen  elenyé- 
szik .  .  .  Ekkor  azután  nemzetiségről  többé  szót 
sem  lehet  tenni,  mert  észrevehetetlenül  tűnik  el  a 
nyelvvel  a  nemzeti  egység  is  és  formátlan  elegye- 
dések következésében  egy  más  nemzeti  testté 
olvadnak  az  addig  külön  nemzeti  sajátsággal  bírt 
individuumok.))  Hivatkozzunk-e  ismét  a  közép- 
korra, melynek  egyetemes  latin  nyelvhasználata 
egyáltalában  nem  forrasztotta  egyetlen  nemzet- 
testté Európát,  s  leple  alatt  szépen  kifejlődhettek 
a  nemzettestek?  Nem  csoda  azonban,  ha  e  fel- 
fogás mellett  a  közvélemény  lexikona  a  «nemze- 
tesítés))  egyetlen  módszerét  a  nyelv  művelésében 
és  terjesztésében  látja.  «Nemzetesíteni  lehet  tehát 
először  magát  a  nemzetet,  mikor  annak  nyelvét 
az  írók  mívelik,  a  törvények  pártfogolják,  a  praxis 
gyakorolja.  Nemzetesíteni  lehet  más  idegen  nép- 
fajokat is,  mikor  azokat  valamely  nemzet  kivet- 
kezteti ősi  nyelvéből,  és  ön  testéhez  assimilálja.» 
Ha  a  múltba  tekint,  e  cikk  írója,  maga  is  rá- 
jöhetett volna,  hogy  a  «nemzetesítés»  és  asszimi- 
láció bűvszere  sohasem  a  nyelv  volt,  ma  pedig 
az  azóta  eltelt  évszázad  bő  tapasztalatai  cáfol- 

Joó:  A  magyar  nemzeteszme.  " 

ják  minden  tisztánlátó  előtt  meggyőződésének 
naivitását. 

Széchenyi  elfogadta  ugyan  kiindulásul  a  diva- 
tos nyelv-nemzet  fogalmát,  ám  kimélyítette  azt ; 
s  felismerte  e  fogalom  és  a  magyarországi  viszo- 
nyok, a  soknyelvű  ország  ellentétében  rejlő  lét- 
kérdést és  meg  is  oldotta.  Sajnos,  sem  a  magyar, 
sem  a  többi  nemzetiség  közvéleménye  nem  fo- 
gadta el. 

A  nyelvmívelés  céljából  alapított  Akadémia 
létesítője  a  nyelvet  természetesen  a  nemzetiség 
legnagyobb  kincsének,  léte  legfőbb  biztosítéká- 
nak tartotta.  Meggyőződése  volt,  hogy  a  nemzet 
önállását  ez  tartja  fent  a  maga  különösségével, 
s  hogy  a  magyarság  zivataros  századaiban  el 
nem  tűnt  egészen,  az  nj'^elvének  köszönhető,  mert 
ez  von  mindennél  szilárdabb  határt  nemzet  és 
nemzet  között.  Nem  tekintette  azonban  a  nem- 
zetiség lényegének,  mint  ahogy  általában  tisztá- 
ban volt  azzal,  hogy  nem  a  szó  a  lényeg,  hanem 
az,  amit  kifejez,  a  szellem.  Bárha  a  legfontosabb 
<(symbolum»,  mégis  csak  szimbólum.  De  mert  a 
szellem  csak  ilyen  szimbólumokban  jelentkezik, 
éppen  azért  ragaszkodni  kell  hozzá  és  tökéletesí- 
teni. A  nemzeti  nyelv  használata  mellett  a  régi 
felvilágosodási  és  romantikus  érveket  foglalja 
össze  ő  is  még  egyszer,  áradó  gazdagságban  és 
teljességben,  újra  átélve. 

Abban  a  hitében  is  kora  gyermeke,  hogy  az 
emberiségnek  nemzetekre  oszlása  isteni  mű,  a 
természet  törvénye.  Az  örök  és  egyetemes  rend  : 
a  sokféleség  és  annak  harmóniája.  A  nemzet  meg- 
tartása a  maga  nemzeti  sajátosságában  isteni 
parancs  tehát.  A  természetellenes  kozmopolitiz- 
mussal  szemben  kemény  és  gúnyos  szavai  vannak. 

A  nemzetiség  lényegét  azonban  valami  olyan 
princípiumban  látja,  melyre  alig  van  szó,  s  mely 
állandó  alakulásban,  fojló'désben  van.  «Az  a  mi 
valaha  nemzetiségünk  talpköve  volt,  időjártával 
elbomlott . . .  Szükséges  ...  új  nemzetiségünk 
lelkét  mind  jobban  kif  ejtenünk.))  A  nemzeti  közös- 
ség keret,  a  körében  együttélők  összessége,  melyet 
ugyan  fó'ként  a  közös  nyelv  s  egyéb  közös  szokások 
tartanak  össze,  a  nemzetiség  azonban  szellemi- 
erkölcsi tartalom ;  lényege  «erény»,  melyet  egyre 
magasabbra  kell  fokozni,  s  így  részesei  csak  a  nem- 
zet «jobbjai»  lehetnek.  A  nemzethez  tartozás  nem 
merül  ki  a  külső  szimbólumok  viselésében.  Túl 
van  az  minden  külső  szokáson,  jelenségen  és 
formán,  amit  ő  nemzetinek  érzett.  Éppen  ezért 
nem  volt  hagyománytisztelő,  mint  Kölcsey,  s  a 
magyar  multat  nem  sokra  nézte.  Hiszen  ő  mondta, 
hogy  a  magyar  nem  volt,  hanem  lesz !  A  nemzetiség 
az  ő  gondolatvilágában  nem  adottság,  kész 
állapot,  hanem  megvalósítandó  eszme.  Az  eszme 
pedig,  mely  felé  a  nemzetnek  szakadatlan  erő- 
feszítéssel emelkedni  kell :  maga  a  humánum, 
a  tiszta  és  egyetemes  és  örök  emberi.  Széchenyi 
életének  legfőbb  gondja  volt,  hogy  mind  önmagá- 
ban, mind  nemzetének  szellemében  a  nemzetiség 
és  humanitás  harmóniáját  megteremtse.  A  nemze- 
tiség kiteljesedése  :  adott  sajátságainak  egyetemes 
emberivé  tágítása.  Ez  a  hivatás  a  nemzetiség 
lényege,  s  léte  biztosítéka.  «Igen,  drága  Földiek, 
jövendőnk  alapja  nem  egyéb  mint :  Nemzetisé- 
günk biztosítása,  nemesb  kifejtése.))  A  kezét  sem 
mozdította  volna,  —  írja  nemes  gőggel  —  ha 
pusztán  «arrul  volna  szó,  mikép  Magyarországnak 
néhány  keményebb  útja  támadjon,  itt-ott  némi 
gyár  emelkedjék  fel,  mocsaraink  része  csapoltassék 

le,  Gazdasági  Egyesülete  tagjaiban  növekedjék, 
egy-két  vasút,  egy-két  vízcsatorna  szeldelje  sík- 
jait keresztül,  a  budapestin  kívül  még  egy  pár 
hidacskája  legyen*.  Másról  van  itt  szó!  «A  magyar 
népnek  —  mint  én  fogom  fel,  s  ha  nem  táplálna 
gyermekkoromtul  fogva  ezen  remény,  s  ezen 
remény  nem  emelkedett  volna  férfiúi  koromban 
éltem  leghatározóbb  pontján  eldönthetetlen  szent 
hitté,  a  nyilvános  élet  mezejére  fel  soha  nem  lépek 
—  a  magyar  népnek  nincs  csekélyebb  hivatása, 
mint  képviselni  —  Európában  egyedüli  heterogén 
sarjadék  —  ázsiai  bölcsőjében  rejtezó',  eddigelé 
sehol  ki  nem  fejlett,  sehol  érettségre  nem  virult 
sajátságit ;  sajátságit  egy  törzsökfajnak,  mely,  jól- 
lehet mindent  maga  eló'tt  ledöntő  dagályként  már 
több  ízben  gyászba  borítá  földgolyónk  legkikép- 
zettebb  részeit,  s  fel  fel  bőszüléseiben  mint  Isten 
ostora  mindenütt  vérrel  járt,  bizonyosan  annyi 
különöst,  s  erejénél  fogva,  bizonyosan  annyi  jót 
és  nemest  rejt  magában,  mint  az  emberi  nemnek 
akármely  lelkes  és  erős  családja,  csakhogy  mint 
azoknál,  úgy  ennél  is,  külön  sajátsági  árnyékla- 
tokban a  korlátlan  tűznek  nemes  hévre,  a  vad  erő- 
nek bajnoki  szilárdságra,  a  romboló  ittasságnak 
nagylelkűségre  kell  tisztulni,  felemelkedni.* 

«Az  emberiségnek  egy  nemzetét  megtartani, 
sajátságait  mint  ereklyét  megőrizni  s  szeplőtelen 
mineműségében  kifejteni,  nemesíteni  erőit,  eré- 
nyeit, s  így  egészen  új,  eddig  nem  ismert  alakok- 
ban kiképezve,  végcéljához,  az  emberiség  fel- 
dicsőítéséhez vezetni,  kérdem,  lehet-e  ennél 
minden  kesertül  tisztább  érzés  .  .  .  édesb  osztály- 
rész ?» 

Széchenyi  nacionalizmusa  ezekben  a  szavak- 
ban nyert  kifejezést.  A  «nemzetisülést,  magyaro- 

sodást*  ő  a  szellemi  emelkedésben  látta.  «Nemzeti- 
ség  ós  Közértelmessóg»  a  legszorosabb  kapcsolat- 
ban állanak  nála,  a  nemzetiség  vonzerejét  egyedül 
kulturális  emelkedésétől  reméli,  s  ő  hirdeti,  hogy 
«a  tudományos  emberfő  mennyisége  a  nemzet 
igazi  hatalmai.  Ez  a  nacionalizmus  az  emberiség 
univerzális  egységéből  meríti  érvényét.  Egyetemes 
emberi  feladat  ez,  mert  az  emberiség  a  nemzetek- 
ben él.  «Egy  nemzet  pedig,  mely  sajátságinak 
kifejtésében  valami  egészre  kiképezheti  magát, 
oly  erkölcsi  test,  mely  az  emberiségnek  alkotó 
része,  és  azon  lépcsőknek  egyike,  melyeken  az 
emberi  nem  mind  magasabbra  emelkedhetik  vég- 
hivatása ,a  tökóletesülés'  felé.»  Az  emberi  töké- 
letesedés lehetőségében  pedig  úgy  hitt,  mint 
Istenben. 

Ideje,  h^y  Széchenyi  utilizmusának  babonája 
eloszoljon.  0  távolról  sem  a  nemzet  anyagi  meg- 
erősödésétől remélte  felemelkedését,  —  amint  ezt 
a  közhit  tartja.  Nyiltan  kijelenti,  hogy  «csak  úgy 
remélünk  ránk  és  utódainkra  nézve  üdvöt,  ha 
szellemi  alapon  nyugszik  jelenünk  és  jövendőnk, 
ha  szellemi  alapokon  emelkedik  anyagi  kiképzé- 
sünk ;  és  nem  viszont^.  Ez  a  szellemi  alap  pedig 
maga  a  nemzet  szelleme,  az  a  sajátosság,  mely  az 
emberiség  körében  külön  testté  teszi.  Ez  a  szellem 
egy  «vágyban,  végirányban*  testesül  meg,  azaz 
egy  célban,  mely  nemzetenként  igen  változó. 
Széchenyi  tisztában  van  azzal,  hogy  az  általános 
emberi  célok  minden  nemzet  szellemében  fel- 
találhatók, 8  a  sajátosságot  abban  látja,  melyik 
áll  a  középpontban.  Ezt  nevezi  Széchenyi  a  nemzet 
elemének.  Erről  mondja,  hogy  ő  a  «valódi  haza». 
((Minekünk  magyaroknak  elemünk ...  —  foly- 
tatja —  nem  kereskedési  elsőbbség,  vagy  dics- 

és  hírvágy,  sem  vallásosságbul  eredő  elmélkedési 
szenv  vagy  a  szép  művészetek  köre,  vagy  a 
magasb  és  fellengző  tudományokbani  búvárkodás, 
s  effélék,  jóllehet  végirányunkban  ez  is  mind  ki 
van  tűzve,  de  azért  nem  elemünk,  melynek  emlí- 
tésénél vérünket  forrni,  szívünket  dobogni,  ide- 
geinket mintegy  villany  által  érintve  lenni  éreznők; 
mert  ilyes  valami,  szavakkal  le  sem  írható  csak 
akkor  megyén  bennünk  végbe,  s  csak  akkor  emel- 
kedünk földi  eró'nkön  túl,  és  érezzük  keblünket 
isteni  tűztől  hevülni,  mikor  alkotmányos  szabad- 
ságunkrul,  nemzetiségünk  fertőztetlenségérül  van 
szó,  mikor  ezeket  fenyegeti  veszély,  midőn  ezeknek 
megmentése  körül  eped  keblünk.»  A  magyar  — 
írja  máshely t  —  «az  emberek  legnagyobb  kincsé- 
vel jSzabad  alkotmány  szerkezetével'  bír*.  Mert 
«nem  a  művészetek,  mesterségek,  tudományok  és 
életkellemek  felhalmozott  tömege  a  nemzeti 
magasságnak,  kedvező  körülményeknek,  igazi 
míveltségnek  és  józan  cultúrának  alapja,  hanem 
a  szabadság.))  A  magyar  szellem  lényege  tehát  a 
legmagasztosabb  emberi  cél,  az  az  eszme,  melyet 
egyszer  Széchenyi  az  emberiség  legbecsesebb 
«jussának»  nevez  :  a  szabadság. 

E  spirituális  és  humanista  nemzetfogalomból 
és  a  magyar  szellem  lényegéről  alkotott  ilyen  fel- 
fogásból szükségszerűen  a  közvéleménytől  erősen 
eltérő  magatartás  következett  a  magyarosodás  és 
a  nemzetiségi  kérdés  dolgában  is. 

Az  egyik  legrégibb  magyar  statisztikai  mű 
1794-ben  még  büszkén  említi,  hogy  a  magyar 
nem  volt  zsarnok,  s  meghagyta  a  nemzetiségeket 
a  maguk  szokásaiban  és  intézményeik  élvezetében. 
Az  utolsó  inszurrekció  seregében,  1809-ben,  Ber- 
zsenyi még  együtt  említi  a  magyar    nemesség 

soraiban  a  «magyar  lovagokat »,  s  a  «horvátok  és 
vad  rácok  erős  hadát*.  1843-ban  a  felsőház  ülésén 
József  nádor  már  rezignáltán  állapítja  meg,  hogy 
«eddig  honunk  a  közelebbi  időkig  azon  boldog- 
ságot élvezte,  miszerint  ámbár  több  különféle 
ajkú  nemzetek  és  nemzetiségek  lakják  azt,  mégis 
mindnyájan  magyaroknak  tartattak.  Ha  azon- 
ban az  történendik,  hogy  az  ország  nemzetének 
ily  különféle  töredékei  külön  nemzetiséget  köve- 
telnek, az  eddig  élvezett  közboldogsága  e  hazának 
veszélyeztetni  és  megzavartatni  fog.  Én  tehát 
azokhoz  tartozom,  kik  azt  hiszik,  hogy  az,  ki 
Magyarhonban  lakik,  akármilyen  ajkú  legyen  is, 
miután  ugyanazon  jogokkal  és  kiváltságokkal  él, 
melyeket  az  ország  nyújt,  az  magyar  :  itt  nincs 
illyr,  itt  nincs  más  nemzet,  —  mint  magyar.* 

Sajnos,  a  nemzeti  társadalomban  egyre  keve- 
sebben voltak  már,  akik  ezt  az  aggodalmat  osz- 
tották, holott  egyre  világosabbá  vált,  hogy  a 
nemzet  szétbomlik,  s  hogy  ebben  nemcsak  az 
országlakosság  a  bűnös,  melynek  néptestvérei  a 
határokon  túl  laknak,  s  most  nemzeti  önállásra 
tör  a  m^ugati  eszmék  hatása  alatt,  hanem  az  az 
újmódi  magyar  nacionalizmus  is,  mely  őket  olyan 
válaszútra  állítja,  hogy  vagy  levetik  népiségüket 
8  felveszik  a  magyarét,  vagy  kitaszíttatnak  a 
nemzet  köréből.  Az  ébredező  nacionalizmusuk- 
ban amúgyis  érzékeny  nemzetiségeket  jobbára 
egyre  fokozódó  ellenszenv,  gúny  és  türelmetlen- 
ség veszi  körül,  s  asszimilációjukat  sürgeti. 

Wesselényi  Miklós  már  1831-ban  észreveszi  a 
veszedelmet.  A  <(Balítéletekről»  írt  művében 
hibáztatja  a  túlzó  nacionalisták  magatartását  a 
nemzetiségekkel  szemben,  türelemre  és  szelídségre 
inti  őket  a  nemzetiségi  béke  érdekében.  Ám  az  ő 

eszménye  is  az  egynyelvű,  népileg  is  egységes 
nemzet  által  lakott  ország.  Hungária  soknyelvű- 
sége az  ő  szemében  is  «hézag»,  fogyatékosság, 
melyet  «pótolni»  kell  az  asszimiláció  útján.  Csak 
a  módszerei  bölcsebbek  és  politikusabbak,  mint 
a  többieké.  A  magyar  államnj'elv  és  magyar  isko- 
lázás mellett  «a  polgári  alkotmány  kitérj esztésé- 
t6'l»  reméli  az  egész  ország  megmagyarosodását. 
1843-ban  megjelent  «Szózata  a  magyar  és  szláv 
nemzetiség  ügyébem  még  tüzetesebben  kidolgozza 
e  módszereket,  de  alapelvei  nem  változnak. 

Ideálja  a  nemzetállam,  melyben  népiség  és 
nyelv  tekintetében  egységes  nemzet  él.  S  hogy 
ez  a  nemzet  nálmik  nem  alakulhatott  ki,  annak 
okát  ó'seink  ama  szűkkeblűségében  látja,  hogy 
kizárták  az  alkotmányos  jogokból  vér  és  nyelv 
szerinti  rokonaik  egy  részét  s  az  itt  talált  idegen 
népeket  is.  Mennyire  másként  alakult  volna  sor- 
sunk, —  írja,  —  ha  őket  «polgári  jogokban*  ré- 
szesítik, de  e  jótétemény  feltételét  magyarrá 
válásukhoz  kötik.  íme  ily  csekély  történelmi 
tudás  és  hagyomány  tudat  alapozza  meg  ezt  a 
politikát.  A  legjobbak  egyike  is  elfeledkezik  arról, 
hogy  ősei  bizony  a  magyarrá  váláshoz  kötötték 
az  országos  jogokat,  csak  éppen  másban  látták  a 
magyar  mivoltot,  mint  ő,  másban  érezték  a 
nemzetiség  kritériumát.  Legkiválóbb  királyaink 
is  elhanyagolták  nemzetiségünk  terjesztését,  pana- 
szolja, s  «a  nagyon  is  szent,  de  nagynak  éppen  nem 
nevezhető  Istvánnak*  a  sokféle  fajú  és  nyelvű 
országot  boldognak  mondó  intelmét  követték. 
Nem  tettek  a  magyarosítás  érdekében  semmit 
nagyuraink  sem,  kiknek  pedig  módjukban  lett 
volna  jobbágyaikat  megmagyarosítani.  Pedig  a 
soknyelvűség  egy  országra  nézve  a  legnagyobb 

szerencsétlenség,  mert  igaz  ugyan,  hogy  az  állam 
közös  érdeke  összefűzné  a  polgárokat,  de  ez  csak 
az  ész  belátása ;  szívük  érzésének  nem  egy  a 
tárgya,  hanem  mindeniknek  a  saját  nemzetisége. 
S  most  egy  meglepő,  de  könnyen  magyarázható 
fordulat  következik  a  nacionalista  gondolatmene- 
tében. Látja,  hogy  a  hazai  viszonyok  egyáltalában 
nem  felelnek  meg  annak  a  nemzetfogaloronak  s  a 
nemzetállam  ama  ideáljának,  melyen  egész  lélek- 
kel csügg,  s  a  nacionalizmus  egyetlen  lehető  és 
valódi  formáját  hiszi  bennük,  másrészt  nem  ismer- 
heti el  a  nemzetiségeknek  ugyanazon  elvekből 
következetesen  levont  elszakadási  és  önállósulási 
törekvéseit.  Az  ország  épségét  tehát  azzal  a 
tétellel  menti  meg,  hogy  bármily  fontos  «a  nemzeti 
hív  8  buzgó  érzet .  .  .  polgári  álladalomban  nem 
fő  cél,  hanem  a  fő  célnak,  t.  i.  a  szellemi  s  anyagi 
jólét  mentől  inkábbi  kifejtésének,  biztosításának, 
s  mentől  többekrei  kiterjesztésének  alárendelt 
cél,  s  arra  fő  eszköz. d  Mert  a  nemzeti  összetartás 
érzete  kapcsolja  össze  legerősebben  a  polgárokat, 
s  a  nemzeti  önérzet  tüzeli  alkotásra  őket.  De  vég- 
zetes tévedés,  ha  a  nemzetiséget  tekintik  főcélnak, 
s  feláldozzák  neki  a  szellemi  s  anyagi  jólétet.  Ez  a 
tévedés  játszik  szerepet  nálunk  is  a  nemzetiségi 
mozgalmakban,  állapítja  meg.  S  abban  a  remény- 
ben, hogy  a  nemzetiségekkel  sikerül  elfogadtatni 
ezt  a  tételét,  s  az  országhoz  való  hűségre  rábírni 
őket,  kidolgozza  részletesen  a  nemzetiségekkel 
való  békés  együttélés  módszerét.  Az  államrezónnak 
és  a  nyugati  értelmű  nacionalizmusnak  az  össze- 
egyeztetése —  az  ősi  magyar  nemzetfogalom  és 
államfelfogás  romjain,  mety  a  problémát  remekül 
megoldotta  —  természetesen  rendkívül  nehezen 
megy,  s  bizony  sok  önellentmondást  vet  felszínre 

a  szív  és  ész  vívódása  a  szerző  lelkében.  S  megható 
látni  e  nagy  lélek  vívódását.  Megalkuszik  a  nem- 
zetiségekkel, de  minduntalan  fel-feltör  magyar 
büszkesége,  s  szemmel  láthatóan  nehezére  van  az 
alku. 

Módszere  tipikusan  a  kor  liberalizmusáé.  Mint 
a  «Balítéletek»-ben,  itt  is  az  alkotmányos  szabad- 
ságok kiterjesztésében  látja  azt  a  vonzóeró't,  mely 
a  nemzetiségeket  az  országhoz  fűzheti.  Az  erősza- 
kos uralmat,  mint  a  nemzetiségek  fékentartásának 
eszközét,  elveti,  nemcsak  liberális  meggyőződésből, 
hanem  erőink  elégtelenségének  belátásából  is.  Az 
asszimilációban  viszont  nem  bízik.  Soknyelvű, 
«nemzeti  egységgel  nem  bíró»  államban  egy  nyelv 
uralkodóvá  tétele,  «hogy  ez  mindenki  által  tudottá, 
s  mindenki  sajátjává  váljék*,  a  többiek  pedig 
«lassanként  elenyésszenek*,  s  az  ily  úton  való 
«nyelv-,  s  annak  következtében  nemzeti  amalga- 
matio  nehezen  megp>.  «Azon  egyedüli  mód,  mely... 
a  nemzeti  egység  hatalmas  kötszerét  sikerrel 
pótolhatja,  a  nemzeteknek  egyenlő  s  rokon  polgári 
érdekek  alatt  s  általi  egyesítése.*  Az  alkotmány- 
ban mindenki  édesanyját  lássa,  ki  egyforma 
mindenik  gyermeke  irányában,  s  az  ellentétek  és 
súrlódások  megszüntetésén  fáradoz.  Hivatalos 
nyelv  csak  egy  lehet  ugyan  az  egyszerűség 
kedvéért,  s  ez  természetesen  csak  a  magyar  lehet, 
s  módot  kell  nyújtani,  hogy  ezt  mindenki  meg- 
tanulhassa, de  a  nemzetiségek  nyelvét  és  szokásait 
nem  szabad  megtámadni,  sőt  védelmezni  kell. 
Vakon  bízik  ennek  a  módszernek  a  varázserejében. 
Nem  ejti  gondolkozóba  az  a  kis  adat,  melyet 
pedig  maga  is  belefoglal  könyvébe,  midőn  a 
magyarság  ellenségei  közt  említi  nemcsak  a  jog- 
talanokat, hanem  az  ((idegen  nemzetiségű  kivált- 

ságo3okat»    is.    Ezeket   nem   békítette    meg   az 
«alkotmánjos  szabadság*'? 

Érthető,  hogy  a  hazát  fenyegető  nemzetiségi 
veszedelem  közepett  nem  tud  szabadulni  attól  az 
érzéstől,  hogy  a  nemzeti  egység  hiánya  mily  átok, 
s  hogy  mily  «vétkes  hanyagság*  volt  a  magyarosí- 
tás elmulasztása.  S  noha  kijelenti,  hogy  a  nemzeti- 
ségeket mostmár  nem  lehet  beolvasztani,  s  ezért 
<iméltányos»  kívánságaikat  teljesíteni  kell,  mind- 
untalan feltör  az  asszimiláció  óhajtása,  törekvése, 
sőt  reménye  is.  Önellentmondás  önellentmondásra. 
Szeretné  beláttatni  a  szlávokkal,  hogy  noha 
«nyelvöktől  megfosztani  éppen  nem  szándékunk*, 
mégis  rájuk  nézve  «csak  velünki  lassankinti 
összeolvadásban  van  üdv».  Majd :  «Országnak 
különböző  ajkú  lakosai,  ha  egyenlő  jog,  kötelesség 
s  érdekek  szorosan  egymáshoz  kapcsolják,  külön 
nyelvek  mellett  is  alkothatnak  tömött  testet. 
E  nyelvbeli  különbség  pedig  e  szoros  kapcsolat- 
ban elenyészhetik,  s  gyakran  el  is  enyészik  ;  s  mi 
polgárilag  jól  össze  van  forrva,  az  nemzetileg  is 
egybe  szokott  olvadni.*  Hasztalan  hangoztatja, 
hogy  az  idegenajkúak  népiségét  nem  akarja 
elvenni,  nyelvét  nem  akarja  elnyomni ;  nemcsak 
reméli,  hogy  a  kíméletes,  tapintatos,  s  már  a 
gyermekkorban  elkezdett  magyarosítás,  az  alkot- 
mányos jogok  kegyes  kiterjesztése  s  nemzeti 
műveltségünk  vonzóvá  fejlesztése  hatást  fog 
elérni,  hanem  az  asszimiláció  módszerét  is  meg- 
jelöli. Törvényjavaslatában  nemcsak  az  idegen- 
ajkúak elnyomásának,  gúnyolásának  tilalma  fog- 
laltatik, sőt  nyelvüknek  és  szokásaiknak  fenntar- 
tása, hanem  az  is,  hogy  a  magyar  lévén  a  hivatalos 
nyelv,  a  közoktatás  nyelve  is  a  magyar  legyen  az 
egész  országban  kivétel  nélkül.  Végül  mégiscsak 


140 


reméli  a  nemzetiségek  beolvadását  az  alkotmányos 
jogokban  való  részesítés  és  a  magyar  nyelv  ter- 
jesztése útján.  A  szelíd  bánásmód,  méltányosság, 
nemzetiségi  jogok  elismerése  mind  csak  az  asszi- 
miláció eszköze  végeredményében,  ideiglenes 
kompromisszum.  Javaslatait  egyáltalában  nem 
abból  az  elvi  alapból  vonja  le  Wesselényi,  hogy 
minden  nemzetiségnek  egyforma  létjoga  van.  Só't ! 
Meggyőződése,  hegy  az  ország  a  —  mostmár 
nyugati  értelemben  népiségre  és  nyelvre  alapított 
—  magyar  nemzeté,  ő  a  ((törvényesen  létező 
nemzet))  itt,  kiegj^ező  javaslata  csak  megalkuvás  a 
veszélyes  helyzetben. 

Wesselényi  könyve  tipikus  a  nacionalista 
társadalom  felfogására  nézve.  Politikus  bölcseség 
és  humanitás  dolgában  vannak  ugyan  fokozatok, 
de  abban,  hogy  az  állam  a  nemzeté,  a  nemzet  pedig 
egynyelvű  és  egyszokású,  tehát  az  idegen  szárma- 
zású, más  nyelven  beszélő  országlakosoknak  át 
kell  alakulni  nyelv  és  népiség  dolgában,  vala- 
mennyien megegyeztek.  Csak  az  asszimiláció 
módszereinek  és  a  taktikának  a  kérdésében  tértek 
el  egymástól  a  goromba  magyarkodók,  a  körül- 
tekintő Wesselényi  és  a  Pesti  Hirlap  szenvedélyes 
és  büszke  Kossuth- ja.  Bár  ezek  a  finom  árnyalat- 
beli  eltérések  arányai  a  gyakorlat  síkján  igen 
jelentékennyé  növekednek.  Hasztalan  hangoztat- 
ják Kossuth  és  munkatársai,  hogy  a  nemzetiségek- 
kel békén  akarnak  élni  a  közös  magyar  hazában, 
senki  nemzetiségét  nem  akarják  elvenni,  csak 
éppen  a  magyar  nyelv  hivatali  használatához 
ragaszkodnak  a  latin  helyett ;  a  közoktatás 
magyarnyelvűségét  is  követelik,  s  hangjukban  a 
«túlhév»,  melyet  Széchenyi  megrótt,  bizony  a 
nacionalista  imperializmus  hangja,  s  az  asszimilá- 

ció  ott  volt  végső  törekvésként  egész  politikájuk- 
ban. 

Az  alapelv  csak  Széchenyinél  változik,  ö  is  a 
divatos  nyugati  nemzetfogalom  varázsa  alatt  állt 
ugyan,  s  a  nemzetet  egynyelvűség  nélkül  nem 
tudta  elképzelni,  de  elhárította  magától  a  nemzet- 
állam ama  fogalmát,  mely  e  soknyelvű  országban 
csak  az  asszimiláció  útján,  vagy  megcsonkulás 
árán  valósulhat  vala  meg.  ö  hitt  a  soknyelvű 
Hunnia  létének  lehetó'ségében,  egy  országéban, 
ahol  különböző'  nemzetiségek  békén  élnek  együtt, 
mert  —  s  itt  van  páratlan  politikai  bölcsesége, 
mely  még  az  újformájú  nacionalizmus  és  nemzet- 
fogalom terhével  is  megbirkózott!  —  az  állam- 
hatalmat nem  óhajtotta  bevonni  a  nemzet  eszközei 
közé,  meg  akarta  hagyni  a  nemzetiségek  fölött, 
kívül  a  vitán,  mint  egyszerű  szervét  a  közjólétnek. 
Nacionalista  volt.  0  volt  csak  igazán  az!  Mert 
egyrészt  elismerte  a  más  nemzetek  létjogát  is  a 
nacionalizmus  elve  alapján,  másrészt  fölismerte,  mi 
az  igazi  érdeke  magyar  nemzetének,  s  híven  és 
következetesen  szolgálta.  Hogy  hite  megcsúfol- 
tatott és  a  soknyelvű  Hunnia  ábrándkép  maradt? 
Az  maradt  ellenfeleinek  egynyelvűvé  asszimilált 
országa  is. 

Mert  Széchenyi  csakhamar  szembekerült  a 
nacionalizmus  egész  táborával,  s  mikor  felismerve 
a  veszélyt,  melyet  az  egyre  lángolóbbá  vált  nem- 
zetiségi mozgalmak  jelentettek,  1842-ben,  az 
Akadémián  tartott  elnöki  beszédében  megtámadta 
Kossuthék  «túlhevét)),  mert  véleménye  szerint  az 
erőszakos  magyarosító  kísérletek  váltották  ki  a 
nemzetiségek  ellenhatását,  a  túlzók  nemcsak 
hevesen  védekeztek  a  vád  ellen,  hanem  egyenesen 
Széchenyit  vádolták  azzal,  hogy  ártalmára  van 

az  országnak,  mikor  a  nemzetiségek  panaszko- 
dásait  igazolja. 

Széchenyit  az  ország  épsége  fenntartásának 
gondja  gyötörte,  mikor  a  modern  nacionalizmus 
és  a  vegyeslakosságú  állam  ellentétének  össze- 
békítésén  fáradozott,  ö  nem  ringatta  magát  abban 
az  illúzióban,  hogy  bárminő  eljárással  is  el  lehet 
érni  a  nemzetiségek  asszimilációját,  mert  tudta 
önmagának  és  nemzettársainak  a  példájából, 
mily  szívósan  ragaszkodik  a  nemzet  nemzeti- 
ségéhez. Nem  is  akart  asszimilálni.  1835-ben 
keletkezett  első  írása,  melyben  a  probléma  meg- 
oldását vázolta.  A  könyvet  nem  adta  ki,  bizonnyal 
nagy  kárára  a  fejlődésnek.  Ez  a  «Hunnia>.  Érdekes, 
hogy  voltaképpen  a  magyar  nyelv  hivatalossá 
tételének  érdekében  készült.  De  milyen  más 
érveléssel,  mint  a  közvélemény  népszerű  szólamai ! 

Senkinek  sincsenek  oly  kemény  és  gúnyos 
szavai  a  holt  latin  nyelv  használata  ellen,  s  oly 
lángolóak  a  magyar  nemzeti  nyelv  mellett,  mint 
Széchenyinek,  s  az  ősöket  ő  is  kárhoztatja  «nem- 
zetietlenségükért».  A  latin  nyelv  gátolta  a  nemzeti 
kultúra  kialakulását,  s  a  megértést  a  nemesség 
és  parasztság  között  és  így  a  nemzet  egységét  ós 
izmosodását.  De  éppoly  keményen  és  gúnyosan 
támadja  az  erőszakos  nyelvi  magyarosítást  és  az 
annak  tulajdonított  varázserőt.  Ez  az  erőszak 
nem  vezet  célra,  sőt  a  nemzet  legnagyobb  veszé- 
lyét idézi  fel,  mert  ellenhatást  szül ;  ellenszenvessé 
teszi  a  magyart  a  hazában  és  a  másnyelvűek 
szunnyadó  nemzeti  aspirációit  ébreszti  fel.  Mind- 
ezt még  Wesselényi  vagy  mások  okfejtésében  is 
fellelhetjük.  Egyedül  Széchenyié  azonban  a  for- 
dulat, mikor  így  folytatja  :  «S  ha  mi  nem  ismerünk 
indulatos  felhevültünkben  józan  célt  és  mértéket, 

midőn  magyarságunkat  megkedveltetni,  —  itt 
Széchenyi  egy  gúnyos  felkiáltójelt  tesz  záró- 
jelbe —  terjeszteni  akarjuk,  miképpen  kíván- 
hatunk tót-,  horvát-,  oláh-,  rác-,  németben  stb. 
hideg  vért,  mérsékletet  s  igazságot  viszont  az  ő 
sajátjuk  védelmében?  Nekik  is  mosolygott  a 
nemzetiség  angyala,  ők  is  meg  vannak  híva 
tökéletesülhetésük  által  az  emberiségnek  tán  egy 
láncolat  ját  alkotni ...»  Ez  a  filozófiai  alapja  <ía 
legnagyobb  magyar*  nemzeti  és  nemzetiségi 
politikájának,  s  ezt  ő  íme  nemcsak  a  maga  népére 
alkalmazta.  A  magyar  nj  elvet  csak  a  latin,  s  nem 
a  nemzetiségek  nyelve  helyére  akarta  állítani. 
«Ennél  szigorúan  megállván  mindenkit  háborítat- 
lan és  szabadon  hagyunk,  valamint  vallása,  úgy 
nyelve,  szokási  s  nemzeti  sajátságainak  gyakor- 
latában.»  «Természeti  jogokról))  beszél,  midőn  fel- 
szólítja a  haza  összes  lakosait,  hogy  vessenek 
véget  a  viszálykodásnak,  s  mindenki  megtartva 
nemzetiségét,  {(szövetkezzenek  közviszonyaikban  a 
közös  haza  boldogítására*. 

E  cél  érdekében  «a  különnemű,  de  egy  testbe 
szorított  szövedék  túlszövevényónek*  kell  gátat 
vetni,  nehogy  <(közzavart»  idézzen  fel.  Először  is 
azon  kell  segíteni,  hogy  nem  értjük  egymást. 
«Beszéljen  kiki  a  hogy  tetszik,  a  hogy  tud,  s  ez 
iránt  ne  háborítsuk  egymást ;  csak  országos  s 
közdolgaink  folyjanak  egy  hangon,  egy  nyelvem, 
mégpedig  «az  országlás  egyszerűsége*  kedvéért. 
Ez  a  közös  hivatalos  nyelv  ma  már  a  latin  nem 
lehet,  —  csupa  racionális  érvet  sorol  fel  Széchenyi, 
—  csak  egyedül  a  magyar.  Mégpedig  egyszerűen 
azért,  mert  ez  a  többség  nyelve,  mégpedig  oly 
többségé,  mely  a  hazai  föld  birtoklásában  s  a 
közdolgok  vitelében  is  többséggel  bír.  S  emellett 

«országunk  egykori  fénypillanatai  —  noha  honunk 
minden  nemzetsége  hűséggel  osztozott  bajainkban, 
s  ekép  közös  diadalkoszorút  érdemel  mivelünk  — 
és  minden  visszaemlékezéseink  a  múltba  mégis 
csak  magj^arok  . . .»  Még  egy  másik  érzelmi  érvet 
is  hoz  fel  Széchenyi,  s  elfogadásáért  a  másnyelvű 
országlakosok  méltányosságára  hivatkozik.  Nekik 
mindnyájuknak  van  rokonuk  s  hazájuk  határain- 
kon túl  is,  önálló,  független  országban,  nemzeti- 
ségük fennmaradása  biztosítva  van  ;  mi  ellenben 
rokon  s  más  haza  nélkül  élünk,  ha  nyelvünk  vissza- 
szorul, nemzetiségünk  s  nemzeti  létünk  is  el- 
enyészik. S  van-e  nagyobb  bűn  Isten  előtt,  mint 
egy  egész  nemzetet  megsemmisíteni  ?  De  a  leg- 
súlyosabb érv  a  legmélyebbről  sarjad.  A  magyar 
nemzet  lényegét  veti  latba,  melyet  ő  —  láttuk  — 
a  szabadság  eszméjének  mindenek  fölé  emelésé- 
ben ismert  fel.  S  azt  állítja  a  nemzetiségek  elé 
hűségre  csábító  vonzerőnek,  ami  a  kor  legimá- 
dottabb  eszméje  volt,  s  amit  maga  is  az  emberi 
méltóság  bélyegének  vallott.  «. .  .  közepettetek 
áll  a  szabadságnak . . .  tiszteletre  méltó  törzsöke. . . 
Ha  tehát  honotokban  van  ezen  egyesítő  közép- 
pont, melyet  annyi  más  nemzetek  hiába  és  sokak 
oly  visszás  úton  keresnek,  miért  ne  seregülnétek 
inkább  a  szabadság  azon  tisztes  cserje  körül. . .?» 
Az  ősi  magyar  alkotmányos  szabadság  lehet  csak 
az  egész  haza  középpontja.  Ez  biztosítja  az  idegen 
eredetűek  nemzetiségének  szabadságát  is,  mint 
ahogy  emberi  szabadságukat  is  biztosítja.  A 
magyar  lényeg,  a  magyar  elv  az  éppen,  s  éppen 
az  egyedüli,  melynek  alapján  e  soknyelvű  országot 
fenntartani,  megszervezni  és  békében  tartani  lehet, 
így  hát  egyenesen  az  összes  nemzetiségek  érdeke 
e  magyar  nemzetet  és  lényegót  ápolni.  E  nemzeti- 

ségek,  írja,  hatalmas  testvéreikkel  érintkezést 
tartván,  felülmúlják  a  magyart  műveltségben, 
ám  ez  felülmúlja  őket  egy  minden  tudománynál 
és  művészetnél  fontosabb,  mert  mélyebben  emberi 
dologban,  a  szabadság,  a  szabad  alkotmány 
birtokával.  «Ennélfogva  gazdagítsátok  Ti  a  hont 
külföldről  nyert  sugaraitokkal,  melyek  által  mi 
is  mindinkább  részesülünk  a  világban ;  midőn 
mi  a  hazai  szabadságnak  emelendünk  szebb  ol- 
tárt, mely  körül  viszont  Ti  állhattok  nagyobb 
számban  s  közösb  lelkesedéssel,  úgy  hogy  kívül- 
ről több  világ,  belülről  több  szabadság  élessze  a 
hont.ft 

Szokatlan  szavak  e  korban.  Wesselényi  is  az 
alkotmányosságban  látja  a  vonzerőt,  mely  a 
nemzetiségeket  hozzánk  kapcsolhatja.  De  mily 
más  itt  az  alap  és  a  végkövetkeztetés.  Széchenyi- 
nél hűbb  magyar  valóban  nem  volt,  de  sohsem 
csak  népének  érdekét  nézi,  hanem  igazán  testvé- 
reknek érzi  az  idegen  származású  honfitársakat 
is.  A  nemzeti  aggodalmak  mindig  az  egyetemes 
emberiség  magasába  szárnyalnak  nála,  s  ott 
nyernek  megbékélést.  Neki  sem  volt  semmi  köz- 
vetlen tudatos  és  szándékos  kapcsolata  az  ősi 
sajátos  magyar  nacionalizmussal,  sőt  azt  nemzeti 
fejletlenségnek  tekintette,  ám  ott  él  benne  tudat- 
talanul is  az  ősi  szellem  és  ősi  bölcseség  — 
egyedül  benne  a  kor  nagyjai  közül  —  s  mintegy 
a  szentistváni  hang  szólal  meg  az  utolsó  idézetben. 
Nem  hiába  vélte  hún  eredetűnek  magát.  Azt 
azonban  tudja,  hogy  a  «hospitálitás  régi  magyar 
szokás»,  s  maga  is  Pest  s  Budára  akarja  hívogatni 
«a  dús  idegent)).  S  az  ősi  bölcseség  szólal  meg  még 
egyszer,  midőn  a  nemzetállam  jelszavának  leg- 
forróbb idején  a  nemzetiségi  állam,  sőt  —  a  nélkül, 

Jo6:  A  magyar  nemzeteszme,  10 

hogy  tudná  —  az  ősi  magyar  állam  ábrándképe 
felé  tekint. 

Mert  Széchenyi  nemcsak  azt  ismerte  fel,  hogy 
az  államnyelv  kérdéséből  nem  szabad  egy  sok- 
nyelvű országban  nacionális  kérdést  csinálni,  ha- 
nem egyszerűen  praktikus  szempontból  kell  fel- 
fogni, mint  az  államélet  egyszerűségének  kérdé- 
sét, s  az  nem  valamely  nemzetiség  fölényének 
ügye,  hanem  nemzetek  fölötti  közérdek,  ö  az 
államot  mindenestől  semlegesíteni  akarta  nemze- 
tileg,  hogy  védelme  alatt  minden  nemzetiség 
egyenrangúság  érzetében  élhesse  nemzeti  életét. 
S  ő  ezt  nem  —  Kossuth  negyvenkilenc  utáni  terve 
szerint  —  konföderáció  formájában  képzelte,  ha- 
nem szorosan  központosított  államban  is  meg- 
valósíthatónak hitte.  Egységes  állam  ez,  a  nélkül, 
hogy  polgárait  nemzetileg  «amalgamizálni»  akarná. 
ö  «magyarosítani»  csak  a  nemzetileg  idegenné  vált 
magyarokat  akarta.  A  soknyelvű  ország  állam- 
szervezésének kérdésében  Amerika  lebeg  előtte 
példaként,  —  minthogy  a  régi  Magyarország  a 
mai  történelmi  ismeretek  és  szempontok  hiánya 
folytán  nem  lebeghetett. 

«Ha  a  szövetséges  Amerika  egyéb  példáit, 
helyzetünk  és  időkorunk  nag}-  különbségei  miatt 
tán  nem  is  fogadhatjuk  mindenben  józanul  el ; 
nyelve,  vallása  és  részeinek  külön  szerkezete 
körülti  bölcs  türödelmét  mindazonáltal  bár  ruház- 
nók  magunkra  minél  elŐbb.  Ott  nem  gázol  egyik 
a  másiknak  polgári  sajátjában,  nemzeti  eredeti- 
ségében, emberi  lelkében ...»  A  magyarországi 
meghasonlással  ismételten  Amerika  türelmét  ál- 
lítja szembe,  s  «valami  egyeztető  kötelék*  alkotá- 
sát sürgeti,  ha  nem  akarjuk,  hogy  Hunnia  csata- 
térré váljon.  Mert  a  sokféle  elem  mai  széthúzása 


147 


elkerülhetetlenül  hozza  a  szétrobbanást.  S  ilyen- 
formán «éppen  azon  tulajdonok,  erők  és  hatások 
fenyegetik  megsemmisítéssel  a  hazát,  melyek 
legszebb  áldással  boldogíthatnák  azt.  Mert  vala- 
mint felekezetink,  fajaink  és  vallásink  különb- 
ségi akarat  mik,  sőt  legnagyobb  f  el  vigy  ázásmik 
ellenére  is  átkot  s  kárhozatot  kénytelenek  hozni 
elvégre  honunkra,  ha  —  külön  kincseink  árnyék- 
latit összeforrás  nélkül  hagyván  —  nem  köt  ezen- 
túl minket  valami  egyeztető  nemzeti  kapocs 
össze  ;  úgy  bírná,  emelné  s  lobbantaná  éppen  ezen 
sokszerű  kincs  ébredésre,  életre  s  nemes  versenyre 
a  hont,  ha  a  felvilágosodás,  szabadság  és  nemesü- 
lés nagy  ügye  körül  csak  egy  szív,  egy  lélek  és  egy 
akarat  egyesítené  Hunniát. »  Itt  valóban  Szent 
István  szelleme  kísért.  A  gondolat  ugyanaz,  csak 
a  stílus  lobban  fel  romantikus  tűzzel.  A  sokszínű- 
ség az  emberiség  s  a  hon  áldása,  —  boldog  a  sok- 
nyelvű, sokszokású  ország,  s  gazdag!  —  ha  a 
harmónia  lebeg  felette.  Ezt  az  «egyességet»  pedig 
az  államigazgatás  «egyszerűsége»,  egységessége 
szolgálhatja.  És  —  ez  a  legfeltűnőbb  itt!  —  az 
etnikai  sajátságok  megtartása  mellett  is  «nemzeti 
kapocsrób  beszél,  sőt  később  «egy  nemzeti  test- 
ről»,  melybe  a  «közös  erő  s  közös  erény  szorítja* 
a  nemzetiségeket  különböző  nyelvük  ellenére  is. 
S  amikor  azt  írja,  hogy  «egyesüljetek  tehát  Hunnia 
minden  nemzeti  a  magyar  genius  szárnyai  alatto, 
tudjuk  már,  hogy  nem  egy  nép  szupremáciáját 
jelenti  a  többi  felett  a  nemzeti  államban,  s  nem 
az  asszimiláció  hátsó  gondolatát  leplezi  s  árulja  el, 
mert  a  magyar  géniusz  Széchenyi  gondolatvilá- 
gában :  a  szabadság. 

Széchenyi  koncepciójában  megvolt  a  lehető- 
ség, hogy  az  ősi  magyar  nemzet  és  állam  a  kor 

követelményeinek  megfelelő  fejlődésben  is  meg- 
őrizze azokat  az  előnyöket,  melyeket  a  nyugati 
népi  államnemzet  és  nemzetállam  nemhogj^  biz- 
tosítani nem  tudott,  de  egyenesen  megsemmisí- 
tett. A  «Hunnia»  egyik  legkitűnőbb  írása  Széche- 
nyinek, egyike  a  magyar  gondolkodás  azon  lap- 
jainak, melyeken  nemzetünk  szelleme  a  legmaga- 
sabbra szállt  és  legszélesebben  látott.  E  mellett 
Széchenyi  ezerfelé  tekintő  munkásságában  szo- 
katlanul egységes  és  nyílegyenes  gondolatvezetésű 
mű,  s  előadásmódjának  világos  érvelése  és  szár- 
nyaló stílusa  egyaránt  rendkívüli  meggyőző  erőt 
kölcsönöz  neki.  Kár,  hogy  nem  jelent  meg  idején. 
Bár  az  «írástudó»  túlságos  optimizmusa  volna 
abban  bízni,  hogy  hatása  lett  volna  akár  a  ma- 
gyar, akár  a  másnemzetiségű  hazai  nacionalis- 
tákra. Hiszen  hasztalan  hallatta  szavát  Széchenyi 
ismételtén  is  a  túlzások,  erőszakosságok  ellen. 
Legnagyobb  visszhangot  keltett  megnyilat- 
kozása az  1842-i  akadémiai  elnöki  beszéd,  melyért 
az  egész  nacionalista  tábor  részéről  osztatlan 
támadásban  részesült.  Itt  is  nagyrészt  a  «Hunnia» 
gondolatait  ismétli,  de  nem  oly  elvi  mélységgel. 
Síkraszáll  a  magyar  nyelv  érdekében,  de  hevesen 
támadja  azt  a  nacionalizmust,  mely  beéri  a  külső- 
ségekkel, magyaros  ruhával  és  nyelvvel,  s  tilta- 
kozik az  ellen,  mintha  ezek  felöltése  már  magyar- 
ságot is  jelentene.  Megismétli  a  nemzetiség  szel- 
lemi és  erkölcsi  mibenlétéről  hirdetett  tanításait, 
8  minden  nemzetiség  létjogának  hangoztatásával 
tilatkozik  az  erőszakos  magyarosítás  ellen.  Hasz- 
talan. Ám  ő  még  a  lángoló  márciusi  napokban  is 
olthatatlan  lelkiismerettel  inti  nemzetét,  hogy  ő 
hivatott  a  sokféle  nép  Habsburg-monarchiáját 
összetartani,  s  ez  elsősorban  az  ő  érdeke,  mert  ha 

a  nemzeti  aspirációk  szétrobbantják,  mindenkinek 
van  hova  csatlakozni,  csak  mi  vagyunk  rokonta- 
lanok. A  monarchia  fenntartását  s  nemzetiségi 
békéjét  magyar  nemzeti  létérdeknek  tartotta. 

Nem  politikai,  hanem  eszmetörténelmet  írunk 
filozófiai  vizsgálódás  céljából ;  nem  a  nemzetiségi 
kérdés  történelmét,  hanem  a  magyar  nemzet- 
fogalom sorsát  kísérjük  nj'omon.  De  e  sors  ebben 
az  időben  a  nyugati  nemzetfogalom  betörését 
zúdította  ránk,  s  ennek  eredménye  a  nemzetiségi 
kérdés  volt,  nemzetünk  legsúlyosabb  veszedelme. 
Ezért  kellett  nagyobb  figyelembe  részesítenünk 
nemcsak  az  eszme  dialektikáját,  hanem  jelentke- 
zéseit is.  Ám  most  már  a  kifejléshez  közelgünk. 
Az  irodalom  nagyrészt  politikai  természetű,  filo- 
zófiai elmélyülés  nélkül.  Csak  kevesen  vannak, 
akik  a  nemzet  mibenlétét  elvi  kérdéssé  tennék. 

így  Bajza  József,  ki  teljesen,  még  gondolat- 
menetében is  Herdert  követi,  s  kissé  túlzott  rend- 
szabályokkal igyekszik  védeni  a  nemzeti  egyéni- 
séget, sajátságokat,  melyeket  a  differenciáció 
isteni  természettörvényéből  vezet  le  ő  is.  Vedres 
István  a  nemzeti  lelket  az  állandó  alkotmány 
teremtményének  tartja,  növekedését  azonban  az 
erkölcsi  kultúrától  teszi  függővé.  Majláth  György 
ritka  éleslátással  fontosabbnak  tartja  a  nyelvegy- 
ségnél a  szellemi  egységet,  mit  a  történet,  szoká- 
sok és  intézmények  egysége  teremt  meg.  Erdélyi 
János  a  nép  és  nemzet  fogalma  közt  tesz  különb- 
séget. A  nép  etnikai  egység,  mely  természetes 
módon  fejlődik  a  családi  együttélésből,  s  ez  az 
ösztönös,  irracionális  egység  a  maga  természeti 
mivoltában  az  általános  emberit  is  jobban  őrzi, 
mint  a  nemzet,  mellyé  a  nép  akkor  válik,  ha 
országot,  államot  alapít  és  racionálisan  szervez- 

kedik.  Erdélyi  egyébként  —  a  múlt  század  közepé- 
nek egyik  legnagyobb  elméje  —  a  mellett,  hogy 
érdemei  elévülhetetlenek  kultúránk  két  véglete, 
a  népköltészet  és  a  magyar  filozófiai  irodalom 
szolgálata  terén,  egyízben  hevesen  kikelt  a  min- 
denáron-nemzetieskedés  ellen,  mikor  egy  mozga- 
lom úgynevezett  nemzeti  filozófiát  akart  kiagyalni. 
ö  is  oly  szellem,  mint  Széchenyi :  fölébe  látott  a 
nemzeti  horizontnak,  s  azt  az  emberiség  univerzu- 
mában szemlélte.  «A  nemzetiség  szép  szó,  —  írja, 
miután  jónak  látja  eló're  hivatkozni  tevékenysé- 
gére a  magyar  nemzetiség  szolgálata  körül,  — 
alkalmazása  igen  helyén  esik  az  ember  lelki  éle- 
tének alsóbb  fokozatán,  midőn  szellemén  a  ter- 
mészeti befolyások  után  előállnak  az  égalji  élet- 
mód utáni  sajátságok,  a  földirati  helyzet  és  fajtai- 
ság  különbségei . .  .  Azonban  nem  kell  sokáig 
tépelődni  fölötte,  hogy  belássuk,  miszerint  ez  nem 
más,  mint  a  helyiség  adaléka ;  ós  gyönyörűen  veszi 
ki  magát  a  költészetben  és  mindabban,  mi  ehhez 
tartozik.  Már  a  felsőbbfokú  szellemi  élet,  a  vallás 
körében  kevesebb  súlya  van  a  nemzetiség  fogal- 
mának ;  vagy  tulaj  donkép  nemzeti  vallásról  csak 
addig  lehet  szó,  míg  valamely  nép  a  kezdeti  álla- 
potot éli .  . .  A  nemzetiség  elve  .  . .  végkép  meg- 
szűnik utóbb  a  bölcsészetben.*  A  filozófia  feladata 
éppen  az  emberi  egyetemesség  megteremtése  és 
ápolása.  Ez  a  feladata  minden  nemzet  filozófiai 
irodalmának,  s  ezzel  a  nemzet  egyetemessé  tágí- 
tását is  teljesíti.  Egészen  Széchenyies  gondolat, — 
illetve  mindkettőjüknél  ugyanaz  a  humanizmus 
ébred  lelkiismeretére.  ((Miránk  nézve  sem  az  kö- 
vetkezik, hogy  tehát  legyen  magyar  bölcsészet  is, 
hanem  az,  hogy  szellemi  becsünk,  s  nemzeti  mél- 
tóságunk tekintetéből,  az  igazság  iránti  hódolat- 

ból  igyekezzünk  befolyni  az  isteni  és  emberi  dolgok 
tudományába,  s  helyet  foglalni  a  gondolkodó, 
eszmélkedő  népek  között .  .  .  s  ekkor  és  ennyiben 
lesz  magyar  bölcsészet ...»  S  itt  egy  teljesen 
egyedülálló  felfogással  találkozunk  a  nyelv  kér- 
désében is.  A  nyelv  Erdélyi  szerint  arra  való,  hogy 
«szellemi  kötelék  létére  ne  csak  az  egysorsú  és  vérű 
nép  vagy  nemzet  tagjait  kösse  össze,  hanem  az 
esméretek  csatornáján  az  emberiséggel  is  egyesít- 
sen. A  nyelv  az  a  csodálatos  eszköz,  melyen  a  nem- 
zeti különösségek  közé  mind  jobban  oltatnak  be  a 
cselekvés,  a  gondolkodás  egyetemes  módjai ;  csak 
az  a  nyelv  mondható  igazán  műveltnek,  mely 
különös  létére  fölvette  magába  az  egyetemes  elé- 
haladást ;  így  valódi  egyetemességre  fokozta  fel 
a  nemzeti  különösséget ;  mikor  lesz  a  nemzet, 
minden  sajátságának,  egyéniségének  megtartása 
mellett  is  a  szó  igaz  értelmében  művelt,  palléro- 
zott. És  ez  a  nemzeti  egyéniség  egyetemessége.^ 
A  Kisfaludy-Társaság  1841-ben  pályadíjat  tű- 
zött ki  a  népiség  és  nemzetiség  mibenlétének  eldön- 
tésére a  költészetben.  Mindössze  négy  pályamű 
érkezett  be.  Ezek  közül  csak  kettó'  kezdi  a  nép  és 
nemzet  fogalmának  meghatározásával.  Az  egyik 
szerint  «azoknak  öszvege,  kik  egy  honban  laknak, 
ugyanazon  jogokkal  ruház vák  fel,  ugyan  azon 
nyelvet  beszélik,  neveztetnek  nemzetnek»,  a  népen 
pedig  «érteni  kell  valamely  ország  vagy  birodalom 
lakosainak  öszveségét,  p.  o.  magyar  honunk  népét 
teszik  tótok,  oláhok,  zsidók  stb.»  A  bírálók, 
Schedel,  Szemere  és  Szontagh,  maguk  megjegyzik, 
hogy  e  szerint  magyar  nemzet  nincsen  is.  A  másik, 
pályanyertes  dolgozat,  Müller  Godofréd  műve, 
nagy  körülményességgel  arra  a  megoldásra  jut, 
hogy  «a  nemzet  nem  mesterségesen  összekénysze- 

rített,  hanem  nemzés,  származás,  lakhely,  szük- 
ségek, ezeknek  kielégítésére  célzó  vállalatok  s 
társalgásban  lévő  közösség  által  természetileg  és 
szabadon  támadott  és  mechanikai,  növényi,  de 
főleg  szellemi  egységben  (az  erkölcsben)  valódi 
élő  organicai  társas  testté  nemesülő  emberi  egye- 
sület*. A  népen  pedig  egyrészt  «a  készítendő 
ugyanazonossága  végett  tőle  felvett  idegen  anya- 
gokkal vegyült  nemzeti  testet»  érti,  másrészt  <(a 
hatalom,  kiképzés  és  tettekben  a  nemesek  és  a 
középrendtől  elmaradt  nagy  tömegét  a  nemzet- 
nek».  Szontagh  két  bíráló  társával  szemben  rend- 
kívül érdekes  érvelésű  ellenvéleményt  nyújt  be, 
s  lesújtó  kritikát  mond  Müller  dolgozatáról,  ö  is 
meghatározza  a  népet  és  nemzetet,  s  ez  különösen 
figyelemreméltó.  «Nemzet  nekem  az  egy  független 
állodalomban  és  hazában  egy  nap  vagy  évszáza- 
dok óta  önálló  társasági  (socialis)  életet  élő  népes- 
ség egésze.  A  népnek  két  értelme  van,  melynek 
elseje  szerint  külön  törzsökből  szakadó  népfajt, 
másodika  szerint  a  nemzet  alsó  osztályát,  a  köz- 
népet jelenti.  A  magyar  nemzethez  tehát  honunk- 
ban a  tót,  oláh  stb.  szintúgy  hozzátartozik,  mint 
a  magyar,  de  nem  a  magyar  néphez.  A  nemzet 
lényeges  bélyege  :  független  állodalom  és  Imza.  Ha 
ez  megdöntetik  .  .  .  elenyészik  a  nemzet  is  .  .  . 
de  a  nép  azért  meg  nem  semmisül ...  ez  fennáll 
míg  nyelve  él ...  ^  nemzetiséghez  tehát  a  társasági 
(socialis)  élet  felsőbb  elemei  tartoznak,  hol  a  népes- 
ség mint  egész,  mint  erkölcsi  test  jelenik  meg .  . . 
Azon  népnek,  mely  az  állodalmat  alkotta  saját 
nemzetisége  van,  a  többinek  kölcsönzött;  ellen- 
ben mindegyik  bír  saját  népiességgel.  Hazánkban 
p.  0.  nincs  tót  nemzetiség,  de  igen  tót  népiesség... 
A  moldvai  és  bessarabiai  magyaroknak  van  ma- 

gyár  nópiessógök,  de  nincs  magyar  nemzetisógök 
stb.  A  saját  nemzetiséggel  bíró  nép  nyelve,  kifej- 
lett társasági  életnél,  igenis  a  nemzet  nyelve,  csak  ez 
lehet  nemzeti,  azonban  lehet  az  állodalom  s  iskola 
nyelve  idegen  is,  a  nélkül,  hogy  a  nemzet,  mint 
olyan,  megszűnne  .  .  .  Vannak  népek  is,  mik  egy 
állodalomhoz  tartoznak  ;  de  miknek  az  állodalom 
nem  közös  társasági  egyesület,  mik  az  állodalmat 
alkotó  néppel  szintazon  jogban  nem  részesülnek, 
miket  ezért  a  nemzet  közzé  heveiteknek  mondani 
alig  lehet,  mint  p.  o.  a  görögöket  nehezen  lehe- 
tett valaha  a  török  nemzethez  számítani  stb.» 
Olyan  kezdetek  vannak  e  rövid  fejtegetésben, 
mik  kivételes  eredményekhez  vezethettek  volna, 
ha  néha  éppen  a  következetesség  túlsága,  egy- 
oldalúsága ellentmondásokba  is  keveri.  De  még 
arra  is  figyelemmel  volt  Szontágh,  hogy  vannak 
esetek,  mikor  nemcsak  egy  nemzet,  de  még  egy 
nép  is  elenyészhet,  ám  fentmaradt  irodalma  to- 
vábbra is  tényezője  maradhat  az  emberiség  éle- 
tének. 

Nem  zárhatjuk  le  azonban  az  1848  eló'tti  fejló'- 
dés  tárgyalását,  mielőtt  egy  szerény  röpiratot 
számba  nem  veszünk.  Szerzője,  Szűcs  Ábrahám, 
nem  a  politikai  és  irodalmi  élet  nagyjai  sorából 
való.  Egyszerű  vidéki  —  amint  maga  nevezi 
magát  —  «pipás  nemes»,  elvonultan  él  pestmegyei 
birtokán,  a  legjobb  korabeli  irodalmat  olvassa, 
írogat  is,  de  csak  az  asztalfiók  számára,  —  bár 
néhány  népies  dala  ma  is  közszájon  forog,  —  ezt 
az  iratát  azonban  kiadta,  «A  pipás  nemesek  véle- 
ménye)) címen,  1843-ban.  Ez  az  irat  fényesen 
mutatja  a  reformkor  magyar  középnemességének 
—  mely  sohsem  volt  oly  magasan,  mint  ekkor  — 
értelmi  képességeit,  műveltségét  és  szellemét,  mely 

még  sokat  megőrzött  e  lángoló  időkben  is  higgadt- 
ságából és  ősi  politikai  bölcseségéből,  s  fájdalom- 
mal tölthet  el  ez  osztály  pusztulása  felett.  A  füzet 
az  összes  többi  reform  közt  tárgyalja  a  nyelv- 
törvényeket. Azzal  kezdi,  hogy  azok  ugyan  ma- 
gukban senkire  nézve  sem  sérelmesek  és  károsak, 
de  igen  káros  viszályok  köszöntöttek  be  velük 
((félreértés  és  érthetés  útjám.  A  sokféle  népű 
Magyarországban  «a  jólétre,  erőre  szükséges  egy- 
séget alkotmányos  változtatások  igen,  de  nyelv, 
vallás  vagy  más  erőltetések  létre  nem  hozhatják... 
Ez  országban  a  kapocs  az  alkotmány,  de  az  eny- 
vezet  a  deák  nyelv  volt .  .  .»  Nemzeti  nyelvét  senki 
sem  félthette,  irigység  nem  támadt,  «az  egy  közös 
édes  anya-hazánk  bár  külön  ajkú  gyermekei  köl-  J 

csönös  békés  szeretetben  éltek  és  a  magyar  nyelv  * 

kezdett  fejleni,  szépülni,  tökéletesebbé  lenni,  al- 
kotmányosság nélkül  is .  .  .»  II.  József  német 
nyelvrendelete  «reakciójának»  kell  tulajdonítani 
<(a  nyelvre  fordított  nagy  szorgalmat,  mely  csak 
akkor  ment  túlságba,  mikor  a  törvény  avatkozott 
belé,  ebben  a  minden  által  elismert  Magyarország- 
ban ugyan,  de  sokkal  több  más,  mint  magyar 
ajkú  lakosokból  álló  országbam.  így  érzi  Szűcs 
Ábrahám,  hogy  egy  több  népet  egyesítő  ország- 
ban nem  veheti  az  állam  egyik  népet  sem  különös 
pártfogásba,  hogy  a  nemzetiség  nem  az  állam, 
hanem  a  társadalom  ügye,  a  «törvény»  ne  avatkoz- 
zék bele.  ((Tanácsos,  hasznos  volt-e  hát,  mielőtt  a 
magyar  alkotmány  minden  országunk  lakosira 
kiterjesztése  és  a  haladásban  volt  magyar  litte- 
ratura  növő  kedvessége  őket  hozzánk,  alig  tőlök 
észrevéve,  édes  kellemes  láncokkal  foglalta  volna, 
a  deák  bár  holt,  de  mireánk  nézve  élt,  és  mivel 
alkotmányos   volt,   éltető    nyelvet    számkivetni, 


155 


ÓS  a  magyar  nyelvet  egyedül  törvényessé,  isko- 
laivá, hitszónokivá,  tisztviselőivé  tenni :  arra 
a  kifejlett  következések  már  felelni  kezdenek, 
de  a  felelet  nem  kedvező  jövővel  biztat. » 
A  magyarosító  mozgalom  «a  magyar  nemzeti- 
ségnek nem  hasznára,  hanem  kárára  válik.  A  nem- 
zetiséget ugyanis,  vagy  inkább  a  nemzeti  erőt, 
nem  az  atillában,  sarkantyúban,  magj-ar  nyelv- 
ben, körtáncban,  s  hasonlókban,  hanem  az  ország 
lakosinak  egyetértésében,  kölcsönös  bizodalmá- 
ban,  szeretetében,  melyeket  a  nyelvtőli  vita  szét- 
rombolt, vélném  én  feltalálhatni.  A  tót,  német, 
oláh  és  rác  sem  tagadta  azt  soha,  hogy  ő  magyar 
nemes  ember,  s  mint  ilyen  a  haza  oltárán  áldozni 
mikor  kellett,  mindig  szintén  oly  kész,  mint  a 
született  magyar  ;  és  ha  most  nyelvét  féltve  fel- 
riad, 8  ellenünk  bőszül,  nem  tett  mást,  mint  mi 
magmik  Jósef  halálával.»  Ne  higyjünk,  úgymond, 
a  tömeges  magyarosodásról  szóló  híreknek,  ne 
vitázzunk  a  nyelvről,  ne  erőltessük  a  magyar 
nyelvet,  inkább  az  egyetértésen  munkálkodjunk, 
mert  «hazánk  köz  kára  lesz,  ha  ennek  lakosinak, 
polgárinak  vérök  szóért,  nyelvért  fog  omlani*. 
Vészterhes  jövendölés,  kemény  és  népszerűtlen 
szavak.  A  «pipás  nemes»  világosan  látta,  amit  a 
közvélemény  népszerű  vezérei  elől  elfedezett  lel- 
kesedésük az  új  eszme  iránt.  Ám  Szűcs  azt  is 
látta,  s  megírta,  hogy  ez  az  új  eszme  merő  új- 
szerűségével hódít,  nem  pedig  azért,  mert  a  sajá- 
tos magyar  helyzet  követeli.  S  bölcsen  tudta, 
hogy  minden  hasztalan.  Nézeteit  elmondta  — 
végzi  könyvét  —  «nem  azért,  hogy  rajtunk  ezáltal 
segítve  legyen,  mert  hogy  az  úgy  nevezett  kor, 
vagy  korszellem  minket  is  meghallgasson,  azt 
nem  remény Ihetj ük  :  —  hanem  azért,  hogy  majd 

elgázolt  maradékunk  meglássa,  hogy  a  protestál- 
gatáshoz,  de  csakis  ahoz  volt  jussunkat  ismertük, 
és  mást  nem  tehetvén,  midőn  lenyomattunk,  leg- 
alább kipisszegett  belőlünk  a  férfi  természet.* 

S  a  «pipás  nemesek))  valóban  éppoly  kevéssé 
tudták  a  történeti  kifejlést  feltartóztatni,  mint  «a 
nemes  gróf»  Széchenyi,  kikben  pedig  az  ősi  magyar 
nacionalizmus  és  politikai  bölcseség  élt  tovább. 
A  nemzet  sorsát  oly  párt  irányította,  melynek  szel- 
lemében végkép  elszakadtak  a  hagyományokhoz 
kapcsoló  szálak,  s  egy  idegen  gondolatrendszer 
iránt  eltelt  kritikátlan  imádattal,  újságától  és 
racionalizmusától  elbűvölve,  oly  «reformokat» 
erőszakolt  az  országra,  melyek  a  nemzetet  szét- 
robbantották. S  itt  távolról  sem  arról  van  szó, 
hogy  a  nemzet  e  reformokra  még  nem  volt  elég 
érett,  s  e  reformok  nem  azért  voltak  veszedelmet 
hozók,  mert  túlságosan  «modernek»  voltak ;  a 
veszedelmet  az  idézte  fel,  hogy  ez  a  reform,  ez  a 
fajta  nacionalizmus  és  liberalizmus  nem  illett  a 
nemzetre,  s  az  ország  viszonyaira.  És  1848 — 49-ben 
nem  az  volt  a  legnagyobb  tragédia,  hogy  a  nem- 
zetet a  dinasztia  letiporta  és  valóban  jóvátehe- 
tetlen vérveszteséget  okozott  neki,  —  legjobbjait 
nagyjából  kiirtotta,  —  hanem  az,  hogy  véget  ért 
a  Pax  Hungáriáé,  a  Gens  Hungarica,  egy  ezeréves 
nemzet  és  birodalom. 

Még  be  sem  itta  a  meggyötört  magyar  föld 
«a  szóért,  nyelvért  kiomlott  vért»,  s  legott  belátta  az 
egész  magyar  társadalom  a  szörnyű  tévedést. 
Maga  Kossuth  szinte  napok  alatt  revideálja  ko- 
rábbi nézeteit,  ám  most  sem  az  ősi  magyar  fejlő- 
désbe kapcsolódva  igyekszik  a  nemzetiségekkel 
kiegyezni,  hanem  az  ősi  államegység  felbontásá- 
val,   a    konföderációval.    Kultuszminisztere,     a 

nagy  historikus,  Horváth  Mihály  megállapítja, 
hogy  a  magyarság  «a  politikai  eszélyesség  ellen 
vótett»,  mikor  a  magyar  nyelvtörvényekkel  egy- 
idejűleg nem  elégítette  ki  a  nemzetiségek  igényeit 
is.  A  legsúlyosabb  kritika  azonban  a  korszak  két 
nagy  gondolkodójának  és  politikusának  ajkán 
hangzott  el,  Kemény  Zsigmondén  és  Eötvös 
Józsefén.  E  kritikák  már  nem  a  politikai  taktikát 
bírálták,  hanem  magát  az  elvet,  azt  a  fajta  nacio- 
nalizmust, mely  nem  háríthatta  el  a  történtek- 
ben való  vétkesség  vádját,  ha  mégoly  bűn  terheli 
is  az  uralkodó  kormányát  és  a  Pax  Hungarica 
áldását  élvező'  nemzetiségeket. 

Kemény  két  tanulmányban  vonta  le  az  1848 — 
1849-es  események  tanulságait,  1850-ben  —  «For- 
radalom  után»  —  és  1851-ben  —  «Még  egy  szó  a 
forradalom  után».  Kísérteties  tárgyilagossággal  és 
félelmes  éleslátással  idézi  fel  a  tragédia  kifejlését. 
A  magyar  közvélemény  láthatta  —  írja  —  «miként 
lehet  a  hazát  köztapsok  közt  eltemetni*).  S  ezért 
fakadnak  az  újjáépítés  tervei  abból  a  minden  szen- 
vedélyt fékentartó,  kíméletlen  önismeretre  töró', 
önmegtagadó  józanságból,  mely  az  abszolutizmus 
korának  magyarságát  jellemezte,  oly  nagynak 
mutatta  és  megőrizte  a  sír  szélén  —  mint  annyi- 
szor már  —  most  újra.  Kemény  Széchenyit  igye- 
kezett visszaállítani  a  vezéri  helyre,  a  férfiút,  «ki 
a  legmelegebb  keblű  magyar  volt,  s  ki  arra  Ion 
kárhoztatva,  hogy  aggodalmai,  mert  távoliak  va- 
lának,  senki  által  ne  értessenek*.  «Kövessük  1851- 
ben  a  tanácsot,  melyet  Széchenyi  1842-ben  adott, 
—  írja  az  akadémiai  beszédre  célozva  —  de  amely 
akkor  a  közvélemény  által  indignatióval  vissza- 
utasíttaték.»  ö  Széchenyi  Hunnia-koncepcióját 
támasztja  föl,  s  alapjává  most  már  öntudatosan 

a  régi  magyar  nemzetfogalmat  teszi,  mit  (/.'politikai 
nemzeU-nek  nevez.  Ennek  lényege  az,  hogy  az 
összes  országlakó  népek  egy  nemzetet  alkotnak, 
de  ez  a  nemzet  nincsen  származáshoz,  etnikum- 
hoz, nyelvhez  kötve,  hanem  meghagyja  vala- 
mennyi alkotó  nép  népiségét,  s  ezek  «szellemben 
egyesülnek*.  Az  állam  nyelve  a  magyar,  de  pusz- 
tán egyszerűség  kedvéért,  mint  a  többség  nyelve. 
Az  állam  egyébiránt  minden  népiséggel  szemben 
egyformán  viselkedik,  azok  jogai  egyformák. 
«A  magyar  már  ezentúl,  bármily  fordulatot  veend- 
jenek  ügyei,  a  buzgalmat,  melyet  6'  legdrágább 
kincsének,  az  anyanyelvnek  megvédésére  szen- 
telt, ne  kárhoztassa,  midó'n  más  ajkúak  soraiban 
szintén  fölleli.))  Meggyó'zó'dése,  hogy  a  politikai 
nemzet  egységének  érzése  és  akarata  még  a  leg- 
utóbbi események  folytán  sem  semmisült  meg, 
s  a  magyarság,  ha  ezen  eszméhez  híven,  lemond 
arról,  hogy  az  államot  a  magyarosítás  szolgála- 
tába állítsa,  néptestvéreiben  felkeltheti  ismét  a 
bizalmat,  s  megeró'sítheti  hűségüket  az  egységes 
magyar  politikai  nemzet  iránt. 

Ne  tartson  vissza  bennünket  semmiféle  ál- 
szemérem annak  a  kimondásától,  hogy  a  nemzet 
eszméjére  vonatkozó  egész  irodalomban  a  leg- 
mélyebb filozófiájú  és  legmagasabb  szempontú 
lapokat  Eötvös  Józsefnek  «A  XIX.  század  uralkodó 
eszméinek  befolyása  az  államra»  c.  1854-ben  meg- 
jelent művében  találjuk  máig  is.  A  szabadság, 
egyenló'ség  ós  nemzetiség  eszméinek  korabeli 
értelmezésükben  rejlő  ellentmondásait  és  össze- 
egyeztethetetlenségüket  fejtegeti,  s  azt  a  veszélyt, 
mely  belőlük  az  államra  és  az  emberiségre  há- 
ramlik. Ezek  közül  «a  nemzetiség  eszméje  az 
egyes  népek  azon  törekvéseiben  nyilvánul,  mellyel 

mindenikök  azon  helyzet  elfoglalása  után  fárad, 
melyre  magát  múltjánál  (történeti  jogánál), 
nagyságánál,  vagy  más  tulajdonságainál  fogva 
jogosítottnak  véli».  ö  az  első,  ki  fölismeri  a  nemze- 
tiség meghatározása  körül  uralkodó  zavart,  s 
főként  azt,  hogy  a  korabeli  nacionalizmus  nem 
abszolút  érvényű,  hanem  történeti  fejlemény. 
«E  szó  :  nemzet,  hol  az  állam,  hol  a  nyelv  vagy  faj 
közösségét  jelenti ;  és  a  nemzetiség  nevében  majd 
előbb  különvált  néprészek  eggyéolvasztása,  majd 
idegen  elemek  kiküszöbölése  vagy  átidomítása, 
majd  csak  egyenjogúság,  majd  uralkodás  köve- 
teltetik*. Elemezve  a  korabeli  nacionalizmus  ár- 
nyalatait, arra  a  végeredményre  jut,  hogy  «minden 
nemzeti  törekvésnek  alapja :  felsőbségének  ér- 
zete ;  a  célja :  uralkodás*.  Ez  természetesen  vezet 
más  népek  elnyomásához,  s  végeredményben  éles 
ellentéthez  az  egyenlőség  és  szabadság  elvével 
szemben.  «A  nemzetiségek  különfélesége  tény», 
s  mint  ahogy  az  emberi  egyént,  úgy  a  nemzetet  is 
megilleti  lényege  kifejtésének  joga.  De  a  népek 
helyett  államokat  találunk,  melyek  többféle  né- 
piségű  polgárokat  egyesítenek.  Szoros  XIX.  szá- 
zadi értelemben  vett  nemzeti  államot  nem  ismer 
Eötvös  sem.  Ez  a  körülmény  egészen  a  legújabb 
időkig  nem  okozott  zavart.  «A  nemzet  fogalma 
mindig  az  állam  s  nem  a  nyelv-egység  fogalmával 
azonosíttatott».  A  népi  hovatartozás  nem  biz- 
tosított előnyt,  s  hátránnyal  sem  járt.  Most 
a  «divatos  értelembem  vett  nemzet,  a  nyelvegy- 
ség akarja  az  államot  a  kezébe  venni,  ez  pedig 
nem  valósulhat  meg  másképpen,  csak  a  jelen 
államok  teljes  felbomlásával.  Az  európai  állam- 
fejlődés és  az  összes  népek  testvériségét  hirdető 
kereszténység  egyaránt  ellene  szegül  a  XIX.  szá- 

zadi  nacionalizmusnak,  s  Eötvös  nem  habozik  az  ő 
igazságukat  elismerni,  minthogy  ők  az  egyetemes 
közjó  zálogai.  S  páratlanul  mélyreható  elemzése 
egy  meglepő  felismerésre  vezeti.  Bármily  hatalmas 
és  nagybefolyású  is  az  újkori  Európában  a  nem- 
zetiség eszméje,  «nem  bírt  soha  gyengébb  alappal 
a  népek  viszonyaiban,  mint  jelenleg.  Mindazon 
okok,  melyek  a  nemzeti  egyéniségek  fermállásának 
támaszául  szolgálnak,  részint  egészen  megszűn- 
tek, részint  napról  napra  gyengébbekké  válnak.* 
A  «fajok  különfélesége»  a  nagyarányú  keveredés 
következtében  megszűnt  fizikai  alap  lenni,  meg- 
szűnt a  vallások  népi  különállása,  a  közeledés 
fejlődése  folytán  intenzívebb  lett  a  népek  közti 
érintkezés,  s  ezzel  a  nemzeti  szokások  különböző- 
ségének kiegyenlítődése  nagy  léptekkel  halad 
előre.  Csak  két  tényező  áll  ellent  az  idő  árjának, 
a  nyelv  és  a  történeti  hagyomány.  «Mi  a  nj^elvet 
illeti,  —  írja  Eötvös,  felszabadulva  az  általános 
nyelvvarázs  alól,  —  ez  egymaga  még  nem  képez 
nemzetiséget.  Egyike  az  a  nemzetiség  fenntar- 
tására szolgáló  eszközöknek,  minthogy  általa  egy 
nép  elszigeteltetik  a  másiktól,  s  önálló  fejlődésre 
kényszeríttetik :  de  a  nemzetiség  nem  rejlik  a 
nyelvben,  hanem  az  önálló  kifejlődésben,  — 
(melynek  folyamán,  mint  előbb  leírta,  a  nép- 
vándorlás nagy  közösségei  differenciálódtak,  s 
az  «egykor  közös  eszméket  mindenik  a  maga 
módja  szerint  fejlesztette  ki»)  —  ez  pedig  a 
nyelvkülönbség  által  napjainkban  kevésbbé  van 
biztosítva,  mint  bármikor  volt.  Soha  sem  tulajdo- 
nítottak az  emberek  nagyobb  fontosságot  a  nyelv- 
nek, mint  jelenleg,  —  írja  szokatlan  ingerültség- 
gel. —  Itt  minden  külön  szójárás  érvényességre 
törekszik  jutni,  s  külön  irodalmat,  külön  nagy  jö- 

vendőt  akar  magának  alkotni ;  ott  éppen  ellenkező 
törekvésekkel  találkozunk,  s  mindazon  idiomák- 
nak,  melyek  a  tudományos  nyelvészet  szerint 
azonegy  nyelvtörzsbe  tartoznak,  egy  roppant 
egészbe  olvasztása,  s  ezer  év  óta  különvált  száz 
népnek  egybeforrasztása  céloztatik . . .  Nyugodt 
megfontolás  után  azonban  azt  fogjuk  találni, 
hogy  a  nyelv,  mint  eszköz,  valamely  nép  külön- 
állásának fenntartására  csak  annyiban  bír  fon- 
tossággal, amennyiben  a  nyelvkülönbség  egyszer- 
smind az  eszméknek  és  nézeteknek  némi  saját- 
ságos fejlődését  feltételezi,  amit  napjainkban  már 
éppen  nem  állíthatni.  Jelenleg  szavak  dolgában 
rendkívül  puristák  az  emberek  ;  de  az  eszmékben 
ős  nézetekben  egyetemiségre  törekesznek . . . 
Bírhat-e  vájjon  fontossággal  a  hangok  különféle- 
sége,  ha  a  nyelvek  összesóge  ugyanazon  eszmék 
és  nézetek  terjesztésére  szolgál... ?»  S  nem  egy 
nyelv  teljes  eltűnésének  is  tanúi  lehettünk  és 
lehetünk.  «S  fogja-e  vájjon  az  élőkor  emléke. . .  a 
dolgok  természetes  folyamát  megakaszthatni? 
Képes  lesz-e  az  ilyes  emlékektől  lángra  gyúló 
érzelem  a  nemzeti  különösségeket  fenntartani, 
midőn  annyi  gyakorlati  ok  ezeknek  megsemmisí- 
tésére egyesül?  Távol  legyen  tőlem,  hogy  azt, 
aminek  súlyát  nem  lehet  számba  venni,  súly- 
talannak tartsam. . .,  de  midőn  a  nép  érzelmeire 
történik  hivatkozás,  akkor,  úgyhiszem,  tisztában 
kellene  lennünk  aziránt :  vájjon  csakugyan  olya- 
nok-e ez  érzelmek,  minőknek  azokat  hirdetni  szok- 
ták? És  e  kérdés  nyugodt  megfontolása  mindenkit 
azon  meggyőződéshez  vezet,  hogy  a  népnek  ér- 
zelmei és  emlékei  korunk  nemzeti  törekvéseit 
nemcsak  nem  segítik  elő,  sőt  akadályozzák.* 
Biztos  logikával  mutatja  ki,  hogy  azok  a  törek- 

foó:  A  magyar  nemzeteszme.  11 

vések,  melyeket  a  kor  demagógjai  a  nép  követe- 
léseiként hirdetnek,  egyáltalában  nem  gyökerez- 
nek annak  tradícióiban,  minthogy  az  egész 
európai  fejló'dés  nem  a  divatos  nemzetiségi  eszme 
jegyében  folyt  le.  Az  államok,  s  azok  népének 
sorsközössége  nem  a  nemzetiségi  különállás  alap- 
ján álltak.  Mindaz,  amit  a  modern  törekvések 
követelnek,  csak  akkor  itatódik  át  a  nép  lelkébe, 
ha  valódi  hagyományait  onnan  kiirtják.  «A  jelen- 
kor valamennyi  nemzeti  mozgalmának  valóságos 
alapja  nem  a  nép  emlékeiben  és  nézeteiben,  ha- 
nem a  közelebb  lefolyt  század  eseményeiben  rejlik*, 
—  állapítja  meg  világos  felismeréssel  Eötvös,  — 
abban  az  ellenhatásban,  melyet  a  felvilágosodott 
abszolutizmus  kozmopolitizmusa  idézett  fel.  Lé- 
nyegében a  kutatás  mai  állapotában  sem  tudunk 
sokkal  többet  mondani  —  s  mondtunk  —  e 
kérdésben,  mint  Eötvös  rövid  fejló'désvázlatában. 
A  kozmopolita  abszolút  monarchiát  felváltotta  a 
nacionalista  népfelség  elve,  melyben  a  «nemzeti 
törekvésnek  végcélja  az  uralkodás*.  E  törekvés 
pedig  megint  csak  általános  elégedetlenséget  fog 
szülni,  mert  az  uralkodás  mindig  mások  felett 
gyakoroltatik,  tehát  a  felségjogú  nép  más  népek 
elnyomására  igyekszik.  De  tegyük  fel,  hogy 
ellent  tud  állani  ennek  a  csábításnak,  s  a  népek 
csak  egyenjogú  függetlenségükre  törnek.  Ám  az 
egyenjogúság  az  egyenló'séghez  van  kötve,  egyen- 
ló'ség  pedig  a  valóságban  nincs.  A  szabadság  elve 
alapján  tehát  eló'bb-utóbb  fölénybe  kerülnek 
egyes  népek  a  többi  fölött.  Ennek  csak  az  állja 
útját,  ha  lemondanak  szabadságukról.  «Akár  tehát 
néhány  népnek  uralkodása,  akár  mindnyájának 
egyenlő  szabadsága  vétetik  fel  a  nemzeti  törek- 
vések céljául :  egyik  esetben  sem  fog  az  elv  diadala 

megelégedést  nemzeni. . .  Hirdetni  ez  elvet,  annyi 
volt,  mint  fegyvert  irányozni  az  állam  ellen,  s 
mélyebb  sebeket  semmi  más  fegyverrel  sem  le- 
hetett volna  rajta  ejteni ;  de  aki  hiszi,  hogy  ez 
elv  gyógyítani  is  fogja  a  sebeket,  csalatkozik. . . 
A  hadijelül  használt  szó  sohasem  fog  formulául 
szolgálni  a  békének,  és  csak  ha  a  kedélyek  meg- 
nyugtatvák,  fejló'dhetnek  ki  a  jelenkor  harcaiból 
oly  viszonyok,  melyek  az  emberiségnek  megelé- 
gedést szereznek.))  Sajnos,  oly  viszonyok  még  ma 
sem  fejló'dtek  ki,  holott  a  történet  egyre  súlyosabb 
és  szörnyűbb  érvvel  támogatja  a  magyar  bölcs 
igazságát.  A  «nemzeti  jogosultság))  helyes  értel- 
mezése csak  az  lehet,  amit  Eötvös  tulajdonít 
neki :  da  történeti  jognak  és  azon  egyéni  szabad- 
ságnak elismerése,  mely  az  egyesnek  azon  tulaj- 
donok kifejtésére  szükséges,  melyek  az  egyes 
nemzetnek  sajátjai)).  Ez  az  értelmezés  áll  össz- 
hangban, nyugtatja  meg  magát  Eötvös,  a  keresz- 
ténységgel is,  mely  az  egyéni  szabadság  elve 
alapján  áll,  s  felfogása  szerint  <(minden  nép  egy- 
aránt hivatva  van  az  üdvösségre)). 

Műve  végén  még  egyszer  összefoglalja  az 
egész  kérdést,  s  arra  az  eredményre  jut,  hogy  a 
nemzet  és  állam  ellentéte  csak  az  önkormányzás 
elve  alapján  oldható  meg,  úgy,  ha  az  állam  lemond 
hatalma  egy  részéró'l  és  a  nemzetiség  ügyét  ki- 
bocsátja kezéből.  Azaz  a  nemzet  és  állam  szét- 
választása útján.  «Miután  az  önkormányzás  elve 
nem  egyéb  az  egyéni  szabadság  elvének  erkölcsi 
egyéniségekre  alkalmazásánál :  az  egyes  nemzeti- 
ségek igényeinek  is  csak  ez  elv  alkalmazása  ál- 
tal felelhetni  meg  s  a  különböző  nemzetiségek 
létele  az  államban  mindig  csak  azon  mérték- 
ben   veszélyes    az    állam    fönnállására    nézve, 

amennyiben  eltérnek  ez  elvtől . . . ,  a  különböző 
nemzetiségek  igényei  mindenütt  csak  akkor  lép- 
nek föl  ellenségesen  az  állam  ellen,  ha  az  állam- 
hatalom körét  végtelenül  kijjebb  terjesztik,  s 
minden  nemzetiségtől  elvonják  azon  tért,  melyen 
azelőtt  magának  elismerést  szerezhetett...* 
S  híven  mélységes  kereszténységéhez  e  vallástalan 
korban,  Eötvös  a  nacionalizmus  ilyen  értelmezését 
a  keresztény  szabadság  elvéből  vezeti  le,  s  benne 
az  állam  pogány  mindenhatóságának  elve  elleni 
tiltakozást  lát.  A  végén  pedig  nála  is  Szent  István 
soknépű  országának  ideálja  tűnik  fel.  Amily  ve- 
szélyes a  divatos  nacionalizmus,  írja,  mely  a  többi 
népek  rovására  igyekszik  az  államhatalmat  szol- 
gálatába állítani,  oly  áldásos  a  keresztény  nacio- 
nalizmus, mely  mellett  minden  nép  élheti  nemzeti- 
ségét a  kellő  körre  szorított  állam  védelme  alatt. 
«Ha  az  egyes  államok  és  egyes  nemzetiségek  ha- 
tárai ugyanazok  volnának)),  akkor  az  államok 
ugyan  erősebbek  lennének,  «de  szintoly  bizonyos, 
hogy  az  ily  viszonyok  az  egyes  államokat  még 
inkább  elidegenítik  egymástól,  kölcsönös  zárkó- 
zottságra és  —  mivel  amik  közel  állanak  és  mégis 
idegenek,  szükségkép  ellenséges  állást  vesznek 
egymás  irányában  —  soha  nem  szűnő  harcra 
fognának  vezetni  okvetlenül.  Minél  erősebb  volna 
minden  egyes  állam  a  többiek  ellenében,  annál 
kevesebb  érintkezési  pont  lenne  köztük,  annál 
csekélyebb  fogna  lenni  a  haladás,  s  az  egyetemiség 
azon  érzése,  melynek  valósítása  a  keresztyén 
polgárisodás  legfőbb  célja,  s  melynek  már  eddig 
is  oly  sokat  köszönhetünk,  annyival  inkább  az 
utópiák  körébe  vonulna  vissza . . .  Ha  a  keresz- 
tyéni testvériség  elve  valaha  létesíthető  e  földön  : 
az  első  lépés  erre,  hogy  az  egyes  államok  közt 

oly  kötelékek  legyenek,  melyeket  az  érdekek 
minden  összeütközése  ne  szaggathasson  szét ;  s  a 
közös  nemzetiség  öntudata,  azon  meggyőződós, 
hogy  a  szomszéd  állam  polgárainak  egy  részében 
testvérekre  kell  ismerni,  nem  olyas  kötelék-e, 
melyet  nem  a  diplomatia  kezei  fűztek  mester- 
ségesen, s  amelyet  nem  is  téphetni  szét  mindenkor 
az  ő  hibája  által?  Az  emberiséget  soha  sem  hatott 
meg  általában  eszme,  amely  lényeges,  és  elvégre 
üdvös  befolyással  nem  lett  volna  fejlődése  fo- 
lyamára. Gyakran  kivihetetlennek,  sőt  a  társa- 
dalom fönnállására  veszélyesnek  is  tetszik  ez 
eszme.  Az  emberi  ész  száz  meg  száz  okot  hoz  föl 
az  ellen,  s  az  eredmény  mégis  megmutatja,  hogy 
üdvös  hatással  volt  az  egyetemes  fejlődésre, 
így  történt  a  keresztyénséggol,  a  keresztes  há- 
borúkkal, a  reformatióval ;  s  erősen  meg  vagyok 
győződve,  hogy  így  fog  történni  a  nemzetiség 
eszméjével  is.D 

Eötvös  reményeinek  betelj esedését  ma  is  csak 
várhatjuk,  de  büszkeséggel  tölthet  el,  hogy  voltak 
magyar  férfiak,  kik  őseik  hagyományát  követve, 
kísérletet  tettek  az  egykori  Pax  Hungáriáé  or- 
szágában a  népek  békéjének  helyreállítására  és 
új  megalapozására  egyetemes  érvényre  törekvő 
elméletek  által.  Ilyen  megoldási  kísérlet  Eötvös 
gyakorlati  politikai  irata  már  1850-ből  a  nemzeti- 
ségek egyenjogúsításáról,  mely  eredetileg  németül 
jelent  meg,  s  melyet  több  is  követett.  Ezek  az 
iratok  lettek  alapjává  az  1868  :  XLIV.  törvény- 
cikknek, mely  «a  nemzetiségi  egyenjogúsítás  tár- 
gyában hozatott».  Az  uralkodóházzal  törtónt 
kiegyezést  követte  az  országlakó  népekkel  való 
kiegyezés  kísérlete.  E  törvény  Eötvös  és  Deák 
munkája,  s  a  Deák  által  fogalmazott  bevezetés 

Összefoglalása  mindannak,  amit  Széchenyi,  Ke- 
mény, Eötvös,  maga  Deák,  s  néhányan  kisebbek, 
mint  «a  pipás  nemes»  is,  az  ősi  magyar  naciona- 
lizmusból és  politikai  bölcseségből  egy  egész  kor 
fergeteges  szellemével  szemben  is  megőrzött. 
((Magyarország  összes  honpolgárai  —  mondja  a 
törvény  —  az  alkotmány  alapelvei  szerint  is 
politikai  tekintetben  egy  nemzetet  képeznek,  az 
oszthatatlan  egységes  magyar  nemzetet,  melynek 
a  hon  minden  polgára,  bármely  nemzetiséghez 
tartozzék  is,  egyenjogú  tagja... »  Ezzel  a  (poli- 
tikai nemzet  fogalma»  —  mit  a  nemzetállam  kor- 
szerű elve  megtartásának  vágya  is  diktált  — 
Kemény  elméleti  irataiból  az  alkotmány  sán- 
caira lépett.  De  ez  a  fogalom  még  mást  is  meg- 
őrzött. Amint  Szekfű  Gyula  írja,  ezzel  Deák  rá- 
helyezkedett «a  történeti  fejlődés  alapjára.  Mert 
a  politika  magyar  nemzet,  mely  az  ország  összes 
honpolgárait  magában  foglalja,  nem  egyéb,  mint 
egyenes  utódja  a  rendi  korszak  natio  Hungarica- 
jának,  mely,  mint  tudjuk,  magában  foglalta  az 
oláh  és  német  nemeseket  is,  de  mégsem  volt 
német-magyar-oláh  nemzet,  hanem  csak  magyar 
nemzet.  Deák  szemében  az  új  fogalom  a  rendi 
nációhoz  hasonlóan  tisztán  az  állam  politikai 
karakterére,  lehet  mondani,  külső  megjelenésére 
korlátozódik,  a  nélkül,  hogy  az  ország  lakosait 
szabad  nemzeti  fejlődésükben  bármikép  is  aka- 
dályoznád. S  egyetlen  népnek,  a  magyarnak  sem 
engedte  meg,  hogy  az  állam  segítségét  népisége 
érdekében  felhasználja.  A  törvény  szerint  csak  a 
törvényhozás  és  a  magasabb  közigazgatás  és 
törvénykezés  nyelve  volt  egyszerűség  kedvéért  a 
magyar,  de  a  többi  nyelveknek  is  biztosított  helyet 
még  ezeken  a  területeken  is.  Ebben  a  szellem- 
ben szólt  Deák,  midőn  a  Magyar  Nemzeti  Szín- 

háznak  csak  abban  az  esetben  voU  hajlandó  állam- 
segélyt megszavazni,  ha  a  szerbek  hasonló  kérelme 
is  teljesíttetik.  Deákot  leszavazták,  a  szerbek  kó- 
relmét elutasították,  s  a  törvény  éppen  úgy  el- 
mélet maradt,  mint  Kemény  vagy  Eötvös  irata ; 
s  a  benne  kifejezésre  jutott  kétségbeesett  kísérlet 
Hungária  megmentésére  Széchenyi  próféciáinak 
sorsára  jutott.  Pedig  megalkotása  eló'tt,  az  1861. 
évi  országgyűléstől  kezdve,  egyértelmű  volt  az 
óhaj  —  magyar  és  nemzetiségi  körökben  egyaránt 
—  a  kibékülésre,  s  ennek  alapját  is  abban  látták 
egyöntetűen,  amit  a  törvény  szentesített. 

Ám  az  a  belátás,  hogy  Európának  ezen  a 
pontján  a  nyugati  nemzeteszme  értelmében  állami 
élet  rendezhető'  be,  mihamar  feledésbe  ment,  s  a 
divatos  nacionalizmus  ismét  átvette  vészthozó 
uralmát  gyanútlan  társadalmunkon.  A  bölcs  és 
jóakaratú  törvény  nem  tudta  valósággá  szilár- 
dítani a  politikai  nemzetet,  a  népek  közti  régi 
hasadások  egyre  tágultak.  A  magyarság  az 
asszimilációba  vetett  dó're  reménnyel  édelgett  a 
harmincmillió  magyar  ábrándján,  s  lenézően  bánt 
a  nemzetiségekkel,  kik  viszont  a  határokon  túlra 
vetették  tekintetüket,  hűtlenül  a  soknyelvű  or- 
szág régi  szent  s  bizony  nagy  és  bölcs  királyának 
koronája  iránt.  A  magyar  társadalom  és  a  nem- 
zetiségek vállvetett  buzgalma  ismét  meghozta 
eredményét.  1848  még  súlyosabb  formában  is- 
métlődött éppen  hetven  évvel  később.  Ám  a 
fejlődés  még  nem  zárult  le.  Társadalmunk  — 
mint  az  egész  emberiség  —  minden  szörnyű  tör- 
ténelmi tanúiság  ellenére  is  vakon  követi  a  nyugati 
nemzetfogalmat  és  nacionalizmust  annak  mai  vég- 
letes formájában  is.  Pedig  ez  a  forma  már  nemcsak 
a  politikai  magyar  nemzet,  hanem  a  szűkebb 
magyar  egység  szétbomlasztásával  is  fenyeget. 


V.  NEP,  NEMZET,  ÁLLAM. 


Tanúi  voltunk  a  nemzetté  fejlődés  két  típusá- 
nak, s  a  nemzet  mibenlétéről  alkotott  fogalom  két 
fajának,  melyek  a  történeti  folyamatot  kísérték, 
abból  hajtva  ki.  Meggyőződtünk  arról  is,  hogy  a 
fejlődés  itt  is,  ott  is  történeti  szükségszerűséggel 
ment  végbe.  S  ezek  után  el  tudjuk  képzelni,  hogy 
más  történeti  helyzetből  esetleg  még  egy  harmadik 
vagy  akárhányadik  nemzetfogalom  is  kihajthat, 
bárha  ez  az  itt  megvizsgált  két  eset  oly  két  véglet, 
hogy  közöttük  kevert  típusokként  minden  el- 
gondolható fejlődés  és  fogalom  elhelyezhető. 
Tanúi  voltunk  annak  is,  mit  idéz  elő,  ha  egyik 
nemzetfogalom  betör  a  másik  területére,  az  ő 
otthoni  viszonyaitól  merőben  különböző  viszonyok 
közé,  megbontva  ott  a  természetes  fejlődést  és 
végzetes  zavarokat  keltve.  De  ez  is  szükségszerűen 
történt.  A  XVIII — XIX.  században  nem  várha- 
tunk senkitől  olyan  történelmies  szemléletet, 
mely  felismeri  a  kétféle  történeti  helyzet  s  kétféle 
nemzetfejlődés  és  az  alapul  szolgáló  ősi  állapotok  és 
alapelvek  lényeges  különbségét.  Az  ő  fejlődés- 
fogalmuk racionalista  volt ;  egy  általános  érvényű 
menetben  hittek,  melynek  mindenütt  azonosan 
kell  végbemenni.  Amikor  a  XVIII.  században  a 
magyarság  ráeszmélt  elmaradottságára,  s  utói 
akarta  érni  a  nyugatot,  annak  kultúrájában,  szel- 

lemében  középpontként  a  nacionalizmust  pillan- 
totta meg,  a  maga  nyugati  formájában.  S  a  ma- 
gyar, amint  a  nyugati  kultúrát  a  maga  egészében 
átveendőnek  ítélte,  átveendőnek  ítélte  a  nyugati 
nemzetfogalmat  is.  Azt  hitte,  hogy  ez  az  egyetlen 
igazi  nemzetfogalom,  s  a  nyugati  nacionalizmus  a 
nacionalizmus  egyetlen  helyes  formája.  Történeti 
helyzete  magát  is  hajlamossá  tette  a  heves  nemzet- 
féltésre.  Igyekezett  hát  utóiérni  a  nyugatot 
ebben  is. 

Az  ősi  nemzetfogalom  feledésbe  merült.  Akik 
a  tüstént  fellépő  zavarokat,  a  nyugati  fogalom 
alkalmazhatatlanságának  jeleit  észrevették,  azok 
sem  fordultak  vissza  a  régi  fejlődésvonalhoz  ön- 
tudatosan. Nem  fordulhattak,  mert  a  régi  fogalom 
korántsem  volt  olyan  öntudatos,  mint  az  új.  Csak 
a  zavarokat  látták,  s  ezért  alkalmi  korrekciókkal, 
kompromisszumokkal  kísérleteztek,  de  el  nem 
hagyva  a  nyugati  nacionalizmus  és  nemzetfogalom 
elvi  alapját.  Amikor  határozott  elvi  kritikával 
találkozunk,  —  mint  Eötvös  esetében,  némiképp 
Széchenyinél  és  a  nemzetiségi  törvény  fogalma- 
zásában, —  azt  vagy  az  államrezon,  vagy  a  ke- 
resztény humanizmus  vezérli.  Az  azonban,  hogy 
elképzelhető,  sőt  van  is  másként  nyilatkozó 
nacionalizmus  és  más  nemzetfogalom  is,  senkinek 
sem  jutott  eszébe.  Apáik  sajátos  magyar  nemzet- 
fogalmát és  nacionális  magatartását  középkori 
elmaradottságnak  és  nemzetietlenségnek  vélték 
és  hirdették.  Ahhoz,  hogy  annak  lássuk,  ami  va- 
lóban volt,  a  tiszta  szem  legmélyebb  bölcseségé- 
nek,  a  modern  historizmus  szemlélete  segít  csak. 

A  történelmi  szemléletnél  azonban  nem  áll- 
hatunk meg.  Nem  érhetjük  be  azzal  a  relativista 
belátással,  hogy  a  fejlődés  sohasem  szkematikusan, 

sohasem  azonosan,  hanem  a  viszonyok  szerint 
egyénien  folyik  le,  hogy  ugyanabban  a  nemben 
többféle  fejlődés  is  lehetséges,  s  hogy  egyiknek 
éppen  annyi  történeti  jogosultsága  van,  mint  a 
másiknak.  Nem  érhetjük  be  annak  a  belátásával, 
hogy  a  nemzetek  különbözőképpen  alakulnak  ki,  s 
ennélfogva  a  nemzet  eszméjét  is  különböző  fo- 
galmakban állítják  ideálul  maguk  elé,  s  így  e 
fogalmaknak  a  maguk  helyén  egyforma  érvényük 
van.  A  gondolkodó,  a  végső  igazságokra  törő 
ember,  a  filozófus  nem  nyugodhat  meg  ennyiben. 
Keresnie  kell  a  nemzet  fogalmának  egyetemes  és 
örök  értelmét. 

A  nemzet  mibenlétére  vonatkozó  elméleti 
meghatározások  mind  egy  közös  bajban  szen- 
vednek :  nem  látják  világosan,  hogy  a  feladat  a 
nemzet  felcserélhetetlen  és  megmásíthatatlan, 
egyetlen  és  egyetemes  lényegének  a  megjelölése ; 
azt  kell  megragadni,  ami  a  nemzetet  minden 
esetben  konstituálja,  ami  létesíti,  amiben  él,  ami 
ő  maga.  Ettől  élesen  el  kell  választani  azokat  a 
tényezőket,  melyek  a  tényleges  nemzeteket  tör- 
ténetileg létrehozzák,  létre  hozzák  —  a  szó  eredeti 
értelmében  —  annak  az  egyetemes  lényegnek  az 
individuális  történeti  valóságban  való  megjele- 
nését, 8  melyek  tehát  esetről  esetre  mások  lehetnek. 
A  régi  filozófia  a  ratio  és  caiisa  kategóriáival  tett 
különbséget  e  kétféle  dolog  között.  De  hogy  e 
fogalmi  tisztázást  végrehajthassuk,  pontosan  el 
kell  különítenünk  az  e  meghatározásokban  sze- 
replő fogalmakat.  Az  a  kérdés,  valóban  három 
különböző  dolog-e  a  nép,  nemzet,  állam,  más- 
szóval, van-e  három  olyan  különböző  történeti 
jelenség,  s  annyira  különböző,  hogy  jogosult  őket 
külön  nevekkel  illetni. 

Legegyszerűbb  az  állam  fogalmi  tartalmát 
körülírni.  Ha  eltekintünk  mindattól,  amivel  időről 
időre  a  történet  folyamán  megterhelték,  —  egy- 
házi államokra,  teokraciákra  gondoljmik  itt, 
demokráciára  vagy  tirannizmusra,  vagy  akár  a 
nemzetállamra,  akár  a  mai  totalitárius  államra, 
dinasztikus  és  pártállamra,  —  akkor  egy  merőben 
racionális  képződmény  tűnik  elénk,  mely  világos 
jogi  alkattal  szolgálja  feladatát,  célját,  a  társa- 
dalom megszervezését,  szervezetben  tartását,  bé- 
kéjének és  biztonságának  védelmét.  Ismételjük, 
fel  lehet  használni  ezt  a  szervezetet  külső  célokra 
is,  de  lényegén  ez  nem  változtat.  A  hozzá  való 
tartozás  az  egyén  számára  hivatalos  formákhoz 
van  kötve,  melyek  semmiféle  érzelmi  részvételt 
nem  követelnek.  Ugyanilyen  formák  tartják  fönt 
magának  az  államnak  a  létét  is,  s  ez  a  lét  e  formák 
szétrombolásával  erőszakosan  meg  is  szüntet- 
hető, a  nélkül,  hogy  a  kereteiben  élő  nép  vagy 
népek,  nemzet  vagy  nemzetek  pusztulása  ezzel 
együtt  járna.  Ugyanaz  a  nép  vagy  nemzet  tar- 
tozhat különböző  államokhoz,  viszont  akadhat 
nép  vagy  nemzet,  mely  sehol  semmiféle  államot 
sem  mondhat  magáénak,  népisége,  nemzetisége 
mégis  fejlett  és  szilárd.  Másfelől  lehet  állam,  amely 
nem  valamely  népé  vagy  nemzeté.  Gyakori,  hogy 
csak  színleg  viseli  egy  ilyennek  a  nevét,  valójában 
egyesek  vagy  csoportok  uralma.  A  cél,  aminek 
szolgálatába  állítják  mint  apparátust,  önkényűleg 
kitűzhető,  ugyanígy  jellegét  is  változtathatja  a 
racionális  emberi  akarat,  —  nemzetállam,  szoci- 
ális állam,  kultúrállam,  adminisztratív  állam, 
stb.  —  a  nép  és  nemzet  lényege  azonban  megha- 
ladja a  puszta  ráció  hatáskörét,  hosszú  és  szerves 
történeti  fejlődés  képződménye.  Gyakran  tanúi 

lehetünk  a  történet  tanulmányozása  közben, 
hogy  intézkedések,  mik  az  államot  könnyű  szerrel 
átalakítják,  megtörnek  a  nép  vagy  nemzet  ellen- 
állásán. Maga  az  a  tény,  hogy  az  állam  szembe- 
kerülhet a  néppel  vagy  nemzettel,  s  hogy  a  nép 
vagy  nemzet  nem  azonosítja  magát  az  állammal, 
nem  helyesli  azt,  amit  az  állam  akar  vele,  döntő 
bizonyíték  a  nép  és  nemzet  meg  az  állam  lényeg- 
ben rejlő  különállása  mellett.  Az  állam  lehet  a 
népé  vagy  nemzeté  is,  de  teljesen  véletlen,  ha  az 
állam  a  nép  vagy  nemzet  kezében  van,  —  ez 
éppen  a  legkevésbbé  gyakori  eset,  —  s  egyálta- 
lában nem  nélkülözhetetlen  ez  a  helyzet  a  nép  vagy 
nemzet  létére  nézve  sem.  Az  állam,  mondhatjuk, 
a  történeti  jelenségek  más  síkjáról  való,  mint  akár 
a  nép,  akár  a  nemzet.  Ezek  léte  elsősorban  érzü- 
lethez kötött,  amaz  pedig  racionális  alkotás. 

Az  államhoz  való  hűség,  engedelmesség  tör- 
vényes jogi  kötelesség,  megszegése  anyagi  ter- 
mészetű szankciókat  von  maga  után,  míg  rend- 
jének fenntartása  szintúgy  anyagi  haszonnal  jár. 
Hasznossági  és  észszerűségi  szempontok  irányítják 
az  állam  berendezését  és  vezetését.  Legalábbis 
egészséges  esetben.  S  amit  az  észszerűség  és  hasz- 
nosság diktál,  azt  erőhatalommal  viszi  keresztül. 
A  hatalom  szintén  lényegéhez  tartozik  az  állam- 
nak. Hogy  e  hatalom  az  állampolgárok  összesé- 
gének,  kisebb  csoportnak,  vagy  éppen  egyetlen 
embernek  a  kezében  van,  az  a  lényeget  nem 
érinti.  A  lényeg  az,  hogy  az  állam  a  maga  szerve- 
zetét a  hasznosság  és  észszerűség  szolgálatában 
álló  hatalommal  tartja  fent,  s  ezzel  biztosítja  a 
közösséget  a  külső  támadás  ellen  és  őrzi  meg  a 
közösség  törvényes  jogokkal  ós  kötelességekkel 
szabályzott  belső  rendjót  és  békéjét.  De  egyben 

ezzel  a  hatalommal  állíthatja  szervezetét  az  eset- 
leg felvett,  külső,  idegen  és  az  állam  lényegéhez 
nem  tartozó  célok  szolgálatába  is.  Ezért  válik 
szükségszerűen  politikummá,  tehát  hatalmi  kér- 
déssé, s  ezzel  vészthozóvá  bármiféle  eszme,  ha  az 
államot  a  maga  szolgálatába  hajtja,  amint  ezt  a 
vallásháborúk,  dinasztikus  eszmónj^ek,  vagy  a 
nemzetállamok  korában  látjuk.  S  hasonló  az 
úgynevezett  világnézet  és  az  állam  szövetkezése. 
Nem  kevésbbé  vészthozók  e  társulások,  mint  akár 
a  meztelen  fejedelmi  imperializmus  vagy  az 
oligarchia.  Az  állam  rendeltetése  pusztán  a  tár- 
sadalom szervezése,  rendjének  és  békéjének  biz- 
tosítása és  védelme,  semmi  egyéb,  mert  ezen 
kívül  más  nem  tartozik  lényegéhez.  Az  a  sok 
egyéb,  ideális  értékekkel  szemben  való  állásfog- 
lalás, vallás,  világnézet,  nemzetiség  :  mind  magára 
a  társadalomra,  s  annak  különböző',  megfelelő 
alakulataira  tartozik.  Gondoljuk  el,  milyen  visz- 
szás  lenne,  —  pedig  ez  is  ide  tartozik,  —  ha  az 
állam  egy  művészeti  stílus  pártjára  kelne,  s 
minden  más  szépségeszményt  üldözne.  Sajnos,  a 
tiszta  államiság  megvalósítása,  mely  nem  avat- 
kozik rá  nem  tartozó  dolgokba,  a  jövő  utópiái 
közé  tartozik.  De  az  elméleti  kritikát  éppen  úgy 
nem  adhatjuk  fel,  mint  egykori  megvalósításának 
reményét,  s  e  megvalósítás  törekvését,  mert  az 
bizonnyal  a  legnagyobb  áldást  hozná  az  emberi- 
ségre, melyet  magukbanvéve  magasztos  eszmék 
helytelen  vagy  éppen  vétkes  szolgálatával  és 
kihasználásával  annját  gyötörtek. 

Egészen  más  kritériumokkal  találkozunk  a 
nép  és  nemzet  esetében.  Elöljáróban  csak  annyit, 
hogy  a  népen  itt  természetesen  nem  egy  semleges 
embertömeget  értünk,  sem  egyszerűen  egy  állam 


174 


alattvalóit,  sem  a  szegényebb  és  műveletlenebb 
réteget,  hanem  egy  etnikai  egységet,  melynek 
gazdagabb  és  szegényebb,  műveltebb  és  művelet- 
lenebb rétegei  vannak,  parasztjai,  iparosai,  ér- 
telmisége, s  az  etnikai  lényeg  is  különböző  mér- 
tékben lehet  meg  a  rétegekben  vagy  tagjaikban. 
A  nemzet  mibenlétéről  elöljáróban  nem  kell  szo- 
knunk, mert  e  névvel  nem  többféle  közösséget 
nevezünk,  mint  a  nép  esetében. 

Mindkét  esetben  az  érzület  foglalja  el  az  ész- 
szerűség helyét,  a  lelkiismeret  a  jog  és  hatalom 
helyét,  az  erkölcs  a  törvény  helyét,  s  a  szervesség 
a  szervezettségét.  Sem  a  népet,  sem  a  nemzetet 
rendeletekkel  megteremteni  nem  lehet,  mint  ahogy 
szellemét  és  alkatát  sem  lehet  ilyen  módon  meg- 
változtatni. De  nem  lehet  őket  megsemmisíteni 
sem,  mindaddig,  míg  egyetlen  tagjuk  él,  aki  hűsé- 
ges hozzájuk.  Tagjukká  senkit  nem  lehet  kötelezni, 
de  nem  is  oly  könnyű  kiválni  belőlük,  mint  amily 
egyszerű  egy  állam  polgárságát  levetni.  A  hozzá- 
juk való  tartozást  nem  észszerűségi  és  hasznos- 
sági szempontok  diktálják,  hanem  minden  haszon- 
tól és  észszerűségtől  független  érzelmi  motívumok. 
Szeretet,  hűség,  ragaszkodás.  Az  az  érzés,  hogy 
emberi  teljességemhez  tartozik  e  közösséghez  való 
tartozás.  Az  az  érzés,  hogy  ez  ad  életemnek  maga- 
sabb tartalmat  és  rendeltetést.  Az  az  érzés,  hogy 
számomra  tz  a  közösség  jelenti  a  közösséget,  mely 
nélkül  emberi  élet  nincsen.  A  vallással  rokon 
érzés  ez. 

Pedig  a  népnek  vagy  nemzetnek  semmiféle 
hatalmi  eszköz  nem  áll  rendelkezésre,  —  hacsak 
a  politikai  hatalmat  szolgálatába  nem  tudja  állí- 
tani, de  ez  nem  ad  uralmat  a  lélek  felett  is,  —  sem 
önmaga   megvédésére,   sem    hűtlen    tagjai   meg- 

büntetésére.  A  dolog  mélyére  tekintve,  e  bün- 
tetés nem  is  áll  érdekében,  mert  az  amúgyis 
hűtlen  taggal  nem  nyerne  semmit,  s  lényegéből 
következik,  hogy  a  hozzá  való  tartozásnak  át- 
érzettnek  kell  lenni.  Aki  lélekben  elvált  tőle,  az 
őt  többé  nem  érdekelheti.  A  jutalom  vagy  bün- 
tetés a  nép-  vagy  nemzettag  lelkiismeretére  van 
bízva.  Amit  a  nép  vagy  nemzet  nyújtani  tud,  az 
nem  védelem,  haszon,  jog,  előny,  hanem  merőben 
erkölcsi  érték  :  éppen  a  hozzá  való  tartozás  érzése, 
az  érzelmi  közösség  érzete,  ami  egész  szellemünket 
és  életünket  hallatlanul  kitágítja  és  meggazdagítja. 
A  nép  vagy  nemzet  tagja  birtokosa  mindannak 
a  szellemi  kincsnek,  melyet  az  története  fol^-a- 
mán  felhalmozott.  Míg  az  állam  a  külső  élet  rendjét 
szervezi  és  szabályozza,  a  nép  és  nemzet  az  emberi 
élet  tartamának  ad  formát,  annak,  amit  kultúrá- 
nak, erkölcsi,  szellemi  életnek  nevezünk.  A  nép 
vagy  nemzet  bizonyos  sajátos  életformát,  élet- 
magatartást ad,  mely  sokak  testvérévé  tesz  ben- 
nünket. 

A  nép  és  nemzet  körében  az  évszázadok  alatt 
kifejlődött  hagyományos  kultúrrendszert  örök- 
lik a  tagok,  úgyhogy  azt  mondhatjuk,  hogy  a  nép 
és  nemzet  voltaképpen  nem  egyéb,  mint  hagyo- 
mány. S  éppen  hagyományvolta  folytán  bír  érték- 
kel tagjaira  nézve.  Azért  szeretik,  ragaszkodnak, 
hűségesek  hozzá,  mert  hagyomány,  őseik  örök- 
sége. S  ezzel  együttjár  az  az  érzés,  hogy  szelle- 
müket, életüket  éppen  csak  ez  a  hagyomány,  ez 
a  kultúrkincs,  ez  az  életforma  tudja  kitágítani  és 
teljessé  tenni,  semmelyik  más.  Aki  tehát  nem  képes 
elképzelni,  hogy  más  nemzet  vagy  nép  tagja  is 
lehetne,  azzá  tudna  válni,  az  az  igazi  hazafi.  A  nép 
és  nemzet  tehát  tagjaik  szellemében  él,  abban 

az  akaratban,  mellyel  e  hagyományt  folytatják. 
Addig  léteznek,  míg  e  folytonosságnak  fenntartói 
vannak.  Amíg  a  nép  vagy  nemzet  fiai  fizikailag 
ki  nem  vesznek,  vagy  pedig  fel  nem  adják  a  ha- 
gyományt. 

Mindkét  közösség  tehát  szellemi,  kulturális 
közösség,  de  olyan,  amely  nem  politikai,  mert 
nem  intézmények  és  hatalom  tartja  össze,  s  nem 
is  természeti  közösség,  mert  a  történet  alakítja 
ki  és  szellem  tartja  fenn.  Ezt  az  utolsó  pontot 
közelebbről  is  meg  kell  vizsgálnunk,  minthogy 
az  ember  nem  csupa  szellem,  hanem  természeti 
lény  is.  S  a  mai  materializmus  döntő  jelentőséget 
tulajdonít  ennek  a  körülménynek  a  nép  és  nem- 
zet mibenlétéről  alkotott  véleményében  is,  amikor 
ezeket  a  fajjal  szoros  kapcsolatba  hozza.  A  mai 
népszerű  felfogás  éppen  ezért  természeti  közös- 
ségeknek tartja  őket.  Holott  ez  csak  akkor  volna 
igaz,  ha  a  nép  és  nemzet  valóban  összeesne  a  faji 
egységgel.  Erről  pedig  szó  sincs. 

Már  tanulmányunk  elején  láttuk,  hogy  egy 
bizonyos  fajhoz  semmiféle  történeti  népet  vagy 
nemzetet  nem  lehet  kötni.  Az  az  embercsoport, 
melyet  népnek  vagy  nemzetnek  nevezünk,  már 
eredetileg  fajilag  különböző  egyedekből  verődött 
össze,  8  története  folyamán  a  keveredés  egyre 
tartott.  Az  az  embercsoport  tehát,  mely  népileg 
vagy  nemzetileg  összetartozó  egység,  távolról 
sem  egység  fajilag,  biológiai  értelemben.  Törté- 
neti képződmény,  nem  pedig  természeti  adottság. 
A  testiség,  a  biologikum,  a  faj  egészen  más  módon 
befolyásolja  a  nép  vagy  nemzet  alkatát,  bár  távol- 
ról sem  oly  jelentékeny  mértékben,  mint  néme- 
lyek vélik. 

Az  ember  test,  lélek  és  szellem  egységéből  áll. 

A  Bzellem  azoknak  a  magasrendű  funkcióknak 
az   ösBzeBÓge,    melyeknek    tevékenysége  értékek 
megvalósítására,  célok  elérésére  törekszik.  A  lélek 
a  psziché  az  az  apparátus,  mely  egyaránt  rendel 
kezesére  áll  mind  a  testnek  ösztönei  kiélésére 
mind  a  szellemnek  a  valósággal  való  közlekedésre 
s  egyben  közvetítő'  a  test  és  szellem  közt  is.  A  lélek 
szoros  kapcsolatban  van  a  testtel,  alkatát  nagy 
ban  ez  határozza  meg,  noha  a  fejlett  intelligencia 
elfogadva  a  szellem  uralmát,  itt  is  nagy  szabad 
ságot  biztosít,  jelentékeny  függetlenséget  a  test 
tol.  Mégis,  lelki  funkcióink,  magatartásunk,  tem 
peramentumunk,  lelki  reakcióink  üteme  és  for 
mája,   értelmiségünk,   hajlamaink,   képességünk 
egyszóval  mindaz,  ami  az  emberi  élet  ösztönösebb 
mechanikusabb,  primitívebb,  apparátusszerű  fűnk 
eióit  illeti,  testi  mivoltunkból  veszi  eredetét,  s  ezek 
örökletesek  is.  Testi  mivoltunk  ugyanis  biológiai 
örökség  8  alapanyaga  a  generációk  messzi  távo 
Iából  eredőleg  faji  természetű.  így  határozza  meg 
a  valóságban  már  felbomlott  és  összekeveredett 
faj  az  egyén  lelki  életét,  amikor  szolgáltatja  a 
testi  örökségben  azokat  a  lelki  formákat,  melyek- 
ben aztán  a  szellem  megnyilatkozik  és  tevékeny. 
Ezek  a  formák  tehát  mindig  fajilag  tipikusak  és 
levetkőzhetetlenek.  Bár  a  természeti  és  kulturális 
környezet,  a  civilizáció  és  nevelés,  s  nem  utolsó 
sorban  a  szellem  és  akarat  jelentékenyen  módo- 
síthatják, s  módosítják  is.  A  kereszteződés  azon- 
ban nem  tipikus,  hanem  individuális,  s  bizony- 
talan, hogy  a  tipikus  faji  sajátságok  milyen  ötvö- 
zetben jelennek  meg  az  új  ivadékban.  Ha  már- 
most az  egyedek  közösségét,  a  népet  vagy  nem- 
zetet tekintjük,   kétségtelen,  hogy  tagjaik  lelki 
alkata  rányomja  bélyegét  az  egész  közösség  éle- 

téré,  s  ennyi  befolyása  van  a  biológiai  örökség- 
nek. De  ha  már  az  egyénben  is  oly  bonyolult  a 
különböző  fajú  végeláthatatlan  ősöktől  örökölt 
tipikus  sajátságok  viszonya,  mennyivel  bonyolul- 
tabb ez  a  népi  vagy  nemzeti  közösségben.  Hogyan 
viselkednek  egymással  szemben  ezek  a  tipikus 
faji  sajátságok,  melyek  individuális  elosztottság- 
ban és  ötvözetekben  kavarognak  a  közösség  tag- 
jainak összességében?  Milyen  feszültség,  össze- 
ütközés vagy  harmónia  jön  létre  köztük?  S  végül 
kialakul-e  egy  olyan  pszichikai  típus,  mely  a  nép 
vagy  nemzet  egészére  jellemző  s  közös  birtoka 
minden  tagjának? 

Mert  erről  van  szó.  Ezen  fordul  meg  a  fajiság 
és  népiség-nemzetiség  viszonya.  Igen  hosszú 
időn  át  zárt  körben  történő  párosodás  mellett 
valóban  kialakul  bizonyos  meghatározott  örökség- 
anyag, tulaj  donság- mennyiség,  még  inkább  egy 
szélső  határ,  melyen  kívülálló  tulajdonság  nem 
léphet  fel  —  elvileg!  —  a  zárt  csoport  körében, 
s  ez  a  körülmény  valóban  rányom  bizonj^os  tipi- 
kusságot. De  ezzel  még  egyáltalában  nincsen  biz- 
tosítva, hogy  a  faji  sajátságok  ötvözete,  aránya 
nem  változik-e,  s  így  állandó  marad-e  a  népi 
típus,  bármily  tág  és  elasztikus  fogalomba  kötjük 
is.  Tág  és  elasztikus  fogalmat  azonban  nem  állít- 
hatunk fel ;  egyrészt  azért,  mert  így  oly  általá- 
nosságba tévedünk,  hogy  teljesen  elveszítjük 
a  népi  individualitást,  másrészt  pedig  elbukik 
törekvésünk  a  valóságon.  Mert  ha  a  népiség  alap- 
jává a  fajilag  legalább  megközelítőleg  tipikus  lelki 
alkatot  teszünk,  —  amit  úgy  fejezünk  ki,  hogy 
a  nép  a  vér  egységén  és  közösségén  nyugszik, 
minthogy  e  tipikusság  a  vérszerinti  leszármazással 
öröklődik,  —  akkor  kénytelenek  leszünk  felbontani 

olyan  egységeket,  melyek  valósággal  népi  vagy 
nemzeti  egységek,  illetve  általában  ilyeneknek 
tartatnak.  Mert  ugyan  lehet-e  például  a  bajorról 
és  poroszról  azt  állítani,  hogy  egyforma  vér- 
mérsékletűek?  Egyazon  lelki  alkata  van-e  a 
toszkánai  és  sziciliai  olasznak,  vagy  a  magyar 
Alföld  juhászának  és  a  székely  fuvarosnak? 

S  a  faj  problémájával  még  mindig  csak  a  nép 
vagy  nemzet  lelkét  érintettük,  az  apparátust, 
nem  pedig  a  szellemi  tartalmat,  a  hagyomány- 
kincset, a  kultúrát,  az  értékekkel  szemben  visel- 
tetett magatartást,  melyet  a  lélek  hordoz  és  szol- 
gál. S  magát  e  néplelket  sem  köthetjük  kizárólag 
a  biológikumhoz,  hiszen  tapasztalati  tény,  hogy 
a  «vérben»  örökló'dó'  lelki  tulajdonságokat  módo- 
sítja az  élet,  maga  a  szellem  és  akarat  is,  tehát 
még  mindig  nyílt  kérdés  marad,  hogy  az  a  bizo- 
nyos néplélek  mennyiben  biológiai-faji-termé- 
szeti eredetű,  mi  benne  a  «vér»,  s  mit  módosított 
rajta  a  szellemi-kulturális  hatás.  S  ilyenformán 
meddig  marad  «tipikus»  néplélek?  Csak  a  sokat 
emlegetett  példát  idézzük,  hogy  vált  Shakespeare 
duhaj  angoljából  a  clubok  gentleman-je. 

Pusztán  közös  lelki  sajátságok  tehát  nem  ten- 
nének embercsoportokat  népekké  vagy  nemze- 
tekké. Lényegük  a  szellem  síkján  gyökerezik, 
kultúra  és  történet  alkotása  az.  A  különböző'  faj- 
töredékek a  véletlen  viharában  verődtek  össze  és 
sodródtak  ismét  szét,  míg  egyszer  egy  csoport 
összetartozása  állandósult,  s  a  körükben  kialakult 
és  örökletessé  vált  kulturális  hagyomány  hatására 
s  más  történeti  erők  markolására  vált  szellemi 
közösséggé,  néppé  és  nemzetté.  Csakis  szellemi 
tartalom  az,  ami  a  népiségnek  vagy  nemzetiség- 
nek nevezett  sajátszerű  alkatot  létesítheti. 

Mind  a  népnek,  mind  a  nemzetnek  a  lényegét 
abban  kell  látnunk,  amit  szellemének,  géniuszá- 
nak szoktak  nevezni,  s  ami  bizonyos  alapvető, 
az  egész  szellemi  életre,  erkölcsre,  művészetre, 
világszemléletre,  vallásosságra  kiterjedő  maga- 
tartást jelent.  Ez  az,  amiben  él,  ami  létesíti,  kon- 
stituálja,  egyszóval  ami  nélkül  nem  volna,  bár- 
hogy fejezzük  is  ki  a  dolgot.  Ha  egy  nép  vagy  nem- 
zet sajátos  egj'éniségét  kutatjuk,  ez  az  első  kér- 
dés, ennek  a  mibenléte,  alkata,  értékrendszere. 
Mert  velejében  ez  a  nép  vagy  nemzet.  S  az  a  nép 
vagy  nemzet  tagja,  akiben  ez  a  szellem  él  és  tevé- 
keny. A  néphez  vagy  nemzethez  az  ember  szelle- 
mileg tartozik,  nem  a  <(\'ér»  által,  vagy  bármiféle 
más  módon.  Bármeddig  élhet  valaki  egy  nép  vagy 
nemzet  körében,  érintkezhet  tagjaival,  különböző 
összeköttetésekbe  keveredhet  velük,  akár  élet- 
közösségekbe is,  megtanulhatja  nyelvüket,  meg- 
tanulhat mindent,  ami  a  nép  vagy  nemzet  múlt- 
jára és  jelenére  vonatkozik,  utánozhatja  szokásai- 
kat is  :  s  mégsem  válik  a  közösség  tagjává,  ha  ez  a 
megfoghatatlan,  szavakban  alig  kifejezhető  valami, 
a  szellem,  idegen  marad  tőle.  S  mindaddig  nem 
is  érezheti  magát  a  közösség  tagjának,  még  akkor 
sem,  ha  annak  hirdeti  magát  szavakkal.  S  még 
ha  úgy  érzi  is,  hogy  azzá  váll,  érzése  megcsalta 
és  az  igazi  nép-  vagy  nemzettagok  mindig  érezni 
fogják  benne  az  idegent.  Az  egj^üttélés  csak  a  lehe- 
tőséget adja  meg,  hogy  a  szellem  megszállhassa  az 
egyént.  Viszont  származhat  valaki  egy  nép  vagy 
nemzet  «véréből»,  ha  nem  annak  a  körében  nő  föl 
és  sohsem  tudja  meg  származását,  sohsem  lesz 
tagja  ősei  népének  vagy  nemzetének,  az  a  népiség 
vagy  nemzetiség  sohsem  éled  föl  benne,  mert  nin- 
csen rá  lehetőség,  hogy  szellemében  részesüljön. 

A  népiség  vagy  nemzetiség  tehát  nem  termé- 
szeti vagy  lelki,  hanem  szellemi  állapot.  Az  egyén 
számára  tehát  feladat.  Mert  a  szellemiség  nem 
puszta  funkció,  hanem  tartalma  van,  mégpedig 
értéktartalma.  A  szellem  értékeket,  eszméket, 
célokat  tartalmaz,  melyek  megvalósítást  követel- 
nek, s  azt  a  törekvést  oltják  az  emberbe,  arra  hív- 
ják föl,  hogy  életét  az  adott  természeti  állapotból 
felemelje,  megnemesítse,  s  általában  az  egész  ter- 
mészeti világot  átalakítsa  az  ideák  szerint,  át- 
szellemítse :  kultúrálja.  A  lelki  reakció  és  maga- 
tartás ösztönös,  reflexszerű,  a  szellemi  ellenben 
elhatározásunktól  függő' ;  döntenünk  kell  és  el 
kell  szánnunk  magunkat.  Itt  nincsenek  adott 
sínek,  melyeken  a  cselekvés  automatikusan  el- 
indulhat, hanem  fel  kell  ismernünk  a  követendő 
célt,  mérlegelni  a  körülményeket  és  kiválasztani 
a  helyes  irányt,  mely  a  meglevő'  valóságból  a 
kulturált  valósághoz  vezet.  Sőt  magunknak  kell 
ezt  az  átidomítást  elvégezni.  Nemcsak  élünk,  de 
teremtünk  is  ;  nemcsak  résztveszünk  az  életben,  de 
résztvételünkkel  alakítunk  is  rajta.  Szabadok 
vagyunk  a  szellem  birodalmában,  s  ezért  felelősek 
is.  A  nép-  vagy  nemzettagság  tehát  felelősséggel 
jár,  mert  szellem  a  nép  és  nemzet,  s  így  követel- 
ményt támasztanak,  értékrendszert,  ideákat,  célo- 
kat tűznek  tagjaik  elé.  S  szellemük,  géniuszuk 
éppen  az  értékrendszernek,  ideáknak,  céloknak, 
követelményeknek  sajátos  egyéni  struktúrája, 
tagjaik  pedig  azok,  kik  ezt  normául  elfogadják 
és  valósítását  vállalják. 

De  mik  azok  a  tényezők,  melyek  e  szellemet 
ténylegesen,  történeti  valóságként  létrehozzák, 
s  mik  a  feltételei  fennmaradásának,  továbbá  annak, 
hogy  tényleges  emberi  közösséget  alkosson  s  tart- 

son  össze,  s  hogy  valaki  e  közösség  tagja  lehes- 
sen? Míg  tehát  eddig  a  konstitutív  lényegről  be- 
széltünk, most  a  létreJiozó  tényezőket  vizsgáljuk 
meg,  a  ratio  után  a  cau^at. 

Az  első  kérdésre  a  válasz  igen  egyszerű.  Bármi 
és  minden,  ami  ilyen  szellemi  közösséget  létre- 
hozhat, ami  módot,  lehetőséget  nyújt  kialakulá- 
sára. Természetesen  feltétel  az  együttélés,  s  vele 
az  érintkezés.  Hogy  az  együttélés  viszonylag 
közös  származás  folytán  jön  létre,  vagy  külső  erő, 
esetleg  politikai  hatalom  hatására,  vagy  önkén- 
tes társulás  alapján,  az  esetenkint  változik.  Az 
érintkezés  lehetőségéhez  természetesen  megfelelő 
földrajzi  körülmények  szükségesek,  s  szükséges 
az  is,  hogy  az  emberek  nyelvileg  értsék  egymást. 
De  hogy  a  földrajzi  «haza»  államilag  is  egj^séges 
terület,  tehát  «ország»  legyen,  nem  múlhatatlanul 
szükséges,  viszont  arra  is  van  eset,  hogy  az  állam- 
határok közbeiktatása  az  eredetileg  homogén 
emberanyagból  két  közösséget  fejleszt  ki,  még- 
pedig nemcsak  politikailag,  hanem  nép  és  nemzet 
tekintetében  is.  Azon  sem  fordul  meg  a  dolog, 
hogy  a  megértés  egy  vagy  több  nyelven  történik. 
Az  csak  szokásos,  de  nem  törvénj'^szerű,  hogy  a 
kulturális-szellemi  közösség  egy  közös  nyelvet 
használ.  A  közös  nyelv  éppen  úgy  lehet  következ- 
ménye egy  már  kialakult  közösségnek,  mint 
alapja.  A  nyelvnek  túlzás  valami  misztikus  hatal- 
mat tulajdonítani.  A  magyarság  például  —  el- 
tekintve az  eredeti  soknyelvűségtől  —  még  a 
középkorban  s  az  újkor  elején  is  kétnyelvű  volt, 
s  nemzeti  szellemének,  közösségi  tudatának  első, 
alapvető  megnyilatkozásai,  s  így  hagyományának 
forrásai,  latinnyelvűek.  A  magyar  egyetlen  közös 
nyelvvé  csak  a  teljesen  kifejlett  nacionalizmus 

korában  vált.  Az  aztán  kétségtelen,  hogy  a  nem- 
zetivé vált  nyelv  maga  is,  alkatában,  nyelvi  sajá- 
tosságaiban, szellemében,  s  a  rajta  keletkezett 
irodalom  egyik  s  talán  legfontosabb  letéteménye 
a  nemzeti  szellemnek,  s  ekkor  már  bírása  nélkü- 
lözhetetlen e  szellem  átvételéhez.  De  mit  csiná- 
lunk azokkal  az  esetekkel,  amikor  egy  nép  nyelvet 
cserél?  A  magyarság  életformájában  a  törökség 
az  alapvető,  s  szellemének  lényege  az  ő  lovas  no- 
mádságukban  rejlik,  nyelve  pedig  finn-ugor. 
Nyelv  és  szellem  tehát  nem  tartozik  eredetileg 
össze.  Itt  olyan  esettel  állunk  szemben,  amikor  a 
nép  egy  tőle  idegen  életformához  tartozó  nyelv 
segítségével  forr  közösséggé.  Éppen  ilyen  túlzás, 
ha  a  vért  és  földet  részesítjük  misztikus  tisztelet- 
ben. Ugyanaz  a  nép  vagy  nemzet  találhat  a  föld 
más  táján  is  hazára,  amint  erre  példák  is  voltak 
a  történetben.  Ugj'anazon  földrajzi  viszonyok 
közt  nem  mindenik  nép  válik  azonos  etnikumúvá, 
bár  arra  is  van  példa,  hogy  ezt  az  etnikumot  min- 
den valószínűség  szerint  csakugyan  főként  a 
geográfiai  miliő  formálta.  A  vér  szerepéről  már 
eleget  beszéltünk.  Végül  még  azt  említsük  meg, 
hogy  a  szellemi  közösség  kialakulásához  elen- 
gedhetetlen bizonyos  kényszerítő  szükség,  mely 
a  fejlődés  kezdetén  együtt  tartja  a  könnyen 
elváló  elemeket.  Ez  a  kényszerítő  szükség  lehet 
védekezés,  rettegés,  praktikus  gazdasági  meg- 
gondolás, győzelem  vagy  vereség,  de  lehet  egy 
vallásos  kultusz  is,  mely  valami  módon  egy- 
másra utalja  az  eredetileg  össze  nem  tartozó 
töredékeket. 

Hogy  már  most  az  egyes  ember  miképpen 
válik  nép-  vagy  nemzettaggá,  ahhoz  előbb  végre 
meg  kell  vizsgálnunk  a  nép  és  nemzet  közti  különb- 

séget,  majd  azt  a  történeti  folyamatot  magát, 
amint  a  nép  és  nemzet  kifejlődik. 

Bármennyire  is  ingadozó  a  mindennapi  szó- 
használat, nagyon  jó  nyomon  jár,  amikor  a  nép 
fogalmán  a  nemzettel  szemben  valami  kulturális- 
szociális és  történeti-fejló'dési  értelemben  alacso- 
nyabbat és  kezdetlegesebbet  ért.  A  nép  még 
nem  nemzet  és  nem  is  biztos,  hogy  az  egész  nép 
nemzetté  lesz.  A  két  állapotot  az  öntudatosság  fóka 
választja  el.  Ez  nemcsak  abban  nyilvánul  meg, 
hogy  a  nemzeti  kultúra  magasabbrendű,  a  népi 
pedig  primitívebb,  az  elsó'  szabadabb,  fejlődés- 
képesebb,  a  másik  konvencionálisabb,  a  hagyo- 
mányok által  kötöttebb,  hanem  még  inkább  abban, 
hogy  a  néphez  való  tartozás  kevesebb  aktív  be- 
fogadást kíván.  A  népi  közösség  és  kultúrája  mint 
környezet  irányítja  a  gyermek  fejló'dését,  szabja 
meg  életformáját  s  tölti  meg  tartalommal,  szinte 
öntudatlanul ;  míg  a  nemzethez  való  tartozás  vilá- 
gos öntudattól  és  öntudatos  vállalástól  függ,  esz- 
ményeinek és  céljainak  határozott  elfogadásától. 
A  népiség  inkább  hagyomány  és  teljesültség,  a 
nemzetiség  hivatás  és  feladat.  Az  ösztönösség 
és  tudatosság  fokának  aránya  magyarázza  azt 
is,  hogy  bár  a  népiséget  levetkőzni  sokkal  nehe- 
zebb és  hosszabb  folyamat,  mint  elhagyni  egy 
nemzetet,  melynek  elárulásához  nem  kell  oly 
hosszú  idő,  csak  annyi,  amennyi  alatt  lelkiisme- 
retünket legyűrjük,  a  népi  közösség  mégis  lazább, 
az  összetartozás  érzése  a  néptagok  egymástól 
való  területi,  műveltségbeli,  társadalmi,  vagyoni 
távolságával  egyre  csökken.  A  népi  kultúra  és 
szellem  fejlődése,  változása  sokkal  lassúbb  ütemű, 
még  sincs  olyan  szilárd,  határozott  magja,  mint 
a  nemzetnek.  A  népiség  inkább  negatív  érzés, 

a  más  népektől  való  idegenség  és  idegenkedés 
érzése,  a  nemzetiség  pozitívum :  valaminek  a 
tudata,  amit  állandóan  fenn  kell  tartani  és  szol- 
gálni. A  nemzet  szilárd,  határozott  alkatú  egység  ; 
tagjai,  ha  igazi  nemzettagok,  egyforma  mélyen 
érzik  összetartozásukat  a  nemzet  eszméjéhez  való 
hűségben,  s  ez  az  eszme  öntudatos  keménységgel 
ó'rzi  magát  a  kultúra  és  történet  bárminő  rohamos 
fejlődési  lendületében  is.  A  népnek  nincsen  is 
eszméje,  olyan  értelemben,  mint  a  nemzetnek  ; 
inkább  csak  bizonyos  tulajdonságokban,  szoká- 
sokban, az  általános  emberi  életvitel  egyéni  vál- 
tozatában áll  szelleme,  s  ezek  alakulásával  meg- 
változik a  nép  szelleme,  lényege  is.  A  nemzeté 
azonban  e  fejlődés  folyamán  érintetlen  marad. 
A  nép  csak  szenvedő  tárgya  a  történetnek,  a 
nemzet  aktív  alanya.  Nép  és  nemzet  egyaránt 
történeti  sorsközösség,  de  az  egyik  csak  öntudat- 
lanul tűri  sorsát,  a  másik  öntudatosan  vállalja. 
Mindent  összefoglalva :  a  nép  csak  tagjaival  szem- 
ben állít  követelményt,  önmaga  elé  nem,  mert 
nem  ébred  öntudatra,  annak  a  tudatára,  hogy  ő 
mint  emberi  közösség  kollektív  személj'iség,  s  mint 
ilyennek  feladata,  hivatása  van  az  emberiség 
egészében  és  történetében.  A  nemzet  lényege 
ennek  az  öntudatnak  a  felébredéséhez  van  kötve, 
s  hivatástudathoz,  mely  ezzel  együttjár,  s  melyet 
teljesítendő  feladatként  vállal.  Ez  a  nemzet  esz- 
méje, s  ez  logikai  értelemben  maga  a  nemzet, 
a  nemzet  mint  ídealitás.  Míg  ez  ki  nem  kris- 
tályosodik, nemzetről  beszélni  nem  lehet.  Ez 
az  eszme  testesíti  meg,  mivé  akarja  a  nemzet 
emelni  önmagát,  s  milyen  feladatot  vállal  az 
emberiség  életében,  az  értékek  és  valóság  vi- 
szonyában. 

Itt  van  a  döntő  különbség  a  nép  és  nemzet 
között. 

Akár  emberi  egyén,  akár  közösség,  akár  alko- 
tás szellemén  azt  kell  érteni,  hogy  az  értékek  és 
valóság  viszonyában  milyen  magatartást  tanúsít. 
Azaz,  mivé  és  milyen  mértékben  akarja  a  valóságot 
átformálni,  vagy  formálta  át,  s  miként  nemesíti 
meg  magát  az  eszmények  szolgálata  által.  A  szel- 
lem tehát  mindig  hivatásvállalás  és  feleló'ssóg. 
A  nép  és  nemzet  között  az  a  lényeges  különb- 
ség, hogy  a  nép  nem  vállal  hivatást  és  feleló'sséget 
önmagán  túl.  Az  ő  fejló'dése  és  története  befeje- 
ződött a  maga  kultúrájának  és  közösségének  meg- 
teremtésével. Nem  emelkedik  annak  tudatára, 
hogy  ő  mint  közösség  és  önálló  szellem,  helyet 
foglalva  az  emberiség  körében,  ott  további  ren- 
deltetés is  várhat  rá.  Az,  hogy  egy  nép  önálló 
közösség,  egyéni  szellemiség,  nem  ró  semmi  to- 
vábbi feladatot  a  közösségre  és  kultúrájára.  Öncélú. 
Befejezett  adottság.  Olyan,  s  nem  másmilyen,  — 
ennyi  az  egész.  Él,  —  nem  hivatást  teljesít  létével. 
Ha  elenyészik,  csak  egy  színnel  lesz  szegényebb  az 
emberiség,  nem  egy  szervvel.  Nem  a  történelem 
tartja  számon,  hanem  a  néprajz. 

Mint  minden  kultúra,  a  népi  kultúra  is  szerves 
egység,  —  a  tudomány  nyelvén :  individuális 
totalitás, —  alkatát  középponti  jelentés  határozza 
meg,  mely  egész  rendszerét  áthatja  és  értelmet 
ad  neki.  De  ez  a  jelentés  teljesen  öntudatlan. 
A  tudományos  reflexió  felismerheti  és  meghatároz- 
hatja, ám  ő  maga  egyetlen  néptagban  sem  ébred 
önmaga  tudatára.  Nem  is  bizonyos,  hogy  ez  a 
középponti  jelentés  az  elsődleges  a  szellem  egészé- 
hez képest,  hogy  a  kultúra  sajátos  alkatát  ő  ala- 
kította ki.  Többnyire  csak  a  különböző  források- 

ból  összekerült  elemek  hosszú  együttléte  és  össze- 
szövődése  folytán  alakul  ki  utólag.  A  nép  tehát 
előbb  született  meg,  kultúrájával  együtt,  szel- 
lemi lényege  aztán  sarjadt  ki.  8  ami  legdöntőbb, 
ez  a  szellem,  kultúrájának  ez  a  középponti  értelme 
nem  irányul  önmagán  túl. 

Ennélfogva  a  néphez  való  tartozás  az  egyé- 
nek, a  nép  tagjai  számára  sem  ró  feladatot  és 
felelősséget,  mely  a  közösségen  túl  irányulna.  Nin- 
csen történeti  felelősség  rajtuk  soha.  A  felelős- 
séget csak  a  közösség  konvenciói  előtt  kell  vállal- 
niuk. Természetesen  itt  most  nem  érintjük  az 
általános  emberi  feladatokat,  melyeket  a  vallás 
és  erkölcs  ró  az  emberre,  mint  emberre,  függetle- 
nül közösségi  hovatartozásától.  Itt  arról  van  szó, 
hogy  a  népiség  az  egyéntől,  mint  a  nép  tagjától, 
csak  azt  követeli,  hogy  az  általános  emberi  élet- 
vitelben bizonyos  sajátosságok  szerint  viselje 
magát,  bizonyos  sajátos  formákat  kövessen.  S  e 
formák  betartásával  eleget  is  tesz  a  követelmény- 
nek. S  ez  az  elegettevés  annál  könnyebb,  mert 
szinte  automatikus.  Mint  ahogy  magának  a  nép- 
nek nincsen  öntudata,  nem  öntudatos  a  népiség 
tagjaiban  sem.  A  népbe  mintegy  beleszületik  az 
ember,  mint  már  mondtuk,  a  környezet  hatására 
öntudatától  és  akaratától  függetlenül  alakul  ki 
benne  a  népiség,  válik,  amint  mondani  szokás, 
vérévé,  természetévé,  mintha  csakugyan  vele- 
született volna.  A  népiség  befejezett  adottság  az 
egyénben  is.  Nem  kell  törnie  magát  érte. 

Ilyenformán  fenntartása  sem  eltökélt  erkölcsi 
szándék,  mint  ahogy  a  hozzá  való  tartozás  sem 
eltökélt  és  tudatos.  A  nép  gyermeke  is  büszke 
arra,  hogy  hozzá  tartozik,  de  a  büszkeségnek  csak 
egyszerű,  primitív  okait  tudja  adni,  ha  egyáltalá- 

ban  okát  tudja  adni ;  ritkán  erkölcsi  minőség  az, 
mint  a  bátorság,  ügj^esség,  szótartás,  legtöbbnj'ire 
egyszerűen  másféleségére  büszke  a  nép,  vagy  olyas- 
mire, mint  a  csizmára  a  bocskorral  szemben,  a 
hegyekre  a  lapos  földdel  szemben,  vagy  a  fehér 
kenyérre  a  kukoricamáléval  szemben. 

Ezzel  a  szellemi  kezdetlegességgel  összefügg, 
hogy  maga  a  népi  kultúra  s  értékrendszere  is 
közeli,  inkább  gyakorlati  célokat  tartalmaz.  Nem 
annyira  ideális,  inkább  reális  érdekek  a  döntőek. 
Utilista.  Nem  az  élő  eszménnyel,  hanem  a  vitális 
haszonnal  állítja  szembe  az  egyént.  Erkölcse  szo- 
ciális morál,  művészete  iparművészet  és  játék, 
tudása  praktikus  ismerGt,technika,vallásaiscsak  a 
mennyei  segítség  vagy  bocsánat  biztosítására  szol- 
gáló szertartások  gyakorlása.  Az  egész  rendszer 
középpontjában  a  közvetlen  életszükség  áll.  Az 
élet  nem  aíánltatik  fel  egy  transzcendens  eszmé- 
nek, mint  ahogy  maga  a  közösség  sem  lát  fel- 
adatot maga  előtt  az  emberiség  egyetemével 
szemben. 

A  nemzettel  sokkal  magasabb  régióba  lépünk. 
Szellemének  lényege  az  öntudat.  A  nemzet  ön- 
magát mint  nemzetet,  mint  közösséget  tudja  és 
tekinti,  s  feladatot  lát  maga  előtt  a  többi  nemzet, 
az  emberiség  körében,  s  ez  a  feladat  egészen  ideá- 
lis és  transzcendens  feladat.  Nagy,  univerzális 
eszmék,  a  Szellem  szolgálata.  A  nemzet  tudatá- 
ban van  önmaga  egységének  és  egyéniségének 
s  univerzális  jelentőségének,  mely  szellemén  és 
az  abban  kifejeződő  feladaton  alapul.  Tudatában 
van  szellemének  is,  mely  egész  alkatát,  kultúráját 
középpontilag  szervezi,  s  feladatát  is  magába 
zárja.  A  nemzeti  szellem  lényege  ez  a  gyakran 
kozmikus,  de  mindig  univerzális  feladat,  a  hivatás- 

tudat.  A  nemzet  akkor  létesül,  amikor  már  nem- 
csak az  egyén  felelős  a  közösségnek,  hanem  a  kö- 
zösség is  felelős  —  de  nem  az  egyénnek !  Az  egyén- 
nel szemben  nincs  a  nemzetnek  semmiféle  köte- 
lezettsége ;  ő  ajándékot  adott  fiának,  midőn  fiává 
tette  s  felavatta  magasztos  hivatásának  részesévé. 
Nemzet  és  gyermeke  közti  egyetlen  viszony  a 
közös  eszmény  szolgálata.  Más  viszonyba  nemzet 
és  nemzeti  közösség  az  egyénnel  nem  kerül.  Min- 
den más  kapcsolat,  melyet  nemzet  és  egyén  közt 
gyanítanak,  egyéb  természetű  társadalmi  viszony, 
8  abban  a  nemzet  a  maga  valójában  nem  részes. 
Mert  a  nemzet  is  annak  a  nemzet  és  gyermekei 
felett  trónoló  hatalomnak  felelős,  mely  egyén  és 
közösség  feladatát  egyként  kiszabja  a  többi  egyén 
és  közösség,  az  egész  emberiség,  sőt  az  egész  min- 
denség körében.  Ennek  a  hatalomnak  a  parancs- 
szavát hallja  meg  a  közösség,  s  ezzel  válik  nemzetté. 
Ez  az  értelme  annak  a  kifejezésnek,  hogy  törté- 
neti hivatására  eszmél.  A  nemzet  tagjai  sem  ma- 
gának a  nemzetnek  felelősek  valójában,  hanem 
annak  a  hatalomnak,  mely  a  nemzet  hivatását  is 
kitűzi.  Ennélfogva  a  nemzet  tagjai  is  ehhen  a  hiva- 
tásban tartoznah  össze,  ideálisan,  nem  reálisan. 
A  nemzet  végső  értelmében  hivatásközösség.  Min- 
den tagja  történetileg  felelős. 

Ez  az  öntudatosság  és  hivatásfelismerés  döntő 
hatással  van  a  nemzeti  kultúra  alkatára  és  életére 
is.  Céljai  mindig  önkorén  kívül  tűzetnek  ki,  az 
egyetemes  emberi  szellem  birodalmában.  Az  igazi 
nemzeti  kultúra  —  így  kell  mondanunk  —  soha- 
sem lehet  csak  nemzeti.  Azáltal  nemzeti,  ami  benne 
az  egyetemes,  éppen  az,  ami  által  szerepe  van  az 
emberiség  életében.  Sajátosságát  ez  az  általános 
jelentőség  adja.  Ezt  őrzi  a  tradíció.  De  az  ön- 

tudatossággal  együttjár,  hogy  egyre  közelebb 
igyekszik  hatolni  a  tiszta  szellemhez  és  ideáihoz, 
tehát  szakadatlan  fejleszti,  tökéletesíti  önmagát, 
örökösen  továbbhalad,  változik,  fejlődik.  Tör- 
ténete van  a  nemzeti  kultúrának,  mint  magának  a 
nemzetnek  is.  S  tagjainak  nem  az  a  feladata,  hogy 
—  mint  a  nép  gyermekei  —  őrizzék  a  kész  for- 
mákat, hanem  hogy  egyre  tökéletesítsék  a  lényeget. 

Sem  a  nemzetbe,  sem  kultúrájába  tehát  nem 
lehet  beleszületni,  sem  öntudatlanul  hefogadni. 
Meg  kell  ragadni  és  magunkévá  kell  tenni  az  ön- 
tudat felismerő  tevékenységével  és  az  akarat  el- 
tökélésével.  S  a  nemzet  életében  való  részvétel 
abban  áll,  hogy  magunk  is  a  nemzet  hivatását 
szolgáljuk  szabad  és  egyéni  tevékenységgel,  nem 
pusztán  konvenciók  betartásában,  mint  a  nép 
életében.  A  néptag  számára  az  életvitel  módjai, 
formái  vannak  megadva,  a  nemzet  tagja  számára 
csak  az  eszmény,  a  cél,  az  utakat  magának  kell 
felismernie,  sőt  köteles  e  felismerésen  munkál- 
kodni. A  népiséget  konzerválják  hordozói,  a  nem- 
zetiséget fejlesztik.  A  nép  azt  kívánja  gyermekeitől 
hogy  adott  etnikai  állapotában  megtartsák,  a 
nemzet  azt,  hogy  vigyék  feladata  felé.  Mert,  mint 
mondtuk,  a  nép  inkább  álla'pot,  a  nemzet  feladat. 

Hármas  rétegeződéssel  állunk  tehát  itt  szembe, 
amikor  a  faj,  nép  és  nemzet  mibenlétét  vizsgáljuk. 
S  ha  a  fejlődés  csúcsáról,  a  nemzet  felől  nézünk 
vissza,  akkor  az  első,  a  biológiai  réteg  jelentőségét 
abban  isnerhetjük  fel,  hogy  a  szellem  számára 
eszközül  szolgáló  lelket  végső  gyökerében  meg- 
határozza. Itt  veszi  eredetét  az,  amit  népiéleknek 
nevezünk.  De  csak  eredetét  veszi.  Az  anyag  aztán 
nagyban  módosul,  a  fejlődés  és  a  környezet  ha- 
tására. A  nemzet  szempontjából  tehát  ez  a  bioló- 

giai  alapanyag  igen  kevéssé  jelentős,  különösen, 
ha  elfogadjuk  azt  a  régi  tételt,  hogy  a  szellem 
éppen  a  testiség  leküzdésében  és  a  tőle  való 
szabaddá  tételben  éli  ki  önmagát. 

Lényeges  különbség  van  a  néplélek  és  nemzeti 
szellem  között  is.  A  néplélek  a  primitívebb  funk- 
ciók sajátos  változata,  az  a  mód,  ahogy  bizonyos 
nép,  illetve  a  népből  származó  egyének  lelki  te- 
vékenysége folyik.  Ezen  a  módon  élnek  szellemi 
életet  is,  s  így  ezzel  szolgálják  a  nemzet  eszmé- 
nyeit is.  A  nemzeti  szellem  azonban  független  a 
néplélek  alkatától,  mert  merőben  szellemi  tar- 
talom. Ugyanaz  az  idea  uralkodhat  a  legkülön- 
bözőbb lelki  alkatok  felett,  s  szolgálni  lehet  igen 
sokféle  lélekkel,  a  lelki  funkciók  sokféle  változa- 
tával. A  magyar  nemzeti  szellem  például  igen 
különböző  népisógű  egyéneket  ragadott  meg  és 
tett  a  nemzet  tagjaivá,  kik  ilyenformán  külön- 
böző népileg  tipikus  lelki  alkatokkal  vállalták 
szolgálatát.  A  nemzeti  szellem  nem  a  néplélekből 
hajt  ki,  hanem  föléje  helyezkedik,  s  azt  csak  esz- 
közként használja.  A  nemzetiségről  tehát  semmit 
sem  mond  a  nemzettagok  lelki  alkata,  ahhoz  lé- 
nyegében nem  is  tartozik.  A  nemzetnek  csak 
szellemi  alkata  van,  nemzeti  lélekről  szigorú 
szóhasználattal  nem  beszélhetünk. 

E  hármas  rétegeződésnél  tehát  minden  eset- 
ben valami  gyökeresen  új  lép  föl.  Egyiket  sem 
lehet  levezetni  a  másikból.  A  fajból,  minthogy 
természeti  jelenség,  nem  lehet  sem  népiséget,  sem 
nemzetiséget  levezetni,  mert  mindkettő  szellemi 
valóság.  De  nem  lehet  a  népiségből  sem  leve- 
zetni a  nemzetet,  mert  ennek  lényege  éppen 
az,  ami  a  népiből  teljesen  hiányzik  :  a  szellem 
öntudata  és  a  közösség  hivatástudata.  A  nemzet 

eszméje  fölülről  ered,  a  tiszta  szellem  birodal- 
mából ;  kevesek,  gyakran  egyetlen  egyén  szelle- 
mében ébred  öntudatra,  s  onnan  száll  alá  és  ter- 
jed el  a  közösség  körében,  s  emeli  azt  nemzetté. 
A  nemzetre  nézve  csak  ez  a  hivatástudat  a  lénye- 
ges, ez  teszi  éppen  azzá  a  nemzetté.  Etnikuma 
nincs,  illetve  az  etnikum,  amellyel  fiai  fel  vannak 
ruházva,  nem  hozzá,  a  nemzethez  tartozik,  hanem 
a  néphez,  melyből  fiai  származnak,  b  ahonnan 
magukkal  hozták.  Véletlen,  hogy  milyen  etnikum 
fűződik  hozzá.  Gyakran  független  is  mindenféle 
etnikumtól,  sőt  nem  egyszer  többféle  etnikumot 
egyesít.  Pontosabban :  a  nemzet  tagjai  egyben 
különféle  népek  tagjai  is  lehetnek.  Annyira  nem 
azonos  a  nép  a  nemzettel,  hogy  voltaképpen 
szörnyű  teher  számára,  mert  viaskodnia  kell  vele, 
hogy  őt  is  nemzetté  emelje,  eltöltvén  hivatásá- 
nak tudatával. 

A  nemzetet  tehát  nem  a  faj  és  nem  az  etnikum 
konstituálja,  hanem  egyes  egyedül  öntudata  és 
hivatástudata :  szelleme.  Ezáltal  különbözik  a 
néptől,  mely  annyiban  rokon  vele,  hogy  az  is 
történeti-kulturális  közösség,  s  még  inkább  a 
fajtól,  mely  merőben  természeti,  s  ma  már  teljesen 
széttört  állapotban  levő  egység. 

E  hármas  rétegeződés  fokozatosan  egyre  ma- 
gasabbra emelkedik,  a  testiség  mélységéből  a 
szellem  magaslataira,  az  ösztöniségből  az  öntudat 
világosságára,  az  elemi  életszükségletektől  a  leg- 
magasabb értékek  szolgálatáig,  az  utilista  civili- 
zációtól az  önértékű  szellem  kultúrájáig.  Hogy 
azonban  a  nemzetnek,  mint  emberi  közösségnek 
a  történetben  megjelenő  valóságos  alkatát  félre 
ne  ismerjük,  s  a  népszerű  biológiai  mitológia  he- 
lyett spirituálista  misztikába  ne  tévedjünk,  két 

körülményt  kell  a  legnagyobb  figyelemre  méltatni. 
Mindkettő  a  történeti  képződmények  általános 
természetével  függ  össze. 

Minden  történeti  képződmény  színtézis,  az 
addigvaló  fejlődés  foglalata.  A  jelenben  mindig 
benne  foglaltatik  a  múlt.  A  fejlődés  átmenetekkel 
jár.  Lépten-nyomon  középfokok  vannak.  Sőt  talán 
egyéb  sincs,  mint  középfokok,  átmeneti  formák. 
Bármelyik  itt  megvizsgált  réteget  szemléljük, 
sohsem  szabad  elfelednünk,  hogy  a  faji  törzs 
alakulóban  levő  nép,  a  nép  pedig  alakulóban  levő 
nemzet.  És  a  nemzet  is  alakulóban  levő  nép! 
S  nemcsak  úgy,  hogy  a  nemzet  fiaiban  is  ott 
vannak  a  népiségnek  a  nyomai,  melyből  szár- 
maztak, mint  ahogy  testi  mivoltukban  ott  hord- 
ják az  öröklött  faji  sajátságokat  is,  hanem  úgy  is, 
hogy  a  nemzet  és  nép,  esetleg  népek  a  legszorosabb 
reális  közösségben  élnek  együtt.  A  nemzet  a  népre 
van  rárétegezve  és  összenőve  vele.  Annak  a 
tényleges  életközösségnek,  mely  a  nemzetet  is 
hordozza,  melyben  a  nemzet  fiai  is  élnek,  csak  egy 
töredéke  emelkedett  fel  a  nemzetbe,  hatalmas 
rétegei  vannak,  melyek  puszta  nép  csak,  esetleg 
népek.  E  közösségnek  csak  egy  töredékében  éb- 
redt fel  a  nemzeti  szellem  öntudata,  mint  ahogy 
általában  a  szellem  öntudata,  s  jutottak  a  nemzeti 
hivatástudat  ismeretére,  mint  ahogy  a  magas 
kultúra  birtokába.  A  nemzet  szellemi  színvonalat 
jelent,  melyre  mindig  csak  kevesen  emelkednek 
fel ;  a  közösség  nagy  tömegei,  kikkel  pedig  amazok 
együtt  élnek,  nem  érnek  fel  eddig. 

Ha  a  valóságos  nemzeteket  szemléljük,  nem 
szabad  ezt  soha  elfelednünk.  A  nemzet  és  nép 
élete  tehát  át  meg  átszövi  egymást,  s  ez  számtalan 
történeti  jelenség  magyarázatát  adja.  Bizonyos 

ffo6 :  A  magyar  nenuseteszme.  1  ^ 

szempontból  i^y  is  lehet  tekinteni  egy  nemzet 
történetét,  mint  küzdelmet  a  nép  nemzetté  eme- 
léseért. De  nem  szabad  azt  sem  elfelednünk,  hogy 
noha  a  nemzet  lényege  merő  szellemiség,  hordozói 
emberek,  s  az  ember  nem  tiszta  szellem,  s  élete 
sem  a  tiszta  öntudat  biztos  útja.  Homályos  ösz- 
tönök, kusza  érzések,  ideák  mellett  szenvedélyek, 
az  értékek  mellett  érdekek,  a  célok  mellett  kívül- 
ről ható  okok  is  uralmukban  tartják.  Ebben  az 
emberi  sorsban  az  emberi  közösségek  is  osztoz- 
nak. A  nemzet  is.  A  történeti  nemzet  struktúrájá- 
ban és  életében,  legfejlettebb  formájában  is  ott 
zajlanak  a  primitívebb  közösségi  stádiumok  ösz- 
tönei, érzései,  szenvedélyei,  zavaros  vélekedései, 
s  el  kell  viselnie  mindazt,  amit  ottlétük  magával 
von.  A  nemzet  történeti  magatartása,  szellemének 
megnyilatkozásai  is  magukon  hordják  e  kaotikus 
és  heterogén  erők  zajlásának  a  nyomait.  Elő 
valóság  a  nemzet,  osztozik  hát  minden  élő  sor- 
sában :  nem  élheti  a  tiszta  szellem  életét.  De  szel- 
lemi valóság  is :  életét  mégis  a  szellem  irányítja. 
És  ez  a  döntő.  Mert  a  kozmoszban  mindennek  az 
a  lényege,  s  az  adja  meg  helyét  a  lót  rangsorában, 
amivel  több  és  magasabb. 

A  nemzet  mint  történeti  valóság  fejlődés, 
mégpedig  az  emberi  közösség  fejlődése  folyamán 
jön  létre.  Az  első  közösség  kétségtelenül  a  vór- 
ségen  alapult,  s  az  összetartozás  érzése  a  közös 
származáshoz  volt  kötve,  akár  monogámia,  akár 
poligámia,  akár  promiszkuitás  volt  is  az  alapja. 
Ez  a  közösség  aztán  idegenekkel  bővült  és  a 
civilizáció  fejlődésével  a  közösségi  érzés  motí\Tamai 
is  gyarapodtak,  s  a  vérközösség  mellett  egyre 
nagyobb  hangsúlyt  kaptak  a  közös  szokások, 
nyelv,  vallás,  hiedelmek,  egyszóval  az  etnikum. 

Lassanként  megjelenik  előttünk  a  nép,  melyet 
hagyományos  kultúra  fűz  szellemi  és  tudatos 
egységgé.  S  egyszercsak  egy  tagjában  felébred  a 
szellem  öntudata  is,  tekintetét  túlemeli  a  nép 
körén,  felismeri  helyzetét  és  viszonyát  a  népek 
egyetemében,  hivatást  és  célt  állít  a  közösség  elé, 
oly  magasztosát,  hogy  isteni  eredetet  tulajdonít 
neki,  s  ezzel  megszületik  a  nemzet  szelleme, 
ideális  értelemben  maga  a  nemzet.  Mostmár  idő 
kérdése,  hogy  ez  a  hivatástudat  a  nép  szélesebb 
köreiben  is  elterjedjen,  s  ez  váljon  a  közösségi 
összetartozás  érzésének  alapjává.  Azok  érzik 
közösségben  magukat,  kik  e  hivatást  mint  közös- 
ségük feladatát  vállalják.  A  közösség  alapja  és 
értelme  tehát  egyre  finomult,  szellemült,  emel- 
kedett a  nyers  természeti  állapotból  a  tiszta 
szellem  felé,  a  homályos  ösztönös  nyájérzéstől  a 
hivatásközösség  tiszta  öntudatáig,  mikor  a  tagok 
világos  tudatában  vannak  nemcsak  az  összetar- 
tozás tényének,  hanem  az  összetartozás  forrásá- 
nak, alapjának  és  céljának,  s  amikor  már  nem 
természeti  vagy  történeti  adottság  a  közösség, 
hanem  akart  és  szakadatlan  vállalással  meg- 
újított erkölcsi  kötelék.  Az  pedig,  hogy  az  így 
átalakult  jelentésű  közösségnek  még  mindig  a 
régi,  vérségi  összetartozást  jelentő  név  kíséri, 
csak  a  szavak  szívós  életére  vall,  s  legalább  em- 
lékeztető jele  a  szellem  hatalmának,  mely  íme 
mit  fejtett  ki  a  nyers  természeti  állapotból. 
A  nemzet,  még  egyszer  utoljára  állapítsuk  meg, 
nem  természeti  képződmény,  hanem  szellemi  alkotás. 
Nem  a  vér  és  a  föld  dolga,  sokkal  nagyobb  annál : 
az  aminek,  Fichte  tartotta :  Isten  egy  gondolata. 
Ez  a  gondolat,  mely  a  nemzet  egyetemes  fel- 
adatát foglalja  magában  és  szellemének  öntudata, 

nemcsak  ennek  a  szellemnek  az  alkatát  határozza 
meg,  hanem  irányítja  sorsát  is,  történetének 
tendenciáját.  A  történet  nem  egyéb,  mint  a 
szellem  küzdelme  a  valósággal,  hogy  benne  ma- 
gát megvalósíthassa,  s  őt  eszményei  szerint  át- 
alakítsa. A  nemzeti  történet  tehát  a  nemzeti 
szellem  küzdelme  a  maga  elé  tűzött  ideák,  célok 
megvalósításáért,  azért,  hogy  az  adott  viszonyok 
közt,  azok  felhasználásával  vagy  leküzdésével 
felismert  és  vállalt  hivatását  betöltse.  Történeté- 
hez tartozik  természetesen  e  megismerés  és  válla- 
lás eredete  és  kialakulása  is,  valamint  az  a  fej- 
lődés, melynek  folyamán  a  nemzetnek  ez  az  ön- 
magáról alkotott  eszméje  egyre  tisztul,  neme- 
sedik, hivatástudata  erősödik  és  egyre  jobban 
áthatja  a  közösséget,  —  vagy  esetleg  hanyatlik. 
Kétségtelen,  hogy  a  sors  külső  hatalmakon  is 
múlik,  hiszen  senki  és  semmi  sem  él  magában  el- 
szigetelten a  mindenségben,  hanem  ezernyi  köl- 
csönös hatásviszonyban.  De  hogy  a  nemzet 
hogyan  fogadja  a  külső  hatásokat,  támadásokat 
vagy  jótékony  közeledéseket,  milyen  viszonyba 
kerül  a  környező  népekkel,  milyen  helyet  foglal 
el  az  emberiség  egyetemében,  miként  reagál  a 
külvilágra,  mit  jelent  számára  minden  élmény, 
az  szellemének  alkatától  függ.  így  hát  nemcsak  a 
nemzet,  de  története  sem  érthető  meg  másból  a 
maga  tiszta  és  végső  lényegében,  mint  szellemé- 
ből. A  fajbiológia  nem  mond  róla  semmit  ;  az  első 
kulturális  jelenség  felmerülésével  csődöt  mond, 
hiszen  az  nem  a  vér,  hanem  a  szellem  alkotása. 
De  nem  vezet  eredményre  a  néprajz  vagy  nép- 
lélektan sem,  mert  a  nemzet  a  kultúrának  oly 
magas  fokán  lép  föl  és  lép  túl  a  népen,  ahol  e 
tudományok  már  hasznavehetetlenek. 

Ezt  a  nemzeti  szellemet  még  mindig  szívesen 
vélik  valami  titokzatos,  az  egj'ének  felett  lebegő, 
önálló  életet  élő  valóságos  lénynek.  Mint  ahogy  ál- 
talában így  fogják  fel  az  objektív,  egyéneket  meg- 
haladó szellemi  valóságokat,  a  kultúrát,  a  társa- 
dalmat és  közösségeit,  a  korszellemet  is.  Pedig 
létformájukban  semmi  misztikum  nincs.  Ezek 
egyszerűen  az  egyének  tudatában,  szellemében  és 
akaratában  élnek.  Bennünk  vannak,  bennünk,  akik 
a  szó  szoros  értelmében  alkotjuk  őket,  azáltal, 
hogy  a  magunk  szelleméből,  ahol  megszülettek 
eszméik,  kivetítjük  őket,  tudatunkban  tartjuk 
és  akarjuk  fennállásukat.  A  közösség  consensumn, 
megegyező  elismerésén,  igenlésén  nyugszik  létük. 
Azt  mondhatjuk,  hogy  azért  van  család  vagy 
nemzet,  vagy  egyház,  mert  van  egy  hely  a  szelle- 
münkben, ahol  családtagnak,  hazafinak  vagy 
hívőnek  tudjuk,  valljuk  és  akarjuk  magunkat. 
Ezeknek  az  objektív  szellemi  valóságoknak  a 
léte  is  addig  tart,  míg  vannak,  akik  létüket 
akarják,  szellemüket  szellemükben  hordják. 

Egyének  szellemi  tevékenysége  hát  a  nemzet 
léte  is.  Minthogy  pedig  az  egyének  nem  egy- 
formán vannak  megáldva  a  szellem  képességeivel, 
tudatosságának  világosságával  és  erejével,  a 
szellemi  alkotások  teremtésében,  a  kultúra  létre- 
hozásában és  fejlesztésében,  a  közösségek  sor- 
sának irányításában,  a  történet  aktusaiban  nem 
minden  egyén  egyforma  módon  és  mértékben  vesz 
részt.  Összességük  pedig  mint  összesség,  tömeg, 
egyáltalában  nem  tevékeny  tényező,  csak  anyag 
vagy  eszköz  egyének  kezében,  egyszerűen  azért,  — 
minden  egyéb  tömeglélektani  körülményt  meg- 
előzve, —  mert  az  öntudat  az  egyénhez  van  kötve, 
a  tömegnek  öntudata  nincs.  A  közösség  csak  az 

egyének  szellemében  jut  öntudatra.  Nincs  olyan 
kollektív  jelenség,  gondolat,  eszme,  szemléleti 
mód,  felfogás,  bár  még  oly  széles  körben  elterjedt, 
mely  ne  lett  volna  egykor  egyetlen  magános 
szellem  legmélyebben  szubjektív  élménye.  Sőt 
azt  lehet  mondani,  hogy  attól  függ  ereje,  ható- 
képessége és  halhatatlansága,  hogy  a  szubjek- 
tumnak milyen  teremtő  mélyéből  szakadt  ki, 
mennyi  eleven  életet  hozott  magával  gyökérzeté- 
ben, mikor  a  külső  világ,  a  valóság,  a  közösség 
talajára  plántáltatott  át,  mert  annál  mélyebb  és 
szívósabb  szálakat  tud  ott  bocsátani,  idegen 
szellemekben,  melyek  befogadják,  fenntartják, 
s  annál  dúsabb  lombba  tud  borulni. 

Ilyen  mély  átélésre  és  erővel  teljes  kivetítésre 
pedig  nem  minden  ember  képes.  Csak  kevesek, 
a  valódi  teremtő  szellemek  tulajdona  ez.  ök  a 
valóság  síkján  megjelenő  szellem  ébresztői,  kik 
kiszabadítják  a  tudattalanság  homályából,  ök  a 
kultúra  alkotói.  A  nemzetre  vonatkoztatva,  ők  a 
nemzet  «nagyjai»,  kik  öntudatra  emelik,  s  ezáltal 
megteremtik,  s  rendeltetését  felismerve,  céljait, 
követendő  eszményeit  kitűzik.  Az  eszme  mindig 
megelőzi  a  valóságot.  A  nemzetet  is  megelőzi 
szelleme.  Mint  reális  közösséget  ő  teremti  meg. 
Láttuk  a  magyar  példát,  amint  az  Árpádok  csa- 
ládi hagyománya,  a  közösség  mítoszává  válva, 
megteremti  a  magyar  nemzeti  közösséget  mint 
történeti  valóságot.  De  látni  azt  is,  hogy  e 
szellem  további  útja  is  kiváló  egyének  személyes 
sevékenységéhez  van  kötve.  A  szellemnek  ugyanis 
tzakadatlanul  fejlődni  kell.  A  hivatásnak  a  törté- 
neti változásokhoz  kell  idomulnia,  melyek  a 
nemzet  sorsában  szükségszerűen,  vagy  önmaga 
által   akart   módon   bekövetkeznek.    A   nemzet 

egészsége  és  ereje  éppen  abban  mutatkozik  meg, 
felismeri-e  a  korszerű  feladatot,  vagyis  fejlődés- 
képes-e szelleme.  Ez  pedig  «nagyjain»  múlik. 
Az  ő  éles  szemüktől  és  tág  elméjüktől  függ  a  nem- 
zet sorsa.  Ilyenek  kevesen  vannak.  Minél  nagyob- 
bak, annál  kevesebben.  Talán  évszázadok  távo- 
lából nyújtva  kezet  egymásnak,  irányítják  az 
emberiség  és  a  nemzetek  fennkölt  és  tragikus  téve- 
dezését  a  menny  és  a  föld  között,  a  «közép  biro- 
dalma* felé. 

Már  többen  vannak,  a  szellem  édes  gyermekei 
még,  kiknek  szelleméből  nem  születik  új  eszme, 
nem  ők  törik  fel  a  kapukat,  melyek  mögött  a 
tiszta  Idea  sugárzik,  de  a  megmutatott  fényt 
szemükbe  fogadják,  s  teljes  buzgalommal  azon 
vannak,  hogy  az  emberiség  és  közösségeinek 
életét  e  vezérlő  csillagok  irányába  tereljék.  A  leg- 
többen azonban  csak  vezettetik  magukat,  a 
szellemi  kezdeményezés  képessége  nélkül.  Nem 
látják  a  fényt,  de  elhiszik,  hogy  fénylik  és  hívogat, 
8  rábízzák  magukat  a  látókra.  S  varrnak,  ember- 
formájú lények  bár,  kik  még  ezt  sem  vállalják 
szívesen,  hanem  tiltakoznak  ellene,  mert  a  szellem 
szikrája  is  hiányozva  belőlük,  szenvedés  számukra 
ez  az  értelmetlen  erőszak  természetükön :  a 
természeten,  mely  egyedüli  úr  bennük,  melynek 
öntudatlan  felelőtlenségéből  nem  emelkedtek  ki. 
Számíthatjuk-e  hát  őket  a  nemzethez,  csupán 
azért,  mert  abban  a  közösségben  élnek,  amelyben 
a  nemzet  fiai  is,  de  amelyhez  nekik  semmi  szellemi 
közük  nincs?  Mint  ahogy  az  egész  emberiség  kö- 
rében, a  kisebb  közösségekben  is  végzetesen 
összekeveredve  él  ez  a  kétfajta  ember,  melyekről 
Szent  Ágoston  azt  mondta,  hogy  voltaképpen  csak 
erre  a  két  fajra  oszlik  az  emberiség :  Isten  és  a 

világ  birodalmának  polgáraira.  A  nemzethez  való 
tartozás  sem  származáson,  anyanyelven,  állam- 
polgárságon vagy  lakóhelyen  múlik.  Egyedül 
szelleme  által  tartozhat  bárki  is  a  nemzethez, 
minthogy  az  szellemi  valóság  és  közösség. 

Ez  a  körülmény  igen  nehézzé  teszi  a  nemzethez 
való  tartozást.  Mert  nemcsak  az  következik  be- 
lőle, hogy  az  úgynevezett  született  nemzettagok 
sem  valamennyien  valódi  nemzettagok,  s  jöhettek 
be  ősei  Árpáddal,  lehetett  dédje  nádor  a  szent 
királyok  udvarában,  ő  esetleg  mégsem  tagja  a 
magyar  nemzetnek,  hanem  jelenti  azt  is,  hogy 
távolról  sem  elég  e  nemzet  nyelvét  megtanulni, 
vagy  akár  művelni  is,  s  hangosan  vallani  magát 
tagjának,  még  akkor  sem  mindig,  ha  e  vallomás 
őszinte ;  nem  elég  a  nemzet  szellemének  és  hiva- 
tásának ismerete  sem,  bármily  tudós  részletes- 
séggel is  :  valami  több  kell :  a  tudatnak,  az  átólt- 
ségnek  oly  mélysége  és  formája,  amit  pontosab- 
ban már  szavakkal  nem  lehet  kifejezni. 

De  minthogy  a  nemzeti  szellem  kulturális 
alkotás,  mégpedig  igen  magasrendű  kulturális 
alkotás,  befogadására  is  csak  a  kultúra  bizonyos 
fokán  képes  az  ember.  Nemzettaggá  a  kultúráló- 
dással  együtt  emelkedik  az  ember.  S  annak  a 
nemzetnek  a  tagjává,  melynek  kultúrájában  a 
kultúrát  kapja.  Minél  öregebb  egy  nemzet,  minél 
magasabb  fokán  van  a  fejlődésnek,  tehát  minél 
gazdagabb  hagyományban  és  mélyebb  öntudat- 
ban, annál  nagyobb  feladatot  ró  a  leendő  nemzet- 
tagra. Generációk  családi  fejlődése  és  hagyománya 
nélkül  csak  kivételes  szellemeknek,  zseniknek  si- 
kerülhet e  feladat  teljesítése,  mint  ahogy  általában 
generációk  előzménye  kell  a  tökéletes  kultúrához 
az   átlagember  esetében.   Bennük  csakis  akkor 

válhat  teljessé  a  nemzetiség,  ha  családjuk  már 
generációk  életének  folyamán  lassan  és  szervesen 
beletagolódott  a  nemzet  közösségébe,  áthatva 
annak  szellemétől.  A  származásnak  tehát  nem 
biológiai,  hanem  szellemi  szerepe  van  az  egyén 
nemzetisége  körül.  Ahol  a  nemzeti  hagyomány 
családi  hagyomány,  ott  beszélhetünk  született 
nemzettagokról.  S  különböző'  nemzetiségű  szüló'k 
esetében  az  a  döntő',  melyik  családi  hagyomány 
lesz  az  új  sarjadék  hagyományává,  szellemévé. 
Akinek  ősei  Árpáddal  jöttek  be,  annak  tehát 
helyzeti  előnye  van.  Az  van.  Ám  ezzel  együttjár 
a  nagyobb  felelősség.  Annál  nagyobb  szégyen,  ha 
nem  emelkedik  a  nemzetbe.  S  itt  mutatkozik  meg 
legerősebben  az  is,  hogy  mennyire  nem  nyelvében 
él  a  nemzet.  Nagyon  szépen  beszélhet  valaki 
magyarul,  írhat  is  e  nyelven,  akár  remekműveket : 
mégis,  valami  miatt  érezzük  tévedhetetlen  biztos- 
sággal, hogy  mégsem  magyar.  De  a  magyar  nép 
nyelvét  csak  törve  beszélő  fiatal  Széchenyi  kapi- 
tány már  a  legigazibb  s  leghívebb  magyarok  so- 
rába tartozott. 

A  nemzet  tehát  «jobbjaiban»  él.  ök  a  nemzet. 
S  ha  nem  tesszük  meg  ezt  az  éles  különbséget, 
mely  megint  csak  a  nép  és  nemzet  közti  különb- 
ség, akkor,  ismételjük,  felesleges  a  két  szó  hasz- 
nálata, mert  semmi  sem  különíti  el  a  dolgokat, 
melyeket  jelentenek.  Mondhatjuk,  hogy  ez  a 
régi  rendi  nemzetfogalom  továbbélése,  a  tétel 
igazságán  ez  semmit  sem  változtat.  A  nemzet 
igenis  arisztokratikus  fogalom.  A  nemzet  valóban 
«rend» :  a  nép  arisztokráciája.  Mindig  az  volt  és 
az  is  marad.  Egykor  jogi  kritériumokhoz  kötötték. 
A  nemzet  az  uralkodó  és  az  arisztokrácia,  hangzik 
Joseph  de  Maistre  híres  XVIII.  századi  meghatáro- 

zása,  bár  akkor  sem  volt  mindenik  nemes  valódi 
nemzettag.  A  XIX.  század  elején  már  szellemi 
arisztokráciává  emelték  a  nemzetet  és  Hans 
von  Gagem  így  határozta  meg:  «ha  a  nemzet 
nézeteiről,  vágyairól,  ítéletéről,  magas  érdekeiről 
beszélek,  nem  a  koldus  gyermekére  gondolok, 
hanem  elsősorban  a  nemzet  jobbjaira,  gondolkodó 
részére,  magvára,  tekintet  nélkül  korra,  nemre  és 
állásra^.  Némelykor  egészen  szűkre  húzódik  a 
nemzet  köre.  Volt  idő,  mikor  a  magyar  nemzetet 
csak  a  királyi  család  jelentette,  mert  egyedül  az 
övé  volt  még  a  hagyomány  és  hivatástudat,  mely 
a  nemzet  szellemének  magva  lett.  S  Szent  István 
korában  rajta  kívül  alig  voltak  képviselői  annak 
a  szellemnek,  mely  az  európai  magyarság  nemzeti- 
ségének csírája  volt.  Sem  a  felnégyelt  Koppány, 
sem  a  királyi  vezér,  a  német  Vencelin  nem  volt  az. 
A  nemzethez  tartozás  —  ne  habozzuk  végre  ki- 
mondani —  kiválasztottság  és  kegyelem.  S  nyilván 
az  optimisták  jámbor  ábrándja  marad  örökre, 
sajnos,  az  óhaj,  hogy  a  névleges  nemzeti  közösség 
teljes  egészében  valódi  öntudatos  nemzetté  váljon. 
Ez  épp  oly  meddő  vágy,  mint  minden  megkeresz- 
teltben krisztusi  leket  keresni. 

Nincs  tehát  semmiféle  objektív  jegye  a  nemzet- 
hez tartozásnak.  A  felületes,  nyelvhez  és  más 
külsőséghez  kötött  nemzetfogalomnak  és  a  rajta 
alapuló  asszimilációs  nacionalizmusnak  lett  a 
következménye  a  nemzet  felhígulása.  A  nyelv 
és  más  külsőségek  asszimilációjával  nem  érheti 
be  a  nemzeti  lekiismeret  :  a  belső  életforma,  a 
szellemi  magatartás  mélyeiben  rejlik  a  nemzetiség 
biztosítéka.  S  ki  lát  ide  be?  Ki  ítélhet  bárkinek  a 
nemzeti  érzületéről,  nemzethűségéről?  Ebben  a 
kérdésben  éppen  oly  gyarló  az  emberi  ítélet,  mint 

bármikor,  midőn  valakinek  erkölcsi  értékéről  kell 
ítélkeznie.  Az  emberi  bíró  csak  azt  tudja  megítélni, 
—  többé-kevésbbé,  — ■  megsértett-e  valaki  csele- 
kedettel egy  tételes  törvényt.  A  szellemnek  pedig, 
erkölcsnek  és  nemzetiségnek  egyaránt,  nincsenek 
tételes  törvényei.  Itt  csak  a  szubjektív  bizonj^os- 
ság  vagy  elégedetlenség,  a  lelkiismeret  ítélhet, 
mert  csak  ő  lát  be  e  mélységbe,  ám  nem  minden- 
kiben éber  a  lelkiismeret,  s  nem  mindenki  követi 
szavát,  mégha  hallja  is. 

A  nemzethez  tartozás  személyes  dolog.  Mint- 
hogy istenadta  képességeken  múlik,  a  szellemi 
felemelkedés  és  az  eszmének  való  odaadás  képes- 
eégén, voltaképpen  senki  felelőségre  nem  vonható 
miatta.  Mint  ahogy  a  vallás.  Isten  és  ember 
viszonya  is  teljesen  személyes  dolog.  Nem  lehet 
senkitől  követelni  a  nemzeti  tudatosságot,  mert 
kétséges,  hogy  egyáltalában  képes-e  rá.  S  éppen 
így,  merőben  esztelenség  valakit  nemzeti  érzése 
miatt  megvetni  vagy  üldözni.  A  nemzeti  hova- 
tartozás éppen  úgy  autonóm  joga  az  embernek, 
mint  a  vallási  meggyőződés.  Ezzel  szemben  azon- 
ban nincs  joga  részt  kérni  vagy  erőszakolni  a  nem- 
zet életében,  sorsának  irányításában  olyannak, 
aki  nem  nemzettag.  A  nemzet  joggal  tiltakozik 
idegen  beavatkozás  ellen.  Persze  ezt  nem  iehet 
racionálisan  elképzelni.  A  nemzet  lényegében  nem 
szervezett  intézmény,  nincsenek  jogilag  körülírt 
alkotmánya  és  szervei.  Közvéleményszerűen  fog- 
lalhat csak  állást.  De  állást  kell  foglalnia.  Mert 
ha  senki  nemzeti  érzületét  ember  meg  nem  ítél- 
heti is,  cselekedeteit  kénytelen  megítélni,  mert  a 
cselekedeteknek  hatásuk  van  kifelé  is,  a  közösségre 
és  a  nemzet  szellemére  nézve  is.  Az  ítélet  azonban 
szinte  a  végtelenségig  fellebbezhető.  A  történelem 

hozza  és  az  utókor  mondja  ki.  A  nemzet  kezében 
nincsen  semmiféle  anyagi  szankció,  mint  ahogy 
jutalmazni  sem  tud  mással,  mint  azzal,  hogy  kö- 
rébe fogad  és  elfogadja  hűségünket,  munkánkat, 
áldozatunkat. 

Fejtegetéseink  folyamán  igyekeztünk  meg- 
állapítani a  nép,  állam,  nemzet  tiszta  lényegét, 
különbségeiket  és  a  köztük  levó'  viszonyt.  Más 
kérdés  azonban,  minő  szerep  jut  a  népnek  és 
államnak,  a  többi  történeti  tényező  közt,  a  nem- 
zetek történeti  kialakulásában.  S  még  itt  is  két 
probléma  rejlik,  a  szerint,  hogy  magát  a  nemzet 
szellemét,  vagy  a  tényleges  nemzeti  közösséget 
tekintjük.  Általános  szabály  aligha  állítható  fel, 
mint  ahogy  történeti  nemzetfogalmat  és  nemzet- 
fejlődóst is  többfélét  láttunk.  Ugyanannak  a  nem- 
zetnek a  fejlődése  folyamán  is  változhat  a  nép  ós 
állam  szerepe  a  nemzet  életében.  Csak  az  egyes  ese- 
tek minél  nagyobb  számának  a  vizsgálata  nyújt- 
hat támpontot  a  fejlődés  tipikus  vonásainak  meg- 
állapítására. De  tudnunk  kell  azt  is,  hogy  a  típusok 
sohsem  foglalják  magukba  az  összes  lehető  ós 
tényleges  változatokat.  Olyan  tapasztalati  tör 
vényhez  pedig,  mint  a  természettudományok  vi- 
lágában, sohsem  vezethet  a  legszorgosabb  össze- 
hasonlító vizsgálat  sem. 

Egy  belátás  azonban  kényszerítő  erővel  lép 
fel  vizsgálataink  eredményeként,  s  ez  az,  hogy  a 
mai  állapot,  a  népnemzet  nemzetállamának  uralma 
minden  természetes,  egészséges  és  békés  fejlő- 
désnek útjában  áll.  Már  magábanvéve  az  fenye- 
gető veszély,  hogy  a  nemzet  és  állam  azonosítása, 
sőt  felcserélése  arra  vezet,  hogy  az  állam  törvé- 
nyekkel szabályozhatja  esetleg  a  nemzet  miben- 
létét, a  nemzeti  erényeket  és  bűnöket,  mint  ahogy 

egykor  a  vallás  dolgaiban  döntött  hatalmi  szóval, 
s  ezzel  üres  formalizmussá  szikkasztja  a  nemzeti- 
ség eleven  életét.  Ami  isteni,  profanizálódik,  ami 
erkölcsi  kérdés  és  személyes  dolog,  jogi  és  hatalmi 
üggyé  torzul.  A  nemzetiség  erkölcsi  veszélye 
rejlik  abban  is,  hogy  az  államot  nem  a  morál, 
hanem  az  államérdek  vezérli.  A  nemzet  missziója 
6  viszonyban  imperializmussá  süllyed.  A  több- 
féle néplakta  országokban  pedig  teljesen  megold- 
hatatlan a  népnemzet  nemzetállamának  kérdése. 
A  nemzetállam  szükségszerűen  csak  egyetlen 
nemzet  állama  lehet,  s  ha  a  nemzet  a  néppel 
azonosítattik,  vagyis  népnemzet,  akkor  az  ország- 
lakó népek  közül  csakis  egyetlen  nép  tarthat 
igényt  a  nemzet  rangjára.  Mindaddig,  míg  a  többi 
népben  fel  nem  ébred  a  nemzeti  öntudat,  nincsen 
is  baj.  Ám  ezt  a  felébredóst  nem  lehet  megaka- 
dályozni, illetve,  nem  lehetett  megakadályozni. 
Már  pedig  mi  történik,  ha  a  népekben  nem  az 
uralkodó  népnemzet  öntudata  ébred  fel,  vagyis 
nem  asszimilálódnak,  hanem  a  tulajdon  népi- 
ségüket  fejlesztik  nemzetiséggé,  s  külön  nemzet 
tagjainak  érzik  magukat,  só't  oly  nemzetek 
tagjainak,  melyek  a  szomszédban  önálló  nemzeti 
államok  birtokosai?  Csak  körül  kell  tekintenünk. 
A  népi  kisebbség  magábanvéve  nem  ad  gondot, 
de  annál  nagyobb  gondot  ad  a  nemzeti  kisebbség. 
Világos,  hogy  egyetlen  nemzetállam  sem  tűrhet 
a  maga  területén  idegen  nemzeti  öntudatot  és 
aspirációkat.  Az  összeütközés  elkerülhetetlen  te- 
hát, s  a  vita  a  népnemzet  és  nemzetállam  elve 
alapján  örökre  eldönthetetlen. 

A  nemzetiségi  kérdés  ma  a  vallásháborúk 
<(cujus  regio  ejus  religio»  elvének  stádiumában  van. 
Pedig  megoldás  nem  érhető  el  a  területi  autonó- 

miák  módszerével,  mert  ezzel  csak  a  regionális 
kisebbségek  száma  szaporittatnék,  s  ezek  lép- 
nének az  országos  kisebbségek  helyére.  De  nem 
segít  a  számarány  következetes  keresztülvitele  az 
államigazgatás,  gazdasági  és  kultmrális  élet  egész 
területén  sem,  mert  az  alkalmasság  nem  függ 
népiségtől  vagy  nemzetiségtől.  Csakis  annak  az 
elvnek  az  elfogadása  segíthet,  ami  a  valláshábo- 
rúnak is  véget  vetett :  a  szétválasztás  ;  állam  és 
egyház  szétválasztása  után  most  a  nemzet  és 
állam  szétválasztása,  lényegüknek  megfelelően. 
Mint  a  vallás,  úgy  a  nemzetiség  is  személyes 
emberi  jog,  meggyőződés,  akarat  és  szellem  kér- 
dése, szabadság ;  s  a  nemzet  éppen  úgy  független 
az  államtól,  mint  az  egyház.  A  nemzet  tisztán  a 
nemzeti  társadalom  ügye,  mint  ahogy  az  egyház 
a  híveié.  Az  állanmak  csak  a  társadalom  általános 
szervezése  és  védelme  keretében  van  köze  hozzá. 
Ha  ez  az  elv  magvalósul,  nem  okoz  gondot  népek 
vagy  nemzetek  állami  hovatartozása,  megsz&iik 
a  szakadatlan  veszély,  mely  nagy  és  egyébként 
életképes  állami  egységeket  fenyeget  szótrob- 
banással, éppen  akkor,  midőn  minden  körülmény 
nagy  állami  egységek  létrejöttét  sürgeti,  elsősor- 
ban Európa  egységét.  Az  emberiség  legközelebbi 
jövője,  Európa  mai  nemzeteinek  pedig  egész 
sorsa  alighanem  azon  múlik,  véget  ér-e  idejében 
a  mai  imperialista  nemzetállamok  korszaka, 
mielőtt  öngyilkos  küzdelmükön  tönkre  nem  megy 
az  emberi  civilizáció  és  kultúra.  De  ha  nem  is 
látunk  ily  sötéten,  azt  az  aggodalmat  akkor  sem 
hallgattathatjuk  el,  hogy  e  türelmetlen,  hódító- 
kedvű nemzetállamok  és  népnemzetek  éppen  úgy 
diszkreditálni  fogják  a  nemzetiség  magasztos 
eszméjét,  mint  egykor  a  vallással  tette  az  állam. 

De  a  történetfilozófus  optimista,  ö  bízik  a 
tiszta  nacionalizmus  megmenekülésében,  mert 
meggyőződése,  hogy  a  történeti  fejlődés  a  kívá- 
natos irányba  halad,  mégha  a  napi  események 
más  látszatot  is  mutatnak. 

A  magyarság  számára,  ha  hű  maradt  volna 
nyolcszáz  éves  hagyományaihoz  és  nem  enged  a 
nyugati  befolyásnak,  e  kérdések  és  feladatok  igen 
világosak  volnának.  Mert  ha  most,  fejtegetéseink 
végén,  a  nyugati  és  a  magyar  nemzetfogalmat 
összevetjük  a  nemzetnek  tiszta  dialektikai  úton 
leszűrt  eszméjével,  egy  pillanatig  sem  kerülhetünk 
a  nacionális  elfogultság  gyanújába,  ha  a  magyar 
nemzetfogalmat  ítéljük  a  tiszta  eszméhez  köze- 
lebb állónak.  Az  igazi,  ősi  nemzetfogalom,  melyet 
nem  zavart  még  meg  a  számunkra  használha- 
tatlan nyugati  változat,  nem  volt  hozzákötve  sem 
a  földhöz,  sem  a  vérhez,  sem  a  nyelvhez,  nem  volt 
hozzákötve  a  népiséghez,  hanem  egyedül  a  szel- 
lemhez, az  életformához,  belső  magatartáshoz  és  a 
nemzeti  hivatás  vállalásához.  Állama  pedig  nem 
volt  türelmetlen  nemzetállam,  hanem  valódi  bi- 
rodalom, mely  más  országlakó  népek  népiségének 
megsemmisítésére  sohasem  tört,  sőt  ápolta  azt. 
A  magyar  nem  asszimilálni  akart :  kormányozni. 
S  ő  értett  ennek  a  művészetéhez,  ősi  örökségkent. 
Hiszen  szellemének  első  mozdulata  e  sajátos 
nemzeteszme  és  államfelfogás  kialakítása  volt. 
Csíráját  és  a  képességet  hozzá  keletróT  hozta,  s  itt 
Nyugat  határszélén  a  legnyugatibb  eszme,  a 
kereszténység  tüzében  tisztította.  Ha  hű  marad 
hozzá  e  mai,  oly  más  tüzekkel  lángoló  időkben  is, 
különös  dicsőség  jut  számára  :  ő  őrzi,  e  keleti 
jövevény,  s  éppen  keletisége  örökéből,  a  leg- 
nyugatibb hagyományt  és  ő  a  jövendő  előhírnöke. 

E  hivatás  teljesítése  nem  könnyű.  Áldozat. 
Mily  egyszerű  és  kényelmes  volna  «néppé»  süllyedni 
vissza,  szerény  «faji»  keretek  közé !  Mennyi 
problémától,  gondtól,  aggodalomtól  és  rettegés- 
től szabadulnánk  meg  !  S  mennyi  ellenségtől ! 
De  nekünk,  méltóképpen  őseinkhez,  meg  kell 
maradni  nemzetként.  Meg  kell  hoznunk  ezt  az 
áldozatot,  Európáért  és  az  emberiségért :  a 
szellemért  !  Szokott  dolgunk  az  áldozathozatal. 
S  nem  régi  dicsőségen  való  merengés  ez  a  hivatás- 
tudat, nem  egy  kis  nép  korszerűtlen,  idejét 
műit  erőlködése,  nem  a  tönkrement  úr  úrhat- 
námsága.  Isteni  parancs  vállalása  ez. 


UTOSZO. 


Ez  a  tanulmány  abból  a  dolgozatomból  sar- 
jadt ki,  mely  «A  magyar  nemzeti  szellem»  címen 
a  Magyarságtudomány  1937.  évfolyamában  jelent 
meg.  Itt  a  23.  lapon  szóltam  a  sajátos  magyar 
nemzetfogalomról,  létéró'l,  eredetéró'l,  jelentó'ségó- 
ről.  (Ennek  a  tanulmánynak  egyébként  szövegét 
is  felhasználtam  jelen  munkám  utolsó  fejezetében. 
Az  eredeti  szöveg  azonban  a  tárgyalt  kérdéseket 
részletesebben  és  nagyobb  filozófiai  szakszerűség- 
gel fejtegeti.) 

Ha  munkám  meró'ben  a  tudományos  szak- 
körök számára  készült  volna,  a  problémát  széle- 
sebb összefüggésben,  részletesebben  és  gazda- 
gabban fejtettem  volna  ki.  így  mindenesetre 
bővebben  foglalkoztam  volna  bevezetó'ül  az  eszme, 
az  eszmény,  a  fogalom  és  a  valóság  alkatával  és 
viszonyával.  Szenteltem  volna  egy  fejezetet  külön 
a  nyugati  nemzetfogalom  és  nacionalizmus  kifej- 
lődése összefüggő  és  részletes  rajzának.  Ismertet- 
tem volna  a  különböző  tudományos  felfogásokat 
kérdéseinkről  kritikai  állásfoglalás  keretében.  S 
végül  a  fejtegetéseket  a  magyar  nemzeti  szellem 
egy  olyanféle,  de  részletesebb  rajzával  zártam 
volna  le,  aminő  az  imént  idézett  tanulmányomban 
is  olvasható.  De  kiadómmal  egyetértésben  arra 
a  meggyőződésre  jutottunk,  hogy  e  könyvnek 

to6:  A  magyar  nemzeteszme.  14 

minél  szélesebb  elterjedtséget  kell  biztosítani,  s 
ez  a  szempont  következményekkel  járt  a  terjede- 
lem dolgában  is,  a  mellett,  hogy  az  előadásban 
a  tárgy  minél  közvetlenebb,  in  medias  res  meg- 
ragadását és  előadását  tette  kívánatossá.  Ezért 
főként  arra  volt  gondom,  hogy  a  magyar  fejlődés 
rajza  legyen  lehetőleg  teljes,  s  azok  a  fejtegeté- 
sek elegendők  a  meggyőzésre,  melyek  a  magyar 
nemzetfogalom  rangját  igyekeznek  megállapítani, 
a  nemzet  tiszta  eszméjével  szembesítve.  Ez  a  rajz 
természetesen  csak  vázlat,  korántsem  igényli  a 
részletes  ábrázolás  érdemét.  A  kutatás  mai  állapo- 
tában, midőn  az  alapvető  részletmmikálatok  alig- 
hogy megindultak,  teljességre  törekvő  összefogla- 
lásról amúgysem  álmodozhatunk.  Csak  a  fejlődés 
általános,  fő  vonulási  irányát  sejthetjük,  s  nagy, 
szembetűnő  gócpontjait  ismerhetjük  fel.  A  ki- 
szabott terjedelem  pedig  még  fokozottabb  vázla- 
tosságra kényszerített.  Így  az  átmenetek  és  vál- 
tozatok belesimultak  a  fejlődés  általánosságába 
és  az  általános  típusokba.  Arra  törekedtem,  hogy 
legalább  a  magyar  nemzetfogalom  sajátossága, 
eredete,  fejlődése  s  történeti  alkatának  rétegző- 
dése kellőképpen  kidomborodjék.  Tudatában  va- 
gyok annak  is,  hogy  a  részletekre  vonatkozó 
eredményeim  nem  mind  véglegesek,  a  további 
kutatás  sokat  korrigálni  fog  közülük.  Magam  is 
inkább  kiindulásnak  szánom  dolgozatomat.  De 
az  alapfelfogás  igazságába  vetett  meggyőződésem 
szilárd.  Erről  már  az  eddigi  bizonyító  anyag  is 
meggyőzött. 

Ez  a  könyv  történetfilozófiai  tanulmány,  s  a 
történetfilozófus  azon  az  anyagon  végzi  munká- 
ját, melyet  a  szaktörténészek  hordtak  össze.  így 
én  is,  noha  nem  egy  részletre  vonatkozólag  magam 

is   folytattam   forrástanulmányokat,    nagyjában 
historikusaink    eredményeire    támaszkodtam. 

Első  helyen  a  modern  magyar  történettudo- 
mány nagy  korpuszát  kell  említenem,  Hóman 
Bálint  és  Szekfü  Gyula  Magyar  Történet-ét,  mely 
mai  történetismeretüuknek  és  történetszemléle- 
tünknek valóban  alapja  és  irányítója.  De  sohsem 
jöhetett  volna  létre  munkám  Deér  Józsefnek  a  ma- 
gyar nemzeti  öntudat  fejlődésére  vonatkozó  alap- 
vető kutatásai  nélkül.  Tudomásom  szerint  Szekfü 
Gyula  és  Deér  József  voltak  az  elsők,  akik  hoz- 
zám hasonló  értelemben  vehető  sajátos  magyar 
nemzetfogalom  létére  mutattak  rá.  Szekfü  a 
Három  nemzedék  3.  kiadása  206.  1.-n,  —  a  szöve- 
get jelen  munkámban  Deákról  és  a  nemzeti  tör- 
vényről szólva  idézem,  —  Dee'r  pedig  Pogány 
magyarság,  keresztény  magyarság  című  könyvé- 
ben a  187.  l.-on  ezt  írja :  A  magyarság  már  jelen 
hazája  területén  feltűnésekor  «sem  alkotott  a 
szó  mai  értelmeben  eg\'sége5,  tehát  egyfajú  és 
eg}'nyelvű  nemzietet.  A  magyarok  régi  hazájuk- 
ból rendkívül  rugalmas  népfogabnat  hoztak  maguk- 
kal, melynek  nem  a  faji  és  nyelvi  egység,  hanem 
a  közös  politikai  és  katonai  vezetés  adott  tartal- 
mat, amely  tehát  idegen  népek  és  néprészek  csat- 
lakozásának és  megszervezésének  tág  teret  enge- 
dette (v.  ö.  :  44.,  90.  11.).  Újabban  Csekpij  István 
foglalkozott  A  magyar  nemzetfogalom  című  tanul- 
mányában (1938)  a  kérdéssel,  jobbára  politikai- 
jogászi szempontból.  Napjaink  egyre  szaporodó, 
inkább  publicisztikai-irodalmi,  mint  tudományos 
kísérleteire  itt  nem  terjeszkedhetünk  ki.  A  polé- 
miát pedig  eleve  kirekesztettük  vállalt  feladataink 
közül. 

Az  itt  következő  rövid  irodalmi  összefoglalás- 

ban  csak  azokat  a  munkákat  említem  fel,  melyek 
felfogásom  kialakulására  hatással  voltak,  vagy 
melyekből  tényleg  anyagot  merítettem.  Ez  a  fel- 
sorolás egyben  az  olvasó  további  érdeklődésének 
is  utat  mutathat.  Az  egykorú  iratokat,  forrás- 
műveket, a  szövegben  közölt  idézetek  eredő- 
helyeit egyáltalában  nem  közlöm,  miután  mun- 
kám  inkább   a   nagyközönség   számára  készült. 

Az  első  fejezethez  csak  Szekfü  Gyula  A  faji 
kérdés  és  a  magyarság,  s  Faj  biológiai  vagy  tör- 
téneti egység  című  tanulmányait  említem,  —  meg- 
jelentek a  Történetpolitikai  tanulmányok  című 
kötetében,  1924-ben,  —  továbbá  Bartucz  Lajos 
nagy  művét,  A  magyar  ember,  1938.  Ezek  tisz- 
tázzák a  faj  és  nemzet  viszonj'át.  (Bartucz  művé- 
ről írtam  a  Protestáns  Szemle  1939.  évfolyamá- 
ban, 194.  sk.  11.) 

A  második  fejezethez  felhasználtam  két  cikke- 
met. Árpád  népe  (Tükör,  1938.,  358.  sk.  11.)  és 
Szent  István  nemzete  (Napkelet,  1938.,  322.  sk. 
11.).  Az  egész  fejezetre  nézve  alapvető  tanulságo- 
kat Deér  József  két  könyvéből  merítettem  :  Heid- 
nisches  und  Christliches  in  der  altungarischen 
Monarchia,  1934.  ós  Pogány  magyarság,  keresztény 
magyarság,  1938.  A  Eóma-eszméhez  s  általában 
Szent  István  reformjához  1.  Balogh  József  tanul- 
mányait :  Nemzet  és  nemzetköziség  Szent  István 
Intelmeiben  (Irodalomtörténeti  Közlemények, 
1926),  Szent  István  és  a  Eóma-eszme  (Budapesti 
Szemle,  1927),  A  magyar  királyság  megalapításá- 
nak világpolitikai  háttere  (Századok,  1932).  A  ma- 
gyarság eredetéről  ós  őstörténetéről,  1. :  Németh 
Gyula:  A  honfoglaló  magyarság  kialakulása,  1930, 
Szekfü  említett  két  tanulmányát,  Hóman  i.  m. 
I.  k.  és  Szent  István,  1938.,  Zichy  István  gróf : 

A  magyarság  őstörténete  és  műveltsége  a  hon- 
foglalásig, 1923.  Az  Árpádok  származásáról 
Hóman  Bálint  eredményeit  fogadtam  el,  i.  m. 
es  A  magyar  hún-hagyomány  és  hún  monda, 
1925 ;  újabban  Szent  István  életrajzában  fog- 
lalta össze  felfogását  (1938).  A  mai  magyar  pász- 
tor nyilatkozatát  1.  Luby  Margit :  Az  alföldi  pász- 
tor jellemrajzához  (Társadalomtudomány,  1937. 
204.  1.). 

A  harmadik  fejezet  irodalmát  ugyancsak  Deér 
Józseffel  kell  kezdenem.  I.  m.-n  kívül  1.  Közösség- 
érzés  és  nemzettudat  a  XI — XII.  századi  Mag}"ar- 
országon  (Bécsi  Magyar  Történeti  Intézet  Év- 
könyve, 1934),  és  A  magyar  nemzeti  öntudat  ki- 
alakulása (Magyarságtudomány,  1936).  A  nyugati 
és  a  magyar  felfogásról  a  jövevények  kérdésében 
Balogh  József  írt  Nemzet  és  nemzetköziség  .  .  .  c. 
idézett  tanulmányában.  A  natio  kérdéséhez  1. 
Deér  cikkét  a  Hóman-Emlékkönyvben,  97 — 103. 
11.,  Pogány  magj^arság  .  .  .,  229.  sk.  11.,  továbbá 
Krisztics  Sándor  :  Nemzet  és  állam,  1914.  288.  1. 
Az  első'  gestánk  szerzőjéről  Hóman  ír,  A  Szent 
László-kori  Gesta  Ungarorum  .  .  .  1925.  105.  1. 
A  középkori  nemzetiségi  viszonyokról  Hóman  : 
MsigysLT  Történet,  I.  k.  14.  sk.  11.,  284.  sk.  11., 
Szekfü  Gyula :  A  magyarság  és  kisebbségei  a 
középkorban  (Magyar  Szemle,  1935),  Deér :  Po- 
gány magyarság  .  .  .  187.  sk.  11.  Laskai  Ozsvá- 
tot  idézi  Halász  Gábor  :  Magyar  középkor  (Magyar- 
ságtudomány, 1937.  64.  1.).  A  másik  Laskai- 
idézetet  1.  Deér  :  Pogány  magyarság  .  .  .  261.  1. 
Aeneas  Sylviust  idézi  Benda  Kálmán  :  A  keresz- 
tény közösség,  Magyarország  és  a  török  hatalom 
a  XV.  században  (A  Bécsi  Magyar  Történeti 
Intézet  Évkönyve,  1936.  6.  1.).    Ugyanő  idézi  a 

francia  költőt  is,  u.  o.  29. 1.  A  Habsburgokkal  való 
viszonyunkra  s  az  idegengyűlöletre  vonatkozó- 
lag a  Hóman — Szekfü :  Magyar  Történet  meg- 
felelő kötetein  kívül  1.  Szabó  Dezső  :  Küzdelmeink 
a  nemzeti  királyságért,  1917.,  a  németség  maga- 
tartásához 1.  Horváth  Magda  :  A  török  veszede- 
lem a  német  közvéleményben,  1937.  A  burgundi 
példát  Huizingaíi'jdL  le,  Niederlándisches  National- 
bewusstsein  (Wege  der  Kulturgeschichte,  1930. 
208.  sk.  11.).  Ez  a  tanulmány  egyébként  is  mélyen 
bevilágít  a  nemzetté  fejlődés  titkaiba.  Deér  kuta- 
tásait a  nemzeti  öntudat  fejlődéséről  folytatja 
Benda  Kálmán  :  A  magyar  nemzeti  hivatástudat 
a  XV— XVII.  században,  1937.  Brandolinit  idézi 
Balogh  József  :  Nemzet  és  nemzetköziség  .  .  ., 
7.  1.,  Zay  Ferencet  Deér  :  Pogány  magvarság  .  .  ., 
257.  1. 

A  negyedik  fejezet  anyagát  a  szövegben  meg- 
jelölt forrásokon  kívül  a  két  alapvető  összefogla- 
lásból merítettem,  Szekfü  Gyula  :  Iratok  a  magyar 
államnyelv  kérdésének  történetéhez,  1926.  és 
Komis  Gyula  :  X  magyar  művelődés  eszményei, 
1927.  A  nyelv  és  nemzetiség  viszonyához  1.  Kere- 
csényi  Dezső  :  Elvi  kérdések  a  régi  magyar  iro- 
dalomban (Minerva,  1923),  a  népiességhez  Hor- 
váth János  :  A  magyar  irodalmi  népiesség  Faludi- 
tól  Petőfiig,  1927.  Emellett  használtam  a  Magyar 
Történet  megfelelő  köteteit  és  Szekfü  Három 
nemzedék-ét.  Bécs  magatartásáról  Miskolczy 
Gyula  :  A  kamarilla  a  reformkorszakban,  1939., 
a  nemzetiségi  törvény  historikumáról  Nagy  Iván 
írt :  A  nemzetiségi  törvény  a  magyar  parlament 
előtt,   1930. 

Az  ötödik  fejezet  történelmi  és  irodalmi  át- 
tekintéséül az  olvasónak  elsősorban  az  1931-ben 

Vierkandt  által  kiadott  Handwörterbuch  der 
Soziologie-nak  Volk  und  Nation,  Patriotismus, 
Grundformen  des  menschlichen  Zusammenlebens 
c.  cikkeit,  s  Meinecke  alapvető  művét,  Welt- 
bürgertum  und  Nationalstaat  (1928-ban  hetedik 
kiadás),  ajánlom.  Magyarul  Concha  Győző :  Poli- 
tika I.  (1907),  Krisztics  Sándor :  Nemzet  és 
állam  (1914),  újabban  Asztalos  Miklós  :  Korszerű 
nemzeti  eszme,  s  Csekey  i.  m. 


A  szerző,  mielőtt  elválna  az  olvasótól,  ki  bizal- 
mával ajándékozta  meg  ós  türelmesen  végig  kö- 
vette fejtegetéseit,  nem  akar  néhány  dolog  meg- 
említése nélkül  búcsút  venni. 

Ez  a  tanulmány  szigorúan  tárgyilagos  tudo- 
mányos kutatások  és  elmélkedések  eredményekónt 
született  meg.  E  vizsgálatok  eredetileg  azt  szol- 
gálták, hogy  a  nemzetfogalom  tisztán  dialektikus 
úton  nyert  formája  a  tényleges  történeti  nemzet- 
képződés és  nemzetfogalom  formáival  vettessék 
össze.  Természetes  volt,  hogy  a  kutató  a  hozzá 
legközelebbi  esetet  sem  hagyja  megvizsgálat- 
lanul.  S  ekkor  örömteljes  meglepetéssel  ismerte  föl, 
hogy  nemzetének  önnön  lényegéről  alkotott  fo- 
galma és  az  eszmével  szemben  tanúsított  maga- 
tartása oly  közel  áll  a  tiszta  filozofikus  álláspont- 
hoz, magához  az  igazsághoz,  mint  semmi  más  nem- 
zeté. De  fölismerte  azt  is,  hogy  éppen  ebben  rejlik 
nemzete  jövőjének  és  hivatásának  biztosítéka  és 
alapja.  S  ekkor  ráeszmélt,  hogy  eredményei  nem 
pusztán  elvont  tudományos  teljesítmények.  Ezzel 
a  felelősséggel  bocsátja  őket  útjukra. 

Előre  tudatában  van  annak,  —  erről  már  bi- 

zonyságot  is  szerezhetett,  —  hogy  ezek  az  eredmé- 
nyek sokakban  meglepetést,  sőt  talán  idegenkedést 
keltenek,  újszerűnek  és  időszerűtlennek  látsza- 
nak a  jelenben.  Holott  a  szerző  csak  ősi  és  örökké- 
való érvényű  eszméről  fújta  le  a  feledés  porát.  És 
bármily  fogadtatásban  részesül  is  munkája,  szi- 
lárdan meg  van  győződve  róla,  hogy  ősei  nyom- 
dokába lépett  és  a  maga  szerény  módján  nemze- 
tét szolgálja. 

Budapest,  1989  június. 

és  történeti  következményei.  —  A  magyar  nem- 
zet eredete,  összetétele.  —  A  magyarság  sorsa 

Az  ősi  magyar  közösségi  tudat.  —  A  középkor- 
eleji  magyar  közösségi  tudat.  —  A  nemzeti 
közösség  létesülése.  —  Idegenek  befogadása.  — 

Joó :  A  magyar  oemzeteszme.  líd 

A  magyar  hospitalitás  a  nyugati  inhospitalitáa 
idején  is.  —  A  magyar  és  nyugati  nemzetfogalom 
eltérő  fejlődése.  —  Gens  és  natio.  —  A  közép- 
kori magyar  nép  és  magyar  nemzet.  —  A  közép- 
kori magyar  nemzetfogalom.  —  A  Szent  Korona 
tana.  —  A  középkori  magyar  birodalom  és  népei. 

—  A  középkori  keresztény  univerzalizmvis.  — 
Felbomlása  és  az  újkori  nacionalizmus  kifejlő- 
dése. —  A  magyar  nemzet  az  új  viszonyok  közt. 

—  Hivatástudata.  —  A  középkori  és  újkori 
magyar  idegenellenesség  okai  és  formái.  — 
Mátyás  nemzeti  királysága.  —  A  szittya  hagyo- 
mány. Xemzetfogalma,  hivatástudata,  nacio- 
nalizmusa és  állama.  —  A  Mátyás  utáni  idegen- 
gyűlölet. Az  1505.  évi  rákosi  végzés.  —  A  török- 
kori magyar  nemzet,  nemzetfogalma  és  hivatás- 

A  magyar  <'széthúzás  >.  —  A  kimerült  nemzet 
új  hivatástudata.  —  Nemzet  és  népek,  nemzet 

IV.  A  nyugati  nemzetfogalom  és  a  magyarság. 

A  találkozás,  s  körülményeinek  és  következmé- 
nyeinek általános  jellemzése.  —  A  modern  nacio- 
nalizmiis  eredete  és  fejlődése.  —  II.  József  nyelv- 
rendelete, s  annak  hatása.  —  Herder  jóslatának 
hatása.  —  A  nyelv  és  nemzetiség  viszonyának 
fejlődése.  —  A  <nemzeti  felújuláS'>  nyelvmoz- 
galma. Csokonai.  Bessenyei.  —  A  modern  nyugati 
nacionalizmus  betörése.  Az  ősi  nemzetfogalom  el- 
homályosodása .  Csak  a  «reakció»  és  a  «nemzetiet- 
lenek*  védik.  Az  országlakó  népek  békéjének  fel- 
bomlása. Bécs  szerepe.  A  #Finis  Hungáriáé)  kez- 
dete. —  A  modern  nyugati  nacionalizmus  és  nem- 

lényi a  nemzetiségi  kérdésről.  Kossuthék.  — 

V.  Nép,  nemzet,  állam. 

Visszatekintés  és  a  probléma  kitűzése  :  mi  a  nem- 
zet lényege  és  mik  a  nemzetet  létesítő  tényezők? 

—  Az  állam  s  a  népi  és  nemzeti  közösség.  —  A  faj 
s  a  nép  és  nemzet.  —  A  nép  és  nemzet  lényege  : 
szelleme.  —  A  nép  és  nemzet  létrehozó  tényezői. 

—  A  nép  és  nemzet  különbsége.  —  Az  egyén 
és  a  nép.  A  népi  kultúra.  —  Az  egyén  és  a  nem- 
zet. A  nemzeti  kultúra.  —  Faj,  nép,  nemzet 
viszonya.  Néplélek  és  nemzeti  szellem.  A  való- 
ságos nemzet  alkata.  —  A  nemzet  a  történet- 
ben. —  A  nemzeti  szellem  létmódja  s  viszonya 
az  emberi  egyének  három  típusához.  —  Ki  a  nem- 
zet tagja?  —  A  nép  és  állam  szerepe  a  nemzet 
történeti  kialakvilásában.  —  A  népnemzet  nemzet- 
államának kritikája.  —  A  magyar  nemzetfoga- 
lom és  államfelfogás  mint  megoldás.  —  Nemzeti 
hivatásunk    168 

